
A. I. 

În loc de prefață 

I 

Începutul veacului al III-lea e.n. consemnează în 
Japonia existenţa unei uniuni gentilice cuprinzând 
teritoriul provinciilor de mai târziu Iamato, Koti şi Setsu. 
Aceasta uniune, care a stat la baza formării statului 
japonez, a fost frământată de-a lungul timpului de lupta 
pentru putere dintre grupările care o constituiau. În a 
doua jumătate a secolului al IV-lea, reprezentanţii 
neamului lamato înlătură de la cânră pe rivali ţi devin 
hegemonii. Ţarii lamato. În tot acest timp, a avut loc un 
proces de diferenţiere şi stratificare a societăţii, ca urmare 
a destrămării formaţiei gentilice. S-au schimbat structurile 
şi relaţiile economice, precum şi raporturile din interiorul 
obştilor, dintre diversele pături sociale şi exponenţii 
acestora. S-a produs treptat o ierarhizare a straturilor, 
indivizilor şi funcţiilor, atât în cadrul diverselor triburi, cât 
şi în cadrul statului în formare. Exponenţii neamului 
lamato devin şefii statului, iar căpeteniile diverselor 
grupări gentilice - supuşii acestora şi reprezentanţi ai 
puterii centrale în obştile de baştină. 

Toate aceste schimbări s-au oglindit într-un fel sau 
altul în diversele legende, „cântece de descălecarel şi 
mituri consemnate în cronicile Kodziki (sec. VIII). Astfel, în 
„Cuvine despre Haya-Susanoo”, se povesteşte cum eroul 
vine în ţara Idzumo, ucide prin videşug zmeul cu opt 
capete, stăpânul acelor ţinuturi şi mâncător de oameni, 
scoate din trupul lui spada fermecată pe care şi-o însuşeşte 
şi ia de nevastă pe Kusinadahime fata destinată a fi 


mâncată de zmeu în acea zi. După victorie, Susan oo se 
stabilet se în acel ţinut şi construieşte pentru el şi soţia sa 
un „palat cu opt caturi, în localitatea Suga. 

În Cuvânt despre Okuninusi, se povesteşte cum eroul 
(Marele gospodar al ţării*) a trebuit să lupte cu fraţii săi şi 
cu alţi vrăjmaşi. Okuninu? i i-a învins pe toţi, datorită 
ajutorului primit de la un şobolan fermecat şi de la o mică 
zeitate, Sukunohikona, venită de undeva de peste mare. 
Astfel, obţine victoria şi pe frumoasele Suferihime şi 
Ilalşamihime, care-i devin soţii. În legendă se foloseşte şi 
cuvântvd. konidzukuri*, care înseamnă. dregător de ţară”. 

Fapte asemănătoare se povestesc şi în legendeie 
Ninigi ţi însoțitorii lui. Lupta dintre fraţii Hoderi Il Hoori, 
Campania lui Ivarebiko în lamato - acel Ivarebiko căruia în 
secolul al VII-lea i s-a spus. împăratul Dzimmu”. Diversele 
aspecte ale luptei pentru putere se reflecta şi în Cuvânt 
despre campaniile lui lamatotakeru. Eroul este fiul 
căpeteniei tribului lamato. El luptă cu alte triburi vrăjmaşe 
şi le învinge. Povestirea conţine multe elemente de basm, 
cum ar fi spada fermecată, visul vrăjit care trimite asupra 
eroului farmece rele, de asemenea transformarea lui după 
moarte în pasăre. 

Legenda campaniei împărătesei Dzingu împotriva 
împărăției Silla din peninsula Coreea pare a corespunde 
adevărului istoric şi totuşi elementele de basm abundă cu 
prisosinţă. 

* 


m * 

În secolul al V-lea e.n., primele semne ale 
feudalismului timpuriu în Japonia au devenit realitate. 
Locul darurilor constând din o parte din vânat şi produse 
domestice pe care membru obştii îl ofereau din cele mai 
vechi timpuri căpeteniei lor îl ia obrocul în grâne (tatikaro) 
şi în produse  meşteşugăreşti  (mitsugi). Apare 


obligativitatea corvezilor (etati) constând în muncile de 
construcţii, irigaţii şi desecare a terenurilor mlăştinoase. 

Treptat, pământul încetează a mai fi proprietatea 
comună a obştii detaşându-se loturi aparte (aţa) căpeteniei 
şi altor membri ai nobilimii genţi lice. Aceste loturi erau 
lucrate de acei agricultori, membri ai obştii, care în 
virtutea unor diverse împrejurări sărăceau şi deveneau 
dependenţi de foştii şefi tribali, acum proprietari feudali de 
terenuri din ce în ce mai intiose. Ţăranii sărăciţi aveau 
statut de oameni semiliberi (tobe). De sclavi, care 
apăruseră în Japonia cu mult înainte şi care erau folosiţi 
numai în calitate de slugi domestice (iatsuko) îi deosebea 
doar faptul că îşi păstrau avutul şi nu puteau fi vânduți sau 
ucişi. Prosperitatea societăţii acelor vremuri se baza pe 
munca acestor tobe. Statut de oameni semiliberi aveau şi 
majoritatea coreenilor (tomobe) şi chinezilor (kakibe) 
migraţi în ţara insulară sau capturați în timpul campaniilor 
întreprinse de japonezi în Coreea. Aceştia erau purtătorii 
unei culturi şi în special ai unei tehnici agricole mult mai 
evoluate decât băştinaşii insulari. Parte dintre ei erau 
meşteşugari: tâmplari, fierari, olari, ţesători, croitori etc. 
Aristocraţia gentilică locala, sub a cărei dependenţă erau, 
le oferea posibili* tea să-şi înjghebeze avere proprie şi să 
posede uneltele necesare meşteşugului, obligându-i însă să 
trăiască în grupuri compacte şi numai în locuri anume 
desemnate. Intregul produs al muncii lor era luat de 
stăpâni, încât aveau un statut foarte apropiat de cel al 
sclavilor, fără a putea fi vânduți sau ucişi. Situaţia lor se 
apropia de aceea a ţăranilor semiliberi. 

Astfel, feudalismul timpuria care se dezvoha în 
Japonia nu era lipsit de unele aspecte de sclavagism, fără 
însă ca acesta să fi constituit baza societăţii japoneze de 
atunci. 

Baza economiei era agricultura, care se afla în cea 


mai mare parte în mâinile membrilor obştilor. Într-o ţară 
muntoasă cu puţin teren arabil cum este Japonia nu 
existau condiţii prielnice pentru dezvoltarea marilor 
latifundii şi prin urmare nici condiţii prielnice pentru 
folosirea muncii sclavilor. Feudalismul se instaura aici pe 
fundalul destrămării societăţii gentilice fără a trece prin 
orânduirea sclavagistă cum a fost cazul Chinei, Indiei, 
Greciei, Romei etc. 

La sfârşitul secolului al VI-lea, începutul secolului al 
VII-lea, cârmuitorii Japoniei promovează tendinţa de a 
considera puterea pe care o exercitau ca fiind în esenţa 
diferită de a tuturor exponenţilor celorlalte grupări 
gentilice. Prinţul regent Umaiado proclamă în anul 605 
Legea celor 17 articole cunoscută şi sub denumirea de 
Proclamaţia împăraţilor lamato. 

Ca urmare a dorinţei acestor cârmuitori de a şi 
consolida puterea sunt trimise nenumărate misiuni 
diplomotice în China, la curtea nou instalatei dinastii Sun. 
In documentele oficiale ale acestor misiuni, şeful statului 
japonez foloseşte pentru prima oară titlul termo (de 
origine chineză), carr se păstrează până în prezent în 
relaţiile externe şi se traduce în limbile europene prin 
cuvântul «împărat”. 

* 


x * 


În anul 645, are loc aşa numita. revoluție Taika”, 
când prințul Nakanoe distruge neamul Soga, care reuşise 
să înlăture pentru un timp scurt familia imperială de la 
conducerea statului. Nakanoe a fost ajutat de neamul 
Nakatomi, adică de neamul care furniza din tata-n fiu 
preoţii religiei băştinaşe Sinto. După revoluția Taika, acest 
neam a primit numele de familie Fudzivara 

Sprijinul esenţial însă pentru reuşita revoluţiei a 
venit din partea acelor tobe, tomobe şi kakibe, care 


năzuiau să se elibereze de situaţia de semisclavaj în care 
se aflau. 

Imediat după revoluţie, a fost proclamat manifestul 
care aducea libertate acestei categorii de oameni 
semiliberi şi care le acorda drepturi egale cu acelea ale 
ţăranilor feudali. Acelaşi manifest anula în întreaga ţară 
dreptul de proprietate personală asupra terenurilor ţi tot 
pământul trece în proprietatea statului. Întreaga populaţie 
s-a transformat din proprietari în deținători ai loturilor de 
pământ, care aparţinea statului, fapt caracteristic 
feudalismului timpuriu. Aceasta a jucat un rol important în 
stabilizarea noii situaţii social-economice, în întărirea 
puterii monarhiei, ca factor unificator al ţării. Marea 
majoritate a populaţiei, constituita din ţărani, a primit 
loturi în funcţie de numărul membrilor familiei. fixându-se 
în acelaşi timp un impozit pe grâne (se cultiva orez, griu, 
mei), pe produse ale  meşteşugului domestic şi 
obligativitatea’ de a participa un anumit număr de zile pe 
an la lucrări cu caracter obştesc în construcţii, irigaţii etc. 
Fosta nobilime egntilică şi-a păstrat domeniile, acum însă 
ca atribute ale rangului sau funcţiei. Astfel ca, pentru 
feudali, stăpânirea pământului era condiţionată de slujbă 
şi avea un caracter beneficia! Țăranii, din punct de vedere 
formal, erau liberi, dar nu aveau dreptul să-şi părăsească 
loturile de pământ. Nu dispăruseră complet nici vestigiile 
robiei, întrucât sclavii domestici (iatsuko), care de împt nu 
participau la viaţa economică, au fost menţinuţi, ba a mai 
apărut o categorie de sclavi ai instituţiilor de stat, cu 
acelaşi rol şi statut ca iatvtko însă sursa principală a 
acestei categorii de oameni dispărea, într-un stat în care 
puterea centralizată se consolidase, în care întreg 
teritoriul ţării era proprietatea împăratului şi luptele dintre 
triburi nu mai iveau sens. Totuşi, stăpânii de sclavi 
primeau în plus pentru fiecare din ei (conform noii 


legislații) jumătate din suprafaţa distribuită unui ţăran. 
Loturile tk pământ acordate nobilimii, pentru rang şi 
funcţie, rămâneau în folosinţa persoanelor respective atâta 
timp cât îşi păstrau funcţia sau rangul, adică pe timp 
limitat, şi erau de patruzeci până la o mie două sute 
cincizeci de ori mai mari decât lotul unui ţăran. Mai erau şi 
donațiile, pe care împăratul le făcea nobililor pentru 
merite deosebite (ca, de exemplufamiliei Fudzivara, pentru 
sprijinul primit în timpul revoluţiei Taika) şi care intrau în 
proprietatea definitivă a  aristocratului respectiv. Cu 
timpul, dreptul de folosire pe timp limitat a pământului 
începe să capt K un caracter formal şi se transformă de 
fapt în proprietatea definitivă a feudalului - moşie, feudă 
(seen). Terenurile defrişate deveneau, dt asemenea, 
proprietatea definitivă a feudalului care întreprindea acest 
lucru, fapt legiferat în 743, deci la circa o sută de ani de la 
revoluţia Taika. 

În afara terenurilor pe care le primeau în stăpânire 
temporară sau definitivă, nobilii, în funcţie de merite, mai 
primeau în calitate de „donaţii pentru întreţinere” (dzikifu) 
şi sate întregi, totalizând, în funcţie de rang, între o sută şi 
cinci sute de curţi ţărăneşti, iar pentru slujbe între opt 
sute şi trei mii de curţi. Jumătate din impozitul în grâne 
ţăranii din aceste sate îl vărsau în visteria statului, iar 
cealaltă jumătate feudalului de care aparţineau, în timp ce 
impozitul în produsele meşteşugului îi reveneau în 
întregime. Casa imperială încasa venituri nu numai 

(lin terenurile proprii, ci ţi din întreaga ţara, venituri 
pe care le folosea pentru nevoile curţii ţi pentru 
întreţinerea aparatului (administrativ şi militar) central ţi-a 
celui din provincii. 

Ca urmare a acestor transformări, se constituise 
statul  feudal-timpuriu japonez care, după cum am 
menţionat, avea la bază proprietatea de stat asupra 


pământului (fapt caracteristic feudalismului timpuriu de 
pretutindeni), dar care purta în germene evoluţia spre 
feudalismul mediu caracterizat prin înlocuirea proprietăţii 
de stat asupra pământului prin proprietatea feudalilor. 

Ţara a fost împărţită în provincii (kuni) şi judeţe 
(kori). Este creatun aparat administrativ extins, constând 
din organe centrale şi din organe locale (guvernatori de 
provincii, şefi de judeţe). Se introduce învăţământul laic 
pentru pregătirea funcţionarilor, după model chinez. Limba 
chineză devine limba oficială a aparatului de stat şi intra în 
uzul curent al. curţii, al aristocrației de cel mai înalt rang, 
care gravita în jurul casei imperiale... Odraslele acestei 
nobilimi învățau în şcoli precum Daygahure (Bunyano 
tsukasa) - şcoală de învăţământ. superior, ţinând de 
Departamentul ceremonialului (Sikibu-no tsukasa) şi având 
patru facultăţi: de chineza clasică (patru sute de locuri), de 
drept, istorie şi matematica (fiecare cu câte zece locuri). În 
capitală mai era şi o instituţie specială de învăţământ 
„pentru promovarea ştiinţei” (Kangakiăn), înfiinţată în anul 
825 şi destinată în exclusivitate membrilor neamului 
Fudzivara. 

Tinerii aristocrați trebuiau să ştie la perfecţie să 
scrie şi să citească în limba chineza, să cunoască pe de 
rost multe din operele clasicilor confucianismului şi din 
sutrele budiste, să cunoască istoria Chinei şi a Japoniei şi 
bazele dreptului, să compună cu îndemânare poezii şi să 
cânte la diverse instrumente muzicale, să se descurce în 
fineţurile etichetei de curte. 

În anul 702, apare codexul Tayhore prin care se 
inuituie patru grupe de ranguri pentru prinții de sânge şi 
treizeci de ranguri împărţite în patru grupe fkami, suke, 
die şi sakon) pentru funcţionarii proveniţi din aristocrație. 
Se instituie organul guvernamental central Consiliul de 
Stat (Daydzekan) în frunte cu Primul ministru (Daydze 


daydzin), apoi în ordine descrescândă venea Ministrul de 
stânga (Sadaydlin), Ministrul de dreapta, Ministrul curţii, 
câţiva consilieri superiori  (dayriagoni), consilieri 
(tiunagoni) şi consilieri de rang mai mic (senagoni). 
Consiliul de Stat avea în subordine opt departamente care 
se ocupau cu diverse probleme, ca de exemplu relaţiile 
dintre împărat şi guvern, întocmirea scrierilor cu caracter 
istoric, geografic (cronici, anale), precum şi culegerea de 
poezii, selecţionarea şi întocmirea de antologii oficiale. 
Unul din departamente se ocupa cu ghicitul şi prezicerile 
după stele şi alte corpuri cereşti şi se numea 
Departamentul începutului întunecat şi luminos (Onere). În 
acest departament, lucrau funcţionari care cunoşteau la 
perfecţie cerul înstelat, întocmeau hărţi ale bolţii şi 
urmăreau mişcarea corpurilor cereşti - paralel cu 
observaţiile ştiinţifice, se vehiculau bineînţeles fantezii de 
toate felurile. 

Codexul Tayhore prevedea şi organizarea gărzilor 
imperiale, gradele comandanților militari etc. 

În anul 710, a fost terminată construcţia oraşului 
Nara (după modelul capitalei chineze din acel timp), prima 
aşezare de tip orăşenesc din Japonia, fiind şi prima 
capitală cu sediu fix a țarii timp de aproape un secol, Nara 
a fost centrul politic şi cultural, sediul guvernului şi al 
cârmuitorului suprem care şi-a atribuit titlul de „rege 
celest” (termo). Perioada Nara este marcată de mari 
realizări în plan economic (ţăranii erau stimulaţi, prin 
reforme, să producă mai mult), administrativ, cultural şi 
spiritual. Au fost construite temple, mânăsdri budiste, 
palate, decorate cu fresce, bronzuri, obiecte de aur şi de 
lemn lăcuit, statui, precum celebra statuie de bronz a lui 
Buddha (Daybutsu) înaltă de şaisprezece metri, din 
mănăstirea Toidze, construită în anul 728. 

În această perioadă apare Kodziki (Istoria din 


vechime), a cărei întocmire a fost iniţiată de împăratul 
Temmo (673 - 688) ţi terminată în anul 712, în timpul 
împărătesei Gemme. Cartea a fost scrisă de membri ai 
casei imperiale şi conţine cosmogonia sinto, datini, mituri, 
legende istorice, însemnări cronologice (de la împărații 
legendari, până în ziler când a fost scrisă). Autorii atribuie 
origine divină împăraţilor niponi, cart descind direct din 
zeiţa soarelui, Amaterasu, „cea care străluceşte din 
ceruri”. În acest fapt străbat pe undeva reminiscenţele 
matriarhatului. Kodziki a contribuit la întărirea autorităţii 
împăraţilor, a puterii centrale, în plan istoric, politic ţi 
religios, fiind nu numai cartea sfântă a şintoismului, dar şi 
a poporului japonez în totalitate. Cartea constituie nu 
numai cheia de aqces la mitologia, religiaistoria şi 
literatura niponă, ci la înţelegerea Japoniei însăşi şi a 
japonezilor. 

In 720 apare Nihongi, Analele Japoniei, scrisă de 
prinţul Toneri, cu aproximativ acelaşi conţinut şi destinaţie 
ca şi Kodziki. În afară de (latele menţionate mai sus, 
ambele cărţi includ şi culegeri de poezie niponă din 
vechime. 

Între anii 750 - 780 apare prima culegere de poezie 
japoneză Maniesyu, Culegerea miriadelor de petale, care 
este un monument literar unic (nu numai pentru epoca 
respectivă şi nu numai în planul literaturii nipone), o 
adevărată antologie a poeziei naţionale şi în acelaşi timp o 
enciclopedie a culturii, vieţii materiale şi spirituale a 
Japoniei antice. În această antologie sunt reprezentate 
toate paturile societăţii nipone „de la tăietorul de lemne 
până la împărat”. Ea cuprinde 4496 cântece şi poezii 
populare (nagauta fi sedoka) ţi culte (tanka), începând din 
secolul al IV-lea până în anul 759, creaţie a unor poeţi mari 
ca lamabe-no Akahito şi Otomo lakamoti, precum ţi-a 
altora - Naga-no Imiki Okimaro, Mu* radzi Musimaro, 


Sukune Tabito, lamanoe-no Okura, etc. În antologic 
figurează un număr mare de femei-poete, precum prinţesa 
Nukada - toţia împăratului Tenti, prinţesa Oku - soţia 
împăratului Gen se sora poetului Tabito ţi mătuşa poetului, 
lakamoti - poeta Otomo Sakanoe-no iratsume, Sanu-no 
Tigami, Kasa-no iratsume, Ki-no iratsume ţi multe altele. 
Numele poetei Sakanoe poate sta în rând cu al celebrelor 
prozatoare Murasaki-sikibu şi Sei-senagon. 

În anul 814, apare antologia imperială Renusimyu şi 
Bunka-tyureityu, în anul 835, Seresyu, în anul 851 
Komatsi-syu, în 880 Naribirasytt. 

Japonezii n-au cunoscut scrisul până în secolul al IV- 
lea, când l-au preluat din China. Scrierea ieroglifică 
chineză nu răspundea particularităţilor graiului nipon şi de 
aceea, la început, japonezii foloseau ca limbă scrisă nu 
limba lor proprie, ci chineza - kambun (scrierea han”). 
Kambun a fost limba seri» oficială, precum ţi limba ştiinţei 
până la sfârşitul perioadei Heian (sec. XII). Dar, de la 
începutul secolului al VII-lea, se fac încercări de a adapta 
ieroglifele şi pentru cuvintele proprii limbii japoneze, 
precum ţi pentru particularităţile gramaticii limbii nipone, 
modificând grafia semnelor ideografice ţi atribuind 
semnelor modificate sens de silabe. Astfel apare 
posibilitatea scrierii (silabice) în limba japoneză, fără 
folosirea  icroglifelor. Ulterior, scrierea silabică s-a 
combinat cu cea ieroglifică ţi s-a elaborat acea 
heterografie, care în principiu dăinuie ţi astăzi. 

Japonezii n-au cunoscut pergamentul. Ei au început 
să produci hârtia prin secolul al VIl-lea, folosind resurse 
proprii. Hârtia făcută din salbă (Fuonymus sieboldianns) 
era folosită pentru scrisori, poezii, pentru texte de 
ceremonial, pentru treburile concelariei curţii ţi copierea 
textelor budiste. Hârtia destinată ceremonialului sau 
nevoilor curţii ce pudra în prealabil cu pulbere de aur sau 


de argint. Hârtia cea mai rezistentă în timp s-a dovedit a fi 
cea făcută din scoarţa arborelui de hârtie (Broussonetia 
kajinoki) ţi calitatea ei varia după localitatea în care te 
făcea. Cea mai fină din aceasta hârtie era folosită de 
doamnele din înalta aristocrație pentru scrisori, poezii, 
jurnale personale ţi pentru proza literară. Această hârtie a 
rezistat circa un mileniu. 

Coaja arborelui de hârtie era lăsată să se înmoaie în 
butoaie cu apă sau în apa râurilor (precum cânepa de la 
noi), apoi se înlătura partea exterioara, rămânând fibra 
alba, care era uscata la soare. Aceasta se toca într-o piuă, 
se amesteca cu substanţe speciale înglobate în cleiul 
obţinut din făină alba de orez, iar coca obţinută era întinsă 
pe nişte grătare speciale, ale căror urme se pot vedea şi 
astăzi pe colile de hârtie astfel obţinntă. In acea epocă, 
hârtia era rodul muncii meşteşugului domestic, practicat 
de ţărani, fără a fi scutiţi de munca câmpului, fapt 
caracteristic feudalismului timpuriu de pretutindeni. 

Apartenența la pătura aristocratică era marcată şi 
prin aspectul îmbrăcăm în ţii, în primul rând prin culoarea 
ei (fapt stabilit şi prin lege, şi prin tradiţia neconsemnată 
în scripte). Anturajul curţii avea dreptul să folosească 
haine colorate doar în şapte culori stabilite cu mare 
stricteţe, cele mai reprezentative fiind violetul, roşul, 
verdele şi albul. Astfel, funcţionarii curţii de rangul 1 
purtau îmbrăcăminte colorata în violet închis, cei de 
rangul II-V, în roz-pal, cei de rangul VI în albastru etc. 
Pânza brodată putea fi folosită numai la confecţionarea 
îmbrăcăminţii purtate de funcţionarii de rangul al cincilea 
în sus. 

Doar o singură dată pe an, în cea de a doua zi a lunii 
a patra, în timpul praznicului din templul şintoist Kamo, 
toţi locuitorii capitalei aveau dreptul să poarte haine 
colorate în culorile curţii”, însă cu condiţia să nu fie 


confecţionate din mătase brodată. 

Mai erau ţi alte semne distinctive ale apartenenţei la 
aristacraţia de curte. Decorarea trăsurii cu ciucuri, şireturi 
etc. Înălţimea porţii, viteza de deplasare a caleştii care, 
fapt paradoxal, cu cât aristocratul era de rang ixai înalt, se 
deplasa mai încet, mai fără grabă. Trăsurile, caleştile erau 
trase de boi, nu de cai. 

Perioada Nara reprezintă un timp de înflorire 
deosebită a culturii. 

În Japonia, pătrunde vijelios civilizaţia chineză şi, 
prin ea, iar id parte ţi direct, civilizaţia indiană (până în 
prezent, în ceremonialul curţii imperiale s-au păstrat 
spectacolele de dans nrdngaku aduse din India, iar despre 
gradul în care japonezii cunoşteau literatura Indiei ţi limba 
ei pledează alfabetul nipon godzinott, elaborat de 
sanscritologii japonezi 

— „sittan-gakusia”). 

Ar fi greşit să credem că japonezii acestor vremuri, 
cuprinzând circa un secol şi jumătate (de la revoluţia Taika 
şi continuând cu perioada Nara), ar fi fost încă un fel de 
semibarbari. Prinţul Nakanoe, autorul revoluţiei Taika, şi 
anturajul lui, erau oameni de o înaltă cultură, cu concepţii 
înaintate pentru acel timp şi cu un mod de viaţă absolut 
nou. Generaţia Taika era la nivelul civilizaţiei chineze şi 
indiene. Dar să nu uităm că această civilizaţie nu a fost 
creată de ei. Meritul lor a fost numai de a o aduce în ţară. 
Această cultură le-a pus la dispoziţie şcoala, instruirea* 
dar nu le-a schimbat esenţa. Prin simplitatea percepţiei şi 
caracterul elementar (nemijlocit) al simţurilor, japonezii 
perioadei Nara au rămas aceiaşi, fiind în multe privinţe 
copiii naturii. În ei s-a păstrat integral sentimentul 
legăturii indisolubile cu natura, atât de viu prezent la 
predecesorii lor. 

Aria acestei civilizaţii şi culturi în perioada Nara, la 


fel ca şi în perioada următoare (Heian), a fost foarte 
restrânsă atât în plan social, cât şi în plan geografic, 
cuprinzând doar vârfurile cele mai înalte ale aristocrației 
din capitali. Celelalte pături din restul ţării au rămas 
aproape neatinse de fenomen, ca pe vremuri. 

x 


Secolul al VIII-lea aduce întărirea proprietății de stat 
asupra pământului în Japonia, a monarhiei statului feudal 
timpuriu, a puterii centralizate şi aparatului administrativ. 
Evoluţia spre stadiul feudalismului mediu-dezvoltat (în 
care proprietatea asupra pământului trece în mâinile 
feudalilor) şi al cărui germene se afla acum. În devenire, 
avea să se desăvârşească abia pe la mijlocul secolului al X- 
lea. 

Lupta  sordl, dar acerbă, în sânul piturilor 
conducătoare n-a contenit să se desfăşoare în epoca Nara. 
Unii reprezentanţi ai vechii aristocrații gentilice (în frunte 
cu neamul Otomo), înlăturați de la putere după revoluta 
Taika, aspirau să-şi recâştige poziţiile pierdute, având 
drept adversar gruparea care a beneficiat de revoluţie şi 
care era condusa de familia Fudzivara. În jurul anilor '780, 
partida Otomo este zdrobită definitiv. După înfrângerea 
resturilor vechii nobilimi, clanul Fudzivara iniţiază o 
politică de subminare a puterii împăratului. În cadrul 
acestei politici, în anul 798, mikadoul este determinat să-şi 
transfere reşedinţa din oraşul Nara într-un alt oraş 
(construit şi el după modelul capitalei chineze de atunci), 
în provincia Imaşiro, provincie în care se aflau domeniile 
Fudzivara. Această nouă capitală a Japoniei a primit 
denumirea Heâan-ke sau Heian (Capitala liniştii şi a păcii). 
Şi într-adevăr, se inaugurează o epocă de circa patru 
secole de linişte şi pace pentru Tara Soarelui Răsare, 
China, fiind măcinată de răzmeriţe interne, este sustrasa - 


dorinţei şi putinţei de a ataca insulele nipone. În acelaşi 
timp, se diminuează continuu şi fluxul impetuos al 
influenţei culturale chineze. Relaţiile diplomatice se reduc 
până la întrerupere completa. Japonia obţine răgazul 
necesar pentru a putea da replică valului civilizator venit 
din exterior şi să-l asimileze pe datul ei. În acest context, 
urmează o epocă de mare strălucire culturală, epoca 
Heian, sau epoca Fudzivara. Heianul, «are ulterior s-a 
numit Kioto, rămâne capitala Japoniei până în anul 1868. 

Lipsindu-i pe împărați de puterea reali, Fudzivara 
urmăresc şi în bună parte reuşesc sa de sacralizeze 
conceptul „originii divine* a mikadoului, fapt oglindit în 
literatura secolelor IX-XI, în care nu se mai află nici urmă 
din concepţia întâlnită în Kodziki şi Nihonghi. 

Devenind cârmuitorii de fapt ai ţării, Fudzivara au 
căutat să-şi oficializeze puterea, atribuindu-şi posturile de 
regenţi, când împărații erau minori şi de cancelari, când 
suveranii deveneau majori (în pofida faptului că aceste 
funcţii nu erau prevăzute în codexul Taybore). Astfel, 
membrii casei Fudzivara au cârmuit ţara de pe la mijlocul 
secolului al iX-lea, până la jumătatea secolului al XI-lea. În 
tot acest timp, împărătesele Japoniei au fost fiicele clanului 
Fudzivara, iar moştenitorii tronului, nepoţii acestei familii. 

* 


* 


Pierderea puterii efective de către monarhi a fost şi 
consecinţa trecerii în timp şi din ce în ce mai masiv a 
proprietăţii pământului în mâinile feudalilor. Prin 
împroprietărirea necontenită, sub o formă sau alta, a 
funcţionarilor provenind din aristocrație, pământurile 
statului se împuţinau şi odată cu ele şi veniturile casei 
imperiale, astfel că pentru acoperirea nevoilor crescânde 
pentru întreținerea aparatului administrativ (foarte 
numeros) central şi periferic, trebuiau mărite impozitele şi 


intensificată exploatarea ţăranilor. Ajunşi în sapă de lemn, 
aceştia îşi părăseau loturile, pribegind prin ţara sau 
aciuindu-se pe moşiile feudalilor, care fiind scutiţi de 
impozite, îşi puteau permite să creeze condiţii de viaţă mai 
puţin haine ţăranilor transfugi. 

Istoria acestei epoci este plină de răscoale ţărăneşti 
care uneori cuprindeau provincii întregi, cum a fost cazul 
provinciei Tikugo în anii 977 - 884. Alteori, răscoalele se 
extindeau ajungând până în împrejurimile capitalei. 

Bineînţeles că în asemenea condiţii, drumurile ţării 
nu erau lipsite de primejdii pentru călători. 

„Nimic mai paradoxal în Japonia decât tabloul acestei 
epoci. Pe de o parte o înflorire strălucită a civilizaţiei, un 
nivel înalt al învăţământului şi culturii, un fast şi 
rafinament al vieţii şi comportamentului de fiecare zi, o 
dezvoltare ieşită din comun a raporturilor reciproce în plan 
social, un aparat politic complicat şi diversificat, înflorirea 
artelor şi o strălucire cu nimic comparabilă a literaturii, iar 
pe de altă parte o decădere a tehnicii şi economiei, 
înăsprirea moravurilor, uneori  frizând sălbăticia, 
ignoranţa, incultura şi situaţia cu adevărat dezastruoasă a 
maselor populare. În epoca Heian, stau faţă-n faţă barbaria 
şi rafinamentul, fastul şi sărăcia, o instrucţie foarte înaltă 
şi o incultură crasă, lucrări admirabile de artă aplicată şi 
cele mai primitive obiecte necesare vieţii de fiece zi, 
căleşti elegante şi drumuri de necrecut, palate strălucite şi 
bordeie şubrede, un singur oraş înfloritor, planificat şi 
construit duj» ultimul cuvânt al urbanisticii şi tehnicii 
construcţiilor şi ţara întreagă - un sal ca din epoca 
primitivă, titluri sonore de «miniştri»,  «cancelarii, 
«mareşali ai curţii», «doamne de onoare» etc., etc. Şi 
populaţia care-ţi cunoştea doar superiorul imediat, 
apropiată organic numai de ierarhia gentilică proprie. A 
fost timpul celor mai frapante contraste, al celor mai 


incongruente extreme, fără egal în istoria Japoniei. * (N. I. 
Konrad). 

II 

Fste greu, dacă nu imposibil, a înţelege climatul 
spiritual al epocii, societatea, oamenii acelor timpuri, 
psihologia şi felul lor de a fi, fără a cunoaşte convingerile 
lor religioase, modul de a privi lumea şi viaţa. 

Religia de baştină a Ţării lamato a fost şintoismul, 
care ulterior, în păturile culte ale societăţii nipone, a făcut 
casă bună cu budismul 

Şintoismul, expresie a unui animism primitiv, nu era 
de fapt o religie în adevăratul sens al cuvântului, neavând 
o doctrină teologică închegată. El reprezenta însumarea 
credințelor populare locale din diferite regiuni ale ţării, 
care apoi, sub influenţa curţii şi a templelor sinto din 
provincia I se, au concurat la organizarea cultului 
împăratului. Acest cult nu avea un substrat teologic şi nu 
se baza pe niciun text canonic. Oamenii se închinau aţa 
numitelor zeități kami, duhuri protectoare alt fertilităţii, 
creşterii, duhuri ale fenomenelor naturale, cum ar fi cele 
alt vântului, ploii, furtunii, ale corpurilor cereşti (soare, 
lună), ale naturii neînsufleţite (râuri, munţi, văi, stând, 
căderi de apă), ale plantelor, animalelor, duhurilor 
strămoşilor etc. 

Fiecare familie, clan, localitate îşi avea duhul său 
protector, un kami al său. împărații decedați, oamenii de 
artă, scriitorii, poeţii, savanții, erau ridicaţi la rang de 
kami, fie în mod oficial, de către preoţii templelor sinto, fie 
în mod spontan, stihinic (ca de exemplu savantul şi poeţii 
Sugavara Mitidzane, care după moarte a început să fie 
considerat zeu protector al literaturii). 

Zeităţile locale ale antecesorilor neamului imperial 
au devenit obiectu! cultului tuturor japonezilor (zeiţa 
soarelui, Amaterasu Omikami; zeu! furtunilor, Susanoo-no- 


mikoto; strămoşii insulelor Japoniei, Idzanami şi Idzanaghi 
ţi alţii). 

Fiinţa umană, conform şintoismului, trăieşte într-o 
lume guvernata âc zeitățile kami. Lumea le aparţine lor, şi 
obligaţia omului este să trăiască aşa fel în această lume, 
încât să nu le jignească şi să le ofere lucruri plăcute. 
Duhurile depind de oameni, fiindcă numai oamenii le 
hrănesc şi fe fac pe plac. La rândul lor, oamenii depind de 
kami, fiindcă ei sânc atotputernici... Zeităţile kami (ple 
bune au populat lumea coborând din Câmpia cerului înalt 
(Takamagahara), iar cele rele au ieşit din ara în 
tunericului (Fominokuni). 

Ca totul să meargă bine şi kami să fie mulţumite, ele 
trebuie venerate în temple şi în viaţa de toate zilele, prin 
aducere de jertfe, priit rrăji, printr-o mulţime de ritualuri 
şi acţiuni cu caracter ritual: muzica „lâans, procesiuni 
pitoreşti etc.» fără a fi neapărat aceleaşi în toate templele 
sinto şi în toate regiunile. 

Şintoismul are particularâtătea de a nu respinge 
nicio alta religie închinându-se zeităţilor-kami omul putea 
fi în acelaşi timp călugăr budist. 

Budismul, care pătrunde în Japonia începând din 
secolul al II-lea, din Coreea şi China, şi care îşi are 
rădăcinile în India* este credinţa căreia i-a fost sortit să fie 
aproape singura religie demnă de acest nume în întregul 
Orient. 

Budismul, în toate variantele lui, consideră universul 
o entitate fără început în timp, şi fără limite în plan spaţial. 
Tot ce compune această silitate; inclusiv, omul cu tot ce-l 
înconjoară, inclusiv natura  neînsufleţită, constă din 
particule (dharme) organizate într-un anume fel. Aceste 
particule şi formele concrete alcătuite de ele, precum şi 
universul în totalitatea lui, se afla în continuă mişcare. 
Realitatea se schimbă în orice moment, dar elementele ce 


o formează sunt veşnice şi fără început. Pe acea. sta 
concepţie se bazează şi ideea budistă a naşterilor 
succesive (aşa numitele reîncarnări). Conform acestei 
concepţii, omul, ca toc ce există, nu provine din nimic, şi 
nu trece după moarte în nimic. Naşterea lui semnifica un 
nou mod de combinare a dharmelor fără-de-început, iar 
moartea - disponibilitatea lor de a se organiza într-alt fel. 
Astfel încât viaţa fiinţei umane nu constituie decât o scurtă 
clipă, o foarte mica veriga: „În lanţul nesfârşit al naşterilor 
şi morţilor succesive. Modul în să cum, se organizează 
dharmele semnificând naşterea unui anume om concret, cu 
toate caracteristicile lui de ordin social, moral etc., este 
predeterminat de legitatea generală, morală şi fizică a 
cauzalităţii: faptele bune sau rele din vieţile anterioare. În 
funcţie de aceasta, omul se poate naşte om sau planta, 
insecta, animal etc. Şi existenţa lui se află sub semnul 
celor săvârvite în vieţile anterioare ca o răsplata a acestor 
fapte. Aceasta constituie ideea de karma. 

Din toate învăţăturile budiste, în Japonia perioadei 
Heian, au prins doar două: ideea efemerului vieţii şi ideea 
de karma. 

Sincretismul religios budisto-sintoist a apărut chiar 
de la începuturile răspândirii budismului în Japonia şi se 
păstrează până în zilele noastre. Japonezii nu erau deloc 
dispuşi să-ţi ignoreze zeii lor naţionali. În conştiinţa 
budiştilor niponi, zeii şi numenoşii Buddha trăiesc Iaci alta, 
şi omul trebuie în permanenţi să ţină seama de acest lucru. 

Niponii îi considerau, în acelaşi timp, pe cei morţi şi 
renâsejţi în alte lumi budiste, sau sub altă înfăţişare fizică 
trăind în această lume, ci îţi continuă ftdstenţa aflându-se 
alături de ei în calitate de kami. Soarta (imului depinde în 
acelaşi timp. şi de propria lui karma, şi de n-tritele 
strămoşilor direcţi. 

În viaţa de toate zilele, sincretismul îşi găseşte 


expresia în îndeplinirea concomitentă a ritualelor de 
provenienţă diferită, a respectării interdicţiilor impuse de 
ambele religii. Judecând după consemnările Jurnalului 
Sarasin, destinul omului este stabilit de karnia lui, dar în 
acelaşi timp, autorul implică şi participarea zeităților- 
feumi în stabilirea sorții individului uman. 

Familia imperială împărtăşea şi şintoismul, şi 
budismul. împăratul, zeitate şintoistă în carne şi oase, era 
supus legilor karmei. Astfel în Legenda despre casa Taira 
(capitolul. Moartea suveranului”),  împărăteasamamă, 
aflându-se împreună cu fiul ei, împăratul-copil Antoku, pe 
corabia înconjurată de flota vrăjmaşă a familiei Minamoto, 
hotărăşte să se arunce în mare împreună cu fiul ei, pentru 
a nu se preda duşmanului. La întrebarea copilului: „Unde 
doriţi să mă duceţi împărăteasa nspunde: „Oare împăratul 
încă nu ştie aceasta? În viaţa trecută. Dumneavoastră aţi 
respectat cu sfinţenie toate cele zece porunci, şi iată, drept 
răsplată, v-aţi născut „Stăpânitor al celor o sută de mii de 
cvadrigi”. Însă asupra-Vă planează un destin rău, şi zilele 
Dumneavoastră se vor sfârşi azi. Îndreptaţi-Vă privirea 
spre răsărit şi luaţi-Vă rămas bun de la templul sfânt I se 
(sintoast - n.n.). 

Apoi, îndreptaţi-Vă privirea spre apus şi încredinţaţi - 
Vă lui Buddha şi slinţilor, care vor ieşi din „Pământul curat 
al apusului să ne întâmpine... Eu am să vă conduc în 
pământul fericit - în rai!” 

Şintoismul cuprindea toate păturile sociale ale 
Japoniei, (ară excepţie; budismul doar cercurile culte, iar 
doctrina confucianistă, aristocrația ce curte şi familia 
imperială. 

În frumoasa Otikubo ecoul confucianismului străbate 
în simţul datoriei faţă de părinţi, atât de viu la eroina 
romanului. 

Femeia epocii Heian se bucura de un statut de 


libertate necunoscut nicaicri în lumea feudală. 

Relaţiile matrimoniale aveau unele particularităţi. 
Aristi: iaţii erau’ - sadesca poligami, aveau uneori mai 
multe soţii (în afară ne ţiitoare), dintre - care una era 
principală şi se numea. doamna dili odăile dinspre 
miaiunoapte*  (kitanokata), întrucât locuia, conform 
obiceiului, în pavilionul septentrional al palatului familiei, 
pe când celelalte - în câte o clădire - separată primită de 
la părintii lor”. 

De obicei, tinerii căsătoriți locuiau la părinții soției, 
în sarcina cărora rămânea întreţinerea familiei nou 
înjghebate. Alteori, fiecare memt; ru al tânărului cuplu 
locuia la părinții lui, soțul venind să-ți viziteze - soția (aşa- 
numitul obicei matrimonial tsumadni). Incetarea vizitelor 
era echivalenta cu divorțul. Mai rareori tinerii se mutau 
într-o casă nouă - care nu era nici a părinţilor fetei şi nici a 
băiatului. Dar şi în vest caz sarcina întreţinerii cuplului 
revenea tot părinţilor fetei, iar casa primea numele ei, nu 
pe al băiatului. Părinţii lăsau moştenire casa fiicei, nu 
băieţilor. Într-o societate feudală care provenea direct din 
stadiul gentilic, fără a trece prin formaţia sclavagistă, 
toate acestea semnificau reminiscenţe ale matriarhatului. 
Poate de aceea sistemul chinez de supunere oarbă a femeii 
faţă de bărbat nu a avut niciun răsunet în Japonia acelor 
vremuri. 

Femeia epocii Heian şi-a păstrat independenţa 
materială, având dreptul de a poseda bunuri, moşii şi 
palate, de a le moşteni şi transmite urmaşilor. Ea nu putea 
fi măritată împotriva voinţei ei. Ea îşi putea părăsi - soţul 
şi alege nestingherită pe altul, sau fără a-şi părăsi soţul să 
aibă amant cunoscut de anturaj. Se comporta liber în 
relaţii, chiar şi cu bărbaţi de rang înalt. Incă înainte de 
Heian, femeia nu era stingherită în manifestările ei. Ea 
beneficia în egală măsură cu bărbatul de învăţământ şi 


cultura, de participare la ceremoniile laier şi religioase, 
etc. Printre poeţii antologiilor oficiale şi neoficiale 
întocmite în secolele VIII-IX, figurează numeroase femei. 
Încă înainte de perioada Htian, deci, rolul femeii în cultură 
era considerabil. În perioada Heian însă, femeia cucereşte 
şi în literatură, şi în viaţă o poziţie de prim rang. Ea devine 
elementul necesar întregii vieţi a Heianului. În jurul 
femeilor era concentrat întregul estetism şi rafinament al 
emoţiei, caracteristic. Capitalei liniştii şi a picii, în mare 
măsuri ele dând tonul şi creând atmosfera vieţii de atunci. 
Apar poete şi prozatoare, unele geniale, care compun 
tanka, scriu povestiri şi romane, observă cu mare fineţe şi 
consemnează în însemnările. 

jurnalele de zi şi eseurile lor cele mai diverse şi 
neaşteptate aspecte ale vieţii şi psihologiei individuale şi 
sociale, contemporane lor. 

În cadrul curţii, pentru femei era previ/.-ulă o scară 
de ranguri, titluri, funcţii, similara cu cea a bărbaţilor. 

Dacă în ce priveşte poezia, femeile erau pe deplin 
egale cu bărbaţii, ca talent şi faimă literară, în proză 
supremajia femeilor a fost zdrobitoare. În epoca Heian au 
apărut circa două sute romane, povestiri, jurnale 
personale, memorii, eseuri, majoritatea fiind scrise de 
femei, iai capodoperele - numai de femei. Din această 
producţie s-au păstrat circa douăzeci de titluri. 

Cine au fost femeile care le-au scris? Despre 
autoarea jurnalului personal cunoscut sub denumirea 
Jurnalul unei vieţi efemere, apărut! a sfârşitul secolului al 
X-lea, se ştie între ce ani a trăit (935 - 995), se ştie cine a 
fost tatăl ei, cu cine a fost căsătorită, prin ce s-au remarcat 
fraţii ei, cu cine au tot căsătorite surorile ci, când l-a 
cunoscut pentru prima dată pe soţul ei şi ce obiceiuri avea 
acesta, ce rol avea la curte socrul etc. Se cunosc poeziile ei 
incluse în antologii celebre, sau cu care a participat la 


întrecerile de poezie de la curte, se cunosc chinurile 
geloziei faţa de soţ, aventurile amoroase ale prietenelor ei 
etc., etc. Un lucru nu se ştie: numele ei. 

Aristocraţilor din Heian, de obicei, nu li se spunea pe 
nume. Ei erau numiţi după localitatea unde trăiau sau 
unde s-au născut, dupi vreun eveniment mai însemnat din 
viaţa respectivului, după rangul sau funcţia de la curte. 
Astfel că porecla se schimba destul de des. Nici numele de 
botez japonezul medieval nu-l purta toată viaţa, având un 
nume când era copil, altul la maturitate şi altul în 
eventualitatea că se  călugărea. Scriitorii foloseau 
pseudonime, uneori foarte multe. Orice nume nou, 
pseudonim, poreclă, titlu, se trecea în tabelele 
genealogice, registrele templelor, în cronici şi alte 
documente oficiale. Aceasta în ce priveşte bărbaţii. Copilul 
de sex feminin însă nu era înregistrat în niciun act oficial. 
Astfel că numele adevărat al autoarei acestui jurnal a 
rămas până azi necunoscut. Cazul ei nu constituie o 
excepţie, ba din contra. Niciuna din scriitoarele epocii nu- 
şi pomeneşte în> scrieri numele, de asemenea nici vârsta. 
Doamnele erau numite după poreclă, la care se adăuga 
eventual titlul, alteori se folosea numai ticlui, funcţia, 
domiciliul. Titid fsikllm, senagon, emon, daybu etc.) care 
se aduuga la poreclă era de fapt al tatălui sau al soţului. 

Autoarea Jurnalului unei vieţi efemere, primai jurnal 
personal dii istoria literaturii japoneze, scris de o femeie, 
se numea Mitittuna-no hahi (mama lui Mititsuna), după 
numele singurului ei fiu, Fudzivara Mititsuna, funcţionar la 
curte şi poet. Mititsuna-no haha nu era numai una din cele 
mai frumoase femei ale timpului, ci şi una din cele 34 
poete considerate a fi cele mai bune din întreaga epoca 
Heian. Ea făcea, porte din acea categorie de oameni, care 
din frageda copilărie şi până la sprşitul vieţii aveau 
contingenţe cu literatura, dar şi cu politica. Unul din fraţi a 


ajuns guvernator, iar fratele mai mic, Fudi ivara Nagato, a 
fost un poet cunoscut al Heianului. Nepoata de frate a 
Mâtitsunci haha a devenit cunoscuta scriitoare al cărei 
nume de asemenea nu se cunoaşte, autoarea Jtfâtialtdtu 
Sarasin. 

Soţul Mititsunei haha, Kaneie Fud/ivara, care nu era 
lipsit de talent poetic, ajunge prim-ministru (în 977), o 
căsătoreşte pe fiică-sa Sensi (de la o alta soţie) cu 
împăratul En-yu (959-u91) şi prin protecţia ei devine 
regent (sesse) tiar în anul 989, prim-ministru. 

Al cincilea fiu al lui Kaneie (tot de la alta soţie) este 
celebrul Fudzivara Mitinaga (966 - 1027), el a realizat 
peiformanţa de a da pe rând de soţie împăraţilor niponi 
trei din fetele sale, cârmuind de fapt Japonia timp de 
treizeci de ani în calitate de regent sau cancelar al 
auguştilor să-i nepoti. 

Mitisuna-no haha s-a căsătorit la 18 - 19 ani, fiind a 
doua soţie a lui Kaneie Fudzivara. La un an după căsătorie, 
naşte pe singurul ei fiu, Mititsuna, iar după 2 - 3 luni soţul 
ci încetea-i, de a o mai vizita, fiind prins în mrejele unei 
curtezane. Tot restul vieţii acestei lemei este plin de grija 
şi dragostea pentru fiul ei şi de avatarurile vieţii conjugale 
cu un soţ infidel aproape până la moarte. 

Despre autoarea Jurnalului lui] dzurni-siklbnt scris 
cel mai probabil la începutul sec. al XI-lea, se cunosc mult 
mai puţine lucruri. ldzumisikibu nu este mai puţin celebra 
decât mama lui Mititsuna. Ea este considerată „drept unul 
din cele trei genii ale literaturii Heian* (celelalte douu fiind 
Sei-senagon şi Murasaki-sikibu), iar viaţa ei personală a 
stârnit multe discuţii în cercurile capitalei. 

Anii când s-a născut şi a murit scriitoarea se 
presupun a fi 980 şi 1030. Locul naşterii nu se cunoaşte. 
Tatăl ei se numea Ce-no Masamune şi a fost guvernator în 
mai multe provincii, apoi funcţionar superior ţinând de 


suita lui Masako, soţia ex-împăratului Reydzei, şi iar 
guvernator. Fiica lui Masamune, al cărei nume de copil era 
Omotomaro, a crescut în anturajul curţii. În anul 999, fiind 
deja o poetă cunoscuta, se căsătoreşte cu Tatibana 
Mitisada, un prieten al tatălui ei, mai în vârstă cu 12 - 14 
ani, guvernator şi el în provincia Ildzumi, de unde şi 
porecla poetei - Idzumi-sikibn. După doi ani, scriitoarea se 
întoarce în capitală, părăsindu-şi soţul definitiv. Urmează 
aventura amoroasă cu frivolul prinţ Tametaka (977 - 
1002), fiul fostului împărat Reydzei. Prinţul a uitat de 
soţie, iar Idzumi-sikibu trebuia să se întoarcă la bărbat. In 
anul 1002, prinţul Tametaka moare, soţia prinţului se 
călugăreşte, iar Idzumi-sikibu poartă doliu timp de un an. 
La parastasul de un an, se lansează într-o nouă aventură 
amoroasă cu fratele mai mic al decedatului, prinţul 
Atsumiti, aventură care durează timp de patru ani. În anul 
1007, Atsumiti moare, fapt care constituie o adevărată 
tragedie pentru scriitoare. În anul 1C09, ea este primită în 
suita împărătesei Akiko, fata lui Fudzivara Mitinaga. În 
aceeaşi suită erau Murasaki-sikibu şi alte scriitoare. După 
3 - 4 ani, Idzumi-sikibu se căsătoreşte cu vasalul lui 
Fudzivara  Mitinaga,  Fudzivara  lasumasa; i pleacă 
împreună cu el în provincia-unde fusese numit guvernator. 
În 1018, singura fiică a poetti (de la primul ei soţ) naşte un 
fiu provenit de la Fudzivara Norimiti (fiul lui Fudzivara 
Mitinaga, atotputernicul stăpân al Japoniei). 

Nu mult înainte de a muri, Idzumi-sikibu divorţează 
de ultimul ei soţ. 

Moştenirea literară a scriitoarei este enormă. A lăsat, 
în afară de furnalul lui Idzumi-fikibu, peste 1500 de poezii. 

Celebra Murasaki-sikibu este creatoarea nu mai 
puţin celebrului roman Genzi monogatari, capodoperă a 
literaturii japoneze şi pisc de neatins al limbii nipone 
(vabun), capodopera a renaşterii antice orientale, operă 


fără egal în lumea asiatică şi europeană din acele timpuri 
şi unul din monumentele literare de vârf ale umanităţii din 
toate timpurile, un roman global fără tendinţe 
moralizatoare, unul dintre marile romane ale lumii. 
Autoarei nu i se cunoaşte numele adevărat (nici de copil, 
nici de adult). Nu se cunoaşte când s-a născut nici când a 
murit. Se presupune că a părăsit această lume în jurul 
vârstei de 36 de ani. Provine dintr-o familie aristocratică 
de rang mediu (ramura nordică a familiei Fudzivara) cu 
vechi tradiţii literare pe linie maternă şi paternă. Copilăria 
şi-o petrece într-un mediu de înaltă elevaţie culturală. 
Cunoaşte la perfecţie tradiţiile şi literatura japoneză de 
limbă niponă (vabun) şi de limbă chineza (kambun). 
Cunoaşte perfect limba chineză şi literatura clasică 
chineză. In anul 999, se căsătoreşte cu Fudzivara 
Nobutaka (funcţionar la curte), ca având (se presupune) 21 
ani, iar el 47. Se pare că la început a fost fericită în 
căsnicie (după cum ar reieşi din versurile scrise atunci). La 
un an după nuntă, se naşte fiica lor Kensi. Iar anul 
următor, soţul ei devine „un oaspete care nu mai vine 
acasă” şi scriitoarea rămâne văduvă (prin divorţ). Pentru 
ea, faptul constituie o tragedie. Intenţionează să se 
călugărească dar o împiedică copilul. 

Fire liniştită, introvertită, cunoscătoare perfectă a 
micilor şiretlicuri feminine ale prietenelor ei, detaşat- 
binevoitoare şi cuprinsă din când în când de pesimism, 
începe să lucreze la povestirea care avea să devină Genii 
monogatari. Primele capitole se citesc din mâna-n mină, 
scriitoarea ajunge foarte cunoscută şi este invitată să facă 
parte din suita împărătesei Akiko, unde rămâne între anii 
1005 - 1007. Aici este numită To-sikibu (To fiind 
pronunţarea niponizată a primului semn din cuvântul 
Fudzivara), apoi, la propunerea împăratului Itidze, a primit 
porecla Nihongino-mitsubone (ad litieram: Doamna Analele 


Japoniei). Faptul este relatat chiar de scriitoare în jurnalul 
ei: 

„Mikadoul a poruncit să se citească Gemi 
monogatari. Toți ascultau, iar el binevoi să spună: 

— Se pare că ea a citit Analele Japoniei. Este într- 
adevăr un talent. 

Exprimând această opinie, suveranul a spus, 
adresându-se demnitarilor: 

— Este un talent uimitor. 

Şi m-au poreclit Nihongi-no-mitsubone - „Doamna 
Analele Japoniei”. 

Romanul Genzi monogatari, o uriaşa frescă literară, 
cuprinzând 54 capitole, este terminat în juiul anului 1010. 
Scriitoarea a mai lăsat posterităţii multe tanka şi două 
caiete din Jurnalul lui Murasaki-sikibu. 

Numele rămas în istorie îi vine de la una din eroinele 
romanului 

— Murasaki. 

În capitolul al XXV-lea al romanului, autoarea (prin 
intermediul eroului) spune: 

„Da I Femeile se nasc pe lume doar pentru a fi 
amăgite de bărbaţi! 

In altă ordine de idei, în acelaşi capitol spune: 

„Povestirile ne descriu totul, ce s-a întâmplat pe lume 
începând din însuşi secolul zeilor. Analele Japoniei 
(Nihongi) abordează numai o faţă a lucrurilor. 

Iar povestirile conţin cele mai felurite amănunte. 

Autorul, desigur, nu povesteşte aşa cum este în 
realitate, spunând fiecărui lucru pe nume. El transmite 
numai ceea ce nu mai poate ţine ascuns în inima lui; tot ce 
a văzut şi auzit într-o viaţă de om în lumea asta - şi bun, şi 
Tău. 

x 


Este unanim recunoscut că în epoca Heian, literatura 
şi în special proza scrisă de femei (exclusiv în limba 
maternă - vabun), atinge culmi necunoscute nicăieri în 
lume, nici atunci şi nici ulterior, în Orient sau Occident. 

Paradoxul este dublu: renaşterea antică a Orientului, 
pregătită şi realizata de indieni; i chinezi, îşi află 
capodoperele nu în China, ci în Japonia, şi anume în proza, 
în proza scrisă de femei (în limba niponă). 

De ce anume scrisă de femei? 

De ce numai atunci, şi acolo? 

Răspunsul nu este simplu. 

În primul rând nu se poate trece cu vederea faptul că 
Japonia secolului al VIl-lea, aflată în plină orânduire 
gentilică, intră direct şi masiv în contact cu civilizaţia şi 
cultura cea mai evoluată a timpului, cultura chineză. Din 
punct de vedere social-economic, China se afla în plin 
feudalism. Iar feudalismul în China venea după o lungă 
perioadă de orânduire sclavagistă, în cursul căreia, în 
planul psihologiei sociale şi individuale, s-a pierdut orice 
urmă de matriarhat, orice urmă de egalitate între sexe 
caracteristică societăţii de tip gentilic. 

In Japonia, feudalismul a fost introdus „brutal”, într-o 
scuttă perioadă de timp, urmând direct orânduirii gentilice 
şi fără a trece prin secole de sclavagism. În aceste condiţii, 
aristocrația feudală japoneză nou creată (de fapt 
transformată din nobilimea gentilică), se adaptează la noile 
realităţi economice, sociale, administrative, adoptă 
eticheta curţii precum şi semnele exterioare ale civilizației 
noi (îmbrăcăminte, comportament, etc.), adoptă scrisul şi 
limba chineză ca limbă oficială şi a administraţiei de stat, 
însă păstrează, aproape nealterat, în planul psihologiei 
individuale şi sociale, în planul trăirii şi a felului de a 
concepe lumea, vestigiile matriarhatului, sentimentul 
egalităţii dintre sexe, prezent la obştile gentilice. 


Animismul, religia de baştină - sinto, în care vestigiile 
matriarhatului sunt vii (vezi cosmogonia sinto), rămân 
adânc ancorate în sufletul japonezului, inclusiv a noii 
arstocraţii feudale. 

Spre deosebire de ce se întâmpla atunci în China (şi 
ce avea să se întâmple şi în Japonia în perioadele 
următoare epocii Heian), nobilimea Heianului nu conferea 
femeii rolul de sclav al bărbatului, ci dimpotrivă, considera 
femeia elementul sine qua non al vieţii Heianului. Asupra 
femeilor şi în jurul lor se concentra acel estetism şi acea 
emoţionalitate  (strunită) care plutea pretutindeni 
înatmosfera „Capitalei liniştii şi a păcii”. Iar în condiţiile în 
care fiicele clanului Fudzivara deveniseră elementul 
absolut necesar în mecanismul menţinerii puterii efective 
în mâinile acestui clan, ele fiind în decurs de câteva secole 
neîntrerupt soţii; i mame de împărați (consideraţi zeități vii 
ale religiei sinto), aristocrația capitalei nu-şi putea permite 
luxul  desconsiderării femeii în niciun plan (social, 
psihologic, economic, politic, cultural şi în special estetic). 

În acest climat al Heianului „în care limba oficială, 
limba administraţiei şi ştiinţei era chineza, femeile, având 
aceeaşi cultură cu a bărbaţilor, dar fiind şi rămânând sursa 
vie a limbii materne, o cultivau intens în corespondenţa 
intimă, în poezie (care era nelipsită în scrisori, în 
conversaţia galanta particulară, sau din cadrul 
ceremonialului curții), în jurnalele şi însemnările personale 
în care consemnau evenimentele zilei, cancanurile, bârfele, 
comportarea diverselor cunoştinţe şi personalităţi, relatări 
asupra turnirelor şi întâmplări de la ceremoniile şi 
procesiunile religioase «au laice etc., dând dovadă de un 
simţ de observaţie deosebit şi de o capacitate ieşită din 
comun de a pătrunde în cele mai fine meandre ale 
sufletului omenesc... 

Aceste însemnări, aceste jurnale, au format din 


aristocratele Heianului prozatoare de prim rang. Şi daci 
Heianul ar fi dat literaturii lumii numai pe Murasaki-sikibu 
şi pe Sei-senagon, ar fi fost suficient ca să fie considerat 
epoca de aur a literaturii nipone, iar fenomenul ca fiind 
unic în istoria culturii pe plan mondial. 

IV 

Romanele din acest volum sunt produse ale epocii 
Heian. 

POVESTEA BĂTRÂNULUI  TAKETORI  (Taketori 
monogatari) este considerată a fi prima proză literară 
japoneză, scrisă în limba niponă, ajunsă până la noi. 
Autorul nu se cunoaşte. Nu se ştie exact când a fost scrisă 
(8397). 

Deja la începutul secolului al VI-lea, se bucură de 
aura vechimii, fiind considerată „strămoşul romanului 
japonez”. Fără îndoială, autorul a fost un om cult, bun 
cunoscător al basmului popular japonez, al budismului şi 
legendelor daoiste (populate cu zâne cereşti, elixirul 
nemuririi, călugări vrăjitori, insula vrăjită Horai care ne 
trimite la grădinile Hesperidelor şi la insulele fermecate 
din legendele celtice etc.), precum şi al vieţii de fiece zi din 
perioada Nara (personajele romanului poartă numele real 
al unor persoane care au trăit în această epoci). Romanul 
este un amestec de basm şi scene de mare realism, nelipsit 
de umor şi satiră, fapt care ne face să presupunem că 
scriitorul provenea din tagma funcţionărimii de rang 
modest (care nu-şi pierduse legăturile cu „păturile de jos”), 
dispus să-şi manifeste atitudinea critică faţă de diverşi 
potentaţi ironizaţi cu savoare în carte. 

POVESTEA FRUMOASEI  OTIKUBO (CJtikubo 
monogami) este scrisă în a doua jumătate a secolului al IX- 
lea, la numai câteva decenii după Taketori monogatari. 
Autorul este necunoscut. Aceste câteva decenii au fost 
suficiente pentru ca în roman elementele de basm să fi 


dispărut complet, nerămânând nici urmă dejniracol. afară 
de miracolul iubirii. 

Şi cu toate că Otikubo ne trimite cu gândul la 
Cenuşăreasa din basmele europene, romanul prezintă 
personaje vii care trăiesc în societatea reală a timpului 
respectiv, motivaţia acţiunilor fiind veridică în planul 
existenţei reale, descrise cu multe amănunte. 

Tehnica scrisului este cu totul alta, nouă. Autorul 
apelează la dialog, la corespondenţa scrisă, în locul 
abuzului de descrieri, fapt care conferă prozei sale un 
caracter viu. Adesea scriitorul se adresează cititorului, fie 
pentru a-i solicita atenţia, fie avertizându-l că va trece 
peste amănuntele inutile. 

Aceste elemente conferă prozei însuşirea de a fi citită 
şi azi fără sentimentul distanţei în timp. 

Romanul Otikubo monogatari reprezint! o treaptă 
importantă în evoluţia prozei literare japoneze, spre 
marele roman al epocii Heian (scris de femei), intrat 
definitiv în panteonul capodoperelor literaturii universale. 

AL. IVĂNESCU 

Notă 

Surse bibliografice folosite: N.I. Konrad, laponskaia 
literatura, Izd. „Nauka*, Moskva, 1974; V.N. Goregliad, 
Dnevniki i esse v iaponskoi literature X-XIII vezi., Izd. 
„Nauka% Moskva, 1975; Vsemirnaia istoria, tom III, G.I. 
P.L., Moskva, 1957; Kratkaia literaturmuaentiklopedia, tom 
8, Izd. Sov. ențiklopedia, Moskva, 1975; Mifi narodov mira, 
Izd. Sov. Enţiklopedia-Moskva, 1980 - 1982. 


POVESTEA BĂTRÂNULUI TAKETORI 

Naşterea miraculoasă a strălucitoarei kaguehime 

Nu în zilele noastre, ci demult, tare demult a trăit 
bătrânul Taketori. Cutreiera dealuri şi văi, tăia bambus şi 
meşterea din el fel de fel de lucruri, pe care apoi le vindea. 
De aceea a şi fost poreclit Taketori - adică „acela care 
dobândeşte bambusul”. Dar numele lui adevărat era 
Sanuki-no Miatsukomaro. 

lată că, odată, bătrânul Taketori se afundă în adâncul 
neumblat al unui hăţiş de bambus şi văzu cum dintr-o 
mlădiţă se revărsa o lumină, de parcă acolo ardea un foc. 
Minunându-se, bătrânul se apropie mai mult, şi... ce-i 
văzură ochii! La subsuoara unei frunze strălucea ca o 
lumină un prunc - o minunăţie de fetiţă, nu cu mult mai 
mare decât un lat de palmă. 

Atunci bătrânul zise: „Din zori până-n noapte strâng 
bambus din pădure ca să împletesc coşuri şi colivii, şi 
acum iată că am nu o colivie, ci o copiliţă vie, şi nu un coş 
împletit, ci un gingaş gângurit. Pesemne că i-a fost sortit 


să fie copilul meu!” 

Luă fetiţa cu multă grijă, o duse acasă şi o încredinţă 
babei lui spre a o creşte cu dragoste. 

Fetiţa era de o frumuseţe nemaivăzută, dar era aşa 
de mică încât nici n-au mai pus-o în leagăn, ci într-o colivie 
de păsări cântătoare. 

De atunci, ori de câte ori se ducea în pădure, 
bătrânul Taketori trecea pe la bambusul fermecat, şi găsea 
la fiecare nod al tulpinii lui câte un bănuţ de aur. Încât, cu 
vremea, începu să se îmbogăţească. 

Fetiţa creştea repede-repede, se înălța ca o tulpină 
tânără. Nici nu trecuseră trei luni că se şi făcuse mare, 
ajunsese fată de măritat. l-au pieptănat părul ca la 
domnişoare şi, după tipicul îndătinat, au îmbrăcat-o în 
rochia cea lungă numită mo. 

O ţineau ascunsă după un paravan de mătase, ferită 
de orice privire străină - atât de mult o păzeau şi o iubeau. 
Nimeni pe lume nu se putea asemui cu ea în ce priveşte 
frumuseţea chipului. Uneori, când pe bătrân îl cuprindea 
vreo tristeţe, era destul să-şi privească fiica şi orice 
mohoreală îi trecea ca luată cu mâna. Dacă se întâmpla să 
fie necăjit, ori să se supere pe ceva, de cum 

Mult timp încă a mai umblat bătrânul Taketori în a 
vedea îi şi trecea supărarea... 

pădure după bambus. De fiecare dată găsea copacul 
plin de galbeni şi a ajuns bogat cum nu s-a mai pomenit. 

Când fetiţa găsită a ajuns la vârsta cuvenită, bătrânul 
Taketori l-a chemat pe preotul Ymbe-no Akita din 
Mimurado, şi Akita a botezat-o cu numele de Nayotake-no 
Kaguehime, ceea ce înseamnă „Fecioara care revarsă 
lumină şi care e zveltă ca bambusul”. 

Trei zile a durat fericitul praznic. Bătrânul a poftit la 
ospăț pe toată lumea, fără nicio deosebire. Şi toţi au 
petrecut minunat! 


II 

Vin în petit mulţi oameni de vază 

Oameni de tot felul, şi mai de rând, şi mai de neam, 
auzind de frumusețea  neasemuită a  strălucitoarei 
Kaguehime, se îndrăgosteau de ea numai din auzite şi se 
tot gândeau cum s-o ia de soţie, cum să facă s-o poată 
vedea măcar o singură dată. Chiar şi megieşii, care îşi 
aveau curţile gard în gard cu moşneagul, nici ei nu 
dovedeau s-o zărească pe Kaguehime. Dar îndrăgostiţii 
umblau în jurul ogrăzii nopţi întregi fără a închide un ochi 
şi, făcând găuri prin gard, se uitau în curte şi oftau: „Unde- 
o fi? Unde-o fi?” Şi multora li se năzărea că aud: „Care mi- 
e soţul? Care mi-e soţul?” îndrăgostiţii oftau: „Noi ne 
perpelim, plângem, iar ea nici că ne ia în seamă, nu ne dă 
niciun semn, nicio veste...” Iar oamenilor li se părea că 
aud: „Dorim o nevastă, o nevastă...” 

Aşa s-au născut cuvintele „soţie” şi „nevastă”. 

Peţitori de neam veneau cârduri-cârduri în sătucul 
acela amărât, unde părea că nici nu ar fi cu putinţă să se 
ascundă vreo frumuseţe vrednică de dragostea lor, dar 
truda li se dovedi zadarnică. 

Şi totuşi mulţi încăpăţânaţi nu s-au dat duşi. Zile şi 
nopţi întregi s-au tot foit pe acolo. Cei cu suflete mai 
mărunte s-au dumirit însă repede: „Nu e nicio scofală să 
umbli aşa fără rost”. Şi s-au lăsat păgubaşi. 

Doar cinci din liota cea multă de peţitori, subjugaţi 
de dragoste, n-au vrut să se dea biruiţi. Unul dintre ei era 
prinţul Isitsikuri, altul era prinţul Kuramoti, al treilea era 
ministrul de dreapta Abe-no Mimuradzi, al patrulea era 
marele sfetnic Otomo-no Mlyuki şi, în sfârşit, al cincilea 
era sfetnicul Isonokami-no Maro. 

lată, dar, ce oameni erau cei cinci peţitori. 

În lume sunt multe femei, dar îndată ce se întâmpla 
ca aceşti admiratori ai frumuseţii femeieşti să audă de vreo 


femeie frumoasă pe undeva, nu-şi mai găseau astâmpărul, 
căutând să dea ochii cu ea. Abia le-a ajuns la ureche zvonul 
despre frumoasa fecioară Kaguehime, că au şi fost cuprinşi 
de dorinţa s-o vadă, încât nu mai puteau nici să doarmă, 
nici să bea, nici să mănânce, pierzându-şi minţile din 
pricina dragostei. Şi au plecat spre casa ei. Dar oricât au 
stat în faţa porţilor, oricât s-au învârtit ei împrejurul casei, 
totul a fost zadarnic. Apoi s-au apucat să-i trimită scrisori, 
dar tot n-au primit niciun răspuns. 

Au compus stihuri triste despre dragostea lor 
nefericită, dar nici la ele n-au primit răspuns. Ci nimic n-a 
putut să-i facă să plece şi au venit mai departe în casa 
nevăzutei Kaguehime şi în „luna lui brumar”, când 
drumurile sunt troienite de zăpezi şi acoperite de gheaţă, 
şi în „luna lui cuptor”, când tună sau prin cer soarele arde 
nemilos. 

Odată, peţitorii l-au chemat pe moş Taketori şi, 
închinându-i-se până la pământ, cu palmele aduse a 
rugăciune, se străduiau să-l înduplece, spunându-i: 

— Dă fata unuia dintre noi! 

Bătrânul le-a răspuns: 

— Nu îmi este fiică de sânge, aşa că nu o pot sili. 

Trişti, îndrăgostiţii s-au întors la casele lor şi au 
început să invoce zeii, rugându-i să le trimită dezlegare de 
chinul iubirii, dar chinul nu-i slăbea. „Odată şi odată va 
trebui şi îndărătnica asta să-şi aleagă un soţ”, gândeau 
peţitorii, pe care nădejdea tot nu-i părăsise, şi iar se 
întorceau să bată drumul în jurul casei nevăzutei 
Kaguehime, ca ea să-i vadă mereu acolo. Aşa trecură eile şi 
luni în şir. 

Văzându-i pe peţitori la porţile casei sale, bătrânul i- 
a spus odată frumoasei Kaguehime; 

— Copila mea nepreţuită! Tu eşti o zeiţă cu chip de 
om, iar eu nu-ţi sunt tată de-adevăratelea. Totuşi m-am 


străduit mult ca să te cresc. Vrei să asculţi ce aş avea să-ţi 
spun? 

Kaguehime îi răspunse: 

— Vorbeşte, sunt gata să ascult tot ce-mi spui. Eu n- 
am ştiut că sunt zeiţă şi gândeam că tii eşti tatăl meu 
adevărat. 

— M-ai liniştit cu vorba ta cea bună! exclamă 
bătrânul. Ascultă deci! Eu am trecut de şaptezeci, zilele-mi 
sunt numărate. In lumea asta aşa-s jinduite lucrurile 4 
bărbatul peţeşte fata, iar fata se mărită. După aceea tinerii 
îşi clădesc vatra; familia lor creşte, casa înfloreşte. Şi tu, 
de asemenea, nu vei rămâne nemăritată. 

Kaguehime îi spuse: 

— De ce trebuie să mă mărit? Nu mă ispiteşte acest 
obicei. 

— Stai să vezi. Cu toate că eşti tu zeiţă, te-ai născut 
eu chip de femeie. Atâta vreme cât voi fi eu pe lume, aşa 
bătrân cum sunt, totul poate să urmeze ca şi până acum. 
Dar ce are să se întâmple cu tine după ce am să mor? lar 
aceşti cinci domni de neam ales iacătă-i că tot vin lună de 
lună şi an de an să te peţească. Gândeşte-te bine şi alege- 
ţi-l pe unul dintre ei ca soţ. 

Kaguehime îi răspunse: 

— Mi-e teamă să nu fac un măritiş nechibzuit. Şi apoi 
nici nu sunt chiar aşa de frumoasă De unde să ştiu cât de 
mare e dragostea lor? Să n-ajung să mă căiesc mai pe 
urmă. Oricât de falnic ar fi mirele şi oricât de mare i-ar fi 
neamul, tot n-am să-l iau de soţ până când n-am să ştiu ce 
inimă are. 

— Vorbeşti de parcă mi-ai citi gândul! Dintâi vrei să 
afli cât de mult te îndrăgeşte cel care îţi este sortit. Da să 
ştii că toţi peţitorii tăi îţi sunt tare credincioşi, tare 
statornici... De bună seamă că iubirea lor nu-i lucru de 
nimic. 


— Cum poţi să-ţi dai seama de asta? răspunse 
Kaguehime. Trebuie mai întâi să-şi dovedească iubirea prin 
fapte. S-ar părea că toţi mă îndrăgesc deopotrivă. Cum aş 
putea şti care dintre ei mă iubeşte cel mai mult? Aşa că, 
tată, spune-le hotărârea mea: Acela dintre ei care va fi în 
stare să dobândească lucrul dorit de mine, acela mă 
iubeşte mai mult decât ceilalţi şi pe el mi-l voi alege de soţ. 

— Aşa să fie, spuse bătrânul Taketori. 

În aceeaşi seară, abia începuse să se întunece, 
peţitorii sau şi ivit, ca de obicei, în faţa casei. Unul cânta la 
flaut, altul zdrăngănea din strune, al treilea îngâna un 
cântec de dragoste, al patrulea îi ţinea isonul cu jumătate 
de glas, iar ultimul îşi făcea pur şi simplu vânt cu 
evantaiul... Bătrânul Veni la ei şi le spuse: 

— La drept vorbind, mă simt vinovat faţă de 
domniile-voastre. De câtă vreme veniţi la bordeiul meu 
pricăjit, şi tot fără niciun folos. l-am spus fiicei mele; „în 
curând am să mor. Zilele-mi sunt numărate. Au venit să te 
peţească oameni de neam mare. Alegeţi pe unul dintre ei 
după porunca inimii”. 

— Iar ea de colo: „Vreau să-i pun la încercare, ca să 
mă încredinţez că iubirea lor este aşa de mare cum se jură 
ei”. La asta n-ai ce să-i răspunzi! Şi a mai zis încă: „S-ar 
părea că toţi mă iubesc la fel de mult. Vreau să aflu care 
mă iubeşte mai mult decât toţi. Spune-le, tată, cuvintele 
mele: Cine va şti să dobândească ce îl voi ruga eu, cu acela 
am să mă mărit”. Eu am lăudat-o că bine s-a gândit. 
Ceilalţi nu vor avea de ce să se supere. 

Peţitorii au încuviinţat şi ei - „Bine s-a gândit” -, şi 
bătrânul s-a dus să-i spună fiicei sale: „Uite aşa şi-aşa. 

Se învoiesc să-ţi aducă ce vei porunci”. 

Kaguehime zise: 

— Spune-i prinţului Isitsikuri că se află în India un 
potir de piatră, ca acelea în care călugării adună pomenile. 


Dar nu-i un potir de rând, ei. e făcător de minuni - însuşi 
Buddha; s-a slujit de el. Să-l caute şi să mi-l aducă în dar. 
Prințului Kuramoti spune-i că în Oceanul de la răsărit se 
află muntele Horai cel vrăjit. Pe acel munte creşte un 
copac ale cărui rădăcini sunt de argint, tulpina îi este de 
aur, iar fructele lui sunt mărgăritare albe. Să se ducă să 
rupă din el un ram şi să mi-l aducă. Apoi, după ce se gândi 
un pic, urmă: ministrului de dreapta. Abe-no Mimuradzi, 
porunceşte-i să-mi facă rost din îndepărtata Chină de 
veşmântul ţesut din lâna Şoareceluide-foc. Dainagonul 1 
Otomo să dobândească pentru mine piatra care străluceşte 
în cinci culori şi pe care o poartă la gât un dragon. Este 
undeva o rândunică; rândunica aceea are o scoiculiţă care 
ajută femeile să nască uşor, fără chinuri; tiunagonul2? 
Isonokami-no Maro să-mi aducă scoiculiţă în dar. 

— Grele însărcinări le-ai dat, se cutremură bătrânul. 
Asemenea minunăţii n-o să găsească nimeni. Cum să le 
spun ce le ceri? 

— Da’ ce mari vitejii le cer? zâmbi Kaguehime. 

— Bine, fie! Mă duc să le spun. 

Se duse la peţitori şi le spuse: 

— Uite-aşa şi-aşa. lată ce vă cere Kaguehime. 

Prinții şi dregătorii cei mari se burzuluiră: 

— De ce ne-a dat însărcinări aşa de grele şi care nu 
se pot îndeplini? Mai bine ne-ar fi spus să nu mai dăm pe- 
aici - şi plecară mohorâţi. 

III 

Potirul de piatră al lui Buddha 

Pentru prinţul Isitsikuri viaţa nu mai era viaţă fără 
Kaguehime. Îşi puse mintea să chibzuiască la ce e de făcut. 
„Chiar şi acolo, în India cea îndepărtată, potirul acela este 
un lucru fără de pereche, se gândi el. Şi de m-aş duce 
acolo chiar şi de-o sută de mii de ori, cine poate să ştie 
dacă l-aş găsi?” 


Prinţul era om descurcăreţ, isteţ la minte şi viclean. 
„Plec în India să caut potirul vrăjitl4, porunci el să i se 
spună frumoasei Kaguehime, şi se ascunse într-un loc ferit 
de priviri străine. 

Peste trei ani, luă la întâmplare un potir vechi, din 
cele pentru strâns pomeni, care-i căzu la îndemână. Plin de 
negreală, potirul afumat zăcea în faţa statuii smeritului 
Pindola, în templul din Muntele Negru, judeţul Toți, 
provincia Yamato. Prinţul Isitsikuri puse potirul într-un 
săculeţ de atlaz, îl legă de o crenguţă cu flori de hârtie şi-l 
duse în dar luminoasei Kaguehime. 

„E oare cu putinţă!” se gândi Kaguehime uimită. 

Se uită şi văzu în potir o scrisoare. O desfăcu şi citi: 

Am trecut prin multe Pustiuri şi mări, căutând Acest 
sfânt potir... 

Zi şi noapte n-am coborât din şa: 

Lacrimi de sânge genele-mi scăldau... 

Kaguehime privi potirul să vadă dacă nu cumva 
luminează, dar nu văzu nicio licărire de lumină, nici măcar 
cât a unui licurici. 

Şi trimise vasul îndărăt, împreună cu următoarele 
stihuri: 

Un singur strop de rouă Străluceşte mai limpede în 
zori 

Decât potirul acesta minune. 

De ce-o fi trebuit să-l căutaţi Ani în şir prin Muntele 
Negru? 

Prinţul trânti potirul în faţa porţii şi, plin de ciudă, 
declamă: 

În razele Muntelui Alb! Păli minunatul potir - Ce vină 
am eu? 

Sorbii din potirul ruşinii. 

Speranţa însă mi-e vie. 


1 Kague-hime este comparată cu Muntele Alb — Saraiama. 


De atunci se spune despre asemenea neruşinaţi: nA 
sorbit din potirul ruşinii”. 

IV 

Ramul de mărgăritar de pe muntele Horai 

Prinţul Kuramoti era un om cu minte ageră. Şi-a 
cerut învoire de la curtea împărătească spunând că se 
duce să facă o cură de ape termale la feredeele de pe 
insula Tsukusi. Iar frumoasei Kaguehime a poruncit să i se 
spună: „Plec să caut ramul de mărgăritar de pe muntele 
Horai”?, şi a părăsit capitala. Slugile l-au petrecut până la 
portul Naniva, unde prinţul le-a spus că pleacă într-o solie 
tainică şi că nu are nevoie de alai. Şi-a oprit numai câţiva 
dintre slujitorii cei mai apropiaţi, iar celorlalţi le-a poruncit 
să se întoarcă acasă. 

Spusese că plea<Să pe insula Tsukusi numai ca să-şi 
piardă urma. Peste trei zile, s-a întors în ascuns cu aceeaşi 
corabie în portul Naniva. A poruncit apoi să fie aduşi şase 
meşteri giuvaiergii dintre cei mai buni din ţară. A construit 
pentru ei o casă într-un loc ferit, unde nu putea să 
pătrundă nimeni, şi a înălţat în jurul ei trei rânduri de 
garduri. Acolo i-a dus pe meşteri. Prinţul însuşi locuia 
acolo, ferit de ochii lumii. Înălţând rugăciuni pentru 
reuşita tertipului, ticluit, a făcut danii zeilor şaisprezece 
moşii de-ale sale, apoi le-a poruncit meşterilor să purceadă 
la lucru cu ajutorul Celui-de-Sus. Şi meşterii au izvodit 
pentru prinţ un ram de mărgăritar întocmai precum cel pe 
care şi-l dorea Kaguehime. Isteţ a mai fost şiretlicul de 
care s-a slujit prinţul. 

Peste trei ani, s-a prefăcut că se întoarce în portul 
Naniva după o lungă călătorie, trimițând ştire la propriul 


2 Con fonii legendelor daoiste, Muntele vrăjit Horai se află pe insula 
fericirii, care pluteşte în ocean, purtată pe capul unei broaşte țestoase 
uriaşe. Pe acest munte cresc copaci de jad şi de mărgăritar. (O variantă 
a grădinii Hesperidclor sau a insulelor fermecate din legendele celtice.). 


lui palat: „Corabia mea a sosit”. Se făcea că e istovit de 
moarte în urma îndelungatelor peregrinări! O mare 
mulţime venise să-l întâmpine. 

Prinţul a aşezat preţiosul ram într-o ladă de călătorie, 
pe care a învelit-o în pânză, şi l-a dus în dar la 
Kaguehime”. 

Lumea a început să vorbească: 

„Prinţul Kuramoti s-a întors din ţări îndepărtate şi a 
adus floarea udumbară cea vrăjită...” 

Ajunse ştirea la urechile fetei, căreia începu să-i bată 
inima atât de tare, încât era gata să-i sară din piept, aşa 
era de amărâtă şi de speriată: cine ştie, poate că prinţul 
Kuramoti a dobândit într-adevăr victoria asupra ei! 

În acest timp, se auziră bătăi în poartă: „A sosit 
prinţul Kuramoti14. 

— Sunt îmbrăcat ca de la drum! îi spuse prinţul 
bătrânului venit grabnic să-l întâmpine. Nu mi-am cruțat 
nici viaţa ca să dobândesc acest ram de mărgăritar. 
Arătaţi-l frumoasei Kaguehime.» 

Bătrânul luă ramul şi i-l duse fetei. Pe ram era prinsă 
o scrisoare cu următoarele stihuri: 

Chiar de-ar fi trebuit 

Să pier de o moarte cumplită 

Prin ţări depărtate şi străine, * 

Tot nu m-aş fi întors 

Fără ramul acesta de mărgăritar... 

Frumos era darul, dar Kaguehime nici nu voia să-l 
privească. 

Bătrânul însă se grăbi să vină în iatacul ei-şi încercă 
s-o înduplece. 

— Uite, prinţul ţi-a adus ramul de mărgăritar de pe 
muntele Horai, precum ai poruncit tu, n-ai de ce să te 
îndoieşti. Cum să-ţi iei acuma vorba îndărăt? Prinţul a 
venit drept la noi, nici nu a trecut pe-acasă, nici hainele nu 


şi le-a schimbat de la drum. Hai, nu te încăpăţâna, ieşi să-l 
întâmpini degrabă! 

Fără a scoate un cuvânt, Kaguehime îşi sprijini 
obrazul în mână şi se lăsă pradă gândurilor triste. 

lar prinţul urcă pe verandă, cu înfăţişarea unui 
învingător care parcă spunea: „Acum nu mai poate să mă 
refuzee. 

Bătrânul sări şi el cu gura: 

— Arbori de mărgăritar în ţara noastră nu cresc, 
spuse el către Kaguehime. Chiar n-a fost uşor să găsească 
asemenea minunăţie. Cum ai să poţi să-l refuzi? Şi unde 
mai pui că e şi frumos cum. nu se mai poate! 

— N-aş fi dorit să răspund stăruinţelor tatălui meu 
printr-o împotrivire hotărâtă, se tânguia Kaguehime, şi de 
aceea i-am cerut prinţului cel dintâi lucru care mi-a trecut 
prin minte. Nu-mi trebuie ramul de mărgăritar, nici măcar 
nu vreau să mă ating de el. Nu speram că; are să-l 
dobândească. Acum ce să fac? Ce să fac? 

Dar bătrânul Taketori, fără să ia în seamă ce spunea 
iată, începu să pregătească dormitorul pentru tineri. 

Apoi îl întrebă pe prinţul Kuramoti: 

— Unde cresc aceşti arbori minunaţi, nemaivăzuţi, să 
o asemenea frumuseţe cerească? 

Prinţul începu să povestească: 

— Cu doi ani în urmă, în a zecea zi a celei de-a doua 
luni, am plecat cu o corabie din portul Naniva. Corabia a 
ieşit în largul mării, dar nu ştiam încotro să plutesc Atunci 
m-au năpădit fel de fel de gânduri: „De ce să mai trăiesc, 
dacă n-am să ajung la ţinta visurilor mele? Mai bine să las 
corabia în voia valurilor şi a vântului! Dacă mi-e scris să 
mor, am să mor! Dar dacă soarta va vrea să trăiesc, atunci 
de bună seamă că voi întâlni undeva în cale acea vrăjită 
insulă Horai”. Corabia plutea pe luciul nemărginit al 
oceanului, departe de pământul natal. Multe nenorociri ne- 


a fost dat să întâlnim în cale. Stihia valurilor dezlănţuite ne 
făcea uneori să credem că dintr-o clipă în alta ne va înghiţi 
abisul mării. Alteori valul izbea Corabia de ţărmuri 
necunoscute. Ne împresurau fiinţe înspăimântătoare ca 
nişte demoni, gata să ne mănânce de vii. Se întâmpla să 
pierdem şi direcţia* neînţelegând de unde şi încotro plutim 
purtaţi de valuri. Când terminam merindele, adunam 
ierburi şi rădăcini pe insule necunoscute, ca să nu murim 
de foame. lar odată ne-am trezit ca din senin cu o dihanie - 
nu se poate zugrăvi în vorbe înfăţişarea ei înfricoşătoare -, 
gata-gata să ne înghită şi pe mine şi pe însoțitorii mei. Au 
fost zile când nu ne-am hrănit decât cu scoici de mare. 
Câtă suferinţă am îndurat noi în acele rătăciri sub cerul 
nemărginit, unde nu ai de aşteptat niciun ajutor de 
nicăieri! Nu ştiam încotro ne poartă valurile, sufletul ni se 
cutremura de spaime... 

Aşa plutea corabia noastră dusă de curgerea apelor, 
şi iată că în cea de-a cinci suta zi... chiar în a cinci suta zi, 
dimineaţa, la ora dragonului, se ivi deodată la orizont 
muntele! Noi toţi, cei de pe corabie, ne-am înghesuit pe 
punte şi ne uitam la el cu ochi vrăjiţi. Muntele cel mare 
parcă plutea spre noi. Ce minunat era piscul lui! „lată 
muntele pe care-l caut!” m-am gândit eu, şi sufletu-mi era 
cuprins de teamă şi de bucurie. 

Două-trei zile am tot plutit în jurul muntelui, 
minunându-ne. 

Deodată, am văzut cum se iveşte din adâncul lui o 
tânără fecioară în odăjdii de zână cerească. Se ducea să-şi 
umple ulciorul de argint cu apă de izvor. Atunci am coborât 
de pe corabie pe țărm şi am întrebat-o: „Cum se numeşte 
acest munte?” Fecioara mi-a răspuns: „Se numeşte Horai”. 
Nu am cum să zugrăvesc bucuria care m-a cuprins în clipa 
aceea. Pe urmă am întrebat-o: „Care este numele tău, 
slăvito?” Ea mi-a răspuns: „Numele meu este Ukanuri - 


Coroniţă de peruzea”. Şi, spunând acestea, pieri în bezna 
muntelui. 

Iar muntele era prăpăstios, nicăieri nu se vedea vreo 
cărare care să urce spre vârf. Am început să cutreier 
insula. 

Peste tot, pe povârnişurile prăvălatice, se înălţau 
copaci, ninşi de flori de o frumuseţe nemaivăzută. 
Susurând alergau în jos izvoarele şi pâraiele de aur, de 
argintaşi de azur, iar deasupra lor atârnau poduri 
împodobite ci pietre scumpe de toate culorile curcubeului. 
Arborii dii preajmă revărsau lumini strălucitoare! Printre 
ei, ar borele cu ramuri de mărgăritar era cel mai nearâtos, 
da’ n-am - vrut să mă abat de la porunca dată de Kague- 
himaşa că m-am mulţumit să rup un ram din el. Munte li 
Horai este, frumos de neînchipuit! Nu are seamăn p lume - 
ai tot sta şi l-ai tot privi. Eu însă, de îndată a am rupt 
rămurica, m-am şi grăbit să mă întorc pe corabie. Inima 
îmi da zor să mă întorc cât mai repedi acasă. Din. fericire, 
am avut vânt prielnic şi, după patri sute de zile şi ceva, am 
zărit ţărmul natal. Drept râs puns la rugăciunile mele 
fierbinţi, zeii mi-au hărăzi o înapoiere fericită acasă. Chiar 
ieri m-am întors în capitală şi, fără să-mi schimb măcar 
hainele pline încă de bura sărată a mării, m-am grăbit să 
ajung aici. Ş iată-mă! 

Bătrânul îşi mărturisi înţelegerea prietenească în 
următorul cântec: 

Bambus am căutat mereu în păduri întunecoase şi 
nodurile lui tari le-am despicat. 

Dar tu mai multe necazuri, ai întâlnit. 

Despicând ale sorții noduri. 

Prinţul îi răspunse: 

— Da, mult amar am îndurat, dar astăzi în sfârşit 
inima mea chinuită şi-a găsit liniştea. 

Şi ticlui un cântec: 


Azi s-a uscat mâneca mea Vdată de roua lacrimilor 
mele. 

De roua otrăvii iubirii... 

O, ierburi din luncile verii. 

Fără de număr sunteţi, precum chinurile mele! 

Dar, ca un făcut, în clipa aceea năvăli în curte un pâlc 
de oameni. Erau şase inşi. Unul dintre ei purta o jalbă, în 
vârful unei prăjini lungi, despicate la capăt, cum e obiceiul. 

— Eu sunt mai-marele meşterilor aurari din atelierele 
împărăteşti, glăsui el. Mă numesc Aiabe-no Ultimaro. 
împreună cu calfele mele am închipuit ramul de 
mărgăritar. Mai mult de o mie de zile am asudat fără 
răgaz, în trudă şi ajunare, fără să punem în gură boabă de 
orez sau altceva, până n-am terminat lucrul, dar răsplată 
pentru munca noastră n-am primit. Cer să mi se plătească, 
spre a putea şi eu să-i răsplătesc cât mai degrabă pe 
lucrătorii mei. 

— Ce tot spune omul acesta? întrebă bătrânul 
Taketori, nedumerit. 

Prinţul se pierdu cu firea; de tulburat ce era, sufletul 
sta să-i sară din trup. 

Kaguehime nu auzise decât cuvintele: „... am 
închipuit ramul de mărgăritar”. 

Aşa că porunci: 

— Dati-mi jalba aceea! 

Deschise jalba şi citi: 

„Milostive domnule prinţ! mai mult de o mie de zile, 
noi, nemernicii meşteşugari, am stat ascunşi împreună cu 
domnia voastră într-o casă dosită. În acest timp, cu multă 
osârdie am meşterit, după porunca domniei voastre, ramul 
de mărgăritar. Ne-aţi făgăduit pentru munca noastră că, în 
afară de o bogată răsplată în bani, ne veţi ridica în slujbe 
aducătoare de venituri bune, însă nu ne-ati plătit cu nimic. 
Cât am stat să ne gândim ** ce să facem, ne-a ajuns la 


urechi vestea că ramul de mărgăritar este menit ca dar 
viitoarei soţii a domniei voastre, Kaguehime. Am venit aici! 
în nădejdea că vom căpăta de la; sufletul ei milostiv plata 
făgăduită”. 

Când Kaguehime citi aceste rânduri, faţa ei cea 
întunecată de tristeţe se lumină deodată. Zâmbi fericită şi-l 
chemă pe bătrân la ea: 

— Eu chiar am crezut că ramul ar fi din copacul de pe 
muntele Horai! Dar n-a fost decât o minciună josnică. Să-i 
dai numaidecât îndărăt darul mincinos! 

— Ei, dacă e mincinos, se învoi bătrânul, atunci se 
înţelege de la sine că trebuie să-l înapoiem mincinosului. 

Kaguehime îşi simţi inima uşurată. Înapoind ramul de 
mărgăritar, adăugă şi următoarele stihuri: 

Gândisem: e chiar ramu-adevărat! 

Și am crezut... 

Totul a fost minciună: 

Și vorbele. 

Și mărgăritarele, şi ramul. 

Iar bătrânul 'Taketori, care până atunci vorbise tare 
prietenos cu prinţul, se prefăcu că se culcă. Prinţul nu mai 
ştia ce să facă şi unde să se ascundă de ruşine. În sfârşit, 
se înseră, aşa că putu să părăsească pe furiş casa fetei. 

Kaguehime îi chemă pe meşteri şi, drept recunoştinţă 
că picaseră tocmai la timp cu jalba, îi răsplăti bogat ca pe 
nişte izbăvitori. 

Meşterii nu mai puteau de bucurie: „Am primit tot ce 
am nădăjduit!” 

Mulţumiţi, plecară acasă, însă pe drum prinţul 
Kuramoti cu oamenii săi le aţinu calea şi-i snopi în bătăi. 
Aşa că meşterii nu s-au prea bucurat de răsplata primită - 
au aruncat banii şi-au fugit, plini de sânge. 

Iar prinţul Kuramoti oftă: 

— Ce ocară amarnică! mai rău nici că se poate! Mi- 


am pierdut iubita, iar pe deasupra mi-e şi ruşine să dau 
ochii cu lumea! 

Şi se afundă de unul singur în ascunzişurile munţilor. 

Slujitorii şi toţi ceilalţi din alaiul lui se împărţiră în 
pâlcuri şi porniră să-şi caute stăpânul peste tot, dar nu-l 
găsiră. Pierise fără urmă... Poate că nici nu mai este pe 
lume. 

Dar poate că, ruşinându-se până şi de slugile lui, 
prinţul s-o fi ascuns atâta de bine, încât să nu mai poată fi 
găsit. 

De atunci se spune despre astfel de păguboşi: 
„Degeaba a risipit mărgăritarele palavrelor sale”. 

Veşmântul făcut din lâna Şoarecelui-de-foc 

Ministrul de dreapta Abe-no Mimuradzi se trăgea 
dintr-un neam puternic şi stăpânea bogății mari. Chiar în 
anul când Kaguehime i-a cerut în dar veşmântul ţesut din 
lâna Şoarecelui-de-foc, s-a nimerit să vină, cu o corabie, în 
ospeţie la noi, un negustor din China, pe nume Van Tsin. 
Abe-no Mimuradzi îi trimise lui Van Tsin o scrisoare în care 
îl ruga să-i cumpere din China marfa aceea rară. 

Scrisoarea şi banii le-a încredinţat slujitorului său 
celui mai de nădejde, Ono-no Fusamori. Fusamori a plecat 
în portul neguţătoresc Hakata, unde se afla oaspetele 
chinez, căruia i-a înmânat totul cum se cuvine. Van Tsin i-a 
dat răspuns printr-o scrisoare: 

„Pânză ţesută din lâna Şoarecelui-de-foc nu se află 
nici în ţara mea. Zvonuri despre o asemenea minunăţie au 
mai ajuns la urechile mele, dar ochilor mei nu le-a fost dat 
s-o vadă niciodată. Mă gândesc că, dacă aşa ceva s-ar fi 
aflat undeva pe lume, oamenii ar fi adus-o şi în Japonia. E o 
însărcinare greu de îndeplinit. Totuşi voi încerca să-i 
iscodesc pe negustorii cei mai vestiți din ţara mea, dacă nu 
cumva marfa dorită s-ar găsi în India. Dacă nici acolo nu se 
găseşte, am să vă întorc banii prin trimisul 


dumneavoastră.* 

Aşa că Van Tsin şi Ono-no Fusamori au plecat pe 
mare în China. După destulă vreme corabia lor s-a întors în 
Japonia. Fusamori a dat de ştire că în curând vor sosi în 
capitală, însă ministrul de dreapta, Abe-no Mimuradzi era 
atâta de năpădit de nerăbdare, încât i-a trimis în 
întâmpinare calul cel mai iute de picior pe care-l avea. 

Cu acel cal, Fusamori ajunse din ţinutul Tsukusi în 
capitală numai în şapte zile şi înmână stăpânului său 
scrisoarea lui Van Tsin: 

„Trimiţând soli în toate părţile, cu mare trudă am 
găsit veşmântul făcut din lâna Şoarecelui-de-foc. Ca şi în 
vechime, nici în zilele noastre nu este deloc uşor să găseşti 
veşminte din lâna acestui animal rar. Auzisem cândva că, 
pe vremuri, un înţelept sfânt a adus de pe meleagurile 
Indiei în China un asemenea veşmânt, care s-ar afla acum 
într-un templu, undeva, prin munţii dinspre soare-apune. 
Am cerut de la curtea împărătească dezlegare pentru a-l 
cumpăra. Slujbaşul care a plecat să cumpere minunea mi-a 
dat de ştire că nu-i ajung banii, şi i-am trimis încă cincizeci 
de galbeni. Rog să-mi trimiteţi banii fără întârziere, sau să- 
mi înapoiaţi haina din lâna Şoarecelui-de-foc în cea mai 
deplină pază4. 

De fericire, ministrul de dreapta, Abe-no Mimuradzi, 
s-a pierdut cu firea. 

— Mai încape vorbă! Parcă ăştia-s bani! îi trimit 
neîntârziat. Sunt fericit cum nu se mai poate! 

Şi împreunându-şi mâinile a rugăciune, făcu o 
plecăciune adâncă cu faţa spre pământurile ţării Chitai. 

Lada care adăpostea minunata podoabă era înstelată 
măiestru cu pietre scumpe de toate culorile curcubeului. 
Veşmântul era de culoarea azurului, iar capetele firelor de 
lână erau înciucurate cu aur. Nicio haină de pe lume nu s- 
ar fi putut asemui cu ea. Era o comoară fără de preţ! 


Lâna Şoarecelui-de-foc nu se spală în apă, ci în 
flăcări, din care iese şi mai frumoasă ca înainte. Scump şi 
minunat era darul, dar şi mai scumpă frumuseţea fetei! 

— Ce minunăţie, ce minunăţie! Acum pricep eu de ce 
şi-a dorit Kaguehime atât de mult asemenea veşmânt, şopti 
tulburat Abe-no Mimuradzi. 

Puse la loc în ladă podoaba cea scumpă, prinse de 
sipet o rămurică de pom înflorit, se îmbrăcă cu hainele lui 
cele mai alese, gândind că noaptea aceea o va petrece 
numaidecât lângă Kaguehime. Şi ticlui pentru ea cântecul 
următor: 

Teamă mi-a fost că-n focul Iubirii mele fără margini 
va arde această podoabă. 

Dar iat-o! Primeşte-o! 

Străluceşte ca para de foc... 

Abe-no Mimuradzi ajunse la porţile casei lui Taketori 
şi aşteptă să fie primit. Îi ieşi în întâmpinare bătrânul 
Taketori, luă din mâinile lui minunata podoabă şi se duse 
să i-o arate fetei. 

— O, chiar că e minunată! Şi totuşi, nu ştiu dacă este 
făcută chiar din lâna Şoarecelui-de-foc. 

— Orice-ai spune, eu am să-l invit pe oaspete în casă, 
hotărî bătrânul. Cât e lumea nu s-a pomenit o țesătură atât 
de minunată. Crede-mă, e făcută chiar din lâna Şoarecelui- 
de-foc. Nu e bine să chinui aşa oamenii, o dojeni bătrânul 
pe fată şi-l pofti pe Abe-no Mimuradzi în casă. 

„Ei, de data asta, Kaguehime pe semne că va primi să 
se mărite”, se bucura în sinea ei băbuţa lui Taketori. 

De moşneag, ce să mai vorbesc! Mereu îl chinuise 
gândul că fiică-sa stă singură, nemăritată, şi dorea din tot 
sufletul s-o dea de soaţă unui om de treabă, însă ea se 
împotrivea cu îndârjire măritişului, iar el nu vrea s-o 
silească. 

— Trebuie să trecem veşmântul prin foc, îi spuse 


Kaguehime bătrânului. Dacă nu va arde în flăcări, voi fi 
încredinţată că este adevărată şi mă voi supune dorinţei 
ministrului de dreapta. Zici că nicăieri pe lume nu se mai 
află o podoabă aşa de minunată şi socoţi că este cu 
adevărat ţesută din lâna Şoarecelui-de-foc. În ce mă 
priveşte, socotesc că trebuie s-o trecem măcar o singură 
dată prin flăcări. 

— Fie, ai dreptate! se învoi bătrânul, şi duse vorbele 
fetei la ministrul de dreapta. 

— Lâna Şoarecelui-de-foc nu se găseşte nici în 
ţinuturile Chinei, răspunse el. Abia am dat de ea! Ce 
îndoieli mai pot fi? Dacă însă Kaguehime doreşte, bine, fie 
şi-aşa! Aruncaţi-o în foc! 

Haina fu aruncată în focul aprins. Sfâr! şi arse toată. 

— O, ce înşelătorie! Vedeţi şi voi! strigă triumfătoare 
Kaguehime. 

Iar faţa ministrului de dreapta se făcu mai verde ca 
iarba. 

Nebună de fericire, Kaguehime îi înapoie sipetul gol, 
în care puse drept răspuns o scrisoare cu următoarele 
stihuri: 

Stiai de la bun început că va arde cu totul în foc 
Podoaba ta cea minunată. 

De ce-ai păstrat atâta timp în tine flacăra iubirii? 

Nefericitul peţitor a trebuit să se întoarcă acasă 
ruşinat. În popor s-au iscat vorbe. Oamenii şuşoteau: 

— Ministrul de dreapta Abe-no Mimuradzi a adus 
minunata haină din lâna Şoarecelui-de-foc şi i-a dăruit-o 
frumoasei Kaguehime, drept care era datoare să-l ia de 
bărbat. Nu ştiţi cumva, el acum locuieşte în casa ei? 

Iar ceilalţi răspundeau: 

— Nicidecum, haina a fost trecută prin foc şi a ars 
toată. Kaguehime l-a alungat pe ministrul de dreapta. 

De atunci s-a iscat zicala: „Miroase a scrum, s-a ars 


sărmanul! tt 

VI 

Piatra nestemată a dragony].ui 

Dainagonul Otomo-no Miyuki i-a chemat pe toţi 
slujitorii şi pe toţi oamenii de la curtea lui şi le-a dat de 
ştire: 

— Un dragon are la gât o piatră prețioasă care 
străluceşte în cinci culori. Celui care îmi va aduce piatra, îi 
dau tot ce va pofti. 

— Dorinţa stăpânului e lege pentru toţi, au răspuns 
într-un glas oamenii. Dar a dobândi acea piatră nu e treabă 
uşoară. De unde să-l iei pe dragon? 

Dainagonul se înfurie şi începu să-i dojenească: 

— Sluga credincioasă e datoare să îndeplinească 
orice poruncă a stăpânului, chiar şi cu preţul vieţii. Iar voi? 
„.. Ar fi vremea să vă cunoaşteţi îndatoririle. Chiar dacă 
dragonul nu s-ar afla decât hăt în ţara Chinei sau a Indiei, 
iar la noi în Japonia nu s-ar găsi niciunul, tot nu vă puteţi 
spăla aşa pe mâini. Dar şi în adâncurile mărilor şi munţilor 
noştri sunt o sumedenie de dragoni, care ies de acolo şi 
zboară prin văzduh. Ce-mi puteţi răspunde la asta? Oare e 
o treabă atât de grea să străpungeţi cu săgeata un dragon 
şi să-i iei de la gât piatra nestemată? 

— Ne supunem, n-avem încotro! Nu-i o treabă 
uşoară, dar, dacă asta-i voinţa stăpânului, ne ducem să 
căutăm piatra minunată, răspunseră ei. 

— Aşa! zâmbi dainagonul. Toată lumea vă ştie de 
slugi credincioase casei mele. Bine v-ar sta să vă 
împotriviţi poruncii pe care v-o dau? 

Ce să facă slugile? Începură să se pregătească de 
drum. Ca să aibă cu ce să-şi cumpere hrană în lunga lor 
călătorie, li s-au dat toptane de pânzeturi de mătase şi de 
bumbac, şi bani câţi s-au aflat în casă. Nu s-a precupeţit 
nimic. 


— Până la întoarcerea voastră, am să postesc cu 
evlavie. Dar dacă n-o să faceţi rost de nestemata 
dragonului, nici să nu cutezaţi să vă mai întoarceţi acasă! 

Aşa că oamenii ieşiră pe poartă de-a valma. Nu se 
mai puteau întoarce acasă dacă nu găseau piatra 
fermecată. Dar unde s-o afle? leşind din curte, se 
împrăştiară care încotro, afurisindu-şi în sinea lor 
stăpânul: „Auzi ce i-a mai trecut prin minte!” 

Şi-au împărţit între ei lucrurile primite pentru drum, 
apoi unii s-au ascuns pe la casele lor, alţii pe unde s-a 
nimerit. 

— Tată să-mi fie, nu doar stăpân, şi tot nu să cade să- 
mi poruncească orice prostie îi trece prin cap, bombăneau 
ei. 

Între timp, fără să ştie nimic de toate acestea, 
dainagonul se gândea: „Nu se cuvine ca frumoasa 
Kaguehime să locuiască într-o casă obişnuită”. Şi porunci 
să se construiască pentru ea un palat minunat. Pereţii 
palatului au fost acoperiţi cu lemn lăcuit şi încrustat cu 
desene în aur şi argint. Acoperişul a fost împodobit cu 
ciucuri de toate culorile, ca un covor de preţ. In toate 
odăile au fost atârnate ţesături de atlaz nemaivăzut de 
frumoase, pictate de meşteri iscusiţi. 

lar pe toate soțiile şi ţiitoarele de până atunci, 
dainagonul le-a alungat, să piară din faţa ochilor lui. 

„În curând, Kaguehime va fi a mea! Negreşit a mea!” 
se gândea el şi, pregătindu-se s-o primească cum se 
cuvine, îşi petrecea zilele într-o singurătate deplină. 

Zi şi noapte aştepta dainagonul să se întoarcă cei 
trimişi după piatra năzdrăvană, dar iată că anul vechi se 
încheie, începu un an nou, iar de la ei nicio veste. 
Nemaiavând răbdare să aştepte, plecă, în mare taină, 
însoţit numai de doi slujitori credincioşi, spre portul 
Ninava. Acolo îl întrebă pe un pescar întâlnit în cale: 


— la spune-mi, nu cumva ţi s-a întâmplat să auzi de 
vreun slujitor de-al dainagonului Otomo plecat peste mări 
să se lupte cu dragonul şi să-i ia de la gât nestemata cu 
cinci culori? 

Pescarul începu să râdă: 

— Ciudat mai vorbeşti, domnia-ta! Nicio corabie nu s- 
ar încumeta să plece pe mare la o astfel de vânătoare. 

Dainagonul îşi zise în sinea lui: „Fleacuri! mai sunt şi 
marinari cutezători... Pescarul ăsta habar n-are cine sunt 
eu, de aceea e aşa de obraznic! 

Şi le spuse însoţitorilor săi: 

— Săgeata trimisă de arcul meu puternic va prăvăli 
din zbor orice dragon. Pe urmă e o nimica toată să-i iau 
nestemata. Nu mai am răbdare să aştept până s-or 
întoarce nevolnicii aceia, prea zăbovesc... 

Zis şi făcut. Dainagonul Otomo se sui pe corabie şi 
purcese să cutreiere mările. Tot mai mult se depărta de 
țărmurile natale. Aşa ajunse în marea din faţa golfului 
Tsukusi. 

Deodată, ca din pământ, se stârni un vânt puternic. 
Zarea toată fu cuprinsă de întuneric, corabia era purtată 
nu se ştie încotro şi părea că dintr-o clipă în alta va fi 
înghițită de hăul apelor. Valurile răzvrătite amenințau s-o 
răstoarne, rotind-o în viitori clocotitoare. Deasupra se 
spărgeau  tunetele, iar  fulgerele scăpărau  orbitor. 
Dainagonul îşi pierdu capul de frică. 

— Ce grozăvie! Niciodată n-am mai dat de asemenea 
necaz. Ce să mă fac, ce să mă fac? 

Cârmaciul îşi pierduse şi el cumpătul: „De mulţi ani 
umblu pe mare, dar încă n-am mai văzut o furtună ca asta. 
Înghiţiţi de valuri, ori loviți de trăsnet, dar de moarte nu 
mai scăpăm! Şi chiar dacă zeii s-or milostivi de noi şi ne 
vor cruța, corabia ne va duce departe, cine ştie unde, spre 
mările sudului... O, pesemne că mi-e dat să-mi găsesc 


sfârşitul aici, din pricină că m-am pus în slujba acestui 
pângăritor cumplit, care vrea să ucidă dragonul”. 

Şi cârmaciul, năpădit de deznădejde, începu să 
plângă amarnic. 

Dainagonul se răsti la el: 

— Întotdeauna cârmaciul îi îmbărbătează pe călători, 
iar ei au încredere nestrămutată în il. Da' tu le iei şi ultima 
nădejde! 

Şi începu să verse venin. 

Cârmaciul îi răspunse burzuluit: 

— Şi cu ce aş putea eu să-l ajut pe un hulitor al 
zeilor? Vârtejul ne roteşte pe loc, valurile ameninţă să 
înghită corabia, trăsnetul ne poate lovi dintr-o clipă în alta, 
şi toate numai fiindcă ţi-ai pus în cap să omori dragonul! 
mai bine, roagă-te de el să ne ierte! 

— Adevăr spui! ţipă dainagonul şi începu să se roage 
cu glas tare: O, zeule ocrotitor al călătorilor pe mare şi al 
cârmacilor, ascultă-mă, rogu-te. Din prostie şi din 
nechibzuinţă mi-a trecut prin minte să omor dragonul. Mă 
jur ţie acum că n-am să mă ating de el! Milostiveşte-te! 
Apără-mă şi mă iartă! 

Năpădit de lacrimi şi deznădăjduit cum nu se mai 
poate, repetă de mii de ori rugăciunea. Şi, ce poţi să ştii? 
poate că, într-adevăr, drept urmare a rugăciunilor lui, 
tunetele se potoliră. Cerul se mai lumină, iar vântul începu 
să se domolească. 

— lată, vezi că furtuna ne-a fost trimisă de dragon? 
zise cârmaciul. Noroc că acum s-a pornit un vânt prielnic 
care nu ne mai duce spre pieire, ci ne întoarce spre ţărmul 
nostru. 

Dainagonul era atât de istovit de spaimă, că nici nu 
mai da crezare cuvintelor liniştitoare. Vântul prielnic nu-şi 
mai schimbă direcţia câteva zile în şir şi într-adevăr duse 
corabia la țărm, în golful Akasi din provincia Harima. 


Dainagonul însă îşi închipuia că au ajuns la vreo insulă 
necunoscută din înspăimântătoarele mări ale sudului, şi 
căzu cu faţa la pământ cuprins de groază. Cei doi însoțitori 
ai lui se duseră la chinuitorul ținutului să-l înştiinţeze de 
sosirea înaltului demnitar. 

Cârmuitorul se prezentă neîntârziat la faţa locului, 
dar dainagonul nu îndrăznea să se ridice de jos, şi sta 
prăbuşit în rugăciuni pe puntea vasului. Ce era de făcut? 
Aşternură rogojini într-o poiană înconjurată de brazi de pe 
malul mării şi, luându-l pe dainagon pe sus, îl culcară pe 
ele. Numai atunci pricepu în sfârşit dainagonul că nu se 
află pe o necunoscută insulă cu canibali, şi izbuti să se 
ridice în picioare. Dar să fi văzut ce înfăţişare avea! Vântul 
îl îmbolnăvise de o boală necunoscută. Burta lui, şi aşa 
destul de mare, se umflă cât un munte, iar ochii înroşiţi i 
se bulbucară, de parcă pe amândouă laturile nasului îi 
atârnau două prune roşii. Cârmuitorul ținutului nu se putu 
stăpâni să nu zâmbească. 

Dainagonul porunci să i se pregătească un palanchin 
nu prea înalt şi se urcă în el bombănind şi oftând. Cu greu 
îl duseră acasă. Cei cărora li se poruncise să plece după 
piatra năzdrăvană aflaseră, nu se ştie pe ce căi, dispreţ 
toate acestea şi de îndată se înapoiară cu toţii acasă, şi 
începură a se căina: 

— N-am putut să aducem nestemata dragonului şi n- 
am îndrăznit să ne întoarcem fără ea. Dar acum, când 
stăpânul nostru a văzut cât de greu e s-o dobândeşti, ne- 
am gândit că nu are să ne certe, şi iată că ne-am înfăţişat 
să ne mărturisim vina. 

Dainagonul se ridică din pat, ieşi la ei şi le spuse: 

— Bine că n-aţi ajuns la nestemata dragonului. 
Dragonul e unul dintre zeii tunetului. Dacă l-aţi fi atacat, 
nu numai că aţi fi pierit cu toţii, dar ce-i mai rău, mi-aş fi 
pierdut şi eu viaţa. Vă mulţumesc că nu l-aţi prins pe 


dragon! Acum văd că această ticăloasă Kaguehime punea 
la cale pieirea mea. Cât voi trăi, nici măcar n-am să mă mai 
apropii de pragul casei ei, şi nici voi să nu călcaţi pe-acolo, 
m-aţi auzit? 

Şi, de bucurie că oameni lui nu dobândiseră 
nestemata dragonului, dainagonul le dărui puţinul ce-i mai 
rămăsese prin casă. 

Au auzit aceasta şi soțiile alungate, şi mai să ples: 
nească de râs. lar ciucurii cei scumpi care împodobeau 
acoperişul palatului menit miresei i-au destrămat vrăbiile 
şi ciorile, ducându-le la cuiburile lor. 

In popor sau şi iscat vorbe: 

— Aţi auzit? ziceau oamenii. Dainagonul a doborât 
dragonul şi i-a luat nestemata în cinci culori! 

— L-a luat piatra în cinci culori? Da’ de unde! El 
însuşi s-a ales cu două prune roşii în loc de ochi! 

Se spune că de atunci s-ar fi născocit cuvântul 
„fricos”, pentru că dainagonul îşi freca întruna ochii roşii 
ca prunele. Parcă poţi să-i spui altfel! 

VII 

Scoica tămăduitoare a rândunicii 

Tiunagonul Isonokami-no Maro a poruncit slujitorilor 
săi: 

— Să-mi daţi - de ştire când vor începe rândunelele 
să-şi facă cuib. 

Oamenii s-au mirat. 

— Da’ pentru ce? 

— Am auzit, le-a răspuns tiunagonul, că rândunicile 
au o scoiculiţă tămăduitoare, care face ca femeile să nască 
uşor. Vreau să fac rost de ea. 

— Am doborât multe rândunele cu săgeata, i-au 
răspuns slujitorii, dar n-am văzut, niciodată o asemenea 
scoică. 

— Poate că rândunica n-o ţine în cioc decât atunci 


când îşi cloceşte ouăle... Rândunica, după cum se ştie, este 
o pasăre sperioasă, cum vede omul, îşi şi ia zborul! 

Un slujitor l-a sfătuit: 

— Trebuie să mergeţi la bucătăria palatului, unde se 
fierbe orezul. Acolo, sub streaşină, sunt o mulţime de 
cuiburi de rândunică. Alege-ţi, stăpâne, nişte oameni de 
nădejde şi porunceşte să le ridice nişte turnuri de pază în 
jurul bucătăriei. Pune-i pe câţiva să vegheze de acolo, de 
sus, rândunelele. Acolo-s câtă frunză şi iarbă. De îndată ce 
una dintre ele va începe să se ouă, să-i şi luăm scoiculiţă. 

Tiunagonul se bucură de sfatul primit: 

— Grozav! Bine te-ai gândit. 

Fără a întârzia nicio clipă, tiunagonul alese douăzeci 
de oameni de nădejde şi porunci să se ridice turnurile de 
veghe. Oamenii aleşi se cocoţară în ele la pândă, 
nescăpând din ochi nicio rândunică. Iar tiunagonul altceva 
nu făcea decât să trimită la ei iscoade care să-i întrebe: - 
Ei, cum e, ce-aţi făcut, aţi pus mâna pe scoiculiţă? 

De atâta larmă şi văzând mulţime de oameni lângă 
streaşina casei, rândunelele nici nu mai îndrăzneau să se 
apropie de cuiburile lor. Tiunagonul se mohori: „Acum ce 
ne facem?” 

La care un bătrân, pe nume Kuratsumaro, paznicul 
hambarului de grâne de la palat, veni la el şi îi spuse: 

— Am să te învăţ eu cum se poate căpăta scoica 
tămăduitoare a rândunicii. 

Tiunagonul îl pofti pe bătrân să stea jos în faţa lui şi 
începură un sfat însufleţit, ca de la om. la om. 

— Nu e bun îndemnul pe care ţi l-au dat, zise 
Kuratsumaro. Aşa nu dobândeşti scoiculiţă. Păi, ia 
gândeşte-te! Când douăzeci de oameni se caţără în turnuri, 
se stârneşte zarvă - atâţia oameni, ce-i glumă? - 
rândunelele se sperie, de bună seamă. lată însă cum să 
faci! Porunceşte pândarilor să «coboare jos, iar turlele să 


fie dărâmate. Alege-l dintre oamenii tăi pe cel mai isteţ, 
pune într-o coşniţă cu ochiuri mari, leagă coşniţa cu o 
frânghie, aşa fel încât să poată fi uşor urcată şi coborâtă. 
De îndată ce pândarul va băga de seamă că una din 
rândunici se pregăteşte să se ouă, în aceeaşi clipă să se şi 
tragă de frânghie şi coşul să se ridice. Şi aşa, cel din 
coşniţă are să pună repede mâna pe scoiculiţă. Rândunica 
are s-o lase în cuib numaidecât după ce se ouă. Asta-i 
sfatul meu. 

— Bine gândit! exclamă tiunagonul. 

Şi porunci pe loc să fie dărâmate turlele de pază. 

— Dar de unde să ştii când se pregăteşte rândunica 
să se ouă? îl întrebă el pe bătrânul Kuratsumaro. Orice 
clipă e prețioasă, altminteri nu vom izbuti să ridicăm la 
timp omul din coşniţă. 

— Când rândunica e gata să se ouă, îşi ridică băț 
codiţa şi începe să se învârtească repede-repede de şapte 
ori... Asta-i cel mai bun semn. Îndată ce veţi vedea că 
rândunica s-a rotit de şapte ori, să ridicaţi repede coşul. 
Aşa veţi dobândi scoiculiţă. 

Tiunagonul se bucură. 

Tare îl mai lăuda pe bătrânul Kuratsumaro pentru 
mintea şi isteţimea lui: 

— Tu nu faci parte dintre slujitorii mei şi totuşi te-ai 
străduit din tot sufletul să-mi îndeplineşti dorinţa... Pentru 
asta te preţuiesc! Şi  scoţându-şi de pe umeri 
îmbrăcămintea cea scumpă, i-o dărui lui Kuratsumaro, 
poruncindu-i: Nu cumva diseară să nu vii la bucătărie. S-ar 
putea să ne fii de folos. 

Tiunagonul se îndreptă spre bucătărie. De-a lungul 
streşinilor se înşiruiau cuiburile de rândunici. La un 
moment dat, se uită, şi într-adevăr, întocmai cum spusese 
bătrânul Kuratsumaro, o rândunică îşi ridică băț codiţa şi 
începu să se învârtească repede-repede, o dată, de două, 


de trei ori... În acea clipă, coşniţa cu insul din ea fu repede 
trasă în sus cu frânghia. Cât ai clipi din ochi, coşul ajunse 
sub streaşină, omul băgă mâna în cuibul rândunicii, căută 
ce căută şi spuse: 

— Nu se află niciun fel de scoică în cuib 

Tiunagonul se înfurie: 

— Cum nu se află? înseamnă că n-ai căutat cum 
trebuie! Văd că n-am pe cine mă bizui decât pe mine 
însumi. Mă urc eu în coşniţă să caut cu mâna mea. 

Se sui în coş şi strigă 

— Ridicaţi-mă! 

Il ridicară pe tiunagon până în dreptul streşinii de la 
bucătărie. Începu să cerceteze cuiburile de rândunele prin 
împletitura coşniţei. Deodată, vede că o rândunică îşi 
ridică băț codiţa şi începe să se învârtească. Fără a pierde 
timpul, tiunagonul bagă mâna în cuib şi începe să caute. 
Dă cu degetele de ceva tare şi lat. 

— Hei, am găsit-o, am găsit-o, o am în mână! 
Coborâţi-mă repede. Hei, bătrâne, am găsit scoiculiţă! 
striga tiunagonul cât îl ţinea gura. 

Toţi slujitorii pun mâna pe frânghie şi încep să tragă, 
dar cu atâta străşnicie, încât frânghia se rupe! Tiunagonul 
zboară cu picioarele în sus şi cade drept pe capacul unui 
cazan mare în care fierbea orezul - poc! 

lată-aşa se încheie toată cazna lui. 

Slujitorii, speriaţi, sar în grabă, îl ridică, îl 
cercetează, dar el zace cu ochii daţi peste cap, iar de suflat 
abia mai suflă, îi toarnă apă pe faţă. Treptat-treptat, 
dezmeticeşte. Luându-l de mâini şi de picioare, slujitorii îl 
coboară cu băgare de seamă de pe capac pe pământ. 

— Cum binevoiţi a vă simţi? îl întreabă ei. 

Tiunagonul abia îngaimă, trăgându-şi sufletul: 

— Mi-am revenit oleacă, dar nu pot să-mi îndrept 
şalele. Şi totuşi mă bucur din suflet că, în sfârşit, am găsit 


scoiculiţă. Abia aştept s-o văd. 

Spunând acestea, îşi ridică anevoie capul, desface 
pumnul, se uită şi, ce-i văd ochii! Ţine în mină nu 
scoiculiţă?. ci un bulz de găinaţ uscat. 

Geme cu jale tiunagonul: 

— O, scoică afurisită! M-am căţărat şi am dat de 
bucluc... 

lar oamenilor li se pare că aud: „O, asta-i vina 
destinului, vina destinului. N-ai ce face!” 

De-atunci, când în vreo împrejurare se dă vina pe 
soartă, şi nu pe propria nechibzuinţă, se i-pune: „O, este 
vina destinului! N-ai ce face!” 

Când se dumiri ce scoică găsise, tiunagonui îşi pierdu 
toată nădejdea. Un asemenea dar nu se poate pune în sipet 
şi nu poate fi trimis frumoasei Kague-liime. Şi, spre 
deplinătatea nenorocirii sale, se alese şi cu spinarea 
frântă. Numai de n-ar afla oamenii că s-a betejit din 
propria-i prostie, se gândea îngrozit tiunagonul şi se topea 
văzând cu ochii de tristeţe şi îngrijorare. 

Zi şi noapte se frământa că nu găsise scoica rijită. Şi, 
pe deasupra se mai şi făcuse de râsul tuturor. Dar, oricât 
de rău îi părea că moare fără rost, şi mai greu îi era la 
gândul că oamenii îşi bat joc de el. 

A aflat de nenorocirea tiunagonului şi Kaguehime şi i- 
a trimis următoarele Versuri: 

Să fie-adevărat 

Că aştepţi zadarnic, cu anii. 

Chinuindu-ţi inima. 

Cum valul neobosit Loveşte-n ţărmul Suminoe? 

Când i-au citit aceste versuri, tiunagonul şi-a ridicat 
capul cu foarte mare greutate, a poruncit să i se aducă 
hârtie şi, cu mâna tremurândă, a scris drept răspuns: 

O, cât de mult am visat Nepreţuitul dar să-l găsesc! 


Dar totul a fost în zadar. 

Lovit de soartă. 

Au mai am scăpare... 

Terminând de scris, se şi despărţi de cele lumeşti. 

Kaguehime auzi de sfârşitul trist al tiunagonului şi i 
se făcu milă de el. 

De atunci, când se întâmplă ca, după multe strădanii 
grele, vreun om să aibă o mică izbândă se spune: „A avut 
noroc cât încape într-o scoiculiţă 1”. 

VIII 

Vine în petit mikadoul 

Şi iată că, în sfârşit, însuşi mikadoul auzi de 
frumuseţea fără de asemuire a strălucitoarei Kaguehime. 
O chemă la el pe prima doamnă de onoare, Nakatrimi-no 
Fusako, şi-i porunci: 

— Am auzit că este undeva o fată care se numeşte 
Kaguehime. Se spune că a respins dragostea multor 
oameni bogaţi şi de neam mare, nu vrea să ştie de nimeni. 
Du-te şi vezi ce este cu frumuseţea aceea. 

Dând ascultare poruncii imperiale, Fusako plecă 
îndată la casa bătrânului Taketori. Acolo fu primită 
respectuos, ca o trimisă a împăratului. Fusako îi spuse 
bătrânei: 

— Împăratul a auzit că nimeni pe lume nu se poate 
asemui ca frumuseţe cu fiica ta, Kaguehime. Mi-a poruncit 
s-o cercetez cu luare-aminte şi să aflu dacă zvonul este 
adevărat. 

— Mă duc îndată să-i spun, se grăbi bătrâna. 

Şi începu să se roage de fată 3 

— A sosit o trimisă a împăratului. leşi, le rog, cât mai 
repede. 

Dar Kaguehime, şi de data aceasta, se împotrivi cu 
hotărâre: 

— Nu, n-am să ies pentru nimic în lume. Îmi e ruşine 


să mă arăt privirii trimisei împărăteşti. 

— Uf, nu fi rea şi încăpăţânată. Oare se poate să nu 
asculţi de porunca mikadoului? se îngrozi bătrâna. 

Kaguehime nici nu clipi măcar: 

— Vorba mikadoului nici n-o iau în seamă! 

Şi nu ieşi la vedere din odăile sale. 

Pentru bătrână, Kaguehime era ca şi o fiică 
adevărată, dar când o auzi cât de trufaş vorbeşte - de te 
apuca groaza numai s-o asculţi - bătrâna se zăpăci de-a 
binelea. Cum s-o faci pe una ca ea să se supună? 

Nu mai era nimic de făcut, aşa că se întoarse la 
trimisă şi-i spuse: 

— Mă rog din suflet de iertare, dar fata noastră, prea 
tânără fiind şi proastă, nu vrea să mă asculte. De felul ei e 
tare încăpăţânată. Nu se în voieşte să vi se înfăţişeze. 

Doamna de la curte îi spuse bătrânei cu toată 
asprimea: 

— Împăratul mi-a poruncit s-o cercetez pe 
Kaguehime. Cum să mă întorc la el fără da s-o fi zărit 
măcar o dată? Gândeşte-te şi tu, este oare cu putinţă ca 
vreun om din ţara noastră să nu ţină seama de porunca 
împărătească? Te rog să nu mai spui asemenea vorbe 
necugetate. 

Dar Kaguehime se încăpăţână şi mai tare: 

— Dacă încalc voinţa împăratului, să fiu osândită. 
Asta-i tot. 

Trimisa fu nevoită să-i comunice  mikadoului 
insuccesul său. 

Împăratul exclamă: 

— Într-adevăr, pe mulţi i-a prăpădit încăpăţânarea 
acestei fete! 

S-ar fi zis că renunţa la orice intenţie, de fapt însă 
gândul la Kaguehime se cuibărise adânc în inima lui. N-ar 
fi dorit însă ca fata să-l înfrângă şi pe el la fel ca pe toţi 


ceilalţi cu îndârjirea ei. îl pofti la dânsul pe bătrânul 
Taketori şi îi spus 

— Adu-o la mine pe fiica ta, Kaguehime. Am auzit că 
e frumoasă la chip şi, de aceea, cu câteva zile în urmă, am 
trimis o doamnă de onoare s-o vadă şi să se convingă dacă 
oamenii spun adevărul, dar fiica ta s-a împotrivit cu 
încăpățânare să i se înfăţişeze. Rău fac părinţii care le 
îngăduie copiilor lor să se poarte aşa de nesăbuit. 

Bătrânul Taketori răspunse cuviincios: 

— Fiica mea, Kaguehime, nu vrea să slujească la 
curte, iar eu nu pot în niciun fel să-i înfrâng îndărătnicia. 
Dar am să mă întorc numaidecât acasă şi încă o dată am 
să-i spun voinţa împăratului. 

— Aşa să faci! zise mikadoul. Doar tu ai crescut-o, 
cum să nu te asculte! înduplec-o pe Kaguehime să vină la 
curte, şi am să te răsplătesc, dându-ţi însemnul de slujbaş 
de rangul al cincilea. 

Bucuros, bătrânul Taketori se întoarse acasă şi 
încercă în fel şi chip s-o înduplece pe fată. 

— Iată ce a spus mikadoul. Oare şi acum vei sta să te 
împotriveşti? 

— Orice-ai spune, eu hotărârea nu mi-o schimb: n-am 
să mă duc la curte să-l slujesc pe împăiat, stăruia în 
neclintirea ei Kaguehime. Dacă mă sileşti, îmi pun căpat 
zilelor, aşa să ştii. Să-ţi dea mai întâi rangul de curtean, 
dacă îţi este atât de scump, dar eu, pe urmă, voi muri. 

— Ce-i cu tine, ce-i cu tine? se sperie bătrânul. La ce- 
mi trebuie ranguri şi onoruri, dacă n-am să-mi mai văd 
copilul drag? Totuşi, spune-mi: chiar nu vrei nicidecum să-l 
slujeşti pe împărat? Ce e rău în asta? Mentă să-ţi curmi 
viaţa pentru aşa ceva? 

— Tu crezi că eu vorbesc în vânt? îi răspunse 
Kaguehime. Sileşte-mă numai să-i fiu soţie impâratului şi 
atunci ai să vezi dacă o să-mi pun capăt zilelor sau nu. 


Mulţi până acum m-au iubit cu dragoste neprefăcută, şi i- 
am alungat pe toţi. Mikadoul îşi face o toană cu mine. Ce 
vor spune oamenii dacă am să mă supun pornirii lui de-o 
clipă? Are să-mi fie ruşine. 

— Chiar dacă te-ar osândi o lume întreagă, ce-ţi pasă 
ţie? o contrazise bătrânul. Dar n-am ce face, mă duc la 
curte să-i duc împăratului refuzul tău. 

Ajunse la palat şi-i spuse mikadoului: 

— Eu, bietul de mine, dăruit cu bunăvoința 
împărătească, m-am străduit în fel şi chip s-o înduplec pe 
Kaguehime să vină în slujba împăratului. Dar încăpăţânata 
şi nevrednica mi-a spus: „Dacă mă vei sili, îmi voi pune 
capăt zilelor”. Ea nici nu-mi este fiică de-adevărateiea. Am 
găsit-o, micuță de tot, în desişul unei păduri de bambus. 
Felul ei de-a fi nu este ca al celorlalte fete. 

— Aşa-i! se minună mikadoul. Casa ta, bătrâne, e 
aşezată chiar la poalele munţilor. Ce-ar fi să mă prefac că 
mă duc la vânătoare? Poate voi izbuti s-o văd pe 
Kaguehime, ca din întâmplare! 

— Bun gând! îl încurajă bătrânul Taketori. Numai că 
tu, împărate, prefă-te că ai nimerit întâmplător în 
ţinuturile noastre, fără niciun scop anume... Vei intra în 
căsuţa mea şi ai să dai peste fată pe neaşteptate. 

Mikadoul hotări fără întârziere ziua vânătorii. Dintr- 
odată, fără nicio vestire, intră în casa bătrânului şi văzu 
fata, care revărsa o lumină aşa de curată, încât se lumina 
totul împrejur. 

„Ea e!” gândi mikadoul, şi se apropie de Kaguehime. 
Fata vru să fugă, dar mikadoul o prinse de mână. Ea îşi 
acoperi repede faţa cu faldul mânecii celeilalte, dar prea 
târzi.u. împăratul izbutise s-o vadă. „N-are seamăn pe 
lume!” cugetă el şi - exclamând „N-am să mă despart de 
tine!” - încercă s-o ia cu el. 

Kaguehime îi spuse: 


— Dacă m-aş fi născut aici, în această ţară, nu m-aş fi 
împotrivit să vin la palat şi să te slujesc Dar sunt o făptură 
din altă lume, iar tu vei săvârşi o faptă necugetată dacă mă 
vei duce la curte cu sila. 

Mikadoul nici nu vru să asculte: 

— Sfârşeşte cu vorba! Hai, vino cu mine, hai! 

Fu adus palanchinul, dar când s-o suie pe Kaguehime 
în el, se petrecu o minune. Treptat-treptat, fata începu să 
pălească şi se preschimbă într-o umbră. 

„Aşadar Kaguehime este chiar o făptură din altă 
lume”, gândi mikadoul şi o imploră: 

— N-am să te mai silesc să vii la mine, numai 
întoarce-te la înfăţişarea ta de mai înainte” Lasă-mă să te 
mai văd o dată şi plec. 

Nu termină bine vorba, că fecioara cea vrăjită îşi şi 
luă înfăţişarea de mai înainte, arătându-se şi mai 
ademenitoare. împăratului îi venea şi mai greu să-şi 
smulgă din inimă dragostea pentru ea. îl răsplăti din 
belşug pe bătrânul Taketori pentru faptul că-i oferise 
bucuria de a o vedea pe Kaguehime. lar moşul orândui un 
ospăț plin de strălucire pentru sutele de curteni care îl 
însoțeau pe împărat la vânătoare. 

Mikadoul se pregătea de plecare cu inima grea, şi 
despărţindu-se de Kaguehime, i se părea că îşi lasă acolo şi 
sufletul. Aşezându-se în palanchin, compuse următoarele 
stihuri: 

Sosi şi clipa despărțirii; 

Nehotărât, tot caut s-o amin... 

Ah, simt că picioarele Nu vor să mă asculte. 

Îndărătnice ca şi tine, Kaguehime! 

Iar fata îi trimise răspuns: 

Sub biata streaşină sătească. 

Acoperită cu ierburi aspre. 

Mi-am petrecut copilăria. 


Inima-mi nu râvneşte s-ajungă în marele palat 
imperial. 

Când citi aceste rânduri, mikadoului îi veni şi mai 
greu s-o părăsească pe Kaguehime. Inima îl îndemna să 
mai rămână, dar nu-şi putea petrece toată ntraptea în acel 
loc. Şi, împotriva voinţei sale, se întoarse la curte. 

De atunci, toate soțiile lui i se păreau lipsite de 
strălucirea de mai înainte. „Niciuna nu mai preţuieşte 
nimic în comparaţie cu ea!” se gândea mikadoul. Chiar şi 
cele mai frumoase i se păreau acum urâte, şi parcă nici nu 
mai aduceau a femei. Numai Kaguehime, singură, domnea 
peste inima lui. Astfel, însingurat, îşi ducea traiul visând la 
ea. Uită cărarea spre odăile femeieşti, şi din zori până-n 
noapte compunea răvaşe de dragoste. Iar fata la fel: cu 
toate că se împotrivea voinţei lui, îi răspundea cu scrisori 
pline de sentimente alânci. Privind cum se perindau 
anotimpurile, mikadoul compunea versuri minunate despre 
ierburi şi arbori, pe care le trimitea frumoasei Kaguehime. 
Vreme de trei ani, tare lungi ani, aşa se mângâiară ei unul 
pe altul. 

IX 

Veşmântul ceresc din pene de pasăre 

Pe la începutul celei de-a treia primăveri, oamenii 
începură să bage de seamă că de fiecare dată când luna 
plină se ivea pe cer, Kaguehime devenea atât de 
îngândurată şi de tristă cum nu mai fusese văzută 
niciodată. 

Slujitorii veneau s-o înveţe: 

— Nu trebuie să priveşti prea mult faţa lunii. Nu-i 
bine! 

Dar îndată ce rămânea singură, Kaguehime începea 
să se uite iarăşi la lună, iar ochii i se umpleau de lacrimi. 

Şi iată, în cea de-a cincisprezecea nuapte a celei de-a 
şaptea luni, fata ieşi pe verandă, cum îi era obiceiul, tristă, 


şi căzu pe gânduri, ridicându-şi ochii spre luna care 
strălucea ciudat. 

Cei ai casei îi spuseră bătrânului Taketori; 

— S-a mai întâmplat şi altă dată ca, privind luna, 
Kaguehime să fie tristă, totuşi nu ca acuma. Trebuie să fie 
ceva la mijloc ţ, Are ceva pe inimă, prea e tristă şi 
îngândurată. Ar trebui să aflăm pricina. 

Moşul începu s-o descoasă pe Kaguehime: 

— Spune-mi, ce ai pe suflet? De ce te uiţi cu atâta 
tristeţe la lună? Tânjeşti după ceva? La anii tăi trebuie să 
te bucuri de viaţă! 

— Nu tânjesc după nimic, răspunse Kaguehime. Dar, 
când privesc luna, lumea noastră pământească, nici eu nu 
ştiu de ce, mi se pare tare întunecată şi tristă! 

Bătrânul parcă se mai linişti. Dar, peste o vreme, se 
duse iar la Kaguehime în odaie şi iar o găsi pe fată tristă şi 
dusă pe gânduri. 

Moşul se sperie: 

— Scumpa mea fată, zeiţa mea, la ce te gândeşti iar, 
ce-ţi tulbură inima? 

— Nu mă gândesc la nimic deosebit, răspunse 
Kaguehime. la, privesc şi eu luna. 

— Te rog, nu te mai uita la lună! Ori le câte ori te uiţi 
la ea, faţa ta este tare tristă. 

— Dar cum să nu mă uit? oftă fata. 

Şi de fiecare dată, în nopţile senine, ieşea pe verandă 
şi se uita la lună neîntrerupt, cu o privire lungă şi tristă. 
Numai în nopţile întunecate Kaguehime era netulburată, 
ca înainte. Dar de îndată ce, seara, se ivea pe cer luna, 
începea să ofteze şi tristeţea îi învăluia chipul. 

Slujitorii începură să şuşotească: 

— Ia uite, iar a căzut pe gânduri! 

Nu numai străinii, dar nici părinţii ei nu pricepeau ce 
i se întâmplă. 


Odată, nu mult înainte de cea de-a cincisprezecea 
noapte din cea de-a opta lună, Kaguehime ieşi pe verandă 
şi, văzând luna plină, o podidiră lacrimile ca niciodată până 
atunci. Speriaţi, moşul şi bătrâna se învârteau în jurul ei. 

— Ce-i cu tine? Ce s-a întâmplat? 

Kaguehime le răspunse printre lacrimi: 

— O, eu de mult am tot dat să vă mărturisesc totul, 
dar n-am vrut să vă amărăsc şi de aceea am tot amânat. 
Dar mai mult n-am voie s-ascund. Aflaţi că eu nu sunt din 
această lume pământească. Eu m-am născut în Lună, în 
cetatea ei de scaun, însă am fost izgonită din ceruri pe 
pământ ca să-mi răscumpăr un păcat pe care l-am săvârşit 
într-una din existenţele mele anterioare. A venit, vremea 
să mă întorc. În cea de-a cincisprezecea noapte a acestei 
luni, pe vreme de lună plină, vor veni să mă ia cei 
asemenea mie, trimişii cerului. Trebuie să plec din lumea 
voastră, dar, încă de astă primăvară, gândindu-mă cât de 
mult veţi suferi după mine, nu încetez să plâng şi să fiu 
tristă. 

Şi Kaguehime înţepu să plângă şi mai tare. 

— Ce se întâmplă cu tine? Ce tot spui? izbucni 
bătrânul Taketori. Cine va îndrăzni să te ia de lângă noi? 
Când te-am găsit în tulpina de bambus erai micuță cât un 
pai de răpită, iar acum uite ce mare ai crescut, eşti înaltă 
cât mine. Nu, nu, n-am să te dau nimănui! 

Şi plângea în hohote: 

— N-am să îndur despărţirea de tine, am să mor! 

Te cuprindea mila să-l vezi cât era de amărât. 

Kaguehime începu să-i vorbească blând: 

— Acolo, în cetatea I.unii, se află părinţii mei. Pentru 
ei despărţirea de mine a durat doar o clipă, dar aici pe 
pământ s-au scurs ani în şir. Eu v-am iubit din tot sufletul, 
uitând să mă mai gândesc şi la părinţii mei adevăraţi. Nu 
mă bucură faptul că trebuie să mă întorc în lumea 


selenară, dimpotrivă, tare mă întristează. Dar orice s-ar 
petrece în inima mea, trebuie să mă întorc oricum acolo. 

Şi, după ce spuse acestea, Kaguehime şi bătrânul 
vărsară râuri de lacrimi. 

Chiar şi slujitorii cei mai de rând o îndrăgiseră atât 
de mult pe Kaguehime şi atât de mult ţineau la ea pentru 
curăţenia sufletească şi pentru frumuseţea ei neîntrecută, 
încât acum, gândul că se vor despărţi le era aşa de 
amarnic încât nu mai erau în stare nici apă să bea. 

Când află de cele ce se petreceau în casa bătrânului, 
mikadoul trimise în mare grabă un sol la Taketori. Moşul îl 
întâmpină pe sol plângând fără contenire. Durerea lui era 
atât de mare, încât în câteva zile bietul de el albise de tot, 
spatele i se încovoiase, ochii i se înroşiseră de atâta plâns. 

Până atunci se ţinuse destul de bine, arăta ca la 
cincizeci de ani, nu mai mult, şi deodată, din pricina 
mâhnirii şi a zbuciumului, îmbătrânise şi se scofâlcise. 

Trimisul îl întrebă din partea împăratului: 

— Este adevărat că în ultimul timp Kaguehime e 
tristă şi îngândurată? 

Bătrânul răspunse, neîncetând să verse şiroaie de 
lacrimi: 

— Spune-i împăratului că în cea de-a cincisprezecea 
noapte din această lună vor sosi aici din cetatea Lunii nişte 
făpturi potrivnice dumnezeirii, să ne-o răpească pe 
Kaguehime. Spune-i împăratului să-mi trimită în acea 
noapte oaste multă cu porunca să-i alunge pe răpitori. 

Trimisul îi duse mikadoului rugămintea bătrânului 
Taketori şi îi povesti cât de tare se uscase moşneagul. 

Împăratul exclamă: 

— Nu-i de mirare! Eu numai o dată am văzut-o pe 
Kaguehime, şi nu mai sunt în stare s-o uit! Bătrânul se 
desfăta privindu-i frumuseţea în fiecare zi, din zori până-n 
noapte. Ce trebuie să simtă el, aflând că vor să-i răpească 


bucuria vieţii, pe Kaguehime? 

Când fu cea de-a cincisprezecea zi. din luna a opta* 
împăratul porunci comandanților tuturor celor şase 
regimente din garda imperială să trimită ostaşi înarmaţi; 
se alcătui o oaste de două mii de oameni. împăratul puse în 
fruntea lor un comandant cu multă pricepere, pe nume 
Taka-no Okuni, şi îi trimise la casa bătrânului Taketori. 

Acolo oastea se împărţi în două: o mie de ostaşi 
înconjurară casa bătrânului, făcând roată împrejur, 
veghind pe metereze de pământ, iar cealaltă mie luă în 
pază acoperişul casei. Slujitorii străjuiau pe la toate 
intrările, ca nimeni să nu poată pătrunde nici măcar printr- 
o crăpătură. Toţi erau înarmaţi cu arcuri şi cu săgeți. În 
odăile femeilor din interiorul casei păzeau slujitoarele. 
Ţinând-o strâns îmbrăţişată pe fată, bătrâna se ascunse 
împreună cu ea în tainiţa cu pereţi de pământ. Moşneagul 
încuie cu lacăt uşa ascunzătorii şi se postă de veghe. 

— Avem o pază de nădejde! se bucura el. N-o să dăm 
îndărăt nici dinaintea oştilor cereşti. 

Iar celor de pe acoperişul casei le strigă: 

— Trageti în tot ce veţi vedea pe cer, oricât de mic ar 
fi. Să nu vă scape nimic! 

Ostaşii care străjuiau acoperişul îi strigară: 

— Nu-ţi fie teamă, suntem cu ochii în patru! Orice s- 
ar ivi pe cer, nu va scăpa de săgeata noastră, chiar şi un ac 
de-ar fi. 

Bătrânul îşi simţi sufletul mai uşurat. Dar Kaguehime 
îi spuse din ascunzătoare: 

— Oricât v-aţi strădui, oricât de vitejeşte staţi gata 
să-i înfruntaţi, nu veţi putea să luptaţi cu cei ce vin din 
împărăţia lunară. Săgeţile voastre nu-i vor atinge, şi nici 
ascunzătoarea aceasta nu este de vreun folos. De cum vor 
apărea, toate lacătele se vor descuia şi uşile se vor 
deschide singure. Acum ostaşii sunt gata să intre în luptă 


cu oricine, dar, când îi vor vedea pe selenari, până şi cei 
mai viteji dintre ei îşi vor pierde curajul. 

Bătrânul strigă plin de mânie: 

— Fie! Atunci, eu singur, cu unghiile astea lungi ale 
mele am să le scot ochii nemernicilor! Am să-i iau de păr şi 
am să-i bag în pământ. Am să rup straiele de pe ei, am să-i 
las goi până la buric, făcându-i de ocară în faţa tuturor 
oamenilor de treabă. 

— Of, nu rosti asemenea vorbe grele, îl imploră 
Kaguehime. Vor auzi ostaşii de pe acoperiş. Oare crezi că 
mie nu mi-e greu să mă despart de voi, nişte bieţi bătrâni 
singuri, uitând de îngrijirea plină de iubire cu care m-aţi 
crescut? Ce bucuroasă aş fi să mai pot rămâne oaspete pe 
pământul vostru! Vai! Ceasul hotărât a venit şi trebuie să 
ne despărţim. Dar nu pot să plec cu inima uşoară când ştiu 
că nici pe departe nu v-am răsplătit pentru dragostea pe 
care mimaţi dăruit-o. De aceea, cu multe luni în urmă, am 
început să ies pe verandă când răsărea luna, ca să mă rog 
la ea: „O, îngăduie-rhi să mai stau aici măcar un an, numai 
atât, un an!” Dar nici atât nu mi s-a îngăduit... lată, de 
aceea m-a chinuit tristeţea în tot acest răstimp. Tare mă 
doare să ştiu că v-am pricinuit, vouă, părinţii mei dragi, 
numai necazuri, şi că vă părăsesc nemângâiaţi. Făpturile 
din împărăţia lunii au înfăţişare măreaţă, ei nu cunosc nici 
patimi, nici griji, nici amărăciuni. Eu însă nu mă bucur că 
mă întorc în ţara lor fericită. Când văd cât aţi îmbătrânit în 
aceste câteva zile, nu mai am putere să vă părăsesc. O, 
tare mi-e milă de voi, dragii mei! 

— Nu-mi sfâşia inima cu asemenea vorbe, se tânguia 
bătrânul. Şi ce dacă-s măreţi? Eu tot n-am să-i las nici să 
se atingă de tine. 

Şi, mânios, ameninţa cerul. 

Între timp, trecuse prima jumătate a nopţii, se 
apropia ora şoarecelui. Dintr-odată, casa bătrânului 


Taketori fu învăluită de o lumină de zece ori mai puternică 
decât lumina lunii pline. Se vedea mai bine ca ziua. Puteai 
să distingi feţele oamenilor, chiar şi gropiţele din care ies 
firele de păr. 

Pe neaşteptate, din înălțimile bolților cereşti 
coborâră pe nori nişte fiinţe fosforescente nemaivăzute, 
care se rânduiră într-un şir ce se îndrepta prin văzduh 
drept către pământ. La priveliştea aceea, toţi oştenii care 
străjuiau casa pe dinafară şi toţi slujitorii care păzeau 
ieşirile şi Intrările pe dinăuntru amuţiră de spaimă, şi orice 
poftă de-a se lupta îi părăsi, ca la porunca unei puteri 
nepământene. Izbutiseră cu greu să apuce în mâini 
arcurile şi săgețile, dar braţele le atârnau lipsite de vlagă. 
Cei mai curajoşi, biruindu-şi toropeala care îi năpădise, 
sloboziră câteva săgeți spre oaspeţii cereşti, dar săgețile 
lor se abătură în lături fără să-şi atingă ţinta. Nefiind în 
stare să lupte, ostaşii, tulburaţi până în adâncul sufletului, 
se uitau năuci la cei ce coborau din lună, înveşmântaţi în 
haine de lumină cum nu s-au mai văzut nicăieri pe pământ. 
Veneau însoţiţi de o cvadrigă zburătoare, care aluneca lin 
prin văzduh, strălucind din acoperământul ei de mătase 
subţire. 

Unul din trimişii cerului, care părea căpetenia 
celorlalţi, ieşi în faţă şi vorbi poruncitor, cu glas de tunet, 
aşa încât se auzi în întreaga casă: 

— Hei, Miatsukomaro! Vino afară! 

În clipa aceea, bătrânul Taketori, care până aici se 
ţinuse plin de curaj, ieşi de după uşă şi se prăbuşi cu faţa 
la pământ. 

Oaspetele din împărăţia lunară îi spuse: 

— Ascultă, om nechibzuit! Pentru micile tale merite, 
ţi-a fost dăruită o bucurie fără seamăn: s-o adăposteşti în 
casa ta un scurt răstimp de vreme pe Kaguehime. Fapt 
pentru care ţi s-a trimis destul aur! Spune şi tur oare 


acuma trăieşti la fel ca înainte? jla să răscumpere un păcat 
vechi, săvârşit de ea într-o existenţă anterioară, 
Kaguehime a fost osândită să trăiască o vreme în casa unui 
om amărât ca tine. Păcatul acela a fost răscumpărat pe 
deplin, iar eu am fost trimis s-o iau înapoi în cer. Zadarnice 
sunt lacrimile şi tânguielile tale! Acum, numaidecât, să ne- 
o dai pe Kaguehime! 

— Zici că a fost osândită să trăiască pe pământ un 
scurt răstimp de vreme, îl înfruntă bătrânul Taketori. Cum 
adică? Douăzeci de ani i-am purtat de grijă ca unei fiice 
adevărate... Poate cauţi o altă Kaguehime? 

Şi adăugă: 

— Kaguehime a mea zace greu bolnavă şi nu poate să 
iasă din casă. 

Lăsându-l fără răspuns, căpetenia oaspeţilor din lună 
porunci să fie coborâtă cvadriga cerească pe acoperişul 
casei. 

— Grăbeşte-te, nu întârzia, Kaguehime! strigă el. Nu 
îţi mai este îngăduit să zăboveşti în acest loc necurat. 

Şi deodată, toate uşile zăvorâte se deschiseră larg 
singure. Zăbrelele de la ferestre căzură fără a fi atinse de 
vreo mână. Şi  Kaguehime,  desprinzându-se din 
îmbrăţişarea bătrânei, ieşi din casă. Bătrâna se uita 
speriată în sus, fără nicio putere şi plângând cu lacrimi 
amare. Moşneagul, frânt la pământ, plângea şi el cuprins 
de deznădejde. Kaguehime veni la el şi îi spuse: 

— Nici eu nu vreau să mă despart de voi, dar trebuie 
să vă las, împotriva inimii mele. Te rog mult, măcar uită-te 
cum am să mă înalţ la cer şi trimite-mi cea din urmă 
privire în semn de rămas-bun. 

— Ce tot spui? Oare sunt eu în stare să-mi iau rămas- 
bun de la tine? Durerea mea e fără de margini. Ce am să 
mă fac eu de aci înainte? Mă laşi tu, acum când sunt 
bătrân, şi te duci în cer... O, ia-mă cu tine, ia-mă cu tine! 


Kaguehime, lângă el, nu ştia ce să facă. 

— Stai puţin! spuse ea deodată. Am să vă las o 
scrisoare spre mângâiere. S-o citiţi când vă va fi dor de 
mine. S-o aveţi ca amintire scumpă. 

Şi cu lacrimi amare în ochi scrise: 

„Dacă m-aş fi născut în lumea voastră, în mijlocul 
vostru, al pământenilor, aş fi rămas bucuroasă cu voi, 
părinţii mei dragi, ca să vă risipesc amarul. Niciodată, 
niciodată nu v-aş fi părăsit. Dar, vai! Nu îmi este cu putinţă 
să rămân! Voi dezbrăca hainele pe care le-am purtat în 
casa voastră şi vi le voi lăsa ca amintire. În nopţi senine, să 
ieşiţi afară din casă şi să priviţi luna. Ah, îmi este atât de 
greu să vă părăsesc, încât mi-e teamă că la jumătatea 
drumului am să cad din cer pe pământ!” 

Unul din oaspeţii cereşti ţinea în mână un sipet cu 
nişte odăjdii din pene de pasăre. Altul ţinea o lădiţă în care 
se afla un vas cu o băutură fermecată: cine bea din 
băutura aceea nu mai moare niciodată. 

— Fecioară, soarbe din băutura nemuririi, spuse 
nepământeanul. Te-ai hrănit cu hrana pământească, 
necurată, şi trebuie să te tămăduieşti. 

Cu aceste cuvinte, trimisul ceresc ridică vasul cu 
băutura fermecată la buzele fetei. Kaguehime doar atinse 
cu buzele licoarea şi încercă să strecoare vasul în hainele 
pământene pe care abia şi le scosese de pe ea, ca să i-l 
lase în dar bătrânului Taketori. Dar trimisul o văzu şi luă 
vasul. Pe urmă trimisul scoase din sipet odăjdiile cereşti 
din pene de pasăre şi, când să le pună pe fată, fata îl rugă: 

— Mai aşteaptă o clipă. După ce voi îmbrăca aceste 
haine, vor muri în mine toate simţămintele omeneşti, iar eu 
sunt datoare să aştern pe hârtie câteva cuvinte de rămas- 
bun pentru încă un om. 

Trimişii nu mai aveau răbdare să aştepte. 

— De ce zăboveşti zadarnic? exclamară ei. 


Kaguehime le răspunse: 

— Nu judecăţi ceea ce nu vă e dat să înţelegeţi! 

Şi, liniştită, fără grabă, începu să scrie scrisoarea de 
rămas-bun către mikadou: 

„Aţi binevoit să trimiteţi o oaste întreagă ca: să mă 
păstreze pe pământ, dar au venit după mine trimişii 
cerului, cărora nu este cu putinţă să nu li se dea ascultare. 
Sunt nevoită să-i urmez. Îmi pare rău şi sunt tristă că mă 
despart de pământ. M-am împotrivit să vin în slujba 
voastră numai pentru că sunt o făptură din alte lumi. Chiar 
dacă nu aveaţi cum să înţelegeţi pricina împotrivirii mele, 
şi poate că aţi gândit altceva despre mine, eu nu aveam 
îngăduinţa să mă supun dorinţei voastre. Mi-e inima grea 
de gândul că am părut îndărătnică şi fără simtire faţă de 
voi. 

A venit ceasul despărțirii. 

Acum, voi îmbrăca odăjdiile din pene. 

Dar mi se frânge inima când mă gândesc la voi.a 

Terminând de scris, Kaguehime îl chemă pe 
comandantul gărzii imperiale şi-i porunci să ducă 
mikadoului scrisoarea de rămas-bun şi licoarea nemuririi. 
Unul din ea trimişii cerului i le înmână comandantului 
gărzii. O înveli apoi pe Kaguehime în hainele din pene de 
pasăre şi dintr-odată se stinseră în ea toate trăirile 
omeneşti. Nu mai simţi nicio milă faţă de bătrânul Taketori 
şi nu se mai întristă de soarta lui, fiindcă acela care 
îmbracă haina cerească din pene de pasăre uită tot ce e 
pământesc. Kaguehime se sui în cvadriga cerească şi, 
înconjurată de sutele de trimişi ai lumii selenare, zbură în 
cer. 

X 

Muntele nemuririi - Fuji 

Taketori şi bătrâna lui plângeau cu lacrimi de sânge, 
atât de mare le era durerea. Cei din casă le-au citit, ca să-i 


mângâie, scrisoarea de rămas-bun lăsată de Kaguehime, 
bătrânii însă doar repetau întruna: 

— De ce trebuie să mai trăim? Cui îi mai trebuie viaţa 
noastră? Nu mai avem pentru ce să trăim! 

Şi nu voiau să primească niciun leac, şi, în curând, se 
topiră, că nici nu mai puteau să se dea jos din pat. 

Comandantul gărzii imperiale s-a întors la palat şi i-a 
raportat totul împăratului. Pe urmă i-a înmânat scrisoarea 
de la Kaguehime şi vasul cu licoarea vieţii veşnice. 
Mikadoul a desfăcut scrisoarea, a citit-o şi s-a întristat atât 
de tare, încât n-a mai vrut să mănânce nimic şi a dat uitării 
până şi plăcerile lui cele mai dragi: versurile şi muzica. 

Mai apoi i-a chemat la el pe miniştri şi pe demnitarii 
cei mai de vază şi i-a întrebat: 

— Care este muntele cel mai apropiat de cer? 

Unul dintre demnitari i-a răspuns: 

— În provincia Suruga este un munte foarte înalt. Nu 
e departe de capitală, şi e cel mai aproape de cer. 

Atunci mikadoul a scris următoarele stihuri: 

Nu ne vom mai întâlni niciodată! 

Atunci de ce să mai trăiesc pe lume? 

Lumina ta s-a stins. 

Vai, darul tău - licoarea nemuririi - Mi le-ai trimis 
Zadarnic. 

Legă mesajul cu aceste versuri de vasul cu licoarea 
nemuririi, apoi chemă un om pe nume Isuki-no Ivakasa, 
ceea ce înseamnă „Stâncă în lumina iunii”, şi, înmânindu-i 
vasul cel scump, îi porunci amănunţit ce avea de făcut cu 
el. 'Tsuki-no Ivasaka, însoţit de o mulţime de ostaşi, urcă pe 
muntele acela şi aprinse licoarea nemuririi. Băutura 
fermecată izbucni cu o flacără strălucitoare, care nu se 
mai stinge de atunci. De aceea se şi numeşte muntele 
acela „Muntele nemuririi” - Fuji. Fumul veşnic se înalţă ca 
un pilastru spre norii îndepărtați, spre împărăţia 


luminoasă a Lunii, ducând cu el solia de bun-rămas a 
mikadoului. Aşa spune legenda străbună. 

POVESTEA FRUMOASEI OTIKUBO 

Nu în zilele noastre, ci demult, tare demult, trăia un 
tiunagon, pe cara îl chema Minafnoto-no Tadeiori, şi care 
avea patru fete frumoase. 

Pe două, cele mai mari, le-a măritat cu toate 
onorurile, punându-le la dispoziţie apartamente luxoase în 
palatul familiei - uneia în pavilionul de la apus, iar 
celeilalte în cel de la răsărit. Pe celelalte două, mai mici, 
le-a înconjurat cu cea mai gingaşă grijă părifitească, 
pregătindu-se să sărbătorească în curând ritualul solemn 
al majoratului lor, când vor îmbrăca pentru prima dată 
rochia cea lungă numită mo. 

În afară de ele tiunagonul mai avea o fiică. Pe 
vremuri, el petrecuse zile frumoase cu mama ei, care se 
trăgea dintr-o familie scăpătată, înrudită cu neamul 
imperial, dar femeia aceea, draga lui, a plecat de tânără 
dintre cei vii. 

Soţia legitimă a tiunagonului, Kitanokata, „Doamna 
din odăile dinspre miazănoapte”, avea o inimă aspră. N-o 
iubea deloc pe fiica ei vitregă, se purta cu ea mai rău decât 
cu slujnicele şi îi rânduise să locuiască hăt departe de 
clădirile principale ale palatului, într-o căsuţă mică, lângă 
poartă. Căsuţa aceea era denumită pur şi simplu otikubo - 
odăiţă - fiindcă avea podeaua aproape la nivelul solului. 

Se înţelege că fiica vitregă nu avea de ce să fie 
cinstită cum erau cinstite celelalte surori cu titlul de nobilă 
doamnă, sau cu oricare alt titlu. Doamnei din odăile 
dinspre miazănoapte i-ar fi plăcut să-i dea chiar un nume 
de slujnică, dar i-a fost teamă că soţul are să se supere şi 
atunci a poruncit: „Dacă tot locuieşte în otikubo, Otikubo 
să i se zică”. Aşa că fata a rămas cu acest nume. 

Nici tiunagonul nu dovedise prea multă gingăşie 


părintească faţă de fiica aceea a lui. Încă de pe când era 
micuță, tătâne-său se arătase nepăsător faţă de ea, şi fetiţa 
se pomenise cu totul părăsită sub oblăduirea maniei 
vitrege, şi tare se mai simţea singură şi fără apărare. Că n- 
avea pe lume nicio rudă, nici măcar o dădacă, pe nimeni 
care să-i fie sprijin în viaţă, afară de o tânără slujnică. 
Aceasta era o fată cu mintea ageră, pe nume Usiromi, şi o 
îngrijise încă de pe când mama ei mai trăia. Amândouă 
fetele sufereau din toată inima una pentru cealaltă şi nu se 
despărţeau nici măcar pentru o clipă. 

In ce priveşte frumuseţea, Otikubo nu era cu nimic 
mai prejos decât răsfăţatele şi alintatele ei surori, dar nu 
se arătase niciodată în lume, şi de aceea nimeni nu ştia 
nimic despre ea. 

Pe măsură ce creştea, pe măsură ce-şi deschidea 
ochii, Otikubo suferea tot mai mult când pricepea că viaţa 
e tare nemiloasă cu ea şi că partea ei pe lume sunt numai 
amărăciunile. Şi îşi jelea soarta în cântece tare triste: 

Fiecare dimineaţă Tot amaruri îmi aduce. 

Tot necazuri imi aduce. 

Ce-mi aşterne mie lumea? 

Unde voi găsi un bine? 

Aşa că Otikubo era mereu abătută. Înfăţişarea-i 
mohorâtă spunea fără cuvinte cât de adânc simţea ea 
nedreptatea omenească. 

Ce folos că se născuse înzestrată cu o minte 
luminoasă şi cu multe haruri. Ar fi putut să cânte frumos la 
citera cu şapte strune, dar cine s-o înveţe? Numai pe la 
începuturile copilăriei, când avea vreo şase-şapte anişori, 
apucase să deprindă de la mama ei tainele citerei cu 
treisprezece strune, şi iacătă că ajunsese să cânte 
dejsăvârşit la acest instrument... 

Când fratele ei mai mic, Saburo, fiul soţiei legitime, a 
tiunagonului, a împlinit zece ani, a îndrăgit şi el mult de tot 


citera. 

— Învaţă-l, i-a poruncit maştera. 

Şi Otikubo l-a învăţat pe băiat să cânte la citeră. 

Ca să-şi umple timpul, s-a apucat de cusut şi în scurt 
timp a învăţat să mânuiâscă acul în chip măiestru. 

— Iată, asta e de lăudat! s-a bucurat maştera. Fetele 
nu prea arătoase trebuie să deprindă bine o meserie 
oarecare. 

Şi a. pus-o pe fiică-sa vitregă la lucru, fără a-i da o 
clipă de răgaz. Otikubo trebuia să coasă singură toate 
toaletele pentru soţii surorilor sale mai mari. Uneori nu 
închidea ochii nopţi întregi. Era de-ajuns să întârzie cu 
vreo lucrare, că maştera şi căşuna asupra ei cu certurile: 

— Destul s-o rogi pe năzuroasa asta să-ţi facă o 
nimica toată, că şi începe să facă mofturi. Da' ce muncă 
socoate ea că i s-ar potrivi? 

Fata plângea pe ascuns şi ofta: 

— O, tare mult aş vrea să mor! 

Între timp au sărbătorit cu mare alai majoratul celei 
de a treia fiice Sannokimi, şi nu peste mult au şi măritat-o 
cu un tânăr care avea rangul de kurado-nosese?. Iar 
Otikubo se alese cu alte angarale: acum trebuia să coasă 
haine noi şi pentru ginerele cel proaspăt. 

Casa nu ducea lipsă de slujnice tinere şi frumoase, 
dar care din ele s-ar fi înhămat la o muncă atât de 
migăloasă? Adesea, slujnicele îşi băteau joc de Otikubo, iar 
ea, vărsând lacrimi în timp ce cosea, se tânguia: 

Zadarnic caut calea să părăsesc pentru totdeauna 
Această lume rea. 

Port o povară grea: 

Trista mea viaţă. 


4 Curtean din anturajul imediat al împăratului, folosit pentru servicii 
personale. Soţul lui Sanokimi mai avea ţi gradul militar de Sese- — şef 
inferior în garda imperială. 


Usiromi putea să se înfrunte ca înfăţişare cu oricine 

— Era tare frumoasă şi avea nişte plete lungi şi 
minunate. De aceea au şi trecut-o în slujba tinerei doamne 
proaspăt căsătorită. Şi n-a avut încotro, a trebuit să se 
supună. Era tristă Usiromi, dar ce să facă? 

— Dorinţa mea cea mai mare era să nu mă despart 
niciodată de dumneavoastră. Când mătuşa mea bună mi-a 
trimis vorbă să mă mut la ea, nu m-am îndurat să vă 
părăsesc. De ce mi-a hărăzit soarta asemenea pedepssă? 
De ce trebuie să nu vă slujesc pe dumneavoastră, stăpâna 
mea dragă, ci pe o străină? 

— Nu-i nimic, lasă! Doar noi două vom trăi ca şi 
înainte, în aceeaşi casă. Chiar sunt bucuroasă, nu vezi în 
ce cârpe amărâte eşti îmbrăcată? De-aici încolo îţi vor da o 
îmbrăcăminte nouă. 

Usiromi era plină de dragoste faţă de tânăra ei 
stăpână pentru bunătatea inimii ei. Şi-i era greu să vadă 
cum Otikubo îşi trăieşte tinereţea în singurătate. Suferea 
pentru ea din tot sufletul, şi se folosea de orice clipă liberă 
ca să treacă pe la ea, măcar că pentru asta avea de pătimit 
destule. 

— Otikubo o ţine întruna pe lângă ea, ca şi înainte, pe 
slujnica asta! s-a supărat stăpâna casei, Kitanokata. 

Aşa că acum cele două prietene rareori mai aveau 
răgaz să stea de vorbă de la suflet la suflet. Până şi numele 
de Usiromi l-au schimbat. Maştera a hotărât că, dacă fata 
slujeşte unei alte stăpâne, nici numele vechi nu i se mai 
potriveşte, şi i-a dat un nume nou, Akogi. 

În alaiul noului ginere, soţul lui Sannokimi, era şi un 
purtător de spadă, un tânăr tare isteţ, pe nume Korenari. 
Acestuia îi căzu dragă Akogi. Multă vreme şi-au trimis 
răvaşe de dragoste unul altaia şi, până la urmă, s-au 
căsătorit. Soții tăifăsuiau între ei sincer şi deschis despre 
toate. Akogi îi povestea adesea soţului despre stăpâna ei 


dragă, despre ce inimă bună are Otikubo, ce frumoasă e, şi 
câte năpaste şi umiliri nemeritate trebuie să îndure din 
partea afurisitei de maştere. 

Plângând cu foc, Akogi îl ruga: 

— Ajută-mă să-i găsim fericirea! lată, ar fi bine dacă 
pe domnişoara mea ar fura-o din casă un bărbat de seamă 
şi s-ar căsători cu ea. 

Akogi şi purtătorul de spadă vorbeau mereu între ei 
despre soarta cea tristă a lui Otikubo, compătimind-o din 
suflet şi căutând să găsească vreun chip de-a o ajuta. 

Mama purtătorului de spadă era doica unui tânăr de 
neam pe nume Mitiori, fiul comandantului şef al Gărzii din 
stânga şi avea titlul de sakon-nosese: comandant adjunct al 
Gărzii din stânga. Tânărul nu era căsătorit încă şi iscodea 
pe toţi ce fete de măritat sunt prin familiile nobile. 

S-a întâmplat ca odată purtătorul de spadă să aducă 
vorba, de faţă cu el, despre soarta tristă a frumoasei 
Otikubo, şi vorba aceea a lăsat urme în inima flăcăului. 

Mai apoi, Mitiori, rămânând singur cu purtătorul de 
spadă, a început să-i ceară mai multe amănunte despre 
fată. 

— Ah, biata de ea, ce tristă trebuie să fie! a exclamat 
flăcăul. Zici că se trage din neam imperial... Aranjează-mi 
în taină o întâlnire cu ea! 

— Cum, aşa dintr-odată? Păi ei nici prin cap nu-i 
trece să se mărite. Se cade să-i comunic mai întâi intenţia 
voastră şi să aflu răspunsul ei. 

— Du-mă la iatacul ei, du-mă numajdecât, doar 
locuieşte separat de familie, chiar lângă poartă... 

Purtătorul de spadă i-a povestit lui Akogi totul. 

— Stăpânei mele numai de asta nu-i arde acum. Pe 
deasupra, am auzit că tânărul acela e cam fluşturatir, 
replică Akogi. Cum s-o îndemn să se încreadă într-un 
fluieră-vânt? 


Când însă a văzut că soţul se supărase din pricina 
refuzului ei, a început să cedeze. 

— Bine, la cel dintâi prilej, am să vorbesc cu stăpâna 
mea. 

Lui Akogi îi dăduseră drept locuinţă o mică încăpere, 
înghesuită alături de căsuţa lui Otikubo. Dar Akogi socotea 
că ei, ca servitoare, nu i se cuvenea să-şi întindă aşternutul 
la acelaşi nivel cu cel al stăpânei, aşa că se ducea să 
doarmă într-un cotlonaş, unde podeaua era ceva mai joasă 
decât în odăile tinerei ei stăpâne. 

Era prima zi din cea de-a opta lună a anului. Otikubo 
sta singurică în patul ei. Nefiind în stare să închidă ochii, 
trimise o rugăciune umilă mamei sale, celei plecate demult 
din viaţă: 

Mamă, ia-mă la tine. 

Că-mi este tare greu. 

O, dacă mai ai Milă dentine. 

Intoarce-te şi ia-mă unde eşti. 

Nu mă lăsa pradă 

Tristelor amărăciuni ale pământului. 

Astfel îşi căuta mângâierea în tânguiri amare. 

În dimineaţa zilei următoare, Akogi încercă să aducă 
vorba despre intenţiile tânărului nobil: 

— Soţul meu mi-a vorbit ba despre una, ba despre 
alta... Ce părere aveţi? N-ar trebui să rămâneţi singură 
până la sfârşitul zilelor voastre. 

Fata tăcu. Akogi se tulbură şi nu mai ştiu ce să 
îndruge mai departe, până ce se auzi strigată: 

— Du-i apă stăpânei tale Sannokimi să se spele! 

Aşa că trebui să plece fără niciun răspuns. 

În străfundul sufletului, Otikubo era încredinţată, că 
nu mai are ce aştepta de la viaţă. Biata orfană, care încă 
de mică îşi pierduse mama, se gândea numai la moarte. 
Chiar dacă ar fi vrut să se călugărească, tot n-ar fi izbutit 


să scape din casa maşterei, unde toţi se poartă cu ea atât 
de crud. O, nu, mai bine moartea. 

Între timp, purtătorul de spadă se duse la palatul 
tatălui lui Mitiori. 

— Ei, ce se aude cu treaba aceea? îl întrebă 
nerăbdător tânărul. 

— Am vorbit cu soţia mea, iar ea spune: „Aşa, dintr- 
odată, nu se poate obţine nimic!” În mod obişnuit, dacă 
fata are părinţi, peţitul se poate grăbi cumva, dar tatăl 
tinerei stăpâne se află până într-atât sub călcâiul soţiei, 
încât e îndoielnic să te poţi înţelege cu el. 

— Eu ţi-am spus de la bun început: înlesneşte-ne o 
întâlnire tainică. Într-o asemenea familie nu e tocmai 
potrivit să intri cu drepturi de ginere legitim. Dacă are să- 
mi placă fata, am s-o aduc la mine acasă. lar dacă n-o să- 
mi placă, legătura se poate desface pe motiv că lumea a 
început să vorbească. 

— Am să aflu părerea ei şi am să v-o comunic, spuse 
purtătorul de spadă. 

— Stai puţin! Ar trebui mai întâi să văd fata, până a 
mă hotărî definitiv. Cum aş putea să-mi dau cuvântul, 
înainte de-a o vedea? Tu spune-i aşa: că sunt un om de 
cuvânt, n-am s-o părăsesc repede. 

— N-o s-o părăsiţi repede? Şi asta ziceţi 
dumneavoastră că este o declaraţie de dragoste? se mâhni 
purtătorul de spadă. 

— Am vrut să spun „niciodată14, dar am greşit. 

Şi Mitiori, râzând, îi înmână purtătorului de spadă o 
scrisoare de dragoste: 

— Ia-o şi du-i-o! 

Purtătorul de spadă luă scrisoarea în silă şi o dădu lui 
Akogi: 

— lată un răvaş pentru stăpâna ta. 

— O, ce mârşăvie! Gruţă-mă, te rog! Nu vreau s-o 


îndemn pe domnişoara mea la lucruri necugetate. 

— Îndeamn-o numai să-i scrie un răspuns. Asta nu 
înseamnă nimic. 

Akogi îi duse frumoasei Otikubo scrisoarea: 

— Iată un răvaş de la flăcăul despre care v-am vorbit 
nu demult. 

— Ce-ai făcut? Dacă va afla maştera, crezi că are să 
mă laude? se înfioră Otikubo. 

— Dar când a spus maştera vreo vorbă bună despre 
dumneavoastră? N-are rost să ţineţi seama de ea! 

Otikubo nu răspunse nimic. Akogi aprinse luminarea 
şi citi scrisoarea. Nu cuprindea decât următoarea poezie: 

Abia am aflat că exişti pe lume. 

Și inima mea te-a şi îndrăgit. 

O, izvor din muntele Tsukuba. 

Neprihănit de niciun călător, spune-mi: Unde e cheia 
iubirii mele nevăzute? 

— Ce frumos! exclamă Akogi încet, plină de 
admiraţie. Dar văzând că Otikubo nu dă niciun semn, 
împături scrisoarea, o ascunse în sipet şi ieşi din odaie. 

— Ei, cum e? A citit stăpâna ta scrisoarea? întrebă 
curios purtătorul de spadă. 

— Nu, nici măcar nu s-a uitat la ea. Am ascuns-o fără 
s-o fi citit. 

— Nu înţeleg de ce. Oricum, ar fi mai bine decât să 
trăiască aşa cum trăieşte acum... lar nouă, o atare 
dragoste s-ar prea putea să ne fie de folos. 

A doua zi dimineaţă, tiunagonul, când să plece de 
acasă, îşi aruncă o privire în odaia fiicei sale. Şi o văzu pe 
Otikubo îmbrăcată tare sărăcăcios. Numai părul negru şi 
lung al fetei, revărsându-se frumos pe umeri, îi mai 
ascundea întrucâtva urâţenia hainelor. Tatălui i se făcu 
milă: 

— Rău mai eşti îmbrăcată! Tart mi-e milă de tine, că 


eşti oropsită de toţi, dar ce să fac, trebuie să mă îngrijesc 
mai întâi de fetele mele legitime. Dacă ţi se va ivi vreun 
prilej să-ţi căpătuieşti viaţa, te rog să faci aşa cum crezi că 
e mai bine, fără să-ţi pese de nimic. Bnta de tine, n-ai o 
viaţă dulce! 

De emoție, Otikubo n-a fost în stare să scoată o 
vorbă... 

Încă tulburat de întâlnirea cu fata, tiunagonul îi 
spuse soţiei sale: 

— Am văzut-o pe Otikubo. Nu are pe ea decât o 
rochie subţirică şi prăpădită din pânză necolorată. Nu s-o 
găsi pe la fiicele noastre vreo rochie veche, care nu le mai 
trebuie? Nopțile acum sunt cam reci... 

— Uf, eu i-am tot dăruit o mulţime de haine. Ce-o fi 
făcând cu ele? Nu ştie deloc să şi le îngrijească! 

— Vai de capul ei! De mică n-a avut parte de o 
îngrijire de mamă, şi pe deasupra, după câte se pare, mai 
are şi o fire delăsătoare, pufni mohorât tiunagonul. 

Doamna Kitanokata porunci fiicei sale vitrege să 
coasă o hakama pentru ginerele ei cel mic. 

— Străduieşte-te, te rog, să o coşi cât se poate mai 
bine, şi am să-ţi dăruiesc o rochie frumoasă. 

Bucuria fetei nu mai avea margini. Făcu o hakama 
atât de repede şi atât de frumoasă, că maştera se arătă 
mulţumită şi-i dărui o rochie veche de mătase, căptuşită cu 
vată şi împodobită cu desene ţesute, care fusese chiar a ei. 

Era toamnă, când vântul rece pătrunde până la oase 
şi nici nu mai ştii cum să te aperi de frig. Pe Otikubo o 
chinuia frigul, aşa încât darul amărâc pe care îl primise o 
umplu de bucurie. Viaţa cea nenorocită parcă îi marinase 
mândria. 

Ginerele cel mic avea o fire tare deschisă. îl scotea 


5 Pantaloni de diferite culori, purtaţi de barbaţi şi femei. In epoca 
Heian erau un fel de şalvari, uneori gofraţi ca fustele. 


din sărite orice răutate, în schimb nu mai contenea să 
ridice în slăvi tot ce era bun. lată că şi acum nu mai 
prididea cu vorbe de laudă: 

— Strălucită lucrătură! Minunată cusătură! 

Slujnicele i-au transmis vorbele maşterei: 

— Potoliţi-vă, mai încet! Să nu cumva să vă audă 
Otikubo. Ea şi aşa face pe grozava. Cei ca ea trebuie 
struniţi cât se poate. Norocul ei este că are posibilitatea 
să-i slujească pe alţii, altfel prea şi-ar lua-o în cap. 

Femeile şuşoteau între ele: 

— Cum de nu-i e ruşine stăpânei să vorbească cu 
atâta răutate despre o copilă atât de bună şi de sfioasă! 

Între timp, Mitiori, hotărându-se să nu dea înapoi, i-a 
trimis lui Otikubo a doua scrisoare de dragoste, prinsă 
într-un buchet de flori de câmp. 

A dat în spic firul 

Iubirii din inima mea. 

O, floare de câmp minunată! 

Foşneşte dar. 

Înclină capu-ncet drept răspuns”. 

Dar nu primi niciun răspuns. 

Într-una din zile, pe o ploaie de toamnă, îi trimise altă 
scrisoare: 

„Am auzit că aveţi un suflet gingaş, văd însă că nu 
ştiţi ce e mila. 

În nori nicio rază de lumină... 

Cerne o nesfârşită ploaie... 

Și, ca o zi de toamnă. 

Se-ntunecă, tristă. 

Inima care te iubeşte. 

Şi iar niciun răspuns. 

Mitiori însă îi scrise din nou: 

Puntea norilor şubredă e Deasupra râului ceresc. 

Tu eşti pe celălalt mal. 


Nu-mi pierd nădejdea - Sclipi-va-mi raza de răspuns 
şi mie. 

Aşa îi scria el aproape zilnic, iar Otikubo tot nu-i 
răspundea. În sfârşit, Mitiori îi spuse purtătorului de 
spadă: 

— Se pare că fata asta e tare sfioasă. Se vede că n-a 
primit niciodată scrisori de dragoste, şi pesemne că nu ştie 
cum să răspundă la ele. Dar tu mi-ai spus că are inimă 
bună, plină de duioşie... Atunci de ce nu-mi trimite un 
răspuns cât de mic? 

— La asta nu-ţi pot eu răspunde. Poate se teme. 
Maştera ei e o adevărată scorpie. Tânăra domnişoară 
trăieşte într-o teamă necurmată, mereu se gândeşte să n-o 
supere cu ceva pe stăpâna din odăile dinspre miazănoapte, 
care stă gata s-o alunge din casă. 

— Păi nu-ţi spun eu mereu să mă duci numaidecât în 
odaia fetei, stărui Mitiori. 

lar purtătorul de spadă nu mai găsi cu cale să se 
împotrivească. Rămase numai să găsească prilejul potrivit. 

Vreme de vreo zece zile n-a mai venit nicio ştire de la 
îndrăgostit. În sfârşit, scrise: 

„E timpul să-mi pun întrebarea: 

De ce să mai scriu în zadar? 

Cruzimea ta creşte precum. Se îndesesc algele în 
lacul Măsuţa! 

Am încercat să-mi potolesc iubirea, dar în zadar! Nu 
mai sunt în stare să îndur atâta, vă scriu din nou, cu toate 
că înţeleg limpede că astfel încalc regula bunei cuviinţe...” 

Purtătorul de spadă îi spuse lui Akogi. 

— De data aceasta trebuie să i se răspundă cu orice 
preţ. Caută s-o îndupleci pe domnişoara, altfel tânărul 
domn are să mă certe că nu mă străduiesc îndeajuns... 

— Stăpâna mea spune că nu ştie să scrie scrisori de 
dragoste, îi aduse răspuns Akogi. Dacă ai fi văzut cât de 


tare s-a tulburat! 

Îi arătase lui Otikubo scrisoarea, dar tocmai atunci 
soţul celei de-a doua surori se pregătea să plece într-o 
călătorie. Otikubo cosea în grabă pentru el o haină de 
paradă, aşa că iar n-a putut să răspundă la scrisoare. 

Mitiori gândi că fata într-adevăr, cum spune Akogi, 
nu ştie să scrie scrisori de dragoste, dar atât de multe 
auzise despre faptul că Otikubo are inimă bună şi duioasă, 
încât nu pierdea speranţa. Ba mai curând îi plăcea 
sfiiciunea aceea a fetei. 

— Ce tot pregeţi! îl grăbea el pe purtătorul de spadă. 

Însă în curtea stăpânilor era mereu mare vânzoleală, 
şi încă nu se întrezărea un prilej potrivit. 

Mitiori se perpelea de chinul iubirii. lată însă că 
tiunagonul va pleca la templul Isiyama spre a-şi împlini un 
vechi legământ. Toţi ai casei l-au năpădit pe tiunagon 
rugându-i-se să-i ia şi pe ei. Până şi pe femeile în vârstă s-a 
sfiit să le lase acasă. Dar pe Otikubo au lăsat-o în odăiţa ei. 

Ce-i drept, Nakonokimi, cea de-a doua fiică, 
încercase să pună o vorbă bună pentru sora ei vitregă: 

— S-o luăm şi pe Otikubo. E păcat s-o lăsăm singură 
acasă, sărmana de ea. 

Însă stăpâna din încăperile dinspre miazănoapte nici 
n-a vrut să audă aşa ceva: 

— Ia te uită poznă! Otikubo nici măcar n-a trecut de 
pragul casei vreodată. Şi-apoi cum o să coasă în timp ce 
călătoreşte? N-are niciun rost s-o deprindem cu distracţii 
care nu-i trebuie, las-o mai bine să stea cuminte acasă. 

Pe Akogi, ca servitoare a celei de a treia fiice, 
Sannokimi, au vrut s-o îmbrace frumos şi s-o ia cu ei, însă 
lui Akogi i s-a făcut milă de fosta ei stăpână şi a renunţat la 
călătorie sub pretext că pe neaşteptate a devenit „impură” 
şi nu are voie să intre în templu. 

— Ce născoceală! s-a supărat Kitanokata. Spui asta 


înadins, pentru că nu vrei s-o laşi singură pe Otikubo. 

— Ah, ba dimpotrivă, îmi pare tare rău că s-a întâiri - 
plat aşa. Dar în curând are să-mi treacă. Şi, dacă veţi 
îngădui, am să vin atunci cu bucurie. Cine s-ar lepăda de 
bunăvoie de o călătorie aşa de aleasă? Până şi bătrânele s- 
au rugat să meargă, spunea Akogi atât de convingător, 
încât până la urmă stăpâna din încăperile dinspre 
miazănoapte i-a dat crezare şi a poruncit ca o altă fată, 
muncitoare de rând, să fie îmbrăcată cât mai frumos şi să 
fie luată cu ei la drum, iar pe Akogi s-a îndurat s-,„lase 
acasă. N 

În casă au început cu mare zarvă pregătirile. În 
sfârşit, au plecat toţi, iar Akogi, în deplină tihnă, s-a aşezat 
la vorbă cu tânăra ei stăpână, ca să-i mai risipească 
tristeţea. În acest timp, Akogi a primit un răvăşel de la 
purtătorul de spadă: 

„Am auzit că tu nu ai plecat la templu împreună cu 
ceilalţi. Dacă e adevărat, voi veni îndată la tine”. 

Akogi i-a răspuns: 

„Stăpâna mea nu s-a simţit bine şi a rămas acasă. 
Puteam s-o părăsesc tocmai eu? Ne plictisim de moarte. 
Vino să ne faci o vizită şi adu cu tine acele tabiduii pe care 
ai făgăduit să ni le arăţi”. 

Şi mai trebuie spus că sora cea mică a lui Mitiori, 
care era onorată cu înaltul titlu de „mica împărăteasă14, 
avea o sumedenie de suluri cu tablouri foarte frumoase. 
Purtătorul de spadă îi spusese odată lui Akogi că, dacă 
tânărul domn va fi primit să o viziteze pe Otikubo, are să le 
arate numaidecât acele suluri. 

Aşa că purtătorul de spadă îi arătă lui Mitiori 
răvâşelul pe care. îl primise de la Akogi. 

— Acesta-i răvăşelul de la soţia ta, Korenari? Are un 
scris foarte frumos. lată prilejul pe care îl aşteptam. Du-te 
la ele şi pregăteşte totul. 


— Dati-mi pentru un timp un sul din cele pictate. 

— Nu, am să i le arăt eu însumi precum m-ai sfătuit 
cândva chiar tu. Când voi fi la ea... 

— Se pare că acum s-a ivit într-adevăr un ceas 
potrivit, se învoi purtătorul de spadă. 

Râzând, Mitiori se duse în odăile sale şi desenă pte o 
hârtie albă chipul posomorât al unui bărbat: degetu-n 
gură, buzele strânse. Iar jos scrise: 

$. 
„Aţi vrut să admiraţi nişte tablouri, poftiți, vă trimit 
unul: 

— O gură tristă. 

Ochii privind obosiţi. 

Cum s-ar putea altfel? 

Nu au parte de bucurii în viaţă Cei bătuţi de urgie. 

De altfel, această scrisoare e o copilărie din partea 
mea”. 
Pregătindu-se să ducă mesajul stăpânului, purtătorul 
de spadă îi spuse mamei sale, care cândva fusese doida lui 
Mitiori: 

— Pregăteşte nişte mâncăruri gustoase şi nişte 
dulciuri, şi pune-mi-le într-un coş. Am să trimit pe cineva 
după ele. 

Şi a pornit spre casa tiunagonului, unde a strigat-o pe 
Akogi. 

— Dar unde-s tablourile? întrebă ea curioasă. 

— Iată-le aici. Dă-i scrisoarea aceasta domnişoarei şi 
vei afla totul. 

— Iar vii cu vreo amăgire „se posomori Akogi. îi duse 
totuşi tinerei sale stăpâne scrisoarea. 

— Ce-i asta? Ai cerut tu suluri cu tablouri? se minună 
ea. 

— Da, i-am scris purtătorului de spadă, şi pesemne 
domnul sakon-nosese o fi văzut scrisoarea mea. 


— Tare nu-mi place! E ca şi cum cineva şi-ar fi furişat 
privirea în adâncul inimii mele. O oropsită ca mine e mai 
bine să nu cunoască nimic din ce este bucurie pe lume, 
spuse Otikubo mohorându-se. 

Purtătorul de spadă o chemă pe Akogi: 

— Cine a mai rămas de pază acasă? întrebă el ca într- 
o doară. Tare-i trist şi pustiu aici la voi! Aş vrea să trimit 
pe cineva la bătrânica mea după nişte bucate. 

Şi trimise la maică-sa un om de-al lui, cu poruncă să-i 
aducă tot ce va găsi mai gustos în casă. 

Bătrânica orândui cât mai frumos fel de fel de 
bunătăţi în două coşuri. Coşul cel mai mare îl umplu până 
în vârf cu mâncăruri de orez, şi roşii şi albe, rând peste 
rând. Nu uită să adauge şi o crăticioară cu boabe de orez 
prăjite. Şi trimise şi o scrisoare de însoţire: 

„Asemenea bucate se mănâncă de obicei chiar şi în 
casele cele mai sărace. Mă tem că persoanelor ce locuiesc 
în palat n-o să le placă prea mult. Acest orez prăjit rog să 
fie dat fetei care vă serveşte, şi pe care, dacă nu greşesc, o 
cheamă Tsuiu”. 

Ştiind ce viaţă tristă duce Otikubo, părăsită de toţi, 
bătrâna se străduia în fel şi chip să arate că e bucuroasă s- 
o ajute măcar cât de cât. 

Când văzu coşurile cu bunătăţi, Akogi se minună: 

— Ciudată poveste! Cu ce prilej oare şi orezul ăsta 
prăjit, şi dulciurile? Ce ţi-ai pus în gând? 

Purtătorul de spadă râse: 

— Nu mi-am pus nimic în gând! Ce gând să am cu 
asemenea fleacuri? Bătrânei mele i s-a năzărit să mi le 
trimită. Hei, Tsuiu! Vezi de le pune bine. 

Şi Akogi, ca de obicei, începu să discute cu purtătorul 
de spadă despre stăpânii lor. Socotiră că pe o astfel de 
noapte ploioasă e îndoielnic că tânărul domn se va mai 
îndura să vină, aşa că se culcară. 


Otikubo la rându-i se întinse în pat şi, singură, în 
întunericul nopţii, atinse strunele citerei sale. Se revărsă o 
melodie minunată, frumoasă, plină de o tristeţe adâncă. 

Purtătorul de spadă ciuli urechea: 

— Ce frumos cântă! 

— Cântă bine, nu-i aşa? Şi când te gândeşti că maică- 
sa i-a dat numai câteva lecţii de muzică, pe când fetiţa nu 
avea decât şase ani... 

În timp ce sporovăiau liniştit între ei, Mitiori se 
apropia într-ascuns de casă. îl trimise pe unul dintre 
slujitorii lui să-i spună purtătorului de spadă: 

— Vino până afară, să-ţi spun ceva important. 

Purtătorul de spadă înţelese, totuşi tulburat, 
răspunse r 

— Ascult, vin numaidecât! şi ieşi grăbit. 

Estimp Akogi se duse la stăpâna ei. 

— Ei, cum e treaba? întrebă Mitiori. Am venit pe 
ploaia asta năprasnică, oare mi-e dat să mă întorc 
păgubaş?” 

— Aţi venit atât Ce pe neaşteptate, nici măcar nu m- 
aţi prevenit din vreme. Ce să fac aşa dintr-odată? îi 
reproşă purtătorul de spadă. Cine să ştie ce-o să spună 
tânăra stăpână! E îndoielnic că astăzi va ieşi ceva. 

— Ia nu mai sta cu mutra asta acră! Şi Mitori îl 
înghionti pe purtătorul de spadă. 

Acesta zâmbi strâmb: 

— N-am încotro. Haideţi, vă rog, coborâţi din trăsură. 

Şi-i arătă lui Mitiori drumul spre casă. 

Slugilor li se porunci să vină îndărăt cu trăsura mai 
către dimineaţă, înainte de a se lumina. 

Purtătorul de spadă se opri lângă uşa odăii sale şi 
începu să-i şoptească tânărului nişte sfaturi cum să 
procedeze mai departe. La un ceas aşa de târziu nimeni nu 
se mai gândea la sosirea vreunor oaspeți. 


— Mai întâi aş vrea s-o văd măcar prin crăpătura 
ferestrei, spuse Mitiori. 

Purtătorul de spadă îl prinse de mânecă: 

— Staţi puţin! Dar dacă nu o să vi se pară atât de 
frumoasă pe cât vă aşteptaţi? Atunci? Cum scrie în 
romane, curtezanul o văzu - iar ea era o pocitanie... 

— Ei, atunci, 111 loc de pălărie o să-mi ascund capul 
sub mânecă şi am să fug, râse Mitiori. 

Purtătorul de spadă îl aduse tiptil până lângă 
fereastra cu gratii şi se hotări să stea de strajă prin 
preajmă, temându-se ca nu cumva slugile - rămase acasă 
să dea peste musafirul cel nepoftit. 

Mitiori se uită înăuntru. Mica odaie abia era 
lumimată de flacăra plăpândă a unui opaiţ, în schimb nicio 
perdea falnică, niciun paravan nu împiedica privirea - se 
vedea totul. 

Cu faţa întoarsă spre fereastră şedea o femeie 
drăgălaşă, cu un păr lung, minunat, pesemne Akogi. Peste 
rochia albă şi subţire, avea o alta de mătase roşie 
strălucitoare. 

În faţa ei, sprijinită într-un cot, sta întinsă pe pat o 
copilă. Fesemne ea! Rochia albă cădea în falduri pe trupu-i 
gingaş. Picioarele îi erau acoperite cu un halat din mătase 
roşie vătuită... Fata avea privirile îndreptate spre partea 
cealaltă, faţa aproape că nici nu i se vedea. Căpşorul ei 
părea minunat, părul uimitor de frumos îi cădea pe umeri, 
dar Mitiori nu apucă să se bucure de frumuseţea râvnită, 
că, deodată lumina se stinse. 

„Ce păcat!” gândi Mitiori, şi în sufletul lui izbucni 
hotărârea de a dobândi comoara cu orice preţ. 

— Uf, ce beznă! ziceai că ţi-a venit soţul. Du-te la el, 
nu mai zăbovi! 

Vocea atât de gingaşă şi de frumoasă a fetei alinta 
auzul... 


— Soţul meu are un musafir, aşa că mai stau cu 
dumneavoastră. În toată casa nu a mai rămas aproape 
nimeni, poate că vă e frică singură, răspunse Akogi. 

— De multe oii mi-e frică, aşa că m-am şi obişnuit. 

Când Mitiori ieşi din ascunzătoarea lui, purtătorul de 
spadă începu să-l tachineze: 

— Ei, ce ziceţi? Să vă conduc îndărăt acasă? Dar 
unde vă e pălăria? Nu cumva de spaimă aţi binevoit s-o 
uitaţi? 

— Răutăciosule! Tu râzi, care eşti până peste urechi 
îndrăgostit de soţia ta? răspunse zâmbind Mitiori. Şi se 
gândea: „Ce rochie veche şi ponosită are, sărmana! O să-i 
fie ruşine de mine...” 

— Cheamă-ţi mai repede soţia şi du-te de te culcă, îi 
porunci el nerăbdător purtătorului de spadă. 

Acesta intră în nucul lor dormitor şi o chemă pe 
Akogi. 

— Nu vin, nu! Noaptea asta o voi petrece lângă 
stăpână. Culcă-te aci în odăiţa noastră, sau unde vrei tu 
încercă Akogi să scape de el. 

— Vreau să-ţi spun numaidecât ce mi-a mărturisit 
musafirul meu. E o treabă serioasă. Vino numai pentru o 
clipă, o rugă el. 

În sfârşit, Akogi împinse uşa în lături şi strigă: 

— Ce este? Ce faci atâta zarvă? 

Purtătorul de spadă o îmbrăţişa: 

— Oaspetele mi-a spus: „Să nu dormi singur în 
noaptea asta ploioasă”. Hai încoace! 

Akogi râse: 

— Auzi la el! Şi-a găsit sfetnic! 

Dar purtătorul de spadă nu o mai lăsă să plece şi, 
fără a scoate o vorbă, se prefăcu că doarme. 

Lui Otikubo însă nu-i era somn. Culcată în patul ei, 
atinse strunele citerei şi cântă încet: 


Când toată lumea pârrânteană îmi pare tristă. 

Aş vrea să-mi aflu adăpost Sus, printre stânci. 

Pe veci să mă ascund de oameni. 

Mitiori, sătul de îndelungata aşteptare şi gândind că 
acum s-a ivit clipa potrivită - în jur nu era nimeni - abil, cu 
ajutorul unei bucăţi de lemn, împinse în sus canatul 
ferestrei cu grile şi pătrunse în odaie. 

Speriată, Otikubo dădu să fugă, dar el o prinse strâns 
în braţe. 

Akogi, care dormea împreună cu purtătorul de spadă 
în camera vecină, auzise pocnetul ferestrei. „Ce-i acolo!” 
gândi ea speriată şi încercă să sară din pat, dar purtătorul 
de spadă o ţinu vârtos. 

— Lasă-mă! A pocnit canatul ferestrei. Mă duc să văd 
ce s-a întâmplat. 

— O fi câinele. Sau vreun şobolan. Nu-ţi fie teamă. Ce 
te-ai speriat aşa? o liniştea el pe soţie. 

— Nu, nu, nu e bine! Pesemne că tu ai pus la cale 
ceva. De aceea nu mă laşi. 

— Ce să pun la cale? Linişteşte-te şi culcă-te! 

Cuprinzându-şi soţia în braţe, o culcă la loc. 

Teţnându-se pentru stăpâna sa, Akogi începu să 
plângă amarnic şi să se zbată, dar nu izbuti să se smulgă 
din îmbrăţişarea soţului. 

— Vai şi vai! N-ai pic de inimă! 

Între timp, Mitiori, ţinând fata îmbrăţişată, îi desfăcu 
brâul şi se întinse pe pat alături de ea. Nemaiştiind de sine 
din cauza spaimei şi a deznădejdii, Otikubo se îneca în 
lacrimi, tremurând din toată făptura ei. 

— Tare mai sunteţi tristă! Vi se pare lumea un tărâm 
al jalei. Doriţi să vă ascundeţi în adâncul munţilor, unde să 
nu vă ajungă veşti despre amărăciunile pământene, 
încercă Mitiori să intre în vorbă cu ea. 

„Cine să fie cel ce vorbeşte aşa cu mine? se întrebă 


Otikubo. Ah, probabil că e acel tânăr nobil!” 

Şi deodată îşi aduse aminte că nu are pe ea decât o 
rochie veche şi o hakama ponosită! îi venea să moară de 
ruşine, şi începu să plângă amarnic. Deznădejdea ei îl 
înduioşă şi îl tulbură cu totul pe Mitiori, care nu găsea 
cuvinte s-o liniştească. 

Akogi era alături, după perete, şi la urechile ei ajunse 
sunetul înfundat al plânsului stăpânei. „Asta-i!” gândi ea 
şi, alarmată, vru să-i sară în ajutor, dar purtătorul de spadă 
o opri din nou... 

— De ce nu mă laşi? Ai dat-o nenorocirii pe stăpâna 
mea, iar pe mine mă ţii cu sila! O, nu mi s-a părut mie 
degeaba că ceva nu-i a bine, eşti un om rău şi josnic! 

Akogi, furioasă peste fire, se zbuciuma în braţele 
purtătorului de spadă. 

Iar acesta doar chicotea: 

— Nu ştiu nimic, de ce mă învinuieşti degeaba! N- 
avea cum să se strecoare niciun hoţ în odaia stăpânei tale. 
Înseamnă că e drăguţul ei. Ce rost are să dai peste ei, 
gândeşte-te şi tu. 

— Nu te mai preface că nu ştii nimic! plângea Akogi. 
Spune-mi numaidecât, cine e acolo! Uf, ce nenorocire! 
Biata mea domnişoară! 

— Mare comedie! se desfăta purtătorul de spadă. 

Akogi se mânie şi mai tare: 

— Ia uite cum m-am încredinţat eu unui om lipsit de 
inimă! strigă ea zdrobită. 

Purtătorului de spadă i se făcu milă: 

— La drept vorbind, tânărul domn a venit aici să stea 
de vorbă cu stăpâna ta. Ce-i rău în asta? De ce atâta 
gălăgie? Poate că unirea lor o fi fost hotărâtă încă în vreo 
existenţă anterioară! Cu soarta nu poţi să te înfrunţi. 

— Nu mi-ai spus nimic, iar stăpâna mea are să creadă 
că m-am învoit cu tine, iată ce mă doare! Of, de ce n-am 


rămas lângă ea în noaptea asta! se tânguia Akogi, supărată 
pe soţul ei. 

— Nu te mai frământa, are să priceapă ea că n-ai 
ştiut nimic. De ce te superi aşa pe mine? 

Şi, fără a-i da răgaz să pornească iar cu jeluirile, 
purtătorul de spadă îşi strânse din nou soţia în braţe. 

Mitiori îi vorbea încet fetei: 

— De ce sunteţi atât de nepăsătoare faţă de iubirea 
mea? Chiar dacă nu sunt un om de neam mare, mi se pare 
că nu aveţi totuşi de ce să fiţi atât de neînduplecată. De 
câte ori v-am trimis scrisori, nu m-aţi cinstit niciodată cu 
vreun răspuns! Hotărâsem să nu vă mai supăr, dacă vă 
sunt atât de respingător. Dar fără să ştiu nici eu pentru ce, 
din clipa în care am început să vă scriu mi-aţi devenit tare 
dragă. Ah, ploate că ura dumneavoastră faţă de mine să fi 
fost predestinată încă dintr-o existenţă anterioară, şi de 
aceea mă mângâi pentru faptul că vă purtaţi atât de aspru 
cu mine. 

Otikubo simţea că moare de ruşine. Nu avea pe ea 
decât rochia aceea subţire şi nenorocita de hakama, atât 
de ponosite, încât pe alocuri i se vedea trupul gol. Nu se 
poate spune în cuvinte cât de greu îi era. Obrajii îi erau 
scăldaţi mai mult de o sudoare rece decât de lacrimi. 
Observând starea ei, Mitiori fu cuprins de un sentiment de 
milă şi de duioşie faţă de ea. Se strădui în fel şi chip s-o 
liniştească şi s-o îmbărbăteze, dar Otikubo nu izbutea să 
scoată niciun cuvânt”. N 

Topită de ruşine, o învinuia în sinea ei pe Akogi. In 
sfârşit se termină şi noaptea aceea tristă. Se auzi cântecul 
cocoşilor. 

În plină amărăciune a despărțirii, Mitiori exclamă: 

Întreaga noapte, până dimineaţa. 

Ai vărsat lacrimi necontenit... 

Sunt plin de tristete şi totuşi urăsc Cântecul 


cocoşilor în zori. 

Vă implor, răspundeţi-mi măcar din când în când, 
altfel am să cred că sunteţi o sălbatică şi o străină de lume. 

Şi deodată Otikubo, fără să vrea şi parcă prin vis, 
şopti: 

Eşti năpădit de tristeţe... 

Răspunsul meu a îngheţat pe buze. 

Ison al plânsului E cântecul cocoşului în zori... 

Nu mi se va usca lacrima curând. 

Glasul ei desfăta auzul. Până în clipa aceea, Mitiori 
nu era chiar îndrăgostit, acuma însă se îndrăgostise de-a 
binelea. 

— A sosit trăsura! se auzi din stradă. 

— Du-te şi dă-le de ştire! îi porunci purtătorul de 
spadă soţiei sale. 

— Toată noaptea m-am prefăcut că nu aud nimic, 
dacă mă duc la ei acum, atât de devreme, stăpâna mea va 
pricepe că am ştiut tot. Tare josnic mai eşti! Din cauza ta, 
domnişoara are să mă urască. 

În furia ei copilărească, Akogi îi păru soţului ei şi mai 
dulce ca până atunci. 

— Ce să-i faci! Dacă stăpâna te va uri, eu în schimb 
am să te iubesc şi mai tare, glumi purtătorul de spadă şi, 
apropiindu-se de fereastra odăii Otikubei, dădu semnalul 
convenit, tuşind de două-trei ori. 

Mitiori sări din pat şi se grăbi s-o ajute pe Otikubo 
să-şi pună îmbrăcămintea de zi. Când văzu că fata dârdâie 
de frig, fiindcă nu avea nici măcar rochia cea subţire hitoe 
x, Mitiori îşi scoase haina şi i-o puse pe umeri. Otikubo se 


tulbură de tot. 
x 


x 
Akogi se simțea teribil de încurcată. Nu îndrăzni să 
rămână în cameră mai departe aşa, fără niciun motiv, şi se 


înfăţişă dinaintea stăpânei. Otikubo şedea culcată în pat. 
În vreme ce Akogi se tot gândea cum să înceapă vorba, 
sosiră două scrisori - una de la soţul ei, alta de la Mitiori. 

În scrisoarea purtătorului de spadă se spunea: 

„Nu este drept să-mi aduci învinuiri atât de aspre 
pentru ceea ce s-a petrecut azi-noapte fără ştirea mea. De- 
acum înainte n-am să-l mai însoțesc pe tânărul domn, dacă 
stăpâna ta va fi cât de cât în primejdie să nu fie respectată. 
Uluită de cele ce s-au petrecut ieri, îţi este teamă ca nu 
cumva pe viitor să se întâmple ceva şi mai rău, şi pesemne 
că mă afuriseşti, zicându-ţi: - «Mare ticălos! A fost în stare 
s-o jignească până şi pe blândi mea stăpână!» Din această 
pricină mi-a devenit de nesuferit până şi gândul la vreo 
legătură de dragoste între cei doi stăpâni ai noştri. Dar ce 
pot eu să fac? Tânărul domn îi trimite o scrisoare. Trebuie 
să i se dea un răspuns. Aşa se cade. Iar tu, din partea ta, 
scrie-mi despre tot ce te frământă”. 

Akogi i-a dat lui Otikubo scrisoarea de dragoste de la 
Mitiori: 

— lată o scrisoare pentru dumneavoastră. E ciudat ce 
somn adânc m-a cuprins, de nici nu mi-am dat seama cum 
a trecut noaptea... Probabil credeţi că-mi născocesc scuze. 

Akogi încerca să afle ce este în sufletul tinerei sale 
stăpâne. 

— Dacă aş fi bănuit că veţi avea vreo supărare, oare 
aş fi pregetat eu să vă sar în ajutor? se străduia ea să-şi 
arate nevinovăția, dar nu primea niciun răspuns. Otikubo 
continua să zacă nemişcată. 

— Oare socotiți că am ştiut ceva? Vai, vai, vai! Eu, 
care v-am slujit ani de-a rândul în deplină credinţă! Mă 
credeţi în stare de vreo faptă necinstită faţă de 
dumneavoastră? Când toţi au plecat şi v-au lăsat singură în 
casă, eu nu m-am îndurat să vă părăsesc şi am renunţat la 
călătorie, iar acum iată răsplata! Nici nu vreţi să vă plecaţi 


urechea la cele ce vă spun. Dacă inima vă rămâne 
împietrită, atunci cum aş mai putea să rămân în slujba 
voastră? Plec încotro oi vedea cu ochii! plângea Akogi. 

Lui Otikubo i se făcu milă de ea: 

— O, nicidecum, nu cred că ai ştiut ceva despre 
necazul meu. Totul s-a întâmplat atât de neaşteptat, atât 
de repede! Dar oricât de mare mi-e deznădejdea, se mai 
adaugă şi ruşinea că m-a văzut îmbrăcată în zdrenţe. Dacă 
ar mai fi fost în viaţă mama mea, oare s-ar fi putut să mi se 
întâmple asemenea ocară? suspină Otikubo. 

— Asta aşa e! Maştera e cât se poate de rea. Poate că 
domnul sakon-nosese o fi auzit cât e ea de crudă, şi acum 
vă  compătimeşte soarta. Înţeleg ce-i în inima 
dumneavoastră. Dar dacă sentimentele tânărului domn 
faţă de dumneavoastră vor rămâne neschimbate, atunci 
trebuie să ne bucurăm de cele ce s-au întâmplat, nu să 
plângem. 

— Ah, ce-aş putea eu să sper? M-a văzut îmbrăcată în 
zdrenţe... Cine poate iubi o sperietoare? Şi ce va spune 
maştera mea cea haină, când vor ajunge la urechile ei 
clevetelile? „Dacă şi-a găsit un soţ şi dacă vrea. fără 
îngăduinţa mea, să coasă haine pentru o familie străină - 
aşa are să spună -, atunci nu mai are ce căuta în casa 
mea”. 

Văzând cât de speriată e Otikubo, Akogi încercă s-o 
liniştească: 

— Ei şi ce, nu-i nicio nenorocire! Oare trebuie ca 
dumneavoastră să vă petreceţi viaţa chinuindu-vă aici?! Ar 
fi o fericire să vă alunge! Da până când o să mai puteţi 
răbda? Nu vă sperie gândul că trebuie să coaseţi mereu 
pentru ginerii ei? 

În acest timp, mesagerul rugă să i se dea răspuns la 
scrisoare. 

— Mai bine hai să citim răvaşul. Cu plânsul tot nu 


mâi schimbăm nimic. 

Akogi desfăcu scrisoarea şi i-o arătă stăpânei sale. 
Otikubo o parcurse cu privirea, fără a-şi sălta capul. 

Cine mi-ar putea spune de ce Azi te iubesc într-alt 
feh 

Dragostea mea de ieri Era doar o scânteie firavă Faţă 
de pojarul de-acum! 1 

Scrisoarea nu cuprindea decât această poezie, nimic 
mai mult. Otikubo nu se apucă să-i răspundă, pretextând 
că e bolnavă. 

Akogji îi scrise atunci purtătorului de spadă: 

„Faptele tale nu-mi bucură inima. Ce înseamnă toate 
acestea? Purtarea ta a fost urâtă, ticăloasă, murdară! Ai 
dovedit atâta neagră prefăcătorie, încât n-am să mai pot. 
avea încredere în tine niciodată. Stăpâna mea suferă atât 
de cumplit, că nici acum nu se poate ridica din pat. 
Scrisoarea tânărului domn a rămas necitită. Mi-e tare milă 
de stăpâna mea. Mi se rupe inima când mă uit la dânsa!” 

Purtătorul de spadă se grăbi să-i relateze totul lui 
Miitiori. Acestuia nu-i venea să creadă că-i este atât de 
nesuferit fetei. Îşi zise că Otikubo se ruşinează de îmbrăcă, 
mintea ei prăpădită şi o compătimi, iar dorul de ea îl 
cuprinse şi mai tare. 

În aceeaşi zi îi scrise a doua scrisoare: 

„Ce să fac oare? Sunteţi, ca şi mai înainte, tot aspră 
cu mine, iar între timp dragostea mea faţă de 
dumneavoastră a sporit mereu. 

Iubesc mai înfocat. 

Ci răspunzi doar: «da?» 

Inima ta de gheaţă 

Nu îngheaţă 

Flacăra dragostei meleu. 

Iar purtătorul de spadă îi scrise şi el lui Akogi: 

„Ar fi foarte rău dacă domnişoara ta nu ar răspunde 


riici de data aceasta. Trebuie să ne străduim ca ei să se 
iubească din tot sufletul. Dragostea tânărului domn, din 
câte văd, nu se stinge de la o zi la alta. El însuşi o spune”. 

Ak-gi începu să se roage de stăpâna ei ca de data 
aceasta să răspundă numaidecât la scrisoare. Dar Otikubo, 
copleşită de ruşine şi de deznădejde, gândindu-se ce 
impresie jalnică îi va fi produs lui Mitiori înfăţişarea sa, nu 
se putea hotări nicidecum să-i răspundă. Sta întinsă pe 
pat, acoperită cu pătura până peste cap. 

Akogi, obosită de atâtea rugăminţi zadarnice, îi scrise 
până la urmă soţului ei: 

„Stăpâna mea a citit scrisoarea, dar e atât de 
necăjită, încât nici nu mai are puteri să răspundă. Scrii că 
iubirea tânărului domn e statornică şi temeinică. Dar rum 
se poate dovedi acest lucru? Că n-a trecut decât o zi de la 
prima lor întâlnire... Dacă domnul sakon-nosese se va 
supăra că nu primeşte răspuns nici de data aceasta, 
încearcă tu să-i potoleşti cumva supărarea”. 

Purtătorul de spadă îi arătă lui Mitiori scrisoarea de 
la soţia sa. 

— Ai o soţie deşteaptă, ştie să spună o vorbă când 
trebuie, zâmbi Mitiori. lar Himegimi se pare că de prea 
multă modestie şi din cauza tulburării nu se simte în apele 
ei... 

În acest timp, Akogi, singură, nu avea cu cine se 
sfătui. Inima i se rupea în mii de bucăţi, de îngrijorată ce 
era. Nu-şi mai găsea locul. Se apucă să şteargă praful, dar 
nu izbuti în niciun fel să aranjeze cât de cât odaia lui 
Otikubo: nu avea nici paravan, nici perdele. 

Otikubo zăcea mereu nemişcată. Akogi încercă s-o 
ridice din aşternut, ca să deretice. Obrazul fetei era umflat 
de plâns, ochii i se înroşiseră până într-atât, încât, biata de 
ea, n-o mai puteai recunoaşte. Făcându-i-se milă de ea, 
Akogi îi spuse îngrijorată, cu tonul uneia ce era mai în 


vârstă: 

— Pieptănaţi-vă! 

Otikubo zise doar: 

— Mi-e tare rău, şi nici nu-şi ridică fruntea. 

Otikubo avea câteva lucruşoare mai de preţ, rămase 
moştenire de la mama ei. Printre ele era şi o oglindă foarte 
frumoasă. 

„Bine că măcar avem oglindă!” se gândi Akogi, 
ştergând-o, şi o puse la capul patului lângă Otikubo. Akogi 
ostenea făcând o muncă dublă, şi de cameristă şi de 
servitoare. „Azi va veni negreşit44, îşi zise ea îngândurată. 

—  Iertaţi-mi îndrăzneala, dar am o hakama încă 
nouă... La prima întâlnire, e păcat să vă vadă îmbrăcată în 
haine aşa de ponosite... 

Akogi avea o hakama frumoasă, pe care nu o 
îmbrăcase decât o dată sau de două ori, când şezuse de 
strajă noaptea în încăperile stăpânilor. Şi se gândi să i-o 
dăruiască lui Otikubo. 

— E, bineînţeles, o mare îndrăzneală din partea 
mea... Dar nu va afla nimeni! Vă rog să nu mă refuzati. 

Otikubo se ruşina să primească darul, totodată însă îi 
era tare greu gândul că şi noaptea următoare ar putea să 
se înfăţişeze iubitului ei tot în hainele acelea amărâte. Aşa 
că, mulţumind, o îmbrăcă de voie, de nevoie. 

— La sărbătoarea prilejuită de majoratul surorii 
dumneavoastră Sannokimi, am primit în dar vreo două-trei 
beţişoare îmbălsămate. Acum au să ne prindă bine. 

Akogi aprinse beţişoarele şi parfumă rochia lui 
Otikubo în aburul fumului. „E nevoie de o perdea lată cu 
care să împrejmuim patul, se gândi ea. Nu mă duce capul 
de unde să fac rost. Poate să iau cu împrumut de la cineva? 
Veşmintele ei de noapte sunt tare ponosite şi subţirele... 
Oare de la cine aş putea să cer nişte veşminte frumoase? 


n 


Lui Akogi i se învârtea capul de atâtea gânduri. Se 
hotări să trimită cât mai repede o scrisoare mătuşii sale, al 
cărei soţ slujise cândva la curtea imperială, iar acum 
fusese numit cârmuitor al provinciei ldzumi: 

„Vă rog să nu-mi refuzaţi rugămintea urgentă pe care 
v-o fac. 

O persoană importantă trebuie să-şi petreacă 
noaptea în casa noastră, fiindcă a-şi continua călătoria ar 
însemna să înfrunte mari primejdii. Am nevoie de o perdea. 
Iar îmbrăcămintea de noapte a stăpânei mele mi se pare cu 
totul nepotrivită pentru un oaspete atât de ynportant. Nu 
cumva aveţi ceva bun? Vă rog să ne Împrumutați pentru 
puţină vreme. Nu v-aş deranja pentru fleacuri...” scrise în 
grabă Akogi. 

Mătuşa-sa îi răspunse: 

„Am fost atât de amărâtă de tăcerea ta îndelungată, 
încât mă bucură tare mult prilejul ce s-a ivit. Mai târziu am 
să-ţi scriu despre toate, însă acum să mă întorc la ale 
noastre. îmbrăcămintea mea de noapte e cam grosolană, 
făcută pentru una ca mine. În casa voastră poate că mai 
aveţi multe ca aceasta. Îţi trimit şi un paravan”. Veşmântul 
cald, vătuit, avea faţa de culoare purpurie, iar căptuşeala 
albastră. Akogi îi arătă solemn noua îmbrăcăminte 
stăpânei sale. Dar chiar în clipa când Akogi dezlega şiretul 
perdelei, se ivi Mitiori, şi Akogi îl conduse la stăpâna sa. 
Otikubo tot mai şedea culcată în pat. Când îl văzu pe 
oaspete, încercă din delicateţe să se ridice. 

— De ce vă ridicaţi, doar sunteţi bolnavă? îi spuse 
Mitiori cu blândeţe. 

Veşmintele fetei degajau parfum. Avea pe ea şi un 
hitoe frumos şi o hakama elegantă. Ştiindu-se îmbrăcată 
nu mai rău decât altele, Otikubo nu mai era stăpânită de 
acea ruşine cumplită, şi nici Mitiori nu mai părea aşa de 
stânjenit. În noaptea aceea, Otikubo îndrăzni de câteva ori 


să îngaime nişte cuvinte de răspuns iubitului ei. 

Se iviră zorile, care puseră capăt vorbelor de iubire 
ale tânărului. 

I se dădu de ştire că sosise trăsura. 

— Ce-i asta? Parcă plouă. Aşteptaţi puţin, bolborosi 
el, fără a se ridica din aşternut. 

Trebuia să se aducă apă de spălat şi micul dejun 
pentru tinerii stăpâni. Akogi dădu fuga la bucătărie. De 
obicei, când stăpânii lipseau, în casă nu se gătea nimic, dar 
ea încercă s-o roage pe bucătăreasă să-i dea ceva. 

— Noaptea trecută a venit la soţul meu un prieten, ca 
să discute nişte afaceri, şi din cauza ploii torențiale a 
trebuit să doarmă la noi. Aş fi dorit să-i servesc micul 
dejun, dar, din nefericire, nu am nimic. lartă-mă că te rog, 
nu cumva poţi să-mi dai puţin vin? Şi nu cumva ti-au rămas 
nişte alge uscate pentru «gustare? Dă-mi măcar puţin. 

— Ah, te compătimesc din suflet. Ţi-e ciudă desigur 
că n-ai cu ce să-ţi cinsteşti oaspetele. Socot că am ceva 
bunătăţi pe aici. Le păstram pentru când vor sosi stăpânii. 

— T), când vor veni stăpânii, cu siguranţă că se va 
aranja pe dată un ospăț în cinstea sosirii lor. La aşa ceva te 
pricepi, nu glumă! 

Akogi văzu cum bucătăreasa se luminează de plăcere 
şi cum fără alte vorbe umple cu vin un ulcioraş pe care 11 
avea, la îndemână. 

— Lasă-mi, te rog, măcar niţel şi mie. 

— Bine, bine! răspunse Akogi şi înveli în hârtie nişte 
alge uscate şi boabele de orez, puse pachetul în coşul 
pentru cărbuni şi-l duse în odaia ei. Chemând-o pe slujnica 
Tsuiu îi spuse: Pregăteşte dejunul, şi vezi să fie cât mai 
gustos; iar ea se duse să caute o tavă frumoasă. 

Dar, în primul rând, se gândi de unde să ia un 
lighenaş pentru spălat. 

Stăpâna mea fireşte că nu are aşa ceva. Am să iau, 


pentru moment, ligheanul lui Sannokimi, şi am să le aduc 
apă în el, spuse ea vorbind de una singură şi îşi desfăcu 
părul prins în coc, ca să se prezinte în faţa stăpânilor aşa 
cum se cuvine. 

Otikubo sta culcată în pat, istovită de chinuri 
sufleteşti. Apăru Akogi îmbrăcată într-un veşmânt frumos, 
gătită ca de sărbătoare, cu brâul înnodat elegant... Din 
spate i se vedea părul negru şi lung, revărsându-se până la 
călcâie. Purtătorul de spadă îşi petrecu soţia cu ochi de 
îndrăgostit. 

În drum spre odaia lui Otikubo, Akogi spuse ca 
pentru sine: 

Oare să las trase jaluzelele de la fereastră? 

Mitiori o auzi şi dori să-şi vadă iubita la lumina zilei. 

— Stăpâna a poruncit să deschid fereastra. Aici e 
întuneric, spuse el. 

Akogi îşi puse sub picioare o lădiţă care se găsea 
întâmplător pe verandă şi ridică jaluzelele. 

Mitiori se sculă din aşternut, se îmbrăcă şi întrebă: 

— Unde e trăsura? 

— Aşteaptă în faţa porţii. 

Era gata să plece, când Akogi aduse micul dejun pe 
tava aranjată cu mult gust. Nu lipsea nici ligheanul pentru 
spălat pe mâini. 

— Mare minune! se miră Mitiori, care auzise atâtea 
despre sărăcia în care trăia fata. Nu putea pricepe de unde 
apăruseră toate astea. 

Din fericire, ploaia se schimbă într-o burniţă potolită. 
În preajma casei nu era nimeni şi totul părea liniştit. 
Pregătindu-se de plecare, Mitiori se mai uită o dată la 
iubita lui. În lumina clară a dimineţii i se păru de o 
frumuseţe ameţitoare şi încă şi mai de dorit ca înainte. 
Când Mitiori plecă, Otikubo mai gustă din bunătăţile 
servite la micul dejun şi fie urmă se culcă la loc. 


* 


Se apropia cea de-a treia noapte de întâlniri, când se 
obişnuieşte ca tinerilor să li se servească bunătăţi 
deosebite. Ce se putea face? 

„Neîndoielnic că  Mitiori va veni”, se gândea 
neliniştită Akogi, dar nu avea cu cine se sfătui, şi iar îi 
scrise mătuşii sale: 

„Vă mulţumesc din tot sufletul că mi-aţi trimis tot ce 
v-am rugat. Mă tem să nu vă plictisesc cu multele mele 
rugăminţi, dar s-a întâmplat că în această seară trebuie 
neapărat să le servesc oaspeţilor câteva lipii de orez - 
moti. Vă rog să-mi trimiteţi împreună cu ele şi câte ceva 
din alte bunătăţi. Am crezut că oaspetele va rămâne doar o 
zi-două, dar va trebui să aştepte patruzeci şi cinci zile până 
să-şi poată continua călătoria. Îngăduiţi-mi să mai ţin încă 
o bucată de vreme lucrurile pe care mi le-aţi trimis. Intre 
altele, oare nu s-ar găsi la dumneavoastră vreun lighenaş 
frumos pentru spălat pe mâini? lertaţi-mă că vă necăjesc 
cu atâtea rugăminţi, dar dumneavoastră, mătuşă, 
întotdeauna mi-aţi fost singurul sprijin în viaţă...” 

De la Mitiori sosi un răvaş de dragoste: 

„Departe de tine, în singurătate, Nedespărţit de tine 
aş vrea să fiu mereu, Cum însoțit e trupul De chipu-i 
răsfrânt în apele oglinziiu. 

Otikubo, pentru prima dată, trimise iubitului ei un 
cântec de răspuns: 

„Fie imaginea răsfrântă însoțitor credincios. 

Dar prea-i schimbătoare oglinda: 

Multe chipuri pot să apară în luciul clar al apelor era. 

Avea un scris de o eleganţă uluitoare. Privirea plină 
de admiraţie cu care se uita Mitiori, citindu-i scrisoarea, 
vorbea de la sine despre proaspetele tării pe care 
dragostea le clădea în inima lui. 

Akogi primi de la mătuşa ei următorul răspuns: 


„Întotdeauna mi-am închipuit că voi izbuti s-o 
înlocuiesc în sufletul tău pe răposata ta mamă, pentru că 
eu nu am alţi copii. A mă îngriji de tine ca de propriul meu 
copil, a-ţi acorda cea mai gingaşă grijă, pentru că viaţa ta 
să decurgă uşor şi în bucurii - iată care a fost întotdeauna 
dorinţa mea cea mai scumpă. Însă de câte ori am trimis 
după tine, nu mi-ai răspuns decât cu refuzuri. Cum să nu 
mă supăr pe tine? Fă ce doreşti cu lucrurile pe care ţi le- 
am trimis. Îţi trimit şi lighenaşul. Dar tare mă mir! în 
palatul unde slujeşti, asemenea lucruri ar trebui să se 
găsească din belşug... De ce nu m-ai rugat mai de mult să 
ţi le trimit? Este neplăcut şi umilitor să-ţi lipsească strictul 
necesar. Cum e cu putinţă aşa ceva? Cu moti să n-ai nicio 
grijă, ţi le fac imediat. Rugăminţile tale însă mă îndeamnă 
să bănuiesc că în casa voastră s-a ivit un nou ginere. Cred 
că pregătiţi ospăţul în cinstea celei de a treia nopţi. Orice- 
ar fi, vreau să te văd, mi-e dor de tine. 

Cere-mi tot ce ţi-ar putea fi de folosinţă. Bărbatul 
meu cârmuieşte domenii care ne aduc un venit foarte bun, 
şi-ţi pot trimite orice lucru de care ai nevoie”. 

Când primi această scrisoare atât de duioasă şi de 
mângâietoare, Akogi se simţi în culmea fericirii. Îi arătă şi 
stăpânei sale scrisoarea. 

— Da’ pentru ce acest ospăț? întrebă nedumerită 
Otikubo. 

— Aşa, există un mic motiv, zâmbi şiret Akogi. 

Curând din casa mătuşii sale i se aduse un o-dzens 

minunat. Lighenaşul pentru spălat pe mâini bucura şi 
el ochii. Într-un coş mare se lăfăia un orez sclipitor de alb 
şi, învelite atent în hârtie, diverse dulciuri şi gustări. 

„Azi e a treia noapte de la prima lor întâlnire, îşi 
zicea Akogi în gând, pe când scotea din coşniţă şi aşeza pe 


6 Măsuţă joasă, pe cate japonezii servesc masa. Aceste măsuţe se 
aţază în faţa fiecărui oaspete. 


măsuţă bunătăţile: peşte uscat, fructe, castane. Am să pot 
servi o masă minunată, întocmai cum cere datina”. 

Dar când ziua începu să încline către seară, ploaia, 
care între timp se mai potolise, porni din nou, amenințând 
să facă drumurile impracticabile. Akogi îşi simţea inima 
topită de teamă că „prăjitura celei de a treia nopţi”, 
făgăduită de mătuşă, nu va putea să fie adusă la timp. Dar 
iată că un slujitor cu o umbrelă mare deasupra capului sosi 
cu lădiţa din lemn de magnolie. Nu-s cuvinte care să 
exprime cât de mult se bucură Akogi. 

Deschise capacul, se uită... Da' când a izbutit să le 
facă? Erau acolo două feluri de prăjituri cu ierburi are 
mate şi două feluri de prăjituri obişnuite, şi toate de 
dimensiuni miniaturale, iar pe deasupra frumos 
ornamentate în felurite culori... Iar într-un bileţel alăturat 
se spunea: 

„Am preparat aceste prăjituri în grabă. Mă îndoiesc 
că vor fi pe gustul delicat al oaspeţilor tăi. Regret foarte 
mult că n-am avut răgazul să dovedesc pe deplin dragostea 
mea”. 

Trimisul se grăbea să se întoarcă mai înainte ca 
ploaia să facă drumurile de neumblat, aşa că refuză 
invitaţia de a servi ceva, bău numai puţin vin. 

Plină de bucurie, Akogi aşternu în fugă câteva vorbe 
pe hârtie: 

„Nu am cuvinte să vă mulţumesc!” 

În sfârşit, toate pregătirile se încheiară. Ce fericire! 

Puse apoi câteva prăjituri într-o cănuţă cu capac şi le 
duse stăpânei sale. 

Odată cu lăsarea întunericului, ploaia se dezlănţui cu 
atâta furie, încât nu-ţi venea să scoţi nici nasul afară. 

Mitiori îi spuse purtătorului de spadă: 

— Îmi pare rău, dar se vede că nu voi putea să plec. 
Ia te uită ce e afară. 


— Dumneavoastră se cheamă că sunteţi legat de acea 
casă, răspunse purtătorul de spadă, îngrijorat, de vreme ce 
aţi fost acolo nu o dată, ci de două ori. Mare păcat ar fi să 
nu mergeţi. Din nefericire, uite că plouă cu găleata... Ce să 
facem, nu-i vina dumneavoastră. Poftiţi numai de-i scrieţi 
doamnei pricina pentru care nu puteţi fi astăzi la ea. 

— Asta aşa e. 

Mitiori luă grăbit pensula în mână şi scrise: 

„Gândeam să vă fac o vizită în noaptea aceasta, dar 
ploaia torențială nu-mi îngăduie. Să nu bănuiţi altceva. 
Inima mea este credincioasă ca întotdeauna.11 

Purtătorul de spadă trimise şi el lui Akogi o 
scrisorică: 

„Voi veni în curând. Tânărul domn de asemenea se 
pregăteşte să vină la voi şi este foarte amărât că drumul a 
devenit de neumblat”. 

Toate pregătirile lui Akogi se dovediseră zadarnice. 
Supărată foc, îi răspunse purtătorului de spadă: 

„Va să zică aşa? L-a împiedicat ploaia! Dar cântecul 
vechi ce spune? 

Poate să plouă şi mai tare. 

Eu tot am să mă întâlnesc cu iubita mea. 

Însă domnul sakon-nosese n-are inimă. Tu scrii cu 
nepăsare că vei veni la noi singur. Ai atras prăpădul asupra 
stăpânei mele, şi-acum nici că-ţi mai pasă. Nu degeaba 
zice cântecul: 

Dar dacă în noaptea asta Nu vei veni la mine. 

Se mai cuvine oare să te-aştept? 

Va să zică el nu binevoieşte să vină, măcar că ştie ce 
înseamnă cea de-a treia noapte? Fie!” 

Otikubo nu scrise decât: 

„Adesea şi-n trecut Vărsăm, lacrimi de rouă şi 
moartea mi-o doream. 

Dar ploaia tristă din această noapte îmi va uda 


mâneca şi mai tare”. 

Cele două scrisori ajunseră seara târziu, mult după 
ce trecuse ora Câinelui”. 

Când, la flacăra focului, Mitiori îşi aruncă ochii pe 
scrisoarea de la Otikubo, inima i se umplu de milă. Citind 
apoi şi scrisoarea de la soţia purtătorului de spadă, rosti: 

— Aici sunt multe reproşuri nedrepte, dar într-adevăr 
acum este cea de a treia noapte. Nu se cade să n-o cinstim! 

Ploua şi mai tare. Năpădit de gânduri, tânărul sta 
culcat cu obrazul sprijinit în palmă. 

Purtătorul de spadă, oftând adânc, se ridică să plece 
acasă de unul singur. Dar Mitiori îl strigă din urmă: 

— Stai! Ce vrei să faci? Te duci la ele? 

— Da, vreau să le spun câteva cuvinte de mângâiere. 

— Dacă-i aşa, merg cu tine! 

— Minunat! 

— Adu-mi umbrela cea mare. Mă schimb numaidecât. 

Şi, după ce spuse aceste cuvinte, Mitiori se duse în 
fundul locuinţei să se schimbe, iar purtătorul de spadă 
aduse umbrela. 

Între timp, Akogi, neştiind că Mitiori se hotărâse să 
vină pe jos, fără a ţine seama de nimic, se văicărea cu voce 
tare: 

— Ce ploaie păcătoasă. 

Otikubo văzu că Akogi nu-şi mai găseşte locul de 
ciudă şi, căutând să-şi ascundă amărăciunea, întrebă: 

— De ce te văicăreşti atâta? 

— Înţeleg să burniţeze un pic. Dar plouă cu găleata, 
parcă în ciudă. 

Otikubo şopti abia auzit cuvintele unui vechi cântec 
de dragoste: 

Aflându-mi tristeţea. 

Ploaia varsă căldări de lacrimi. 


7 Intervalul de timp dintre orele 20—22. 


„Ce-o fi în sufletul ei?” gândi tulburată Akogi şi se 
întinse pe pat, cu capul sprijinit în palmă. 

În vremea asta, Mitiori îşi schimbase îmbrăcămintea, 
îmbrăcă o haină simplă, necolorată, şi porni la drum, 
însoţit de purtătorul de spadă. Ghemuindu-se amândoi sub 
umbrela cea mare, deschiseră încetişor poarta şi, 
furişându-se, ieşiră în stradă. 

Era întuneric beznă. Împiedicându-se, înaintau 
anevoie pe drumul desfundat, presărat cu gropi, când, 
deodată, la o răscruce, le năvăli în cale o ceată de străjeri 
cu facle în mâini. 

Uliţa era aşa de îngustă, încât nu era chip să te 
ascunzi de ei. Mitiori şi purtătorul de spadă încercară să se 
furişeze pe lângă zid, ascunzându-se sub umbrelă ca să nu 
fie recunoscuţi, dar larma străjerilor se înteţi: 

— Hei, voi de colo, trecătorilor! încotro vă strecuraţi 
noaptea, pe o ploaie ca asta? Şi de ce sunteţi numai doi? 
Stati aşa! 

Ce să facă? Au fost nevoiţi să se oprească, precum li 
se poruncea. Străjerii îşi fluturau făcliile chiar pe la nasul 
lor şi urlau: 

— Ia uitaţi-vă la ei, au picioarele albe de tot! 
înseamnă că nu sunt tâlhari de drumul mare. 

Însă unul strigă: 

— Dar ce să fie? Cum de îndrăzniţi să staţi în picioare 
dinaintea noastră?! Ia plecaţi-vă până la pământ, repede- 
repede! 

Şi liota începu să bată cu pumnii în umbrelă. 

Cum-necum, trebuiră să-şi plece fruntea în noroiul şi 
în ticăloşia de pe drum. 

Dar bădăranii nici gând să se potolească: 

— A, vă pitiţi mutrele pe după umbrelă! 

Şi, furioşi, împing umbrela într-o parte, aşa fel încât 
amândoi tinerii alunecă şi cad în mocirla drumului. 


Iar străjerii, luminându-i cu para făcliilor, îşi băteau 
joc de ei: 

— Ia-n uitaţi-vă la ăsta, şi-a pus nădragi de mătase. 

O fi vreun servitor care s-a dichisit să meargă la 
mândruţa lui. 

Până la urmă, străjerii îşi iau tălpăşiţa, iar drumeţii 
noştri pot să se ridice în picioare. 

— A fost pesemne şeful străjii palatului, care îşi făcea 
rondul de noapte, îşi dădeau ei cu presupusul, râzând. 
„Servitori cu picioarele albe”. La ce s-or fi gândit oare? Să 
mori de râs! 

— Acum haidem îndărăt, oftă Mitiori. Suntem plini de 
noroi! Dacă ne înfăţişăm aşa dinaintea iubitelor noastre, n- 
avem să ne bucurăm de o primire prea frumoasă. Ba s-ar 
putea să ne întoarcă şi spatele. 

Purtătorul de spadă izbucni în râs: 

— Ba nu! Dacă ne ducem pe o ploaie torențială ca 
asta, le dovedim devotamentul nostru. O să li se pară că 
mirosim nu a noroi, ci a cel mai ales parfum. Unde pui că 
am făcut mai bine de jumătate de drum! Drumul îndărăt e 
şi mai lung. Rogu-vă, haideţi să n-o urmăm calea! 

Mitiori îşi făcu socoteala că ar fi păcat să scape un 
astfel de prilej pentru a-i dovedi lui Otikubo, cât de 
temeinică este dragostea lui, aşa că porni la drum mai 
departe. 

Când ajunseră, porţile erau de mult închise, şi abia 
izbutiră să se facă auziţi. 

Purtătorul de spadă îl duse în camera sa pe tânărul 
domn. 

— Mai întâi ne trebuie apă, spuse el. Şi, după ce îl 
spălă pe Mitiori pe picioare, se spălă şi el. 

„Ne vom scula dimineaţă mai devreme, ca să plecăm 
pe întuneric. N-are rost s-o tărăgănăm. Avem o înfăţişare 
din cele mai jalnice”, gândi Mitiori, şi bătu la fereastra 


iubitei sale. 

Otikubo era tare tristă, gândind că a fost părăsită 
atât de repede şi atât de crud. Dar cel mai mult se temea 
că maştera va afla totul... 

Sărmana, nu închisese o clipă ochii. Cu capul în 
pernă, vărsa şiroaie de lacrimi. 

Amărâtă că toată truda i se irosise în van, Akogi 
stătea culcată, sprijinită în cot, dinaintea stăpâne-şi. Când 
auziră bătăile, amândouă săriră imediat. 

— Ce să fie? Parcă a bătut cineva la geam. 

— Deschideţi! se auzi o voce. 

Zăpăcită, Akogi ridică jaluzeaua de la uşă, şi Mitiori 
intră în cameră. Dar în ce hal era! Era ud până la piele. 

„Te pomeneşti că au venit pe jos!” se gândi Akogi. 
Sentimentul recunoştinţei pline de bucurie îi umplu inima 
până peste margini. 

— Ce s-a întâmplat de sunteţi ud leoarcă? întrebă ea. 

— Soţul tău, Korenari, îşi tot făcea griji din pricina 
stăpânei tale, şi mi s-a făcut milă de el. Mi-am suflecat 
haicama până ia genunchi, am legat-o cu şireturile şi am 
pornit. Dar pe drum am căzut în noroi, spuse el, 
dezbrăcându-se în grabă. Akogi îl acoperi cu o haină de-a 
stăpânei sale. 

— Daţi-mi-le să le usuc! spuse ea, luându-i hainele 
ude. 

Mitiori se apropie de iubita lui şi-i spuse cu reproş: 

— Oare nu merit să mă îmbrăţişaţi şi să-mi spuneţi: 
„Ah, în ce hal ai venit, sărmanul meu!” 

Îşi întinse mâinile spre ea şi simţi că mânecile hainei 
ei sunt jilave. „Înseamnă că într-adevăr a plâns”. Mitiori se 
simţi mişcat şi corrtpuse acestei trei versuri: 

Cât de tristă ai fost îmi povestesc fără cuvinte 
Mânecile tale. 

Otikubo încheie versurile tanka, adăugând următorul 


răspuns: 

Ah, ploaia e tristă, aflând De soarta mea. 

— Spuneţi că ploaia e tristă din pricina sorții ce v-a 
fost hărăzită? Atunci de ce mai curge degeaba? Nu sunt eu 
aici? 

Şi se lăsă pe pat lângă ea. 

Akogi puse frumos prăjiturile pe capacul lădiţei şi le 
servi zicând: 

— Gustaţi, vă rog! 

Mitiori răspunse: 

— Tare aş vrea să mă culc. 

— Ah, ce spuneţi! în seara asta trebuie să gustaţi 
numaidecât din aceste prăjituri. 

— De ce? ridică el capul, şi văzu „prăjiturile celei de- 
a treia nopţi”. 

„Cine le-o fi pregătit aşa de frumos? gândi Mitiori. 
Înseamnă că am fost aşteptat!” Deodată îi veni să râdă: 

— Ah, dar acestea sunt moţi. Am auzit că tinerilor 
căsătoriţi, conform unui ritual vechi, li se servesc 
asemenea prăjituri. Ce ritual mai e şi ăsta? 

— Parcă dumneavoastră n-aţi şti! zise Akogi cu 
subînţeles. 

— Fireşte că nu ştiu. Când să aibă prilej un burlac 
singuratic să guste prăjiturile de nuntă? 

— Tânărul căsătorit e dator să mănânce trei bucăţi. 

— Chiar aşa? Ia te uită! Trei bucăţi? Dar câte bucăţi 
e datoare să mănâhce tânăra căsătorită? 

— Câte îi pofteşte inima, pentru ea nu sunt reguli, 
râse Akogi. 

— Ei, atunci gustaţi şi dumneavoastră, îi spuse el lui 
Otikubo, dar ea refuză emoţionată. 

Mitiori mâncă solemn trei bucăţi. 

— Dar tânărul soţ al lui Sannokimi a mâncat şi el 
această prăjitură, la fel ca mine? 


— De bună seamă! I s-au servit şi lui, zâmbi Akogi. 

Se făcuse târziu şi tinerii adormiră repede. 

Akogi se duse la purtătorul de spadă, care era încă 
ud şi sta zgribulit de frig. 

— Ce ud eşti! N-aţi găsit şi voi o umbrelă? 

Purtătorul de spadă îi povesti în şoaptă păţania cu 
straja de noapte. 

— Ei, ce zici? O dragoste aşa de amarnică nu s-a mai 
pomenit pe lume, nici în zilele noastre şi nici în trecutul cel 
mai depărtat, spuse el râzând. Trebuie să admiţi că o 
iubire ca asta nu are pereche. 

— Da, de bună seamă, tânărul s-a aprins, răspunse 
Akogi. E adevărat. Şi totuşi nu iubeşte atât de mult pe cât 
s-ar cuveni. 

— „Nu atât de mult!” Asta-i bună! Uite aşa te sâcâie 
femeia, ea nu poate să înţeleagă nicidecum obligaţiile 
care-i revin bărbatului în situaţia pe care o are în lume. 
După mine însă, orice-ar fi făcut stăpânul meu, i se poate 
ierta totul în urma faptei înălţătoare pe care a săvârşit-o în 
noaptea asta. 

— Tragi spuza pe turta ta, răspunse Akogi, aproape 
adormită. Şi dintr-odată se lumină: Pe sufletul meu, mare 
nenorocire ar fi fost dacă n-ar fi venit astăzi! 

Tăifăsuind astfel, adormiră. 

Noaptea se apropia de sfârşit. Începu să se lumineze. 
Lui Mitiori nu-i venea să se despartă de iubita lui: „De ce 
m-aş grăbi acasă? împrejur e încă linişte”, îşi spuse el. 

Akogi nu-şi găsea astâmpăr de îngrijorată ce era. 
Fiindcă în ziua aceea urma să se întoarcă stăpânii ei din 
călătoria la Isiyama. Va fi hărmălaie mare şi s-ar putea ca 
cineva să-şi arunce ochiul din mers şi aici. Se repezi să 
servească mai repede micul dejun şi apa pentru spălat. 

Purtătorul de spadă băgă de seamă faţa ei neliniştită. 

— Ce te frămânţi aşa? 


— Cum să nu mă frământ? Odaia lui Otikubo e atât 
de mică, încât nici nu ai unde să te ascunzi, se vede tot... 
Tremur de frică să nu cumva să vină cineva. 

— Trimiteţi vorbă să mi se aducă trăsura, şi îndată 
voi ieşi încetişor, zise Mitiori. 

Dar numaidecât se auziră o mulţime de glasuri. Se 
întorceau stăpânii, împreună cu slugile, din călătoria 
făcută la Isiyama, unde se duseseră să se închine. 

Acum trăsura era de prisos, Mitiori nu mai putea să 
iasă din casă. 

Otikubo simţea că-i plesneşte inima de spaimă la 
gândul că s-ar putea să intre acum cineva în odăiţa ei. 
Akogi, tot aşa, nu mai ştia, de frică, pe ce lume se află. Ou 
toată zăpăceala însă, nu uită să-i aducă tânărului domn 
tava cu micul dejun aranjat frumos şi apa pentru spălat pe 
mâini. Între timp, stăpânii care sosiseră aveau nevoie de 
slujnică. Maştera nici nu se dăduse jos din trăsură, că şi 
începu să strige cât o ţinea gura: 

— Akogi! Akogi! 

„Ce nenorocire!” Akogi trase repede într-o parte 
sedzi-ul care despărţea odăiţa ei de micul pavilion, şi ieşi 
în fugă, uitând să închidă în urmă uşa glisantă. Când 
ajunse pe veranda palatului, doamna Kitanokata îi spuse 
cu un aer îmbufnat: 

— Toți însoțitorii noştri sunt obosiţi de drum şi s-au 
dus să se odihnească. Dar tu, care ai stat acasă şi n-ai 
făcut nimic, nici măcar n-ai socotit de datoria ta să ne 
întâmpini. Ține minte: slugile cele mai neplăcute sunt 
acelea care ţin partea altora împotriva stăpânilor lor şi 
care nu ştiu decât să cârtească. N-ai decât să te duci la 
Otikubo a ta. 

În sinea ei, Akogi s-ar fi bucurat să fie alungată la 
Otikubo, dar se sili să ia înfăţişare de om vinovat. 

— Vă rog să mă iertaţi. Aţi venit pe neaşteptate şi n- 

am reuşit să mă schimb. 

— Bine, bine. Du-te şi te schimbă! 

Akogi se grăbi să plece, simțind că zboară de 
bucurie. Intre timp veni vremea micului dejun. Akogi 
alergă la bucătărie, ceru bucătăresei câteva bunătăţi în 
schimbul orezului alb, primit de la mătuşa ei, şi îi servi lui 
Mitiori o gustare minunată. Mitiori, ştiind că iubita lui 
duce lipsă de toate, se minună în sine de masa aceea aşa 
de aleasă. „De unde o fi făcut rost Akogi de toate astea?” 
se întreba el. 

Tânărul abia gusta din mâncăruri, iar Otikubo nu se 
atinse chiar de nimic. Akogi puse bucatele într-un vas 
lăcuit, cu capac, şi-l ospătă din plin pe purtătorul de spadă. 

— De când umblu eu pe-aici, bucate ca astea n-am 
mai mâncat. Pesemne că toate sunt de bucurie că tânărul 
domn a binevoit să vină cu orice preţ noaptea trecută, îşi 
tachină purtătorul de rfpadă soţia. 

— Ba ca să-ţi priască la drum şi ca să te desparţi de 
mine mai drăgăstos... 

— Uf, te prinde spaima când o vezi cât e de şireată! 

Asemenea glume schimbau între ei Akogi şi 
purtătorul de spadă. 

Iar tinerii îndrăgostiţi nu se ridicară din pat decât pe 
la amiază. Şi, ca un făcut, tocmai atunci intră şi maştera în 
căsuţa lui Otikubo. Venea rar pe la fiica ei vitregă. Acuma i 
se năzări să împingă sedzi-ul în fundul încăperii. Sedzi-ul 
se deplasa foarte greu. 

— Deschideţi! strigă autoritar doamna Kitanokata. La 
auzul glasului ei, tinerele se zăpăciră din cale-afară. 

— Lăsaţi-o să intre. Dacă va da la o parte perdeaua şi 
se va uita aici, am să trag cearşaful peste cap, le linişti 
Mitiori. 

Ele ştiau prea bine că maştera era în stare să-şi bage 
nasul în toate ungherele, dar nu aveau alt loc unde să-l 


ascundă. 

Otikubo, moartă de frică, se trase după perdea. 

— De ce zăboviţi atâta? se supără maştera. 

— Domnişoara s-a încuiat pentru două zile, azi şi 
mâine, ca să ţină „ritualul postului cumpătării”, răspunse 
Akogi. 

— Ce toană aiurea! îşi dă importanţă. Unde s-a mai 
pomenit să săvârşeşti un asemenea ritual în casă străină. 

— Deschide. Las-o să intre, rosti Otikubo. 

Akogi împinse sedzi-ul, şi maştera, furioasă, intră ca 
o furtună, se aşeză picior peste picior chiar în mijlocul 
odăii şi începu să-şi rotească privirea ageră împrejur. De la 
început o izbi faptul că odaia era aranjată cu totul altfel de 
cum ştia ea. In faţa patului atârna perdeaua. Fata însăşi 
era dichisită, şi se simţea în aer mirosul unui parfum fin. 
Totul i se păru suspect maşterei. 

— Ce-i cu schimbările astea? S-a întâmplat ceva în 
lipsa mea? întrebă ea. 

Otikubo se înroşi toată: 

— Nu, nimic deosebit. 

Mitiori vru să ştie cum arată maştera despre care 
auzise atâtea, şi o privi pe furiş printre cele două părţi ale 
perdelei. Maştera purta o rochie de mătase albă cu 
desenuri, iar dedesubtul ei afle câteva rochii de mătase de 
cea mai bună calitate. Avea un chip lătăreţ. O adevărată 
doamnă din încăperile dinspre miazănoapte. 

Gura-i nu era lipsită de un oarecare farmec, încât 
maştera ar fi putut chiar să pară destul de atrăgătoare, 
dacă n-ar fi avut nişte sprâncene groase ce dădeau 
chipului ei o expresie de răutate. 

— Am venit să te rog ceva. Am cumpărat o oglindă 
minunată, care cred că se potriveşte ca mărime cu 
sipeţelul tău. împrumută-mi-l pentru o vreme. 

— Cu plăcere, poftim, răspunse Otikubo. 


— Tu dai întotdeauna cu plăcere tot ce ţi se cere. E 
foarte drăguţ din partea ta. Atunci am să iau sipeţelul. 

Şi luă cutiuţa, scoase din ea oglinda lui Otikubo şi 
puse în locui oglinda ei nouă. Se potriveau de minune. 

—  Minunată oglindă am cumpărat. Şi sipetul e 
frumos, un astfel de lac makie? nu se mai face acum, 
spunea maştera privind încântată cutiuţa. 

Lui Akogi îi era ciudă de nu mai putea. 

— Dar acum domnişoara mea nu va mai avea în ce 
să-şi ţină oglinda. Ea ce să facă? 

— Nu-i nimic, am să-i cumpăr un alt sipeţel, spuse 
maştera ridicându-se de pe scaun cu chipul strălucind de 
mulţumire. 

— Dar perdeaua asta frumoasă de unde o ai? Mai ai 
şi alte lucruri, pe care nu le-am văzut la tine mai înainte... 
Of, mă prinde grija că astea nu-s pe de pomană. Nu, nu-s 
pe de pomană astea... 

La gândul că Mitiori aude totul, Otikubo simţea că 
moare de ruşine. Răspunse doar: 

— Am cerut să mi se aducă aceste lucruri din casa 
mamei mele, fără ele odaia pare goală. 

Vorbele ei nu risipiră bănuielile maşterei. De cum 
ieşi, Akogi se dezlănţui cu mânie: 

— Te apucă furiile, nu altceva. Las la o parte că 
zgârcita asta nu v-a făcut niciun dar vreodată, dar vrea să 
vă ia şi ultimul lucruşor. La nunta domnişoarei Sannokimi, 
v-a luat paravanele şi multe alte lucruri frumoase, cică 
împrumut. Şi ce de asigurări vă dădea: „Am să le repar 
pentru tine şi am să ţi le întorc”. Numai că paravanele stau 
şi acum la maştera dumneavoastră, de parcă ar fi ale ei. A 
luat totul: şi cănile, şi toate vasele, şi toate lucrurile... Iată, 
am să-l rog pe stăpân să dea poruncă să vi se înapoieze 
toate câte vi s-au luat şi am să le aduc înapoi. Că ea, fără 


8 Lăcuire împodobită cu desene de aur argint. 


pic de ruşine, le-a dat pe toate fiicelor ei. Domnişoara mea 
are suflet bun, iar maştera profită cu neruşinare. Cât 
despre vreun semn de recunoştinţă... apoi de aşa ceva nici 
vorbă. 

— Nu vorbi cu păcat, mama mi le va înapoia când n-o 
să mai aibă nevoie de ele, o linişti Otikubo, pe care 
indignarea lui Akogi izbutise s-o mai înveselească. 

Mitiori o asculta şi gândea: „Ce suflet bun are! s 
Dând perdeaua la o parte, o trase pe Otikubo la el şi o 
întrebă: 

— Maştera ta arată destul de tânără încă. Fetele 
seamănă cumva cu mamă lor? 

— Nu, ele sunt frumoase, răspunse Otikubo. Mama 
arată astăzi mai rău ca de obicei şi de atfeea s-ar putea să 
nu vi se fi părut atât de frumoasă. Dar de fapt nu este aşa. 

Otikubo se simţi mai în largul ei şi gândi: „Ce mult aş 
fi regretat dacă m-aş fi lepădat de iubirea aceasta care nu 
făgăduia mai nimic. Ce noroc că a ieşit aşa!” 

Nu trecu mult timp, şi maştera îi trimise alt sipeţe! 
pentru oglindă. Era o cutiuţă de model vechi acoperiţi cu 
lac negru şi având dimensiunile de câteva laturi de palmă 
în lăţime şi ceva mai puţin în înălţime, veche, atic de 
veche, încât pe alocuri lacul era căzut. Dar maştera 
poruncise să i se spună: „Acest sipeţel este foarte preţios. 
Nu-i pictat cu aur, în schimb lacul este opera unor meşteri 
din vechime”. 

Akogi încercă să pună oglinda în cutiuţă, dar nu se 
potrivea deloc. 

— O, ce porcărie! mai bine lasă oglinda să stea fără 
cutie. Nici nu-ţi vine să te uiţi la ea, aşa e de urâtă! 

Otikubo, blindă, interveni: 

— Te rog, nu spune aşa. Primesc cu mulţumire acest 
sipeţel minunat. 

Şi cu asemenea răspuns o trimise îndărăt pe tânăra 


slujnică. 

Mitiori luă în mâini sipetul şi zâmbi: 

— Unde o fi găsit maştera ta asemenea obiect antic? 
Dacă toate lucrurile ei seamănă cu acesta, atunci sunt fără 
egal în lume. Eu parcă şi simt un fel de freamăt sacru în 
faţa acestei relicve nobile a trecutului... 

Pe urmă plecă acasă la el. 

x 


Otikubo se ridică de pe pat: 

— Cum de ai izbutit să ascunzi de ochii tuturor a 
ruşinea mea? Mare noroc cu perdeaua asta. 

Akogi îi istorisi totul. Era încă tânără, dar o ducea 
mintea la şiretlicuri. Otikubo fu cuprinsă de uimire, dar şi 
de admiraţie faţă de ea. „Nu întâmplător se numea înainte 
Usiromi - «Cea care te apără»”, gândi ea. 

Povestind, din cele auzite de la purtătorul de spadă, 
ce li se întâmplase tinerilor noaptea trecută, Akogi 
exclamă: 

— Vedeţi ce mult vă iubeşte tânărul domn? Of, dacă 
inima lui s-ar dovedi statornică, mare fericire ar fi! Nimeni 
pe lume nu va mai îndrăzni să vă umilească. 

Noaptea următoare însă Mitiori n-a putut să vină, a 
trebuit să facă de gardă la palatul imperial. 

Dimineaţa, a trimis o scrisoare, în care explica totul: 

„Noaptea ce. a trecut am fost de gardă la palatul 
împăratului şi de aceea nu am avut putinţă să vă văd. 
Pesemne că Akogi s-a şi pornit cu dojenile asupra 
sărmanului Korenari. Parcă o şi aud! Cine o fi învăţat-o să 
fie atât de aprigă? În gânduri mi se năzăreşte ca vie 
maştera dumneavoastră, încât mă cuprinde şi frica! 

O, cât de neînsemnată mi se pare Dragostea ce ţi-o 
purtam mai înainte. 


mi-am adus aminte noaptea trecută de cuvintele 
acestui cântec vechi. Şi adaug: 

Mai înainte, era altfel! 

Mai înainte, departe de tine. 

Dormeam liniştit, fără nicio grijă. 

Acum, şi pentru o noapte doar. 

Mi-e greu să mă despart de tine. 

Nu credeţi că ar fi timpul să plecaţi din casa în care 
nu aţi avut parte decât de necazuri? Aş căuta pentru 
dumneavoastră un adăpost retras, unde viaţa să vă fie 
plină de bucurii”. 

— Voi aduce răspunsul într-o clipă, făgădui purtătorul 
de spadă. 

Citind scrisoarea lui Mitiori, Akogi îi spuse soţului 
său: 

— Mare gură-spartă mai eşti. Ai trăncănit despre 
mine vrute şi nevrute! Eu am vorbit sincer cu tine, gândind 
că n-ai să spui nimănui pe lume nimic... Dar tu ţi-ai râs de 
mine... 

Drept răspuns, Otikubo scrise: 

„Noaptea trecută nu m-aţi vizitat. Un cântec vechi 
spune: 

Cerul e încă senin. 

Dar jilavă-i mânecă mea. 

Parcă presimte sfârşitul iubirii... 

Toamna îşi face intrarea. 

Iar de la mine vă spun: 

O, dar acum am aflat: 

Pe lume nu-i inimă să poată lubi neîntrerupt! 

Ce-mi păstrează oare destinul? 

Trista mea viaţă nu ştie. 

Mă îndemnați să părăsesc casa tatălui meu. Dar 
vorba poetului: 

Poarta-i închisă cu lacăt... 


Din lumea tristeţii nu poţi fugi. 

Eu nu am libertatea să plec de aici. lar 
dumneavoastră, se pare, nu vă face plăcere să fiţi aici. Se 
pare că Akogi mi-a spus purul adevăr: «Cel vinovat faţă de 
dumneavoastră se teme de dumneavoastră. 

Chiar în clipa când purtătorul de spadă se pregătea 
să plece cu scrisoarea, kuradoul îl chemă la el. Purtătorul 
de spadă se grăbi să dea ascultare poruncii stăpânului şi 
puse grăbit scrisoarea în sân. 

Kuradoul îi ceru să-i aranjeze părul. Când să-i dea 
pletele pe spate, îşi înclină capul, şi purtătorul de spadă 
trebui să se aplece şi el, aşa că nici nu băgă de seamă când 
scrisoarea îi căzu din sân. Kuradoul o luă pe furiş. Pe 
urmă, când pieptănatul se încheie, kuradoul se duse în 
iatacurile de sus şi, plin de curiozitate, îi spuse lui 
Sannokimi: 

— Ia vezi ce-i cu scrisoarea aceasta. A pierdut-o 
Korenari. 

Şi, dând soţiei sale scrisoarea, se minună: 

— Ce scris frumos! 

— O, păi e scrisul lui Otikubo! exclamă Sannokimi. 

— Cum ai spus? Otikubo? Ciudat nume. Cărei femei i 
s-a dat numele de Odăiţă? 

— Există una la noi... Coase pentru familia noastră, 
răspunse scurt Sannokimi. 

Şi luă scrisoarea, care i se păru foarte suspectă. 

Între timp, purtătorul de spadă luă vasul cu apă 
pentru înmuiat părul şi, pregătindu-se să plece, căută cu 
mâna în sân: scrisoarea ia-o de unde nu-i! Speriat, începu 
să-şi scuture îmbrăcămintea, desfăcu şiretul de la piept, 
căută-căută, scrisoarea pierise, de parcă nici n-ar fi fost. 
„Unde să fie?” La acest gând, sângele îi năvăli în obraji. 
Doar n-a ieşit nicăieri din casă, scrisoarea nu putea să 
cadă decât aici. Korenari scotoci peste tot, ridică perna pe 


care şezuse kuradoul - da scrisoarea, nicăieri. „Oare s-o fi 
găsit cineva? Ce are să mai fie acum?” gândi disperat 
purtătorul de spadă. Sprijinindu-şi capul în mâini, şedea ca 
pierdut. 

În acest timp, intră kuradoul şi observă faţa abătută 
a purtătorului de spadă. 

— Ce-i cu tine, Korenari? Eşti schimbat tot. Nu 
cumva ai pierdut ceva? îl întrebă el râzând. 

„lată cine a găsit scrisoarea!” La atare gând, 
purtătorul de spadă se simţi mai mult mort decât viu! 

Începu să-l roage pe kuradou: 

— Vă rog foarte mult, daţi-mi scrisoarea. 

— În ce mă priveşte, nu ştiu nimic... Soţia mea îiibă a 
spus despre tine: „Se pare că n-a rezistat piscul inuntelui 
Sue-no Matsuiama...” 

Purtătorul de spadă îşi aminti cântecul: 

Mai curând valul mării va trece peste piscul Sue-no 
Matsuiama. 

Decât inima mea să te trădeze pe tine! 

Înţelese că asupra lui stă bănuiala de a o fi trădat pe 
Akogi pentru Otikubo. 

Îi era ruşine să mărturisească soţiei vina, dar ce să 
facă? Se duse la ea şi începu să-i povestească plin de 
tulburare: 

— În clipa în care mă pregăteam să duc scrisoarea la 
destinaţie, m-a strigat stăpânul meu, kuradoul, şi. mi-a 
poruncit să-i fac pieptănătura. Pe când îl pieptănam, mi-a 
scos scrisoarea din sân fără ca eu să simt. lată. ce 
nenorocire s-a întâmplat! 

Akogi înmărmuri: 

— Vai, ce nenorocire! Poate să iasă mare necaz., 
vitrina doamnă şi aşa părea că bănuieşte ceva. Are să facă 
o zarvă ce nu s-a mai văzut. 

De tulburare, pe amândoi îi trecură sudorile. 


Şi într-adevăr Sannokimi îi arătă mamei sale 
scrisoarea: 

— Ia uite ce scrisoare mi-a căzut în mână. 

— Aaa, aşa!... Am băgat eu de seamă că e ceva 
nelalocul lui. Dar cine-o fi drăguţul ei? Zici că scrisoarea 
era la purtătorul de spadă? Pesemne că el este. Şi 
pesemne că i-a făgăduit s-o fure de-aici. Doar în scrisoare 
se spune că din casa asta este greu să fugi. lar eu mă 
gândeam să n-o mărit niciodată. Dacă s-ar mărita, n-ar mai 
putea sta aici. S-ar muta cu bărbatu-său în altă iparte. De 
aceea fii cu ochii în patru. Şi niciun cuvânt, nimănui! 

Stăpâna din încăperile dinspre miazănoapte ascunse 
scrisoarea de dragoste, hotărându-se s-o spioneze pe 
fiicăsa cea vitregă fără să ştie nimeni. Purtătorului de 
spadă şi lui Akogi li se păru foarte ciudat că, împotriva 
aşteptărilor lor, nu se dezlănţui nicio furtună. A 

— Scrisoarea dumneavoastră a fost furată. Imi este 
ruşine să mărturisesc, dar ce să fac? Vă rog să scrieţi alta, 
o rugă Akogi pe tânăra sa stăpână. 

Nu se poate spune ce tare se sperie Otikubo. La 
gândul că maştera a văzut scrisoarea simţea că i se face 
Tău. 

— Ăh, nu mai am putere să scriu alta, gemu ea. 

Disperarea sa nu mai avea margini. 

De ruşine, purtătorul de spadă nu îndrăzni să i se 
arate lui Mitiori, şi se ascunse în camera soţiei. 

Aşa încât Mitiori nu află nimic şi se grăbi să vină de 
îndată ce se întunecă. 

— De ce nu mi-aţi răspuns nimic? întrebă el. 

— Din nenorocire, scrisoarea mea a ajuns în mâinile 
mamei, răspunse Otikubo. 

Mitiori avusese de gând să plece îndată ce va începe 
să se lumineze, dar, când se trezi, afară era zi de-a binelea, 
mişunau oamenii peste tot, nici vorbă să se poată strecura 


neobservat. Aşa că se întoarse la Otikubo. 

Akogi, ca întotdeauna, se apucă să pregătească micul 
dejun, iar tinerii începură să sporovăiască între ei cu voce 
scăzută. 

— Câţi ani a împlinit sora dumneavoastră cea mai 
mică, Sinokimi, întrebă între altele Mitiori. 

— Treisprezece, sau paisprezece. E foarte drăguță. 

— Înseamnă că e adevărat. Mi s-a spus că tatăl 
dumneavoastră, tiunagonul, ar vrea s-o mărite cu mine. 
Doica ei cunoaşte câţiva slujitori din casa mea. Ea a adus o 
scrisoare de la voi, în care se pune problema peţitului. 
Maştera dumneavoastră vrea de asemenea foarte mult ca 
această căsătorie să aibă loc, iar doica a căşunai pe 
oamenii mei de casă, rugându-i s-o ajute. Eu intenţionez s- 
o rog să comunice familiei refuzul meu, întrucât mă 
căsătoresc cu dumneavoastră. Ce părere aveţi? 

— Mamei, de bună seamă, nu-i va face plăcere, rosti 
Otikubo, şi răspunsul ei naiv, copilăresc, îl cuceri pe 
Mitiori. 

— Să vin pe furiş aici la dumneavoasiră mi se pare 
umilitor. Aş dori să vă mut undeva, într-o casă bună. 
Sunteţi de acord? 

— Cum veţi găsi de cuviinţă. 

— Minunat! 

* 


Veni a douăzeci şi treia zi a celei de-a unsprezecea 
luni. Kuradoul - soțul celei de-a treia surori, Sannokimi - 
primi pe neaşteptate o sarcină destul de măgulitoare 
pentru el. împreună cu alți tineri din familiile cele mai de 
vază urma să ia parte, în calitate de dansator, la dansul 
solemn de la Sărbătoarea Nalbei, în templul Kamo. Până la 
sărbătoare, zilele erau numărate. Doamna Kitanotaka îşi 
pierduse capul cu grijile ca toată costumaţia să fie gata la 


timp. 

„Ce belea”, se gândi Akogi, temându-se că iar o s- 
opună pe Otikubo să coasă. Teama ei nu întârzie să se 
adeverească. Kitanokata croi pentru ginerele ei o hăkama 
de paradă şi porunci slujnicei s-o ducă la Otikubo, 
spunându-i să-i transmită următoarele: 

— Coase-o neîntârziat, fără nicio zăbavă. Avem mult 
de lucru. 

Otikubo încă nu se sculase din pat. Răspunse Akogi 
în locul ei: 

— Din seara trecută, domnişoara nu se prea simte 
bine. Am să-i transmit eu porunca stăpânei. 

Slujnica plecă. Văzând că Otikubo vrea să se apuce 
xrumaidecât de lucru, Mitiori încercă s-o oprească. 

— Are să-mi fie urât fără dumneavoastră. 

Kitanokata, între timp, o întrebă pe slujnică: 

— Ei, cum e? S-a apucat de lucru? 

— Nu, Akogi a spus că domnişoara binevoieşte a se 
odihni încă. 

— Ce-ai spus? „Binevoieşte a se odihni?” Alege-ţi 
cuvintele cum trebuie! Oare se potriveşte să vorbeşti 
despre o cusătoreasă de rând cum ai vorbi despre noi, 
stăpânii? Mi-e şi silă să te aud. Şi oare cum de nu-i e! 
ruşine leneşei să doarmă ziua în amiaza mare? Nu-şi 
cunoaşte lungul nasului, nevolnica? Pur şi simplu te apucă 
sila, se strâmbă acru doamna din odăile dinspre 
miazănoapte. 

După ce croi un sitagasane”, plecă ea însăşi să-l ducă 
la Otikubo. 

Speriată „fata îi ieşi în întâmpinare. 

Când văzu că Otikubo nu se apucase să coasă la ha- 
Icama, maştera îşi pierdu cumpătul: 


9 Îmbrăcăminte de curte, parata sub cea exterioara, cu trenă, a cărei 
lungime se reglementa dnpă rang ţi funcţie. 


— Dar tu nici nu te-ai atins de ele? Iar eu credeam că 
sunt gata cusute! Cuvintele mele sunt pentru tine nimica 
toată? În ultimul timp parcă ţi-ai ieşit din minţi, nu mai faci 
nimic. Stai doar să te uiţi în oglindă şi să iei sulemeneşti! 

Lui Otikubo i se făcu inima cât un purice. La gândul 
că Mitiori aude tot, mai-mai să leşine. 

— Nu mă simt prea bine şi am amânat lucrul pentru o 
oră-două... Dar în curând totul va fi gata. 

Şi se puse pe lucru grăbită. 

t-la uite-o, nici să te apropii de ca nu te lasă, parcă-i 
un—cât nărăvaş. N-am o altă cusătoreasă, că n-aş: sta eu 
să mă rog de o năzuroasă ca thle. Dacă n-ai să coşi 
numaidecât haina asta, poţi să te duci din casa ntrea! 

Furioasă, aruncă pâfizetul în braţele lui Otik «bio, 
dar, când să plece, observă că de sub perdea ieşea rinfneca 
ftainei de mătase a lui Mitiori. 

— Asta ce mai e? De unde-i haina asta? întrebă 
Kitanokata, ţintuită locului. 

Dându-şi seama că s-ar putea descoperi totul, Akogi 
răspunse: 

— Nişte oameni i-au dat-o domnişoarei s-o coasă. 

— Aaa, aşa? Adică mai întâi coase pentru străini, iar 
pentru a-i ei - lasă-i să aştepte! Atunci de ce St-o mai ţin în 
casă? Ah, mironosiţele din ziua de azi nu mai ştiu ce e 
ruşinea! 

Şi maştera ieşi, bombănind întruna. Privită din spate, 
arăta cumplit de caraghios. Din cauza multelor naşteri, 
părul i se rărise. Şuviţele-i rare, atârnau ca nişte cozi de 
şobolan. Iar ea însăşi era rotundă ca o minge. Mitiori o 
cerceta printre perdele. 

Tremurând de emoție, Otikubo se apucase de cusut. 

Mitiori o trase de poala rochiei: 

— Veniţi lângă mine. 

De nevoie, Otikubo trebui să se supună. 


— Scârboasă femeie. Să nu-i coaseţi nimic. Lăsaţi-o 
să se înfurie şi mai tare, lăsaţi-o să-şi piardă capul de tot... 
Dar ce cuvinte urâte şi-a permis să spună! Oare aşa a 
vorbit cu dumneavoastră totdeauna? Cum de aţi răbdat? 
întrebă indignat Mitiori. 

— Vai, eu sunt „floare de păr sălbatic”, răspunse 
mâhnită Otikubo, şi spuse cântecul: 

Tristă e lumea noastră... 

Unde să caut scăpare? 

Nu-s păduri nicăieri S-ascundă amarul. 

Floare de păr sălbatic. 


Se lăsase amurgul. Se trăseseră jaluzelele la ferestre, 
se aprinseseră opaiţele cu untdelemn. Chiar în clipa când 
Otikubo da zor să termine de cusut şi să scape cât mai 
repede, în uşă îşi făcu apariţia tiptil însăşi doarona din 
odăile dinspre miazănoapte. Era nerăbdătoare să afle cum 
înaintează lucrul. 

Vede bucăţi de pânză aruncate peste tot în dezordine, 
focul aprins, iar în faţa patului perdeaua. „Ce-i asta? Te 
pomeneşti că doarme”. Maştera se înfurie şi începe să ţipe 
către soţul ei: 

— Domnule soţ, pofteşte încoace. Otikubo îşi bate joc 
de mine, nimic nu face. Ceart-o cum se cuvine. Timpul ne 
zoreşte, iar ea zace după polog - şi de unde l-o fi luat? Nu 
l-am mai văzut niciodată... 

Drept răspuns, se auzi vocea tiunagonului: 

— Nu mai striga să te audă toţi. Vino mai aproape. 

Treptat, vocile lor încep să se depărteze, încât 
ultimele cuvinte nu se mai pot desluşi. 

Mitiori auzi pentru prima oară numele de Otikubo. 

— Ce fel de nume e ăsta? Parcă pe dumneavoastră v- 
a numit Otikubo. 

Tulburată, Otikubo abia şopti: 


— Ah, nu ştiu... 

— Cum a fost cu putinţă să-i dea fiicei sale asemenea 
nume? Otikubo - Odăiţă... Nici vorbă, atare nume nu se 
potriveşte decât pentru o fată de cea mai joasă condiţie. 
Nu-i o poreclă prea frumoasă. Maştera dumneavoastră şi-a 
ieşit din minţi. Se pot întâmplă mari necazuri. 

Cu aceste cuvinte, se aşeză din nou în pat. 

Otikubo termină de cusut cele două hakama şi se 
apucă ele sitagaseme. 

Temându-se că nu va termina la timp, maştera s-a dat 
pe lângă tiunagon, sâcâindu-l cu rugămintea ea el însuşi să 
se ducă şi s-o certe pe fată. 

Tiunagonul nici nu deschise bine uşa că şi începu, 
încă din prag, să strige la fiică-sa: 

— Cum de-ţi îngădui, Otikubo, asemenea obrăznicii? 
N-o asculţi pe stăpâna casei, te lăfăi zile întregi în pat... 
Doar eşti orfană, n-ai mamă, şi s-ar zice că eşti datoare să 
te străduieşti să câştigi bunăvoința! Ştii bine că treaba e 
grabnică, iar tu iei de lucru de pe la străini, pentru a-i tăi 
nu vrei să faci nimic. Ce inimă ai? Şi mai spuse la sfârşit: 
Dacă până dimineaţă nu va fi totul gata, nu mai eşti fiica 
mea! 

Otikubo nu fu în stare să-i răspundă nimic. O 
podidiră lacrimile. Tiunagonul se întoarse şi plecă. 

Iubitul fetei auzise totul, cuvânt cu cuvânt! Poate fi 
oare umilinţă mai mare ca asta? Mitiori ştie acum că în loc 
de nume i-au pus o poreclă umilitoare - «Otikubo”. O, de- 
ar putea să moară acum, pe loc! Lucrul îi căzu din mână. 
Otikubo se întoarse cu spatele spre foc, căutând să-şi 
ascundă lacrimile. 

Mitiori fu cuprins de o milă de nespus. Biata de ea! 
Greu trebuie să-i fie. El însuşi vrea lacrimi de compătimire. 

— Culcă-te. Dormi puţin. 

Işi culcă iubita, cu forţa, în pat, liniştind-o cu cele mai 


gingaşe cuvinte. 

„Va să zică îi spun Otikubo. Cu siguranţă că s-a simţit 
jenată când m-a văzut atât de mirat... O, sărmana de ea! 
Nu-i destul că are o maşteră afurisită, dar până şi taică-său 
se poartă cu ea fără pic de gingăşie. Parcă nici pentru el 
fata nu preţuieşte nimic. Hei, aşteptaţi voi! Am să vă arăt 
eu cât preţuieşte!” gândi Mitiori. 

Doamna din odăile dinspre miazănoapte socoti totuşi 
că fără ajutor Otikubo nu va termina cusutul la timp. Era 
prea mult de lucru pentru un singur om, lăsând la o parte 
faptul că, probabil, s-o mai fi şi supărat. De aceea maştera 
porunci unei slujnice: 

— Du-te la Otikubo şi ajut-o la cusut. 

Slujnica aceea, tare drăgălaşă ca înfăţişare, se 
numea Senagon. Se duse la Otikubo şi o întrebă: 

— Cu ce vă pot ajuta? Spuneti-mi, vă rog, de ce nu vă 
puteţi scula din pat? Sunteţi bolnavă? Doamna e foarte 
îngrijorată că lucrul nu va fi isprăvit la timp... 

— M-am simţit tare rău... înainte de toate 
trebuietivite marginile acestor hakama, răspunse Otikubo. 

Senagon se apucă de lucru. 

— Dacă acum vă simţiţi mai bine, sculaţi-vă, vă rog. 
Nu prea ştiu unde trebuie să fac tivul. 

Mitiori urmărea totul cu luare-aminte. Luminată de 
flacăra opaiţului, faţa tinerei Senagon i se părea deosebit 
de frumoasă. „Câte femei drăguţe în capitala noastră” „se 
gândi el. 

Observând că ochii lui Otikubo erau roşii şi umflaţi 
„lui Senagon i se făcu milă de ea: 

— Am să vă spun ce gândesc, dar să nu luaţi spusele 
mele drept linguşire... lar dacă aş tăcea, n-aţi şti niciodată 
cât de mult vă compătimesc. Şi mi-ar părea foarte rău. lată 
ce vreau să vă spun sincer. Mult mai mult mi-ar plăcea să 
vă slujesc pe dumneavoastră decât pe stăpâna cea bătrână 


şi pe fiicele ei, pe lângă care trebuie să slugăresc. De- 
atâţia ani de când mă aflu aici, am cunoscut bine blândeţea 
şi bunătatea dumneavoastră, şi tari? aş dori să vă fiu de 
folos. Dar ce să fac? Lumea noastră e gură-spartă. Aşa că 
am fost nevoită să mă feresc a sta prin preajma 
dumneavoastră, neîndrăznind nici pe ascuns să vă fac 
vreun serviciu. 

— Nici chiar prietenii vechi, răspunse Otikubo, nici 
chiar ei nu arată faţă de mine o umbră de compătimire. 
Tare mult mă bucură vorbele pe care mi le-aţi spus. 

Senagon continuă: 

— Ce e de neînțeles, nu e faptul că maştera se poartă 
cu dumneavoastră nedrept - asta-i în firea lucrurilor. Dar 
că până şi surorile dumneavoastră vă prigonesc, asta e 
prea de tot. Sunteţi aşa de frumoasă şi totuşi vă veştejiţi în 
singurătate... Câtă cruzime! Pe când familia aşteaptă să se 
întregească cu un ginere nou. Este vorba de căsătoria 
surorii dumneavoastră mai mici. Da, da. Totul se face 
precum vrea Kitanokata, cum vrea ea, cum porunceşte ea. 
În casa asta dorinţa bătrânei doamne este lege. 

— Sunt tare bucuroasă pentru sora mea. Dar cine e 
mirele? întrebă Otikubo. 

— După cum am auzit, e domnul sakon-nosese, fiul 
comandantului şef al Gărzii din Stânga. Toți îl laudă grozav 
pe mire. Se spune că e frumos cum nu se mai poate şi că 
are să facă o carieră strălucită. împăratul ar avea o 
atitudine plină de bunăvoință faţă de el. El încă nu este 
însurat, astfel încât este greu să-ţi doreşti un ginere mai 
potrivit. Stăpânul nostru spune întruna: „Un ginere mal 
bun nici că există”. lar stăpâna e copleşită cu totul. Doica 
domnişoarei Sinokimi e prietenă cu o femeie din casa 
tatălui mirelui. Stăpâna s-a bucurat de acest lucru nespus 
de mult. Toată ziua stau şi sporovăiesc între ele. Cred că a 
trimis şi o scrisoare prin ea... 


— Şi care-i rezultatul? întrebă Otikubo, pe carie o 
înveseliseră cele auzite. 

Petele trandafirii ale flăcăruiei opaiţului îi luminau 
ochii strălucind şi lăuzele uşor deschise într-un surâs abia 
creionat. Chipul lui Otikubo strălucea de splendoarea 
tinereţii şi, totodată, de nobleţe, încât Senagon fu cuprinsă 
fără să vrea de un oarecare sentiment de sfială. 

— Şi care-i rezultatul? Ce-a răspuns domnul 
sakonnosese? 

— Asta nu mai ştiu exact, dar se pare că şi-a dat con- 
imţământul. În casă la noi, pe ascuns, se fac în grabă 
pregătirile de nuntă. 

Mitiori ar fi dorit să strige din ascunzătoarea lui: 
„Minciună!” Dar se stăpâni, ca să nu se dea de gol. 

Senagon continuă: 

— Mai vine un ginere în casă, aşa că pentru 
dumneavoastră are să fie şi mai greu. Dacă vă peţeşte 
vreun bărbat potrivit, să primiţi cât se poate de repede. 

— Ce spui? Eu sunt tare urâtă, nici nu mă pot gândi 
la măritiş... 

— Ah, ah, cum de nu vi se împleticeşte limba în gură? 
Ce tot vorbiţi? Surorile dumneavoastră sunt păzite ca 
luminile ochilor, dar nu e niciuna care să vă întreacă, se 
repezi Senagon. lată ce vă spun eu acum: în capitala 
noastră s-a dus vestea despre cât de frumos este domnul 
ben-nosese!”. Despre el chiar se spune: „E frumos ca 
renumitul erou de roman, domnul Kata-noM. Din 
întâmplare, verişoara mea lucrează chiar în casa lui. Nu de 
mult, am fost în vizită pe la ea şi chiar atunci s-a nimerit să 
intre în încăperile pentru femei însuşi domnul ben-nosese. 
El ştie în ce casă slujesc şi s-a arătat foarte atent cu mine. 


10 Ben, funcţie civilă de cenzor ; sese, grad militar de şef inferior în 
garda imperiali — astfel de titluri duble se foloseau adesea în locul 
numelui persoanei respective. 


M-a întrebat: „Se spune că tiunagonul în casa căruia 
lucraţi dumneavoastră are multe fete - cum arată ele?” Şi 
a început să mă descoasă despre fiecare în parte, începând 
cu cea mai mare. l-am spus despre fiecare câte ceva* pe 
urmă i-am povestit şi despre situaţia dumneavoastră tristă. 
Domnul ben-nosese s-a arătat plin de compătimire faţă de 
dumneavoastră. „O, întotdeauna am visat la una ca ea! „a 
exclamat el şi m-a rugat să vă transmit o scrisoare din 
partea lui. lar eu de colo: „În casă sunt multe fete în afară 
de dânsa, dar, sărăcuţa de ea, ştiţi că nu are mamă, de 
aceea se şi simte atât de singură şi părăsită şi nu se 
gândeşte deloc la vreo dragoste”. Când a auzit că nu aveţi 
mamă, s-a înduioşat şi mai tare. „Eu, spunea el, nu-mi 
doresc de soţie o fată răsfăţată de succesele dobândite în 
societate, prefer una care cunoaşte bine tristeţile vieţii. Şi 
dacă fata aceea e şi frumoasă, atunci chiar că ea 
reprezintă încununarea visului meu. Pe una ca ea sunt gata 
s-o caut în toată Japonia şi chiar şi mai departe - în India şi 
în Chitai. Dumneavoastră spuneţi că este orfană. Dar, cu 
excepţia persoanelor aparţinând casei mele, se găseşte 
măcar una printre femeile din iatacurile domneşti care să 
aibă în viaţă ambii părinţi? lată de ce această fată, pe care 
atât de mult o lăudaţi, e mai bine să-şi găsească un soţ şi 
protector, decât să ducă o viaţă care îi apasă inima. Am s-o 
iau în casă la mine şi am s-o păstrez ca pe o comoară 
scumpă”. A vorbit aşa până noaptea târziu. Mai apoi, de 
fiecare dată când mă duceam pe la ei, mă întreba: „Cum e 
cu treaba aceea? îi duci o scrisoare de la mine?” Iar eu Îi 
răspundeam: „Nu am un prilej potrivit. Am să-i duc de 
îndată ce voi putea”. 

Tot timpul, Otikubo nu scoase o vorbă. Deodată bătu 
la uşă o slujnică şi o chemă pe Senagon: 

— Am o treabă urgentă cu dumneavoastră. 

Senagon ieşi. 


— A venit un oaspete la dumneavoastră şi doreşte să 
vă vadă. Zice că trebuie să vă spună ceva. 

Senagon răspunse: 

— Aşteaptă o clipă. Vin îndată. 

Şi se întoarse în odaie la Otikubo: 

— Voiam să vă ajut, dar a venit la mine pe 
neaşteptate cineva... Vă mai istorisesc eu altă dată despre 
ben-nosese... E o poveste prea însemnată, nu trebuie 
judecată în pripă. Vă rog să nu spuneţi stăpânei că am 
plecat înainte de vreme, pentru că are să se supere şi o să 
mă certe. Mai vin eu pe la dumneavoastră de îndată ce voi 
avea prilejul. 

După ce Senagon plecă, Mitiori trase perdeaua în 
lături: 

— O, fata asta ştie să vorbească frumos, am ascultat- 
o fără să vreau. Recunosc că e şi frumuşică, dar când a 
spus că acel domn Kata-no este neasemuit de frumos, mi s- 
a făcut nu ştiu cum să mă uit la ea. Iar dumneavoastră vă 
simţeaţi stânjenită să-i daţi un răspuns, vă tot uitaţi 
îngrijorată înspre partea mea. Dacă n-aş fi fost aici, de 
bună seamă că i-aţi fi trimis un răspuns plin de gingăşie 
acelui tânăr frumos. Îmi pare tare rău că vâain stat în cale. 
Când veţi primi o scrisoare de dragoste de la el, totul se va 
sfârşi între noi. Că frumosul acela are nişte farmece cu 
totul deosebite. E destul să-i scrie vreunei femei măcar un 
rând cu declaraţii de dragoste, şi gata 

— De fiecare dată îşi atinge scopul. Nici el nu mai 
ştie câte legături a avut cu soțiile celor mai de vază 
dregători, ba se spune, chiar şi cu soţia mikadoului. Pare- 
se că din această pricină nici nu a mai obţinut vreo 
avansare de foarte mult timp. Dar dacă, din toată falnica 
sumedenie de femei, v-a ales tocmai pe dumneavoastră 
spre a vă face comoara lui de preţ, atunci cu siguranţă că-i 
meritaţi dragostea, spuse Mitiori mânios. 


Uimită de furia lui neaşteptată, Otikubo amuţise cu 
totul. 

— A, nici nu doriţi să-mi răspundeţi? îmi vine să şi 
râd de ceea ce vă interesează. Toate drăguţele capitalei, de 
la prima şi până la ultima, îl ridică în slăvi pe acel domn 
Kata-no. Poate fi invidiat. 

— Eu însă nu fac parte dintre ele, spuse Otikubo cu 
voce abia auzită. 

— Frumosul acela se trage dintr-un neam foarte 
puternic. O să aveţi în societate un rang egal cu cea dea 
doua soţie a mikadoului... 

Neînţelegând limpede ce vrea să spună Mitiori, 
Otikubo continua să coasă tăcută. Ce frumoase erau 
mâinile ei albe ca zăpada, agitându-se deasupra lucrului. 

Incredinţată că Senagon o va ajuta pe stăpână, Akogi 
se dusese pentru scurtă vreme în camera sa, la soţul ei. 
care nu se simţea prea bine. Otikubo termină de cusut 
sitagasane şi se pregătea să-i tivească marginile exterioare 
de mătase. 

— Trebuie s-o chem pe Akogi, spuse ea. Am nevoie de 
cineva să-mi ţină cusutura. 

— O ţin eu, se oferi Mitiori. 

— Vai de mine! Nu se poate să vă ocupați de treburi 
femeieşti. 

Fără s-o asculte, Mitiori ieşi de după perdea, se aşeză 
dinaintea fetei şi apucă marginea hainei, ţinând-o întinsă şi 
glumind: 

— Vă ajut din toată inima. În treaba aceasta sunt 
mare meşter. 

Se vedea că habar nu are cum se coase, <? a treaba 
care o făcea îi venea peste mână. Râzând, Otikubo începu 
să prindă tivul. 

— Este adevărat că vor să vă peţească pentru sora 
mea Sinokimi? îl întrebă ea. 


— Credeţi ce vreţi. Când veţi deveni comoara cea mai 
scumpă a domnului Kata-no, am să mă însor şi eu cu 
Sinokimi, râse Mitiori. 

După un timp, începu s-o îndemne pe Otikubo: 

— E foarte târziu. Culcaţi-vă să vă odihniţi. 

— Termin numaidecât. Dumneavoastră culcaţi-vă, nu 
mă aşteptaţi. Mi-a mai rămas puţin... Doar un pic. 

— Mi-ar părea rău ca din toată casa numai 
dumneavoastră să nu dormiţi, răspunse Mitiori şi rămase 
cu ea. 

În vremea aceasta, doamna din odăile dinspre 
miazănoapte, temându-se că Otikubo, mai ştii, s-o fi culcat, 
veni tiptil prin întunericul nopţii la uşa odăiţei ei şi se lipi 
de crăpătura prin care o spiona de obicei pe fiica sa 
vitregă. 

Dar ia uite! Perdeaua era dată la o parte, şi maştera 
putea să-şi arunce privirea până în fundul odăii. Otikubo, 
care stătea cu spatele, potrivea de zor un tiv de mătase, iar 
un tânăr necunoscut stătea în faţa fetei şi întindea cu grijă 
marginea ţesăturii. 

Ochii maşterei, care se lipeau de somn, dintr-odată 
se făcură mari de curiozitate. Tânărul purta pe umeri o 
mantie frumoasă de mătase albă, peste o haină scumpă din 
mătase roşie cu tonuri aurii luminoase, de sub care, 
asemerti unei trene femeieşti, atârnau nişte franjuri de 
culoarea trandafirului galben de munte... 

Laminată de flacăra purpurie a focului, faţa 
necunoscutului părea atât de frumoasă, încât doamna nu 
mai izbutea să-şi desprindă privirea de la ea. 

Kitanokata se gândi uluită că necunoscutul îl întrece 
în frumuseţe până şi pe kuradou, ginerele ei mai mic, pe 
care; îl îndrăgise în mod deosebit, preferându-l celorlalţi 
gineri. 

Bănuise ea de mult că fiică-sa vitregă ar putea să 


aibă un drăguţ, dar, fireşte, dintre oamenii de rangul cel 
mai de jos... Pe când acesta se vede cât de colo că nu e un 
om de rând. Şi unde mai pui că este atât de legat de ea, 
încât o ajută la treburi femeieşti - mai mare ruşinea pentru 
un bărbat! Nu, aici nu e vorba de o poznă oarecare, ci de o 
iubire adevărată. Ce grozăvie! Dacă Otikubo va dobândi o 
poziţie înaltă în societate, atunci va ieşi de sub tutela ei şi 
n-o să-i mai îndeplinească poruncile. La atare gând, 
maştera îşi uită cu totul scopul pentru care venise şi 
înlemni pe loc, înfuriată la culme. 

În vremea asta, în odaie avea loc următoarea 
discuţie: 

— Eu am şi obosit făcând o treabă cu care nu sunt 
obişnuit, iar dumneavoastră probabil că vă topiţi de 
somn... Lăsaţi odată cusutul. Lăsaţi-o pe maşteră să se 
înfurie, ca de obicei. Faceţi-o să turbeze! 

— Dar mă întristez când se supără pe mine, răspunse 
Otikubo blând, continuându-şi lucrul. 

Insă necunoscutul, pierzându-şi răbdarea, fâlfâi din 
evantai şi stinse opaițul. 

— Ah, de ce l-aţi stins? Trebuie să pan bine hainele! 
exclamă Otikubo. 

— Daţi-le-ncolo! Până mâine dimineaţă lăsaţi-le să 
zacă în ungher. 

Tânărul strânse grămadă lucrurile şi le aruncă într- 
un colţ, apoi o cuprinse gingaş pe Otikubo. De ciudă, 
doamnei din încăperile dinspre miazănoapte, care auzise 
totul cum nu se poate mai bine, i se făcu negru în faţa 
ochilor. 

„Ce spunea el? Las-o pe maşteră să se înfurie, las-o 
să turbeze...” Oare m-o fi auzit când am certat-o pe fiică- 
mea vitregă? Sau i-o fi spus Otikubo? Oricum ar fi, toată 
treaba aceasta este de nesuportat!” Cu astfel de gânduri 
maştera avu o noapte grea de nesomn, chinuită de ciudă. 


Să se plângă soţului? Tânărul are o înfăţişare atât de 
nobilă, e îmbrăcat atât de strălucit, de bună seamă că face 
parte din societatea bună! „Te pomeneşti că până l-a urmă 
au să iasă lucrurile altfel decât doresc eu: soţul meu o să 
se bucure să aibă un asemenea ginere. Nu, mai bine să-i 
spun că Otikubo s-a înhăitat cu o slugă, cu purtătorul de 
spadă. Da, am să-i spun că totul s-a întâmplat din cauză că 
am lăsat-o pe fată să aibă locuinţa ei. Hai s-o închidem în 
magazie! Da, da. Aţi vrut să mă înfuriaţi, asta n-am să v-o 
iert! „Cuprinsă de turbare, maştera îşi făcea fel de fel de 
planuri. „lacă aşa am să fac. Am s-o pun pe Otikubo sub 
lacăt! Cu vremea, drăguţul ei are s-o uite şi are să renunţe 
la ea. Noroc că îl am în casă pe unchiul meu, teniaku-no 
suke!!. E om sărac, trecut de şaizeci de ani, dă-i cam plac 
tinerelele. Am să i-o dau lui pe Otikubo, să-şi facă cheful cu 
ea”. 

Fără să bănuiască nimic, Otikubo şi Mitiori îşi urftiau 
sporovăiala lor de îndrăgostiţi. Dimineaţa, în zori, tânărul 
plecă. După ce îl petrecu, Otikubo se şi apucă de cusut, 
grăbindu-se să termine ce nu reuşise să isprăvească seara. 

Kitanokata, la rându-i, de cum se trezi, îşi zise: „Dacă 
hainele nu sunt gata, am s-o cert pe Otikubo de o să mă 
ţină minte!” Şi-i trimise poruncă printr-o slujnică: 

— Să-mi aduci hainele numaidecât! 

Spre mirarea ei, slujnica se întoarse cu hainele gata. 
Toate ceaprazurile erau cusute minunat şi orânduite cu 
mult gust. Maştera nu-şi putea atinge scopul. Clocotea de 
venin, dar deocamdată fu nevoită s-o lase în pace pe 
Otikubo”. 

De la Mitiori veni o scrisoare: 

„Cum s-a încheiat povestea cu hainele la care aţi 
lucrat seara trecută? Aţi reuşit s-o mâniaţi pe maştera 

dumneavoastră? Abia aştept să aflu toate amănuntele. Mi- 
am uitat la dumneavoastră flautul, vă rog să mi-l înapoiaţi 
prin trimisul meu. Astăzi trebuie să cânt la palatul 
imperial”. 

Şi într-adevăr la capul patului sta flautul uitat. 
Otikubo îl înveli într-o pânză şi i-l dădu trimisului, 
împreună cu o scrisoare. lată ce cuprindea scrisoarea: 

„Ar fi de neiertat s-o supăr pe mama. Ce-ar spune 
oamenii când ar auzi asemenea ticăloşie? Vă rog să nu-mi 
mai pomeniţi de aşa ceva. De dimineaţă mama este bine 
dispusă. Vă trimit flautul. Înţeleg că uitaţi cam uşor până şi 
lucrurile pe care le iubiţi cel mai mult. Ah, fără să vreau 
îmi vine să spun: 

Lacrimi, nu vă opriți! 

Iubirea e fum. 

Ca flautul acesta de bambus Aş vrea să cânt 
necontenit Cântecul dragostei meleu. 

Când citi scrisoarea, Mitiori fu cuprins de duioşie 
faţă de Otikubo şi se grăbi să-i răspundă: 

„Oare mă crezi Atât de nestatornic? 

Cu flautul acesta de bambus Aş vrea să cânt 
necontenit Cântecul iubirii melea. 

În aceeaşi dimineaţă, chiar la ceasul când Mitiori se 
despărţea de iubita lui, Kitanokata se duse la bărbatul ei 
să se plângă: 

— De mult bănuiam că se petrec nişte lucruri urâte. 
Fiica ta, Otikubo, ne-a făcut de ruşine în lume cu purtarea 
ei ticăloasă. Dacă ne-ar fi o străină, am izbuti noi cumva să 
descurcăm lucrurile fără zarvă, da aşa, ce să ne facem? 

Tiunagonul rămase cu gura căscată: 

— Ce s-a întâmplat? 

— Mi s-a spus de către unul şi altul, şi m-am 
încredinţat şi eu, că un slujitor de-al ginerelui nostru, 
kuradoul, şi anume purtătorul de spadă Korenari, cel care 


a luat-o de soţie pe Akogi, îi dă acum cu piciorul pentru 
Otikubo. Purtătorul ăsta de spadă e un tânăr cam. 
neisprăvit, a ascuns în sân o scrisoare de dragoste de la 
ea, şi scrisoarea i-a căzut pe când îl pieptăna pe ginerele 
nostru, kuradoul. Iar ginerele nostru, citind scrisoarea, a 
început să-l iscodească: „De la cine e scrisoarea?” Tânărul 
a mărturisit: „lată, zice el, de la cine...” Drept care 
kuradoul mi-a înşirat un potop de reproşuri: „Ce să mai 
zicem, cu bun ginere s-a mai potcovit familia noastră! 
Avem cu ce ne mândri. Uf, ce ocară! Cum să mai dăm ochii 
cu lumea?” Şi mi-a cerut cu hotărâre: „S-o izgoniți pe 
ticăloasa aia din casă”. 

Tiunagonul pocni din deget cu atâta străşnicie cum 
nu te aşteptai de la un bătrân ca el: 

— Rău a decăzut, netrebnica! Trăieşte în casa mea, 
toată lumea ştie că e fiica mea - şi pe cine şi-a ales? Un 
amărât de purtător de spadă! Păi, chiar dacă-i el de rangul 
şase, dar nu are nici măcar titlul de kurado. Inşii de teapa 
lui nici nu au acces la palatul imperial. Abia dacă a împlinit 
douăzeci de ani, şi barem nici nu e mai chipeş - o palmă 
de.om, un bondoc. Să te încurci cu un asemenea 
neisprăvit!? Şi eu care îmi făceam planuri că am să 
izbutesc în vreun fel s-o mărit tainic cu vreun funcţionar 
din provincie... 

— Urâtă treabă a ieşit, oftă Kitanokata. Trebuie să ne 
grăbim, până nu află lumea, s-o încuiem în magazie şi s-o 
păzim straşnic. E aşa de îndrăgostită de Korenari, încât de 
bună seamă are să vrea să se întâlnească cu el. Între timp, 
poate că ne vine vreun gând mai bun. 

— Bine te-ai gândit. Scoateţi-o neîntârziat din, casă şi 
încuiaţi-o în magazia dinspre miazănoapte. Şi s-o ţineţi 
nemâncată. Să moară de foame! 

Din pricina bătrâneţii, tiunagonul de mult îşi cam 
pierduse minţile, nu mai era în stare să judece limpede, de 


aceea dădu o poruncă aşa de lipsită de omenie. În sinea ei, 
Kitanokata se bucură grozav, îşi suflecă. poaln rochiei, se 
duse în odaia lui Otikubo şi, aşezând-u - e cu toată 
greutatea pe rogojină, începu să turuie: 

— Ai săvârşit o faptă tare ruşinoasă. Tatăl tău este 
mâniat rău pe tine, fiindcă ai pătat cu necinstea ta byniil 
nume al fiicelor lui. A poruncit să fii alungată din odaia ta 
şi să fii ţinută sub cheie în magazie. „Am s-o păzesc eu 
însumi”, aşa a spus şi m-a trimis să te scot de aici. 

Otikubo rămase năucă de cele ce auzea, fără a fi în 
stare să facă altceva decât să plângă. „Ce-o fi auzit tatăl ei 
despre dânsa? Ce i s-o fi spus?” La gândurile acestea i se 
părea că are să-şi dea sufletul. 

Tulburată peste fire, Akogi năvăli în odaie: 

— Ce tot spuneţi? Cum adică? Otikubo nu are nici cea 
mai mică vină! 

— Aa, tu să nu te bagi! la uite cine-o apără! Păi 
Otikubo mi-a ascuns totul, bărbatul meu a auzit de la alţi 
oameni. Stăpâna ta, fără pic de sfială, se ţine de ticăloşii, 
iar tu o preţuieşti mai mult-cfecât pe scumpa şi dulcea mea 
fiică Sannokimi. Otikubo e pedepsită, aşa că nu mai ai voie 
s-o slujeşti. Şi nici prin casa noastră să nu-ţi mai calce 
piciorul. leşi afară, Otikubo! Asta-i porunca tatălui tău! 

Şi luând-o de guler pe fiică-sa vitregă, doamna din 
încăperile dinspre miazănoapte o îmbrânci pe Otikubo 
afară din casă. 

Akogi începu să plângă în hohote. Otikubo, zdrobită, 
nu-şi mai da seama ce se întâmplă. 

După ce îi zvârli cu piciorul toate lucrurile pe podea, 
o înşfăcă de mânecă şi o târî după ea ca pe o cârpă. 

Otikubo era îmbrăcată în rochia aceea veche, de 
culoare purpurie, pe care i-o dăduse maştera cândva. Peste 
rochie avea două hitoe, una simplă, albă, iar cealaltă 
dantelată, de la Mitiori. Părul ei negru şi ondulat, pe care 


în ultimul timp şi-l îngrijea cu atenţie, îi cădea frumos pe 
umeri, alungindu-se ca o trenă în urma ei pe pământ. 
Akogi o petrecu cu privirea. Oare ce vor face cu ea? Akogi 
vedea negru în faţa ochilor, îi venea să ţipe, să urle, să 
sfâşie; îşi stăpâni însă mânia şi începu să adune lucrurile 
aruncate pe jos. 

Otikubo aproape că îşi pierduse cunoştinţa. Când 
maştera o aduse la tatăl ei şi o aşeză în faţa lui pe podea, 
fata nu mai putu să se ţină pe picioare şi se prăbuşi la 
pământ. 

— lată, am adus-o. Cu sila am adus-o. Dacă n-aş fi 
silit-o, ea nici gând să vină! ţipa Kitanokata. 

— S-o puneţi pe dată sub lacăt! Să n-o mai văd în 
ochi! porunci tiunagonul. 

Kitanokata o înşfăcă din nou pe Otikubo şi o târi după 
ea în magazie. Nu, doamna nu avea inimă de femeie. Atât 
de groaznică era înfăţişarea maşterei, încât, de frică, 
sufletul sărmanei Otikubo parcă se stinsese cu totul. 

Magazia, cu uşă glisantă, se afla în spatele casei, 
chiar sub streaşină. În magazie erau îngrămădite alandala 
tot felul de lucruri şi de provizii: butoaie cu vin şi cu oţet, 
peşte uscat... Kitanokata aruncă în prag o rogojină subţire. 

— Iată ce îl aşteaptă pe acela care îndrăzneşte să se 
opună voinţei mele! 

Cu aceste cuvinte, o îmbrânci pe Otikubo, aproape 
leşinată, în magazie, apoi încuie uşa cu un lacăt mare. 

Treptat-treptat, Otikubo îşi reveni. 

În magazie era un aer atât de stătut, încât nu se 
putea respira. Otikubo, înlemnită de amărăciune, nu mai 
avea lacrimi în ochi, nu era în stare nici să plângă. Pentru 
ce păcate era pedepsită atât de cumplit? Ah, de-ar putea să 
ia legătura cu Akogi! Dar cum?... 

„Blestemată soartă <am!” ofta Otikubo în neştire. 

După ce o puse sub lacăt pe fiică-sa vitregă, 


Kitanokata se întoarse degrabă în odaia fetei. 

— Unde l-o fi pus? Sipeţelul şi pieptenul erau aici. 
Numai obraznica aia de Akogi, care îşi bagă nasul peste 
tot, ea pesemne că a izbutit să-l ascundă. 

Maştera ghicise. 

— Da, eu am pus sipetul aici, spuse Akogi. 

Kitanokata nu îndrăzni să ia sipetul de faţă cu ea, aşa 
că nu spuse decât: 

— Îţi interzic să intri în această cameră! 

Şi închise uşa cu un lacăt. 

„Bine le-am potrivit pe toate! se umflă în pene 
doamna din odăile dinspre miazănoapte. Acuma să mă 
înţeleg degrabă cu teniaku-no suke, însă în aşa fel încât să 
nu ne audă nicio ureche străină”. 

Akogi era tare înciudată că fusese alungată din 
slujbă. „Cum aş putea să plec de aici? gândi ea. Ce se va 
întâmplă cu biata mea stăpână? Oare ce pătimeşte ea 
acum? Trebuie s-o văd numaidecât, trebuie să aflu ce-i cu 
ea. Nu, nu pot să plec!” 

Se duse în iatac la Sannokimi şi începu să se roage 
de stăpână-sa cea tânără: 

— Mama dumneavoastră s-a supărat rău pe mine, dar 
habar n-am pentru ce. M-a alungat din casă. Mi-e tare greu 
să plec din slujba dumneavoastră. Vă rog să puneţi o vorbă 
pentru mine, rugaţi-o să-mi ierte greşeala, măcar de data 
aceasta. Am îngrijit-o pe sora dumneavoastră Otikubo de 
când era mică, iar acum ne-a despărţit. Nici nu ştiu ce vor 
să facă cu ea. O, tare-i trist! Aş vrea s-o văd măcar o dată. 
Şi cum să mă despart de dumneavoastră, după toată 
bunătatea pe care mi-aţi arătat-o? Cum să plec din slujba 
dumneavoastră, scumpa mea stăpână?... 

Aşa se ruga Akogi, din toată inima. 

Lui Sannokimi i se făcu milă de ea, luând drept bune 
toate spusele ei, încât se duse la maică-sa s-o roage: 


— De ce ai pedepsit-o atât de aspru pe Akogi? E 
slujnica mea, m-aş descurca greu fără ea. 

— E o ticăloasă care ţi-a intrat sub piele, spuse 
Kitanokata nemulțumită. E o vicleană cum nu s-a mai 
văzut. Şi-a băgat în cap să-i schimbe lui Otikubo soarta. Că 
Otikubo, de capul ei, nu s-ar fi apucat de ticăloşii! 

— Mamă, iart-o de data aceasta pe Akogi. E tare 
necăjită, mi-e milă de ea, se rugă Sannokimi. 

— Fie cum zici tu. Dar nu mă mai ameti că te slujeşte 
bine. Mare prostie! zise Kitanokata, nemulțumită. 

Sannokimi, fireşte, rămase tulburată de vorbele 
maică-sii şi o chemă repede pe Akogi: 

— Va trebui să mai rabzi. Nu te arăta stăpânei, 
treptat am să aranjez eu totul, şi mama are să te ierte. 

Akogi se gândi, se gândi, da’ nu-i veni în minte niciun 
gând istet. 

Închisă în magazie, Otikubo nici nu se mai socotea în 
lumea celor vii. 

Sufletul lui Akogi se îmbolnăvi de dorul ei: „O ţin sub 
lacăt, o chinuie cu foamea. Nimeni din casa asta n-o să-i 
dea o coajă de pâine, dacă aşa a poruncit maştera. O fată 
aşa de blândă, aşa de bună, iată, o ţin închisă ca peo 
ucigaşă...” Akogi nu putea să îndure atâta nedretate. „Uf, 
de-aş fi deopotrivă cu ei, să le plătesc cu vârf şi îndesat!” 
Gândul acesta făcu să-i bată inima mai tare. „La noapte, de 
bună seamă că tânărul domn va veni iar. Ce veste cumplită 
îl aşteaptă”. Akogi lăsă ochii în pământ, şi începu să 
plângă, de parcă i s-ar fi dat de ştire despre moartea cuiva 
drag. Tsuiu, slujnica ei, şedea alături, pierdută cu firea, 
neştiind ce să facă. 

Otikubo, singură în magazie, gândea: „Treptat au să 
mă lase toate puterile şi voi muri aici, pe podea, în 
magazia asta înăbuşitoare. Şi n-am să mai ajung să mai 
vorbesc vreodată cu iubitul meu. Ne-am jurat credinţă 


veşnică, şi iată cum se termină totul! Parcă-l văd în faţa 
mea, îl văd cum zâmbea seara trecută când ţinea pânza pe 
care o coseam. Ah, pesemne că am săvârşit cine ştie ce 
păcat cumplit în vreuna din vieţile mele anterioare, dacă 
îndur acum asemenea chinuri. Am auzit adeseş că ura 
mamelor vitrege faţă de copiii soţilor ar fi un lucru obişnuit 
în lumea noastră, dar iată că şi tatăl meu cel adevărat este 
la fel de neîndurător! O, tare-i dureros!” 

Noaptea veni Mitiori şi, când află ce s-a întâmplat, se 
făcu galben ca ceara. Oare ce-o gândi Otikubo despre el 
acum? Ea îndură asemenea chinuri numai din pricina lui. 

— Du-i veste de la mine, când nu vor mai fi oameni 
prin preajmă, o rugă el pe Akogi. Spune-i aşa: „Când am 
venit astăzi, ca să vă văd, am auzit de nenorocirea cea 
năprasnică. Să zic că sunt uluit e prea puţin. Sunt 
deznădăjduit cum nu se mai poate. Ce să fac ca să vă văd? 
M 

Akogi îşi scoase rochia cea foşnitoare de mătase, îşi 
suflecă hakama şi se furişă tiptil spre magazie, pe lângă 
bucătărie. În casă dormeau de mult cu toţii, aşa i a 
îndrăzni să bată încetişor la uşa magaziei: 

— Răspundeţi-mi! 

Nu se auzi niciun răspuns. 

— Dormiţi? Sunt eu, Akogi. 

Otikubo îi auzi glasul abia şoptit şi se apropie de uşă. 

— I Tu eşti, Akogi? 

Vocea lui Otikubo se îneca de plâns. 

— Încă de azi dimineaţă tot dau târcoale magaziei, 
dar n-a fost cu putinţă să ajung la dumneavoastră. 
Amarnică nenorocire! lar maştera dumneavoastră iată ce 
spune... 

Şi, printre lacrimi, Akogi începu să-i înşire tot ce 
auzise şi tot ce văzuse. Pe Otikubo o podidiră lacrimile şi 
mai tare. 


— Tânărul domn a binevoit să vină. Când a auzit ce s- 
a întâmplat, s-a pornit pe plâns. Vai, ce mai plângea. Şi iată 
ce a spus... povesti mai departe Akogi. 

Cuprinsă de o milă adâncă pentru iubitul ei, Otikubo 
oftă: 

— Nu ştiu ce va fi cu mine, aşa că nu pot să-i răspund 
nimic. În ce priveşte viitoarea noastră întâlnire, iată ce să-i 
spui: 

„Simt că viața, mă părăseşte. 

Mai exist oare, nu mai exist? 

Nici eu nu ştiu. 

În inimă se stinge speranța 

De-a te mai vedea vreodată. 

Magazia e ticsită cu tot felul de lucruri. Duhneşte 
aşa, de urât, că nici nu se poate respira. Tare mi-e greu. 
Of, de ce mai trăiesc pe lume...” 

Şi plângea de ţi se rupea inima. Se poate presupune 
cam ce simţea în acest timp Akogi. Temându-se că discuţia 
lor ar putea fi auzită de cei din casă, Akogi, într-un sfârşit, 
plecă în cea mai deplină linişte. 

Când auzi spusele lui Otikubo, Mitiori se întristă şi 
mai mult şi lacrimile-i porniră şiroaie. Nefiind în stare să 
se stăpânească, îşi acoperi faţa cu capătul mânecii. Akogi îi 
împărtăşea jalea. După ce rămase o vreme nehotărât, 
Mitiori grăi: 

— Mai du-te o dată la ea şi spune-i din partea mea: 

„Scumpa mea iubită! Inima mi-e plină de atâta 
amărăciune, că nu pot să-ţi transmit decât atâta: 

Ai poruncit să mi se spună: 

« În inima mea se stinge speranţa 

De-a te mai vedea vreodată». 

Cum să ajung până-n zori? 

Simt că viața mă părăseşte... 

Să nu mai gândeşti şi să nu mai vorbeşti aşa”. 


Akogi plecă iar spre magazie, însă, pe întuneric, se 
împiedică de ceva şi făcu zgomot. Maştera se trezi şi se 
alarmă: 

— Hoţii dau târcoale magaziei! _ 

Akogi trebui să se grăbească. li şopti lui Otikubo, 
care plângea, cuvintele lui Mitiori, şi adăugă: 

— Trebuie să plec cât mai repede. 

— Atunci spune-i din partea mea: 

„Ah, mă gândeam: «Ce scurt - Mi-a fost norocul!» 

Nu mă încredeam în inima ta. 

Și iată că eu sunt aceea care 

Am luat cea dintâi calea veşnicei despărțiri...O 

Akogi fugi, fără a mai zăbovi să audă ce spunea 
Otikubo. 

— Bătrâna doamnă s-a trezit şi-a alarmat lumea, 
spuse ea. N-am mai reuşit să aud nimic... 

Mitiori fu cuprins de o disperare atât de cumplită, 
încât îi venea să năvălească în casă şi s-o sugrume pe 
maşteră. 

Până la urmă, noaptea aceea neagră trecu. Tulburat 
până în adâncul sufletului, Mitiori se rugă de Akogi la 
plecare: 

— Să-mi dai de ştire de îndată ce se va ivi vreo 
împrejurare prielnică de-a o salva pe iubita mea. Ah, cât de 
mult suferă, sărmana de ea! 

Purtătorul de spadă îşi zise că, de bună seamă, 
tiunagonul a aflat de participarea lui la această poveste şi-i 
fu frică să mai rămână în casă, aşa că plecă şi el împreună 
cu Mitiori. 

„Cum să-i duc stăpânei mele puţină mâncare? se 
frământa Akogi. De nemâncată ce e, s-o fi topit de tot”. Luă 
nişte orez fiert şi-l împachetă în aşa fel, ca pachetul să nu 
trezească nicio bănuială. Dar cum să-l ducă? Un timp, 
Akogi îşi frământă zadarnic mintea. Dar când dădu cu ochii 


de micuțul Saburo, care venea adesea să mai 
pălăvrăgească cu ea, Akogi îi spuse: 

— Pe sora dumneavoastră mai mare au închis-o în 
magazia întunecată. Ce ziceţi? Nu vă e milă de ea? 

— Cum să nu-mi fie milă? 

— Atunci duceţi-i pe furiş această scrisoare din 
partea mea. 

— Bine! 

Copilul luă scrisoarea şi pacheţelul cu orez, fugi la 
magazie şi începu să ţipe cât îl ţinea gura: 

—  Deschideţi-mi uşa de la magazie! Descuiaţuo! 
Descuiaţi-o! Daţi-mi drumul înăuntru! 

Maică-sa strigă la el: 

— De ce să ţi se deschidă uşa de la magazie? Ce te-a 
apucat? 

— Acolo-s cizmuliţele mele. Vreau cizmuliţele mele! 
urla Saburo ca din gură de şarpe, izbind cu pumnii în uşă, 
din toate puterile. 

Tiunagonul 11 iubea tare mult pe fiul lui cel mai mic. 

— Băiatul o fi vrând să se fudulească cu cizmuliţele 
lui. Deschideţi-i îndată uşa, porunci el. 

Doamna din odăile dinspre miazănoapte îi spuse cu 
severitate băiatului: 

— Am să deschid uşa, dar numai pentru o clipă! 
Pofteşte de nu zăbovi prea mult. 

Dar băiatul, alintându-se, continua să facă gălăgie i 

— Deschideţi, că de nu, sparg uşa! 

Până la urmă i se deschise. 

— Unde-or fi oare? 

Şi Saburo, lăsându-se pe vine şi prefăcându-se că îşi 
caută cizmele, îi strecură surorii sale scrisoarea şi 
pachetul. 

— Mare minune! Nu sunt aici, spuse el ieşind din 
magazie. 


— Ţi-arăt eu acuma ce înseamnă să te obrăzniceşti! îl 
ajunse Kitanokata din urmă pe băiat, dându-i o palmă 
zdravănă. 

Otikubo se apropie de o crăpătură prin care 
pătrundea o geană de lumină şi citi scrisoarea. Scrisoarea 
era însoţită de orezul fiert, dar sărmana fată nici nu se 
gândea la mâncare. 

Până la urmă, doamna din odăile dinspre 
miazănoapte chibzui şi hotări că totuşi trebuie să-i trimită 
mâncare lui Otikubo o dată pe zi. Fiica vitregă cosea cu aţă 
a măiestrie, încât nu era cuminte s-o lase să moară. 

Apoi îl chemă pe unchiu-său şi, în mare taină, îi spuse 
că a încuiat-o pe Otikubo din cutare şi cutare pricind şi că, 
în ce-l priveş. e, i se cere cutare şi cutare lucru. 

Ghiujul se bucură până peste poate de norocul ce 
dăduse peste el. Năucit de fericire, se hlizea cu gura până 
la urechi. 

— Deci ai să-tx petreci noaptea care vine în magazia 
unde este încuiată Otikube, zise doamna Kitanokatfi. 

Până a mai apuca să-i dea ea toate lămuririle, intră 
cineva în cameră şi trebuiră să se despartă. 

Între timp, Akogi primi de la Mitiori următoarea 
scrisoare: 

„Gând îmi amintesc de cuvintele tale pline de 
deznădejde, nici nu ştiu la ce să mă hotărăsc. 

Cât încă mai sunt în viaţă. 

În mine* speranţa e vie. 

Ne vom vedea din nou. 

Iar tu îmi spui. «Am să m/) r.» 

Vai! Ce vorbă cumplită! 

Iubita mea! Te rog să nu te pierzi cu firea. Ah, cât de 
mult aş vrea să fiu acum închis împreună cu tine ca să te 
pot linişti!” 

Purtătorul de spadă îi scria şi el lui Akogi: 


„Când mă gândesc la cele ce ni s-au întâmplat, mă ia 
cu frig. Zac în pat tot timpul. De bună seamă că tânăra 
noastră stăpână mă face vinovat de toate. Mi-e sufletul 
tare apăsat. Mă bate gândul să mă călugăresc”. 

Akogi îi scrise drept răspuns lui Mitiori: 

„Am citit cu cinstire scrisoarea dumneavoastră. Nu 
există nicio posibilitate să vă aranjez o întâlnire. Uşa 
rămâne închisă, au încuiat-o şi mai tare. Am să mă 
străduiesc să-i strecor stăpânei mele scrisoarea de la 
dumneavoastră şi să căpătaţi şi răspuns”. 

Îi scrise şi purtătorului de spadă, împărtăşindu-i 
toate necazurile şi grijile ei. 

În partea a doua se va povesti cu de-amănuntul ce s-a 
mai întâmplat apoi cu eroii noştri. 

a 

Akogi se tot învârtea prin preajma magaziei cu 
scrisoarea lui Mitiori în mână, bătându-şi capul cum să 
facă să i-o strecoare stăpânei sale, însă uşa era încuiată 
bine. Fir-ar să fie!” oftă Akogi. 

Mitiori şi purtătorul de spadă, la rândul lor, îşi băteau 
şi ei capul cu fel de fel de închipuiri, care de care mai 
năstruşnice, cum s-o răpească pe Otikubo. 

„Din cauza mea suferă ea asemenea chinuri”. La 
gândul acesta, pe Mitiori îl cuprinse o şi mai mare milă de 
Otikubo. Nu mai făcea altceva decât să tot plănuiască şi să 
tot chibzuiască cum să facă şi ce să facă s-o salveze cât 
mai repede pe iubita lui şi pe urmă să se răzbune atât de 
crunt pe maşteră, încât să nu-l mai uite îs vecii vecilor! 

Mitiori era răzbunător din fire şi nu ştia să ierte 
jignirea. 

Între timp, Senagon, cea care venise s-o ajute pe 
Otikubo, aduse un răvaş de la domnul Kata-no. Când auzi 
că Otikubo fusese alungată din casă şi încuiată în magazie, 
se mohori cu totul. 


„Ah, sărmana. Ce-o aşteaptă? Ce-o mai fi cu ea? Tare 
câinoşi sunt oamenii”. Aşa oftau, plângând amarnic, 
Senagon şi Akogi. 

Se înserase, şi Akogi tot nu izbutise să găsească un 
prilej pentru a-i strecura lui Otikubo scrisoarea de la 
iubitul ei. 

lacătă însă că maştera le porunci slujnicelor din casă 
să coasă repede un săculeţ pentru flautul ginerelui ei, 
kuradoul, şi gândea că săculeţul e gata de mult, dar 
asemenea mâini dibace nu s-au găsit printre femeile acelea 
şi niciuna dintre ele nici măcar nu se atinsese de lucru. 

Aşa că, până la urmă, Kitanokata descuie uşa de la 
magazie, intră acolo şi-i porunci lui Otikubo: 

— Ia şi coase cât mai repede un săculeţ pentru flautul 
ăsta. 

— Nu pot, abia mai răsuflu aici, răspunse Otikubo 
fără a ridica ochii. 

— Dacă n-ai să faci imediat ce-ţi spun, am să te arunc 
în pivniţă. Te-am lăsat în viaţă numai pentru ca să poţi să 
coşi pentru mine, când îţi poruncesc, o ameninţă 
Kitanokata. 

Otikubo se sperie că maştera chiar ar putea să-şi 
îndeplinească ameninţarea şi, oricât de rău se simţea, se 
ridică anevoie de pe podea şi se apucă de cusut. N 

Akogi ochise pe dată că uşa magaziei era deschisă, II 
strigă pe Saburo şi începu să-l roage: 

— Tinere domn, dumneavoastră aţi fost întotdeauna 
atât de bun şi întotdeauna aţi stat de vorbă cu mine cu 
atâta plăcere, îndepliniţi-mi vă rog o rugăminte. Strecuraţi 
surioarei dumneavoastră Otikubo această scrisoare, numai 
aveţi grijă ca mama dumneavoastră să nu bage de seamă. 

— Bine, răspunse băiatul, fără a sta prea mult pe 
gânduri, şi alergă în magazie. Şezu jos lângă sora lui, se 
prefăcu că se uită la flaut şi strecură scrisoarea în pliurile 


rochiei ei. 

Otikubo ardea de nerăbdare să afle ce-i scrie Mitiori, 
dar mai întâi trebuia să isprăvească de cusut săculeţul, 
îndată ce Kitanokata îl luă să i-l ducă ginerelui, Otikubo 
citi mesajul lui Mitiori. Bucuria ei era fără margini. Dar 
cum să scrie răspunsul, când nu avea nici pensulă, nici 
tuş? Nu avea la îndemână decât acul de cusut. 

Otikubo zgârie cu acul pe un petec de hârtie: 

rAdânc în inimă păstrez 

Iubirea mea. 

Și voi pieri 

Cum piere roua dimineaţa. 

Pe nesimţite. 

Iată la ce mă gândesc eu acum, mereu!” 

Între timp se întoarse maştera: 

— Săculeţul pentru flaut l-ai cusut foarte bine, exact 
pe măsură. Însă tatăl tău s-a supărat că am descuiat uşa, 
zise ea trăgând uşa şi dând s-o încuie iarăşi cu lacătul. 

Otikubo se rugă: 

— Vă rog să-i porunciţi lui Akogi să aducă din odaia 
mea sipeţelul cu piepteni. 

Maştera o chemă pe Akogi şi-i spuse: 

— Otikubo te roagă să-i duci sipeţelul. 

Akogi i-l duse. Când i-l dădu, Otikubo îi strecură în 
mână scrisoarea. Akogi o ascunse repede. 

Când o trimise lui Mitiori, adăugă din parte-i: 

„Scrisoarea e scrisă în grabă, în timpul cât a fost 
lăsată uşa deschisă pentru ca stăpâna mea să poată să 
coasă săculeţul de flaut”. 

Rândurile acestea îl întristară şi mai rău pe tânărul 
domn. 

Se apropie seara. Bătrânul unchi, cuprins de 
frigurile. dragostei, aştepta înfrigurat clipa fericită. Veni la 
Akogi şi-i spuse zâmbind semeţ;: 


— Hei, Akogi, de-acum ai grijă să mă cinsteşti şi să te 
dai bine pe lângă un bătrân ca mine. 

Akogi se încruntă, părându-i ciudate vorbele lui. 

— Adică cum să înţeleg spusele acestea? întrebă ea. 

— Din porunca, stăpânei noastre, Otikubo mi-a fost 
dată cu totul în seamă. Iar tu, precum se ştie, eşti slujnica 
ei. 

Akogi se cutremură, ochii i se umplură de lacrimi, se 
stăpâni însă şi se prefăcu că e foarte bucuroasă. 

— Ah, aşa! Domnişoara mea s-o fi săturat să stea 
„încuiată de una singură. În doi are să-i fie mai vesel. Dar 
stăpânul, tatăl ei, şi-o fi dat încuviințarea? Sau e vorba 
numai de voinţa stăpânei? întrebă ea. 

— Păi da, a binevoit să-şi dea şi el încuviințarea. Sât 
despre stăpână, soţia lui, nici nu mai încape vorbă... 

Ghiujul era în culmea fericirii. 

„Ce-i de făcut? se gândi Akogi. Pe Otikubo o paşte o 
nouă nenorocire. Trebuie să-l vestesc de îndată pe tânărul 
domn...” 

— Când va avea loc fericitul eveniment? îl întrebă ea 
pe moşneag, căutând să-şi ascundă spaima. 

— În seara aceasta, răspunse el. 

— Cum în seara aceasta?... Păi, astăzi este tocmai 
ziua de post şi de rugăciune a domnişoarei Otikubo. Ar 
putea ea oare să se învoiască? 

— Păi, s-a aflat că are un drăguţ. Aşa că ar fi 
primejdios să mai zăbovim. Cu cât vom face mai repede 
nunta, cu atât mai bine. 

Şi spunând acestea, moşul plecă. 

Nu se poate zugrăvi spaima care o cuprinse pe Akogi. 

Profitând de faptul că Kitanokata tocmai îi servea 
cina tiunagonului, se apropie pe furiş de magazie şi bătu la 
uşă. 

— Cine-i? se auzi dinăuntru vocea lui Otikubo. 


— Vă pândeşte o nouă nenorocire, începu Akogi. Fiţi 
cu ochii în patru. Eu am izbutit să spun că astăzi e ziua 
dumneavoastră de post şi de rugăciune... Of, mare 
nenorocire! Ce-i de făcut? 

Dar se auziră nişte paşi şi trebui să fugă. 

Inima bietei Otikubo se frângea de deznădejde. Ce-o 
mai aşteaptă? Nu mai are nicio scăpare. Toate nenorocirile 
din trecut i se păreau acum o nimica toată. N-avea unde să 
fugă, n-avea unde să se ascundă. Nu-i mai rămânea decât 
un singur lucru: să moară. Să moară pe loc. „Ah, cum mă 
doare pieptul Apăsându-se cu mâinile peste sân, Otikubo 
începu să plângă în hohote. 

Se înserase de-a binelea. După ce se aprinseră 
opaiţele, tiunagonul, cum avea de mult tabietul, se duse să 
se culce. Kitanokata, potrivit înţelegerii cu unchiul ei, 
descuie uşa de la magazie şi, când intră înăuntru, o văzu 
pe Otikubo cum zăcea cu faţa la podea, sughiţând de 
plâns. 

— Ce-i cu tine? De ce gemi aşa? o întrebă maştera. 

— Mă doare pieptul... Parcă am un cuţit înfipt în el, 
şopti abia auzit Otikubo. 

— O, sărmana... Poate ai mâncat ceva ce nu ţi-a priit. 
Lasă-l pe unchiul meu să te examineze. Că e doctor 
priceput. 

Otikubo înţelese gândul mârşav al maşterii. 

— Nu, ce spuneţi, de ce? E o răceală obişnuită... N- 
am nevoie de doctor, se grăbi fata să răspundă. 

— Dacă te doare pieptul, nu e bine deloc, stărui 
maştera, în timp ce unchiul se ivea şi el. Veniţi încoace! îl 
chemă Kitanokata. 

Iar el numaidecât se apropie de Otikubo. 

— Pe fata noastră o doare pieptul. Examinaţi-o şi 
daţi-i leacul potrivit, porunci doamna din odăile dinspre 
miazănoapte. Şi plecă, lăsând-o pe Otikubo în grija 


moşneagului. 

— Eu ţi-s doctorul. Te vindec îndată de orice boală- 
Incredinţează-mi-te pe de-a-ntregul, că din noapteaceasta 
eu am să-ţi port de grijă. 

Teniaku-no suke îi băgă mâna în sân să-i pipăie 
pieptul. Otikubo plânse, ţipă, dar nu avea cine să-i sară în 
ajutor. 

Primejdia o sili să fie isteaţă. Gemu printre lacrimi: 

— Sunt bucuroasă că veţi avea grijă de mine. Acum 
însă mă chinuieşte o durere amarnică... 

— Aşa, aşa. Te doare tare? Aş fi bucuros să mă doară 
pe mine în locul tău, spuse curtenitor bătrânul, strângând- 
o în braţe pe Otikubo. 

După ce îl lăsase pe moşneag împreună cu Otikubo, 
Kitanokata se duse să se culce liniştită, fără să mai încuie 
uşa la magazie. 

Akogi, la rându-i, mistuită de grijă, se apropie de 
magazie şi băgă de seamă că uşa este întredeschisă. 
Rămase cu gura căscată, dar se şi bucură totodată. 
împingând uşa la perete şi intrând în magazie, Akogi îl 
văzu pe teniaku-no suke cum şedea jos pe vine. Akogi simţi 
că i se opreşte inima. lată că totuşi ghiujul cutezase să 
intre la Otikubo. 

— Ce căutaţi aici? Nu v-am spus că astăzi domnişoara 
tine post? De ce vă băgaţi aşa? îşi vărsă Akogi năduful. 

— Nucţi fie teamă. Ori crezi că am venit aici cu vreun 
gând rău? Doamna din odăile dinspre miazănoapte mi-a 
poruncit s-o doftoricesc de junghiurile din piept, o lămuri 
moşul. 

Akogi luă seama că moşneagul nu-şi dezbrăcase 
hainele de pe dânsul. 

Pe Otikubo o chinuia o durere de nesuportat şi, pe 
deasupra, plângea întruna de spaimă şi de amărăciune. 
Akogi se sperie ca nu cumva Otikubo să se îmbolnăvească, 


văzând-o cât de disperată era. 

— Ce ziceţi de o piatră încălzită pe care s-o punem pe 
locul dureros? întrebă Akogi. 

— Ar fi bine, zise Otikubo. 

— N-avem pe nimeni în afară de dumneavoastră, care 
să ne poată ajuta, îi spuse Akogi moşului. Vă rugăm să 
încălziţi o piatră şi s-o aduceţi încoace. Toţi cei din casă 
dorm şi dacă aş cere eu să fie încălzită piatra, n-are să m- 
asculte nimeni. Acest prim serviciu din partea 
dumneavoastră i-ar dovedi tinerei mele  stăpâne 
sinceritatea dragostei dumneavoastră. 

Moşul râse plin de bucurie: 

— Aşa e, aşa e. Nu mai am mult de trăit, dar dacă mă 
roagă cineva din tot sufletul, sunt gata să fac orice. Mişc şi 
munţii din loc. Iar să aduc o piatră încălzită e pentru mine 
o nimica toată. O pot încălzi şi cu focul inimii mele. 

— Dacă-i aşa, atunci grăbiţi-vă, îl zori Akogi pe 
moşneag. 

„Cum să rostuiesc treaba? Muierea asta prea îşi bagă 
nasul unde nu-i fierbe oala, da pe de altă parte trebuie să-i 
dovedesc miresei curăţenia dragostei mele”. Gândind aşa, 
teniaku-no suke se duse să facă rost de o piatră fierbinte. 

— Multe necazuri aţi îndurat în casa asta, dar 
năpastă ca năpasta de-acum nu s-a mai pomenit. Ce 
scăpare mai aveţi? Oare pentru care păcate din vieţile 
dumneavoastră anterioare înduraţi atâtea chinuri? lar 
maştera dumneavoastră ce înfăţişare va avea oare la o 
nouă reîncarnare? Mare păcat îşi face, bodogănea Akogi. 

— Ah, mi se întunecă minţile, nu mai pricep nimic... 
De ce oi fi ajuns să mai trăiesc şi clipa aceasta? Mi-e rău, 
tare rău. Şi ticălosul de moşneag nu-mi dă pace! încuie 
uşa, să nu mai poată intra. 

— Păi, atunci are să se mânie şi are să se facă şi mai 
sâcâitor. Mai bine străduiţi-vă să-l îmbunaţi cumva. De-aţi 


fi avut vreun ocrotitor în această casă, atunci avea rost să 
vă încui aci, iar mâine dimineaţă îi cereaţi lui ocrotire. Dar 
aşa?... Iubitul dumneavoastră vă plânge din tot sufletul, 
dar nu are cum să răzbată până la dumneavoastră. Nu ne-a 
mai rămas decât să ne rugăm zeilor pentru mântuire! 
exclamă Akogi. 

Aşa era, sărmana Otikubo nu avea pe nimeni care s-o 
apere. Surorile ei erau nepăsătoare şi n-avea ce să aştepte 
de la ele. Numai lacrimile fierbinţi şi vorbele lui Akogi îi 
mai uşurau sufletul. 

— Nu mă părăsi, nu mă lăsa singură în noaptea asta! 
se rugă ea de Akogi, când veni teniaku-no suke cu piatra 
fierbinte, învelită într-o pătură. 

Otikubo luă piatra fără pic de tragere de inimă. 
Sufletul îi era plin de spaimă şi de buimăceală. 

Bătrânul se dezbrăcă şi se culcă, apoi o trase pe fată 
înspre el. 

— Ah, vă rog, fiţi mai cu băgare de seamă! Am nişte 
junghiuri cumplite. Când stau în capul oaselor, mi-e mai 
uşor. Dacă chiar vă gândiţi la fericirea noastră viitoare, 
atunci daţi-mi pace măcar în noaptea aceasta, îl imploră 
Otikubo pe moşneag, cu glasul plin de suferinţă. 

Akogi o susţinu: 

— Doar nu aveţi cine ştie ce de aşteptat, numai până 
mâine seară. Stăpâna mea e bolnavă rău, şi-apoi mai este 
şi în zi de post. 

„Asta aşa-i”, se gândi el. 

— Atunci poate să aţipesc un pic cu capul sprijinit de 
dumneavoastră, zise moşul şi puse capul pe genunchii lui 
Otikubo. 

Oricât de silă îi era lui Akogi să se uite la un 
asemenea mire, se bucură totuşi că datorită bătrânului 
putuse să pătrundă în magazie şi să stea toată noaptea 
lângă stăpâna ei scumpă. 


Teniaku-no suke începu să sforăie de îndată. 

„Nu seamănă deloc cu Mitiori când doarme!” îl 
compara Otikubo în gând cu iubitul ei, şi bătrânul i se păru 
şi mai nesuferit. 

Akogi nu închise ochii toată noaptea, bătându-şi 
capul cum s-o scape de necaz pe tânăra ei stăpână. 

Pe la miez de noapte, moşul, trezindu-se, văzu că 
Otikubo suferea de dureri încă şi mai rele decât seara. 

— Of, sărmana de dumneata! Cum de s-o fi brodit să 
te îmbolnăveşti atât de rău chiar în prima noapte a nunţii 
noastre? 

Şi spunând aceasta adormi la loc. 

În sfârşit, se iviră şi zorile mult aşteptate. Amândouă 
femeile răsuflări uşurate. 

Akogi îl zgâlţâi cu putere pe moşneagul care dormea 
dus: 

— S-a luminat de-a binelea. Duceţi-vă la 
dumneavoastră. Şi ţineţi-vă gura, niciun cuvânt nimănui! 
Dacă doriţi să vă trăiţi veacul în deplină înţelegere cu 
stăpâna mea, atunci ascultaţi-o fără cârtire. 

— Adevărat. Aşa m-am gândit şi eu, spuse bătrânul, 
şi-şi luă tălpăşiţa cu pas nesigur, încovoindu-şi spatele şi 
frecându-şi ochii lipiţi de somn. 

Akogi trase uşa şi se grăbi să ajungă cât mai repede 
în odaia ei, ca nu cumva să bage de seamă cineva unde îşi 
petrecuse noaptea. Peste puţin timp, primi o scrisoare de 
la bărbatu-său. 

„Noaptea trecută am răzbit cu greu să ajung la casa 
noastră, scria purtătorul de spadă, dar poarta era închisă 
şi nimeni nu mi-a deschis. A trebuit să fac cale întoarsă. 
Tânărul meu stăpân, străin de mi-ar fi şi tot m-ar durea 
inima când îl văd cum se chinuie şi se mistuie. Trimit şi de 
la el o scrisoare. La noapte voi încerca să vin iar”. 

„Trebuie să duc scrisoarea, se gândi Akogi. Acum 


parcă-i momentul potrivit”. 

Se întoarse în fugă la magazie, dar vai, maştera 
tocmai punea lacătul la uşă! Necăjită, Akogi făcu cale 
întoarsă, în drum însă îl întâlni pe teniaku-no suke, care şi 
el aducea pentru Otikubo o scrisoare de dragoste. Ce 
noroc! Akogi îi luă scrisoarea şi alergă înapoi. 

— lată un răvaş de la domnul teniaku-no suke, îi 
spuse ea maşterii. M-a rugat stăruitor să i-l dau doamnei 
Otikubo. 

Doamna din odăile dinspre miazănoapte nu-şi 
ascunse mulţumirea şi spuse zâmbind: 

— Vrea să afle cum se mai simte logodnica lui? Asta-i 
foarte bine. Fie ca logodnicii să se îndrăgească reciproc! 

Şi deschise uşa. 

Akogi, bucuroasă că izbutise s-o amăgească pe 
bătrâna stăpână, îi duse lui Otikubo scrisoarea de la 
Mitiori împreună cu cea de la moşneag. 

Otikubo citi mai întâi ce-i scria iubitul ei: 

„O, cât de trist sunt. Cu fiecare zi de despărţire, 
iubirea mea pentru tine sporeşte. 

Nelinişti grele mă frământă Departe de iubita mea. 

Noaptea mă chinuiesc cumplit 

Voi ştiţi cele dintâi aceasta. 

O, mâneci ale hainei mele, scăldate de lacrimi. 

Ah, ce va fi cu noi acum?” 

Citind scrisoarea, Otikubo simţi o duioşie nesfârşită 
faţă de iubitul ei, şi-i răspunse: 

„Dacă dumneavoastră suferiţi atât de mult numai 
compătimindu-mă, atunci eu ce v-aş mai putea spune 
despre chinurile mele? 

Mă doare inima cumplit. 

Perlele tristeţii-mi de moarte. Se preschimbă în râuri 
de lacrimi... 

Dar cel mai mult mă doare că încă mai sunt în viaţă”. 


La scrisoarea moşneagului îi era şi silă să se uite. Nu- 
i răspunse decât atât: „O las pe Akogi să vă răspundă în 
locul meu. 

Akogi luă scrisorile şi ieşi din magazie. lată ce citi 
Akogi în scrisoarea moşneagului: 

„Ah, ah, sărăcuţa de tine, cât ai suferit toată noaptea! 
Mă bântuie gândul că un destin rău şi-a râs de mine. O, 
scumpa mea, la noapte să mă întâmpini cu chipul voios. 
Când sunt lângă tine, îmi pare că mă nasc a doua oară şi 
că mi se întorc tinereţile. O, comoara mea! 

Oamenii răi râd de mine şi-mi zic - «Copac uscat». 

Nu da crezare acestor vorbe goale - Căldura- 
mbietoare-a primăverii Mă face să-nfloresc din nou”. 

Scrisoarea moşului o umplu pe Akogi de dezgust, 
totuşi ticlui următorul răspuns: 

„Stăpâna mea tot se mai simte tare bolnavă şi nu este 
în stare să vă răspundă personal. lar eu vă spun de la 
mine: 

Uscat de-a binelea-i copacul. 

Zilele-i sunt numărate. 

Spune, e oare cu putinţă să mai înflorească vreodată 
Crengile-i moarte?" 

Pe Akogi o prinse teama că teniaku-no suke se va 
supăra că-i scrisese atât de sincer ce gândea, însă moşul 
se arătă mulţumit. 

Pe urmă, Akogi îi trimise şi purtătorului de spadă o 
scrisoare: 

„Şi eu aş fi vrut să mă văd cu tine noaptea trecută ca 
să-ţi povestesc toate câte se petrec aici şi să aud o vorbă 
de mângâiere, dar, dacă n-ai izbutit să ajungi la mine, ce să 
fac? Scrisoarea de la stăpânul tău am reuşit s-o transmit 
cu mare greutate. Aici la noi s-a întâmplat o nouă 
nenorocire. Trebuie să mă sfătuiesc cu tine numaidecât”. 

Maştera, liniştită acum că o dăduse pe Otikubo în 


seama moşneagului, nu se mai dovedi atât de riguroasă cu 
încuiatul lacătului la magazie. Aşa că Akogi se bucură. Mai 
apoi însă, pe măsură ce se apropia noaptea, începu s-o 
cuprindă îngrijorarea: „Vai, ce are să se întâmple la 
noapte!” 

Se gândea întruna cum s-ar putea înţepeni mai cu 
nădejde uşa pe dinăuntru. 

Moşneagul, întâlnind-o pe Akogi, se interesă: 

— Ei, cum se mai simte stăpâna ta? 

— O, e încă foarte bolnavă. 

— Da ce-o fi având? se alarmă moşul, de parcă 
Otikubo ar fi şi trecut în proprietatea lui deplină. 

Lui Akogi i se făcu greață. 

Intre timp, Kitanokata, în dârdora pregătirilor, nu-şi 
găsea locul. Era ajunul mult aşteptatului hram al templului 
Kamo. 

— Vreau s-o duc negreşit pe fiică-mea, Sannokimi, la 
praznicul de mâine. Întrucât, oricum, printre dansatori va 
fi şi soţul ei. 

Când o auzi, Akogi gândi imediat: „lată prilejul pe 
care-l aşteptăm!” Inima sta să-i sară din piept de bucurie. 
„Numai de-am izbuti să scăpăm de nenorocirea din 
noaptea aceasta”. Găsi o bucăţică de lemn de dimensiuni 
potrivite şi, ascunzând-o la subsuoară, aşteptă un moment 
prielnic. 

Pe urmă, când în casă se auziră câteva îndemnuri „E 
timpul să aprindem luminile! „Akogi se furişă până la uşa 
magaziei şi înfipse bucata aceea de lemn în şanţul din 
grinda de sus pe care alunecă uşa, în aşa fel ca noaptea, 
pe întuneric, să nu poată fi găsită prea lesne pe pipăite. 

Otikubo, la rându-i, îşi frământa mintea tot gândind 
la vreun chip de scăpare. Din fericire, în magazie se afla o 
ladă uriaşă din lemn de criptomerie!?. Fata, târând cu greu 

lada, blocă pe dinăuntru uşa magaziei. Apoi, tremurând din 
tot trupul, se ruga de toţi zeii şi de toţi Buddha: „O, fie-vă 
milă de mine, faceţi aşa ca moşneagul să nu poată 
deschide uşa”. 

Maştera îi încredinţă bătrânului cheia de la magazie. 

— Ia-o! După ce vor adormi toţi, strecoară-te tiptil în 
magazie. 

Şi se sculă mulţumită. 

Când totul se linişti în casă, teniaku-no suke plecă la 
magazie şi descuie cu cheia lacătul. Auzind zgomotul cheii, 
pe Otikubo o cuprinse groaza. 

Teniaku-no suke încercă să deschidă uşa, dar 
deschide-o dacă poţi! Uşa nici nu se clintea din loc. 
Moşneagul se trudi în fel şi chip, dar nu izbuti. 

Akogi, pitită prin preajmă, auzise şi ea zgomotul şi 
aştepta să vadă ce se va întâmpla. Taniaku-no suke cerceta 
pe pipăite, căutând să descopere de ce rămâne uşa 
înţepenită, dar nu reuşi în niciun fel să dea de pana de 
lemn. 

— Ciudat lucru. Oare să se fi încuiat pe dinăuntru? 
Hei, fetiţe», nu cumva vrei să-ţi baţi joc de mine? Păi, eu 
mă aflu aici din voinţa binevoitoare a părinţilor tăi, ei mi 
te-au dăruit. N-ai să-mi scapi! se burzului moşneagul. 

Incepu să bată cu pumnii în uşă, o îmbrânci cu 
umărul, o zgâlţâi, se trudi în fel şi chip s-o împingă în 
lături, dar uşa era bine înţepenită, iar pe deasupra mai era 
şi proptită pe dinăuntru. Aşa că nu numai că nu remşi s-o 
deschidă, dar n-o clinti nici măcar cu un deget. 

„Acuşi o deschid!” se îndemna teniaku-no suke, dar 
întunericul nopţii sporea, picioarele îi îngheţaseră pe 
scândurile reci ale podelei, frigul iernii îl pătrundea până 
la oase. 

De multă vreme suferea teniaku-no suke de 

pântecăraie. Acum, îmbrăcat cam subţire, cu picioarele 
sloi pe podeaua de scândură, dârdâind de frigul aprig, 
deodată mormăi: „N-a, c-am păţit-o! Am dat de belea!... 
Vai, vai, vai!” 'Ţinându-se de brăcinari, o tuli la fugă cât îl 
ţineau picioarele. Dar tot nu uită să încuie mai întâi lacătul 
şi să ia cheia cu el. 

Akogi îl blestemă în sinea ei că nu uitase să ia cheia, 
dar se şi bucură că uşa totuşi nu cedase. Işi lipi buzele de 
uşă şi şopti: 

— Moşneagul a fugit. L-o fi apucat pântecăraia lui, 
aşa că nu se ştie dacă o să se mai întoarcă. Culcaţi-vă 
liniştită. Mie mi-a venit bărbatul şi mă aşteaptă. Scrisoarea 
dumneavoastră va fi transmisă tânărului domn. 

Purtătorul de spadă o aştepta nerăbdător pe Akogi. 

— De ce ai întârziat atâta? Ce se petrece acolo? Tot o 
mai ţin pe stăpână închisă în magazie? Mi-e inima grea de 
griji! Cât despre stăpânul meu, nici nu-ţi poţi închipui ce 
zbuciumat e. Vrea să vină şi s-o fure pe la miezul nopţii. 
Mi-a poruncit să pregătesc totul! 

— Pe la noi e tot mai rău. Uşa de la magazie du se 
mai deschide decât o dată pe zi, cât să i se dea de mâncare 
stăpânei mele. Afară de asta, au mai năpădit-o şi cu alte 
necazuri. Maştera are un unchi, un prăpădit de moşneag, 
şi i-a făgăduit că-l însoară cu stăpâna mea, i-a şi dat cheia 
de la magazie şi i-a poruncit să-şi petreacă noaptea 
aceasta cu ea. Deocamdată nu i-a mers treaba, că noi am 
înţepenit bine uşa din amândouă părţile. Moşul s-a tot 
frământat pe lângă uşă, până a îngheţat lemn. E şi bolnav 
de pântecăraie, aşa că până una alta a dat bir cu fugiţii. 
Stăpâna mea, când a înţeles ce pune la cale maştera, s-a 
speriat aşa de rău, încât a început s-o doară pieptul, şi au 
lăsat-o puterile... îi povestea Akogi cu lacrimi în ochi 
purtătorului de spadă întâmplările din noaptea aceea. 

Tânărul fierbea de indignare, dar când Akogi îi 


povesti păţania de la urmă a boşorogului, izbucni în hohote 
de râs. 

— Bine zice stăpânul meu: „Am s-o fur pe iubita raea, 
apoi am să mă răzbun pe maştera cea crudă, am să mă 
răzbun fără milă! u 

— Mâine întreaga familie se duce la templul Kamo, să 
asiste la dansurile în cinstea praznicului, îi spuse Akogi 
purtătorului de spadă. E timpul cel mai potrivit să veniţi s- 
o luaţi pe stăpâna mea. Acasă nu va mai rămâne aproape 
nimeni... 

— Minunat! Prilej mai bun nici că se putea găsi. De- 
ar veni mai repede ziua de mâine. 

Aşa îşi petrecură noaptea Akogi şi purtătorul de 
spadă, sporovăind cu însufleţire. 

În sfârşit, afară se lumină de ziuă. 

Între timp, teniaku-no suke, uitând de zorurile 
drăgostelilor, îşi spălase nădragii, apoi îl podidise somnul. 

De cum se iviră zorii, purtătorul de spadă dădu fuga 
la tânărul lui stăpân. 

— Ce zice soţia ta? îl întrebă el. 

— lată ce m-a însărcinat să vă spun. 

Şi purtătorul de spadă îi înşiră vorbă cu vorbă tot ce-i 
spusese Akogi. 

Povestea cu moşneagul fu pentru Mitiori ceva de 
neîndurat mai, mult a suferit Otikubo!... Este de 
neînchipuit...” 

— O vreme n-am să mai locuiesc aici, în casa 
părintească, spuse Mitiori, ci am să mă mut în Palatul cel 
Mic -  Nidzedono. Du-te acolo, deschide ferestrele, 
aeriseşte bine şi fă curat peste tot. 

După ce îl trimise cu această poruncă pe purtătorul 
de spadă, tânărul rămase singur. Era cuprins de emoția 
plină de bucuria aşteptării. „Ah, de-aş elibera-o mai repede 
pe Otikubo!” 


În vremea asta, ascunzându-şi neliniştea faţă de 
privirile străine, Akogi îşi făcea şi ea planuri în legătură eu 
scăparea lui Otikubo. 

x 


Pe la amiază, în casa tiunagonului se stârni zarvă 
mare. Doamna Kitanokata, însoțită de două dintre fiicele 
sale cele mai mici şi de câteva slujnice, era gata de plecare 
la templul Kamo. La scară traseră două căleşti. îi ciuda 
zorului, maştera nu uitase totuşi să trimită la teniaku-no 
suke după cheia de la magazie. 

— Mi-e frică să nu descuie cineva uşa în lipsa mea. 
La mine stă mai bine, zise ea, şi luă cheia cu sine. 

Akogi o blestemă aprig pe maşteră pentru simţul ei 
de prevedere. 

Tiunagonul însuşi ţinuse şi el să meargă la praznic, 
ca să-l vadă pe ginerele său cum dansează. Aşa că întreaga 
familie purcese la drum. 

Akogi, fără a mai zăbovi nicio clipă, trimise un 
călăreț la purtătorul de spadă, să-i ducă vestea cea 
fericită. 

Mitiori nu mai stătu nici el pe gânduri. Alese o 
caleaşcă pe care o folosea numai la prilejuri rare, porunci 
să fie împodobită cu perdele frumoase de culoarea 
frunzelor căzute şi pomi zorit la drum, înconjurat de o pază 
alcătuită dintr-o mulţime de slugi. Purtătorul de spadă 
mergea călare în frunte. 

La casa tiunagonului era pustiu şi domnea tăcerea. 
Aproape toate slugile plecaseră odată cu stăpânul. 

Caleaşca lui Mitiori opri în faţa porţii. Purtătorul de 
spadă intră pe uşa tainică şi o anunţă pe Akogi: 

— Caleaşca a sosit. Unde să tragem? 

— Veniţi la intrarea dinspre miazănoapte, în dosul 
casei. 


Auzind gălăgie, singurul slujitor care fusese lăsat să 
păzească locuinţa ieşi afară şi întrebă nedumerit: 

— A cui este caleaşca aceasta? Stăpânii tocmai au 
binevoit să plece... 

— E-a noastră, e a noastră, nu-ţi face grijă!... Le duce 
pe femeile din suita’ stăpânei noastre... 

Şi trăsura intră cu zgomot în curte. 

— Hai, repede! strigă Akogi. 

Mitiori sări din trăsură şi se repezi la magazie. Uşa 
însă era sub lacăt. 

— Aşa va să zică, Otikubo e încuiată aici! j 

La acest gând, inima sta să-i sară din piept. Incercă 
lă smulgă lacătul, dar acesta nu cedă. Atunci Mitiori îl 
chemă pe purtătorul de spadă şi împreună sparseră uşa. 
Purtătorul de spadă se trase apoi respectuos la o parte. 

Când Mitiori o văzu pe iubita sa Otikubo, o luă în 
braţe şi aşa o duse până la caleaşca. 

— Akogi, suie şi tu, porunci el. 

Lui Akogi îi era ciudă ca maştera să fi rămas 
încredinţată că între stăpâna ei şi teniaku-no suke ar fi fost 
ceva. Aşa că făcu sul cele două scrisori pe care moşneagul 
i le trimisese lui Otikubo, le aşeză în aşa fel încât să poată 
fi văzute lesne de către maşteră, luă sipeţelul de piepteni 
şi hainele de la mătuşă-sa şi alergă la caleaşcă. 

Trăsura zbură pe poartă afară, parcă pe aripile 
bucuriei. Inimile celor din caleaşcă erau pline de fericire. 
Dincolo de poartă aşteptau slujitorii lui Mitiori. Sub paza 
lor, caleaşca se îndreptă spre palatul Nidzedono. 

Acolo nu existau priviri străine, prin urmare nu era 
niciun motiv de jenă. Îndrăgostiţii, plângând şi râzând, îşi 
povesteau toate câte li se întâmplaseră de când nu se mai 
văzuseră. Când Otikubo povesti cum îl apucasc pe 
moşneag durerea de burtă, Mitiori se tăvălea de râs. 

— Un iubit nu prea curăţel. Dar ce ochi va face 


maştera când va afla totul! 

După ce îşi spuseră tot ce aveau de spus, adormiră în 
patul lor conjugal. 

— Acum s-a terminat cu zbuciumul nostru, răsuflară 
uşuraţi purtătorul de spadă şi Akogi. 

Seara, tinerilor stăpâni li se servi cina. Purtătorul de 
spadă se îngriji gospodăreşte să nu le lipsească nimic. 

Tiunagonul, de cum se întoarse de la praznic, se duse 
în primul rând să cerceteze magazia. Văzu uşa spartă cu 
cadru cu tot... înmărmuriră toţi. Inăuntru, nici suflet de 
om! Ce-i asta? Tâlhărie în nămiaza mare! Se stârni o zarvă 
nemaipomenită. 

— Oare n-a rămas nimeni de pază acasă? urlă 
tiunagonul mâniat. Răufăcătorii s-au strecurat la magazia 
tainică, au spart uşa, au scos ce-au vrut, şi nimeni nu i-e 
oprit. Sine a păzit casă, răspundeţi! 

De supărare, maştera îşi pierduse graiul. Câte măsuri 
luase, şi totuşi Otikubo a fugit. Se repezi s-o caute pe 
Akogi, dar ia-o de unde nu-i. Deschise odaia lui Otikubo 

— Odaia goală. Totul pierise, ca un vis: şi paravanele, 
şi perdeaua cea bogată, şi sipeţelul de piepteni. 

Maştera se năpusti cu gura asupra fiicei sale, 
Sannokimi: 

— Hoa ta de Akogi a ta abia a aşteptat să lipsim de- 
acasă. De mult a-mi vrut eu s-o alung, dar tu m-ai rugat s-o 
iert, încredinţându-mă că te slujeşte bine. Iată rezultatul! 
împotriva voinţei mele, ai ţinut în casă o ticăloasă care n- 
are nici ruşine, nici inimă, nici nimic faţă de stăpânii ei!... 

Tiunagonul începu să-l descoasă pe slujitorul lăsat de 
pază acasă. Acesta îi răspunse: 

— Nu ştiu nimic. Am văzut numai că a sosit o 
caleaşca necunoscută, cu acoperişul împletit şi cu 
perdelele lăsate. Din ea au coborât câţiva inşi şi pe dată 
sau şi suit îndărăt şi au plecat. 


— Păi ăştia au fost! Oare puteau nişte femei singure, 
fără ajutorul cuiva, să spargă o uşă atât de zdravănă? E 
limpede că au primit ajutor de la nişte bărbaţi. Dar cine-s 
ei, şi cum de-au îndrăznit să pătrundă în casa mea în plină 
zi şi să săvârşească asemenea jaf fără de pereche? 

Oricât se înfuria tiunagonul, acuma era prea târziu. 
Răpitorilor le pierise urma. 

Între timp, Kitanokata găsi scrisorile pe care le 
lăsase Akogi anume la locul cel mai vizibil. Citindu-le, 
maştera pricepu că moşneagul nici nu se atinsese de 
Otikubo, şi se înciudă şi mai tare. Îl chemă pe teniaku-no 
suke şi începu să-l certe: 

— Otikubo a fugit. Ţi-am dat fata pe mână bizuindu- 
mă pe dumneata. Şi iată că n-ai ştiut s-o păzeşti. 
Nevolnicule, n-ai reuşit nici să te bucuri de ea! 

Şi îi arătă scrisorile > 

— Ia uite ce-am găsit. Scrisorile dumitale către ea... 
Le-a azvârlit aici, când a fugit... 

Moşul se supără: 

— Degeaba mă cerţi. Ieri noapte, când m-ai trimis la 
ea, suferea de nişte junghiuri în piept, aşa de grele, încât 
nu mi-a îngăduit nici s-o ating. Akogi nu s-a îndepărtat nici 
cu un pas de lângă ea şi m-a rugat întruna: „Aveţi răbdare 
în noaptea asta, numai în noaptea asta, stăpâna mea este 
în post şi în rugăciune”. Ce puteam să fac, dacă fata se 
chinuia aşa de rău din cauza durerilor? M-am aciuat uşurel 
lângă ea şi am adormit. Şi mă gândeam că noaptea 
următoare am s-o înduplec cu binişorul. Dar azi-noapte, 
când am dat să deschid uşa de la magazie, n-am reuşit, 
pesemne că o înţepenise pe dinăuntru. Am stat la uşă, pe 
scândurile reci de lemn, până noaptea târziu, tot căznindu- 
mă să deschid uşa, de-am răcit până la oase. Apoi m-au 
apucat nişte junghieturi prin burtă, după care m-au lăsat 
puterile. Am răbdat o dată, de două ori, tot gândind că voi 


reuşi să deschid uşa. Şi deodată mi s-a întâmplat beleaua. 
Am luat-o la fugă, fără a mai şti de mine. Până să-mi spăl 
îmbrăcămintea, sau şi ivit zorile. Nu, nu sunt de osândit 
pentru nicio vină. Ce să-i faci, aşa a ieşit, se apăra teniaku- 
no suke. 

Cu toată ciuda ei, Kitanokata nu se putu abţine să nu 
zâmbească. Cât despre slujnicele ei, ce să mai spunem? 

— Gata! Du-te de-aici. Degeaba m-am bizuit pe 
dumneata. 

Moşneagul se supără cumplit: 

— Mă cerţi degeaba. Sufletul mi-era plin de avânt 
tineresc şi gata de orice, dar, din păcate, am destui anişori 
şi lesne mi se poate întâmplă o anume scăpare. Cu ce-s 
vinovat? Şi toate numai din pricină că eu, om bătrân, m-am 
tot căznit să deschid afurisita aceea de uşă. 

Şi moşneagul plecă bombănind întruna. 

Toţi cei de faţă râdeau cu lacrimi. 

Însă micul Saburo spuse grav, ca un om matur: 

— Mamă, ai procedat rău. De ce ai încuiat-o pe 
surioara noastră în magazie şi de ce ai vrut s-o dai de soţie 
acestui bătrân prăpădit? Pe bună dreptate poate să creadă 
că ai fost crudă cu ea. Noi suntem mulţi fraţi şi surori, şi 
noi, copiii voştri, mai avem o viaţă întreagă în faţă, aşa 
încât vom avea destule ocazii să mai auzim de sora 
noastră, Otikubo, şi să ne întâlnim cu ea. Cum vom mai da 
ochii cu sora noastră? Are să ne crape obrazul de ruşine. 

— l-auzi ce nenorocire! răspunse maică-sa. Ce ne 
doare pe noi pe unde i-or sticli ei ochii? De-o fi să vă 
întâlniți cine ştie cum, vreodată, cu ticăloasa, vouă, 
copiilor mei, n-are ce să vă pese de ea. 

Se cuvine să spunem că micul Saburo era cel de-a] 
treilea fiu al doamnei din odăile dinspre miazănoapte. Fiul 
cel mai mare îndeplinea funcţia de cârmuitor al provinciei 
Etidzen şi locuia departe de capitală, iar cel de-al doilea fiu 


se călugărise. Numai Saburo rămăsese în casa părinţilor 
săi. 

Multă vreme a durat zarva în casă, dar ce ţi-a scăpat 
din mână e bun scăpat. Treptat s-au liniştit cu toţii şi s-au 
dus să se culce. 

În acest timp, la palatul Nidzedono se aprinseră 
făcliile. Mitiori o rugă apoi pe Akogi: 

— Povesteşte-mi acum în cel mai mic amănunt ce vi 
s-a întâmplat în aceste zile. Stăpâna ta a lăsat multe 
lucruri nespuse... 

Akogi prezentă în cele mai vii culori faptele lipsite de 
omenie ale maşterii. Mitiori asculta, gândind în sinea lui: 
„Ce femeie rea! Nu poate fi iertată!” Şi setea răzbunării 
creştea în el. 

— În casa de aici nu am niciun slujitor, îi spuse el lui 
Akogi. Caută-mi, te rog, nişte slugi destoinice. Cândisem 
să aduc câteva slujnice din casa părinţilor mei, dar e 
plicticos să vezi mereu tot aceleaşi feţe cunoscute. Tu vei fi 
la noi şefa slujitorilor casei. Deşi ca ani eşti tânără, ştii să 
te descurci. 

Mitiori urmă a da multe asemenea dispoziţii pline de 
chibzuinţă, pe care îţi făcea plăcere să le îndeplineşti. 

Trecu şi noaptea, dar toţi cei din casă, scăpaţi în 
sfârşit de griji şi de necazuri, dormiră fără grijă până la 
amiază. 

La amiază, Mitiori plecă la părinţii săi, la Palatul 
principal. 

— Rămâi în preajma doamnei, îi porunci el 
purtătorului de spadă. Eu am să mă întorc repede. 

Akogi îi scrise iar mătuşi-şi: 

„În ultimul timp am avut atâtea griji, încât n-am 
putut să vă mai dau nicio veste despre mine. lar acum vă 
plictisesc din nou cu o mare rugăminte. În casa 
dumneavoastră aveţi multe slujnice frumoase. Vă rog să 


găsiţi printre ele o femeie sau o fată cu înfăţişare plăcută 
şi să mi-o trimiteţi pentru un timp foarte scurt, ca să-i 
servească pe stăpânii mei. Am să vă spun toate 
amănuntele când ne vom vedea. Vă rog să-mi faceţi o 
vizită, tare mult aş vrea să vă povestesc totul”. 

Când Mitiori intră în casa părinţilor săi, peţitoarea 
care venise la el pentru fiica cea mică a tiunagonului, 
Sinokimi, îi spuse: 

— Vă rog să-mi acordaţi o clipă de luare-aminte, în 
legătură cu treaba despre care v-am vorbit nu demult... 
Părinţii fetei ar vrea Isă încheie înţelegerea încă înainte de 
Anul Nou. Vă roagă să-i scrieţi fiicei lor cât mai repede o 
scrisoare. 

Mama lui Mitiori, care se afla de faţă, făcu 
următoarea observaţie: 

— De obicei, neamurile mirelui sunt cele care fac 
asemenea rugăminţi, aici însă treburile se petrec invers. 
Dar dacă dumnealor au pus la cale peţitul, refuzul ar 
însemna pentru ei o jignire de moarte. Iar tu, fiule, eşti la o 
vârstă când nu se mai cade ca un bărbat să stea neînsurat. 

— O, mamă, dacă doreşti acest lucru, atunci am să 
mă însor neîntârziat, răspunse Mitiori râzând. Mă roagă să 
trimit logodnicei o scrisoare? O scriu numaidecât. Acest 
lucru însă e de modă veche. În zilele noastre nu se 
obişnuieşte să scrii scrisori de dragoste logodnicei, tinerii 
se însoară direct, fără ocolişuri... 

Mitiori se retrase în iatacul lui şi porunci să fie 
trimise la Nidzedono toate instrumentele pe care de obicei 
le folosea la scris, împreună cu dulăpiorul în care le ţinea. 

„Cum te simţi acum? îi scrise el lui Otikubo. Mă 
frământ tot timpul pentru tine. Trebuie să trec pe la 
palatul împăratului, iar de acolo mă voi grăbi să ajung la 
tine. 

Largi şi tari sunt mânecile Hainelor mele chinezeşti. 


Dar se vor rupe-ndată când voi ascunde-n ele 
Fericirea de fi impreună cu tine. 

Noi ne-am unit pentru veşnicie, şi nu ştiu de ce 
aştept întâlnirea noastră cu un fel de sfială ciudata...” 

Răspunsul lui Otikubo glăsuia: 

„La cele ce mi-ai scris îţi spun: 

De-atâta amar de vreme sunt ude Mânecile hainei 
mele chinezeşti, încât pesemne că au şi putrezit. 

Spune, ce fericire 

Mai pot ascunde în ele acum?” 

Această scrisoare i se păru lui  Mitiori tare 
înduioşătoare. 

Akogi şi purtătorul de spadă se simțeau la noua 
locuinţă cum nu se poate mai bine. Purtătorul de spadă o 
slujea cu sârg pe stăpâna lui, ghicindu-i fiecare dorinţă. 

Nu după mult timp, Akogi primi o scrisoare de la 
mătuşa ei, soţia cârmuitorului provinciei Idzumi: 

„Nemaiavând nicio veste de la tine, scria mătuşa, ieri 
am trimis pe cineva acasă la stăpânii tăi, care i-au spus că 
ai fugit de la ei, făcându-le multe răutăţi. Pe trimisul meu 
numai că nu l-au bătut, abia a scăpat cu fuga. Nici nu-mi 
mai găseam locul din cauza neliniştei: ce s-a întâmplat? în 
sfârşit, au sosit veştile de la tine - eşti întreagă şi 
sănătoasă - ce fericire! Am răsuflat uşurată. Am pentru voi 
o slujnică demnă de casa voastră. Am să ţi-o trimit pe vara 
soţului meu, care se află în ospeţie la noi. Ea, după 
credinţa mea, ar fi potrivită pentru voi”. 

Când începu să se întunece, se întoarse şi Mitiori. 

— Părinţii tăi mă peţesc de zor pentru sora ta, 
Sinokimi, începu el să-i povestească lui Otikubo. Eu am să 
le spun că mă însor cu ea, dar de fapt am să trimit în locul 
meu pe altcineva. 

— O, să nu faci asta! exclamă Otikubo. Dacă nu vrei 
să te însori cu ea, refuză cu blândeţe. Gândeşte-te ce 


disperată ar fi, ce reproşuri ar putea să-ţi facă. 

— Nu, trebuie să mă răzbun pe maşteră! răspunse 
Mitiori. 

— Uită de răzbunare. Ce vină are fata? 

— O, tu ai o inimă bună şi iertătoare. Tu nu eşti în 
stare să ţii minte răul, zise el. De aceea mă simt atât de 
bine cu tine. 

Peţitoarea îl înştiinţase precum se cuvine pe tiunagon 
că izbutise să obţină acordul mirelui pentru nuntă, aşa 
încât în casă domnea o atmosferă de mare bucurie. 
Începură numaidecât pregătiri pentru eveniment, iar 
maştera regreta că nu o mai are pe Otikubo, căreia putea 
să-i încredinţeze orice fel de lucru şi totul să fie gata la 
timp, ca în poveste. 

„Ah, milostivule Buddha, dacă mai este în viaţă, fă 
aşa ca Otikubo să se întoarcă la noi!” se ruga în sinea ei 
maştera. lar când ginerele ei preferat, kuradoul, începu să 
bombăne spunând că nu va îmbrăca hainele noi, pentru că 
nu-i place cum sunt cusute, doamna din odăile dinspre 
miazănoapte îşi pierdu capul de tot. Căută pretutindeni o 
croitoreasă bună, dar nu e uşor să găseşti aşa ceva. 

— Trebuie să facem nuntă cât se poate de repede, 
până nu se răzgândeşte mirele, stăruia  neliniştit 
tiunagonul, grăbind şi el pregătirile de nuntă. 

x 


Ceremonia nunții fusese stabilită pentru cea de-a 
cincea zi din luna a douăsprezecea, dar luna a unsprezecea 
încă nu se încheiase când în casă se întronase forfota de 
dinainte de nuntă. 

— Dar cine-i alesul? o întrebă ginerele cel mai mic, 
kuradoul, pe soţia lui. 

— Fiul şefului principal al Gărzii de stânga. Se pare 
că el însuşi are un rang nu prea mic... răspunse 


Sannokimi. 

— O, dar e o partidă strălucită. Dacă ne vom înrudi 
cu el, îmi va fi de folos... spuse kuradoul bucuros. 

Maştera nu mai ştia de ea de mândră ce era. 

Mitiori o ura atât de mult pe maşteră, încât se gândi 
să-i pricinuiască cea mai mare amărăciune cu putinţă, şi îşi 
dăduse consimţământul pentru căsătorie anume spre a-şi 
îndeplini gândul viclean. 

Nu trecuseră decât vreo zece zile de la fuga lui 
Otikubo, şi palatul Nidzedono iată că era plin de oameni şi 
de viaţă. Îşi făcuseră apariţia o mulţime de slujitori şi de 
slujnice. 

Akogi fusese pusă în fruntea alaiului de femei şi 
primise un nume nou: Emon Mărunţică, gingaşă şi încă 
foarte tânără, trebăluia veselă prin casă, reuşind în toate. 
Nu-i de mirare că stăpânul şi stăpâna o răsplăteau cu 
prețuirea şi cu dragostea lor. 

Odată, când Mitiori se duse în vizită la mama sa, 
aceasta îl întrebă: 

— Este adevărat ce spun oamenii, că ai fi adus în 
palatul nostru Nidzedono o persoană apropiată inimii tale? 
Dacă-i aşa, de ce ţi-ai dat consimţământul pentru căsătoria 
cu fiica tiunagonului? 

— Încă de multă vreme am vrut să-ţi vorbesc despre 
tânăra mea soţie şi s-o aduc la dumneata spre a o 
cunoaşte. Însă întrucât la Nidzedono nu locuieşte nimeni, 
mi-am permis s-o instalez acolo pentru un timp fără a-ţi 
cere mai întâi consimţământul. Mă întrebi de ce m-am 
logodit cu fiica tiunagonului? Dar din câte am auzit, 
tiunagonul însuşi a fost întotdeauna de părere că un 
bărbat nu se poate mărgini doar la singura lui soţie 
legitimă, râse Mitiori. Ce plăcut o să ne fie să discutăm ca 
între neamuri despre prietenele noastre drăgălaşe. 

— Vai, vai, nu pot să aud aşa ceva! Crede-mă, mai 


multe soţii înseamnă mai multă bătaie de cap şi un potop 
de neplăceri. Ai să fii foarte nefericit. Dacă o ai la inimă pe 
iubita ta, nu-ţi mai lua altă soţie. Vreau s-o cunosc cât mai 
curând. 

După această discuţie, mama lui Mitiori îi trimise 
nurorii sale nişte cadouri minunate, urmate de un schimb 
de scrisori. 

— Soţia ta, se vede numaidecât, este dintr-o familie 
bună. Are un stil frumos şi un scris elegant. Cine sunt 
părinţii ei? Ţine-o bine, fiul meu, n-o schimba cu alta. Şi eu 
am fiice şi ştiu cât poate să sufere o inimă lovită... 

Aşa îşi sfătuia mama lui Mitiori fiul. Era o femeie cu 
suflet tare bun, tânără încă şi foarte frumoasă. 

Mitiori îi răspunse râzând: 

— Nu-ţi fie teamă, n-am de gând să-mi părăsesc soţia, 
nici să mai iau încă una. 

Maică-sa nu se putu abţine şi râse şi ea: 

— Nu, e revoltător! Eşti un fluşturatic fără obraz! 

x 


Veni şi ultima lună a anului 

— Poimâine este fixată nunta. Ştiai asta? îl întrebă pe 
Mitiori maică-sa, care o compătimea din inimă pe Otikubo. 

— Cum să nu ştiu? N-am să pierd ocazia de-a mă 
prezenta, răspunse Mitiori. lar în sinea lui gândea: „Vor 
avea o nuntă veselă!” 

Unchiul dinspre mamă al lui Mitiori fusese pe 
vremuri şeful departamentului ceremonialului, era un 
limbut şi un sâcâitor de pomină. Fiul mai mare al acestui 
pisălog era cunoscut sub numele de hebu-no se şi era un 
neisprăvit şi un nevolnic cum puţini sunt pe lume. 

Mitiori se duse să-i facă o vizită. 

— Hebu-no se e acasă? îl întrebă Mitiori pe unchiul 

sau. 


— Stă ca un sihastru în camera lui. Că nu-şi arată 
nasul pe nicăieri. Cică oamenii fac haz pe socoteala lui... 
lată, ar fi bine ca voi tinerii să-l învăţaţi şi pe fiul meu 
manierele elegante şi purtarea aleasă, ca să nu se 
înstrăineze de societate. La anii lui şi eu eram la fel. Fiul 
meu e foarte sensibil când este luat în derâdere. Dacă şi-ar 
impune să nu le acorde atenţie, atunci ar putea să 
slujească chiar şi la palatul împăratului. 

— N-am să-l las eu, bizuiţi-vă pe mine, îl linişti Mitiori 
pe moşneag, şi se duse în camera vărului său. 

Acesta încă nu se sculase din pat. Avea o înfăţişare 
caraghioasă şi tâmpă. 

— Hai, scoală-te, scoală-te mai repede! Am ceva de 
discutat cu tine, spuse Mitiori. 

„Hebu-no să se întinse, căscă o dată cât îl tinu gura, 
în sfârşit se ridică din pat fără niciun chef şi începu să se 
spele. 

— De ce nu vii niciodată pe la mine? 

— Păi, oamenii îşi bat joc de mine, aşa că mă prinde 
sfiala, răspunse hebu-no se. 

— De ce să te prindă sfiala în casa mea, doar nu 
suntem străini? îl certă Mitiori. Dar de ce nu te-ai căsătorit 
până acum? Nu-i prea vesel să trăieşti de unul singur. 

— Nimeni nu s-a gândit să-mi peţească o soţie. Şi 
apoi, drept să-ţi spun, mă simt bine şi singur. 

— T-Nu cumva vrei să rămâi toată viaţa neînsurat? 

— Ba nu, dar aştept să-mi găsească cineva o 
nevastă... 

— Atunci, hai să-ţi fiu eu naşul. Am pentru tine o fată 
bună. 

După cum era de aşteptat, hebu-no să se bucură, 
rânjind cu gura până la urechi. Obrajii lui albi ca zăpada îţi 
făceau silă. Chipu-i aducea a cap de cal, cu gâtul incredibil 
de lung şi cu nasul enorm ieşit în afară în modul cel mai 


curios. Părea că hebu-no se are să necheze din clipă în 
clipă, are să muşte zăbala şi s-o ia la galop. Nu-i de mirare 
că tuturor a le stârnea un râs nestăpânit. 

— Asta-i o veste bună! Şi-a cui e fata? 

— E cea de-a patra fiică a tiunagonului Minamoto. 
Drept să-ţi spun, au peţit-o pentru mine, dar eu am o iubită 
de care sunt legat prin legături de nedesfăcut şi de aceea 
m-am hotărât să-ţi cedez ţie această mireasă. Nunta e 
fixată pentru poimâine. 

— Da dacă părinţii miresei n-au să mă vrea, dacă au 
să înceapă să râdă de mine, atunci ce va fi? întrebă 
şovăielnic hebu-no se. 

„Prost, prost, dar ia uite ce simţitor e să nu fie luat 
peste picior”, gândi Mitiori. Îi apucă râsul, dar totodată i 
se făcu şi milă de tânărul acela neisprăvit. 

— Vezi-ţi de treabă, nimeni n-are să facă haz, spuse el 
cu un ton cât se poate de liniştitor. lată ce ai să le spui: 
„Eu încă de pe la începutul toamnei acesteia o vizitez în 
taină pe fiica voastră, Sinokimi. Deodată însă au ajuns la 
mine nişte zvonuri, cum că părinţii iubitei mele vor s-o 
mărite. Mirele ei este o rudă a mea apropiată, aşa că m-am 
dus la el să discutăm deschis. «Vor să-mi ia iubita», m-am 
plâns eu lui. lar el mi-a spus: «O, dacă-i aşa, atunci renunţ 
la mireasă în folosul tău. Iată însă care-i primejdia: părinţii 
ei, care nu ştiu nimic, s-ar putea, aflând că eu am renunţat, 
s-o dea altuia. În cazul acesta, vei rămâne cu buzele 
umflate. Aşa că este mai bine să păstrăm secretul până la 
timpul potrivit, iar la nuntă să te prezinţi tu în locul meu». 
Şi am dat ascultare acestui sfat bun”. Asta ai să le spui tu. 
Cine va mai râde de tine atunci? Pe urmă ai să începi să 
trăieşti cu soţi ta, Sinokimi, iar ea se va deprinde treptat 
cu tine şi are să te îndrăgească. 

— Aşa e, aşa e! îngână dând din cap hebu-no se. 

— Aşadar te vei duce în casa tiunagonului poimâine 


seară în calitate de mire, spuse Mitiori. 

Şi, după ce obţinu consimţământul vărului său, plecă. 

Cugetând la ruşinea care o păştea pe biata Sinokimi, 
Mitiori se simţi năpădit de milă pentru fată, însă ura 
împotriva maşterei era atât de mare, încât până la urmă 
ieşi biruitoare ura şi nu mila. 

Când ajunse la Nidzedono, o văzu pe Otikubo stând la 
gura sobei şi privind cum ninge afară. 

Copleşit de frumuseţea plină de vrajă a tinerei lui 
soţii, şezu jos dinaintea ei şi o urmări cum scria pe cenuşă: 

Dacă în închisoarea mea 

Ar fi să mor de-o moarte timpurie. 

Spune, ce s-ar întâmpla cu tine? 

Mitiori citi emoţionat aceste cuvinte izvorâte din 
adâncul inimii, şi scrise în continuare: 

Atunci m-ar face scrum văpaia Dragostei fără 
răspuns în veci. 

Şi, terminând în acel fel pentastihul, scrise pe cenuşă 
încă unul: 

Nu, viaţa nu s-a stins în tine Mocneşte ca focul sub 
strat de cenuşă în gerul cumplit. 

Te strâng la pieptul meu, şi blând Somnul mă poartă, 
fericit, în vise... 

Otikubo râse: 

— Dar asta-i foarte primejdios. Cum poate fi ţinut 
focul la piept? 

Mitiori o îmbrăţişă pe soţia lui strâns, strâns. 


Veni şi ziua nunţii. În casa tiunagonului totul era 
pregătit ca festivitățile să se desfăşoare în chipul cel mai 
strălucit. Mitiori trimise la vărul său un slujitor ca să-i 
aducă aminte: 

„Evenimentul despre care ţi-am vorbit alaltăieri va 
avea lor diseară. Să fii în casa ştiută la ora Câinelui”. 


„Sunt pe deplin hotărât să mă duc. Mă voi duce 
numaidecât”, veni răspunsul. 

Când hebu-no să îi spuse tatălui său ce are de gând, 
hăbăucul cel bătrân nici măcar nu se gândi câtă 
amărăciune va pricinui fapta feciorului lui. 

— Tu niciodată n-ai să ajungi un om de societate, dar 
trebuie să ieşi în lume. Iată un prilej minunat. Du-te, du-te 
degrabă, îl zori el pe fiul său. 

În sfârşit, hebu-no se plecă la nuntă, îmbrăcându-se 
cât mai frumos. 

Toate rudele miresei precum şi oamenii casei erau 
adunaţi de mult, fălindu-se care mai de care cu fastul 
veşmintelor lor. De cum se anunţă sosirea mirelui, acesta 
fu poftit să intre. 

În seara aceea, înfăţişarea lălâie a lui hebu-no să nu 
şocă pe nimeni. Dimpotrivă, la lumina slabă a lumânărilor, 
flăcăul cu chip de cal păru un aristocrat elegant. Femeile 
din casă auziseră destule despre faptul că mirele se bucură 
în lumea bună de faima unui om de societate strălucit, aşa 
încât erau gata de mai înainte să se entuziasmeze la ivirea 
lui. 

— Ah, ah, ce chipeş şi ce elegant e! şuşoteau ele. 

Doamna din odăile dinspre miazănoapte era toată 
numai zâmbete. N 

— Da, am făcut o treabă bună. În de-al de-astea îmi 
merge. Toți ginerii mei sunt aleşi pe sprânceană. Cât 
despre acesta, se spune că în curând va fi ministru, se 
lăuda ea în dreapta şi-n stingă. 

— Aşa e, aşa e, o aprobau cu toţii. 

Sinokimi, nebănuind pe ce mână de neisprăvit îi 
fusese sortit să ajungă, urcă în patul nuptial cu el. Când se 
lumină de ziuă, tânărul soţ se întoarse acasă la el. 

Mitiori se veselea straşnic, imaginându-şi 
caraghioslâcul stupid de la nunta aceea. 


— Aseară în casa tatălui tău a fost întâmpinat solemn 
noul ginere, îi spuse el soţiei sale. 

— Dar cine este ginerele acela? întrebă Otikubo. 

— Se numeşte hebu-no se E fiul unchiului meu, şeful 
departamentului ceremonialului şi solemnităţilor. Frumos 
bărbat are sora ta! Numai nasul lui facp cât o comoară! 

Otikubo râse: 

— De ce anume nasul? Ciudată laudă. 

— Păi, nasul e tot ce are el mai bun. Nimeni pe lume 
nu are un nas ca al lui. Ai să te convingi singură. 

Şi cu aceste cuvinte se duse în camera slujitorilor ca 
să scrie un bileţel către văru-său: 

„l-ai trimis soţiei tale nişte versuri de dragoste, aşa 
cum se obişnuieşte a doua zi după nuntă? Dacă nu, iată 
câteva gata scrise; sunt foarte frumoase: 

Am auzit ce spune lumea că în dimineaţa de după 
nuntă Iubirea este şi mai mare. 

Eu însă încep să mă îndoiesc De adevărul acesta 
acum... 

Iar jos ar fi bine să adaugi o oarecare aluzie, cum ar 
fi de pildă aceste cuvinte dintr-un cântec: 

Zadarnică-i frumuseţea 

Frunzelor tomnatice. 

E greu să înduri atare pedeapsă”. 

Scrisoarea sosi chiar în clipa când hebu-no se îşi 
frământa zadarnic capul, fără a fi în stare să ticluiască 
măcar un vers. Aşa că se bucură de cele trimise de văru- 
său, transcrise stihurile, fără a-şi da seama de conţinutul 
lor şi se grăbi să le expedieze tinerei soţii. 

Pe urmă îi scrise lui Mitiori: 

„Aseară totul mi-a reuşit cum nu se poate mai bine. 
Nici prin cap nu i-a trecut cuiva să râdă de mine. Am să-ţi 
dau amănunte atunci când ne vom întâlni. Nu izbuteam să 
ticluiesc scrisoarea către soţia mea, aşa că stihurile tale au 


picat la timp”. 

Mitiori se veseli grozav de toată isprava. Nu s-ar 
putea spune că nu-i păsa de soarta lui Sinokimi. Dar, cu 
toată mila lui faţă de fată, care nu avea nicio vină, era 
hotărât să se răzbune pe maşteră. 

„După ce mă voi răzbuna, se gândea Mitiori, o să am 
eu grijă de soarta lui Sinokimi”. Temându-se că Otikubo, 
dacă ar afla de nenorocirea surorii sale, ar putea să se 
amărască rău, nu scăpă faţă de ea niciun cuvânt. Se lăsă în 
voia râsului numai când rămase singur cu purtătorul de 
spadă şi când începu să-i povestească acestuia toate câte 
se petrecuseră în ajun. 

— Grozav le-aţi ticluit! se bucură purtătorul de 
spadă. 

De cum se înfăţişă trimisul lui hebu-no se în casa 
tiunagonului cu scrisoarea de dragoste, numaidecât 
răvaşul fu prezentat miresei. După ce îl citi, Sinokimi se 
făcu, de ruşine, ca pământul şi, tremurând, strângea hârtia 
în mâna rece. 

— Ce scris are ginerele? o iscodi Kitanokata curioasă. 

Citi şi simţi că moare. 

Năprasnică ruşine îi fusese dat maşterii să păţească. 
Până şi Otikubo poate că nu suferise atâta ruşine în clipa 
nenorocită când Mitiori auzise pentru prima dată ce 
poreclă umilitoare i se dăduse ei. 

Liniştindu-se puţin, Kitanokata mai citi odată cu 
atenţie scrisoarea. Nu semăna deloc cu mesajele de 
dragoste pe care le  trimiseseră în împrejurări 
asemănătoare ceilalţi gineri ai ei. „Ce înseamnă asta?” se 
alarmă maştera. 

Tiunagonul porunci slugilor să iasă afară din odaie şi 
încercă să citească scrisoarea, dar ochii lui erau slăbiţi de 
bătrâneţe şi nu izbuti să descifreze niciun cuvânt. 

— Tinerii de azi însăilează în tuş nişte linii atât de 


subţiri, încât ochii mei nu sunt în stare să le citească. 
Citeşte-mi tu ce scrie, o rugă el pe soţie. 

Doamna din odăile dinspre miazănoapte smulse 
hârtia din mâinile soţului şi îi citi din memorie scrisoarea 
pe care o trimisese kuradoul soţiei sale a doua zi după 
nuntă. 

— lată ce scrie aici, se prefăcu ea că ar citi: 

„Știu bine: 

Și azi ca în orice zi se va face seară. 

Nu-i veşnică nici ziua asta! 

Dar inima-mi plină de bucurie 

Nu mai are răbdare să aştepte seara”. 

Tiunagonul zâmbi liniştit. 

— Ginerele nostru e om de lume, se pricepe să 
compună stihuri măgulitoare. Fetiţa mea, răspunde-i cu 
nişte versuri cât mai frumoase şi trimite-i-le cât mai 
repede. 

Cu aceste cuvinte, bătrânul se ridică şi se duse la el 
în odaie, iar Sinokimi, zdrobită, se ascunse în camera ei, 
cât mai departe de privirile curioase ale tuturora. 

— De ce i-o fi trimis o scrisoare atât de îngrozitoare? 
se jeluia Kitanokata faţă de cea de-a treia fiică, Sannokimi. 

— Aşa ceva nu se face nici dacă mireasa nu a fost pe 
plac. Cine a mai făcut aşa? zise Sannokimi. Poate* ră o fi 
socotit obiceiul de a scrie despre dragostea lui pătimaşă a 
doua zi după prima întâlnire un obicei învechit şi s-o fi 
gândit să inaugureze el o modă nouă? Oricum ar fi, nu 
pricep nimic. Ciudat gest! 

— Ai dreptate. Tinerii de azi mereu caută să 
inventeze câte ceva, care unui om obişnuit nici prin cap nu 
i-ar trece, o aprobă Kitanokata, şi-i porunci mezinei: Scrie-i 
pe dată un răspuns. 

Dar Sinokimi, văzând cât de uluiţi, cât de tulburaţi şi 
îngrijoraţi sunt părinţii ei, nu se simţi în stare nici măcar 


să pună mâna pe pensulă. 

— Atunci am să-i răspund eu, se hotări Kitanokata, şi 
scrise: 

„Dacă ați fi fost un om bătrân. 

Cu sufletul domolit de ani. 

Puteaţi atunci să nu înțelegeţi Cum tremură sufletul 
A doua zi după întâlnire. 

Fiica mea regretă că nu a avut fericirea să placă 
soţului ei”. 

Răsplătindu-l pe trimisul lui hebu-no se Kitanokata 
înmână scrisoarea. 

Contrar tuturor aşteptărilor, tânărul soţ veni îndată 
după ce începuse să se însereze. 

— Vedeţi! exclamă triumfătoare doamna din odăile 
dinspre miazănoapte. Dacă fiica mea nu i-ar fi plăcut, de ce 
s-ar mai fi grăbit să vină! Pur şi simplu aşa se obişnuieşte 
azi; iar noi încă n-am ştiut! 

Şi îl întâmpină pe ginerele său cu mare bucurie. 

Sinokimi se simţea sfârşită, dar vrând-nevrând trebui 
să iasă în întâmpinarea soţului. Acesta începu să vorbească 
monoton şi tărăgănat, părea fâstâcit şi nu prea arăta 
dezgheţat la minte. Amintindu-şi de laudele pe care 
kuradoul nu precupeţea să le aducă mirelui, Sinokimi nu 
ştia ce să mai creadă. îi venea să-i strige în faţă soţului ei: 
„Nu, n-am să te iubesc!” 

Hebu-no se plecă înainte de ivirea zorilor. 

Toată ziua care urmă, în casa tiunagonului se făcură 
pregătiri deosebite pentru ospăţul falnic al sărbătoririi 
celei de-a treia nopţi de nuntă. 

Ginerele cel drag, kuradoul, binevoi să vină acasă în 
seara aceea mult mai devreme. Ardea de nerăbdare să facă 
cunoştinţă cu tânărul mire, vlăstar al unui neam din cele 
mai vestite şi care, după cum se zvonea, se bucura de 
favoarea împăratului. Însuşi tiunagonul se ivi şi el din 


încăperile lui şi, nerăbdător, îşi aştepta proaspătul ginere. 

Indată* ce hebu-no se apăru, fu condus în sala de 
ospăț şi poftit la locul de onoare. Sala era luminată de o 
mulţime de luminări. La lumina lor clară se putea vedea 
fără mare greutate cum arăta ginerele: capul mic şi 
lunguleţ, trupul deşirat şi anapoda, obrajii parcă acoperiţi 
cu un strat gros de vopsea albă, nasul enorm, gros, cu nări 
largi, năzuind spre cer... 

Toţi cei de faţă înmărmuriră. În sală se auzeau 
şuşoteli: „Nu e el. Asta nu e el!” Şi deodată se dumiriră: 
„Păi da, ăsta-i hebu-no se!” Şi se dezlănţui un râs general. 
Dar cel mai tare râdea kuradoul. Dând zgomotos din 
evantai, exclamă: 

— Asta-i Căluţul-Bot-Alb! Asta-i Căluţul-Bot-Alb I 

Apoi se ridică şi părăsi încăperea. 

Trebuie spus că la palatul imperial hebu-no se era 
ţinta unor batjocuri necurmate. 

„Căluţul-Bot-Alb a scăpat din pripon şi a venit în 
galop la palat”, se distrau curtenii. 

Şi acasă la el se întâmplă ca, povestind despre vreo 
întâmplare hazlie cu hebu-no se kuradoul să repete 
întruna: „Se nasc pe lume şi asemenea caricaturi!” 

Tulburat peste măsură, tiunagonul nu era în stare să 
îngâne niciun cuvânt. „Cineva a făcut o glumă proastă pe 
seama noastră!” gândea el cu amărăciune şi mânie, dar 
faţă cu mulţimea de oaspeţi fu nevoit să păstreze o 
înfăţişare calmă. 

— Ce înseamnă asta? Cum aţi îndrăznit să intraţi în 
casa mea neinvitat? începu el să-l întrebe sever pe nebuno 
se Cum poate fi justificat un asemenea gest grosolan din 
partea dumneavoastră? Vă rog să vă explicati! 

Hebu-no se începu, bâlbâindu-se să îndruge ceea ce îl 
învățase Mitiori. 

— Nu mai vorbi ca un nerod. 


Şi tiunagonul se ridică şi ieşi, fără a-i oferi mirelui 
nici măcar o cupă cu vin. 

Între timp, mulţimea de slugi, fără să aibă habar de 
cele întâmplate, se şi aciuaseră prin diferite odăi pe unde 
erau pregătite mese pentru ele, şi se înnădiseră la chef. 

Dar sala cea mare, destinată musafirilor de vază, se 
goli cu totul. Hebu-no se plictisindu-se singur, plecă pe 
drumul cunoscut spre încăperile lui Sinokimi. 

Kitanokata aproape că îşi pierduse minţile. 
Tiunagonul, pocnind din degete furios, exclamă: 

— lată ce ruşine mi-a fost dat să păţesc la bătrâneţe! 

Şi se încuie în iatacul său. 

Sinokimi încercă să se ascundă după perdea, dar 
hebu-no se fără a cere voie, intră în camera ei şi se culcă 
în pat alături de ea, aşa că fata nu avu cum să mai fugă. 
Slujnicele îi plângeau de milă. Peţitoarea nu-i era vreo 
duşmancă de moarte, ori vreo prefăcută, ci era însăşi doica 
ei devotată. Nimeni n-o putea bănui de vreo intenţie rea. 
Toţi aicasei erau amărâţi şi trişti, numai hebu-no se dormi 
somn netulburat până dimineaţa târziu, şi la trezire hotări 
că n-ar fi rău să se mute chiar de azi în casa bogatului său 
socru. 

Kuradoul nu se sfii să facă nişte observaţii acre: 

— De ce l-aţi adus pe Căluţul-Bot-Alb să pască aici? 
Ce, nu se mai găseau bărbaţi pe lume? Dacă nevolnicul 
acesta va locui aici, are să-mi fie silă să mai dau pe acasă! 
Da cum de l-aţi nimerit tocmai pe nerodul ăsta pe care toţi 
l-au poreclit „Căluţ de curte!” Că el nici nu îndrăzneşte să 
se arate în lume! Pesemne că strălucita dumneavoastră 
alegere a fost făcută pe nevăzute... 

Sannokimi îl asigura pe soţul ei că ea nu ştiuse chiar 
nimic şi că e adânc mâhnită de soarta nenorocită a surorii 
ei mai mici. „Înseamnă că hebu-no. Se a trimis scrisoarea 
aceea numai din prostie, gândea Sannokimi. Biata mea 


soră!” 

E lesne de priceput ce se petrecea în sufletul 
doamnei din încăperile dinspre miazănoapte. 

Până la prânz nimeni nu se sinchisi de tânărul soţ, nu 
i se aduse apă pentru a se spăla, şi nici micul dejun. La 
dispoziţia lui Sinokimi erau multe slujnice, dar toate 
ziceau: „Cui îi face plăcere să-l slujească pe acest 
prostănac?” Şi nu apăreau nici când erau chemate. În timp 
ce hebu-no se dormea somn adânc, Sinokimi îl examină pe 
îndelete. Era tare urât, cu nările lui largi ca nişte porţi, că 
puteai zice că un om ar putea să intre pe-o nară şi să iasă 
pe cealaltă. Hebu-no se sforăia din greu, apoi scotea pe 
nas un şuierat prelung. Nemaiputând să îndure priveliştea, 
Sinokimi ieşi încetişor din cameră, dar în prag o aştepta 
Kitanokata, care se şi năpusti cu gura asupra sărmanei de 
ea: 

— Dacă mi-ai fi mărturisit totul de la început, dacă 
mi-ai fi spus că hebu-no se vine tainic la tine, aş fi ştiut eu 
cum să întorc lucrurile aşa ca să nu afle nimeni. Tu însă ai 
tăcut. Ai tăcut până s-a descoperit totul, şi în ce 
împrejurări! La ospăţul din cea de-a treia noapte. Ce 
necaz, vai! Ce ruşine ne-a fost dat să păţim! Ia să-mi spui, 
cine v-a făcut legătura? o iscodi Kitanokata pe fiică-sa 

Uluită de învinuirea aceea neaşteptată, Sinokimi nu 
găsi un cuvânt de răspuns şi doar lăsă lacrimile să-i curgă 
şiroaie. Ea nici măcar nu ştiuse că există pe lume un 
asemenea om, însă din nenorocire istorisirea lui părea atât 
de veridică! Cum să-şi dovedească biata fată nevinovăția? 

Vai, ce are să mai spună acum kuradoul. „Nu există 
soartă mai tristă pe lume decât aceea a femeii”, gândea 
fata. 

Iar tânărul ginere sforăia mai departe în pat. 

— Sărmanul, mi-e şi milă de el, spuse tiunagonul. 
Duceţi-i apă să se spele, serviţi-i micul dejun. Dacă va 


începe să se spună că până şi un asemenea soţ de 
neinvidiat a fugit de Sinokimi, atunci pentru noi nu jboate 
fi ruşine mai mare. Pesemne că aşa i-a fost ei scris. Lacri - 
mile nu ajută la nimic. 

— Cum adică? se supără Kitanokata. Oare chiar o 
vom da pe copila noastră acestui nevolnic? 

— Nu spune vorbe necugetate. Mai rău ar fi dacă s-ar 
stârni vorba că fiica noastră a fost părăsită şi de un astfel 
de prostănac. 

— Când va înceta să ne mai treacă pragul, poate ca 
voi. avea pricină să regret, răspunse Kitanokata. 
Deocamdată însă nu-i doresc decât să uite drumul ce duce 
la casa noastră. 

Aşa că nimeni nu se îngriji de tânărul mire până pe la 
prânz, când hebu-no se plecă amărât la el acasă. 

Seara se întoarse din nou. Plină de lacrimi, Sinokimi 
refuză să-l întâmpine, însă tiunagonul îi spuse sever: 

— Dacă acest tânăr îţi este atât de neplăcut, de ce îl 
primeai noaptea pe ascuns? lar acum, când toţi au aflat 
acest lucru, îl alungi pe iubitul tău... La urma urinei ce 
vrei, să mă faci cu totul de ruşine, şi pe mine, tatăl tău, şi 
pe toţi ai tăi? 

Oricât de greu îi era lui Sinokimi să-i facă pe voie, 
trebui totuşi, înghiţindu-şi lacrimile, să-l întâmpine pe 
soţul cel nedorit. Hebu-no se rămase nedumerit când îşi 
văzu soţia înlăcrimată, dar nu se opri s-o întrebe nimic, ci 
se duse fără a scoate o vorbă în dormitorul ei. Din clipa 
aceea tot aşa aveau să se petreacă lucrurile. 

Sinokimi plângea mereu şi sta tristă. Drept e că 
doamna din încăperile dinspre miazănoapte ar fi fost 
bucuroasă să-l alunge, dar Sinokimi, supusă poruncii 
severe a tatălui, îşi petrecea uneori nopţile cu bărbatul ei 
nesuferit. Insă cel mai adesea se ascundea de el. Soarta 
cea rea vru ca în scurt timp tânăra soţie să poarte sub 


inimă un prunc. 

— Să vedeţi! spuse Kitanokata. Ginerele meu, 
kumdoul, frumos şi deştept, doreşte foarte mult să aibă 
copii, dar Sannokimi, nu se ştie de ce, nu rămâne 
însărcinată, şi uite că spiţa asta de neisprăvit se 
înmulţeşte!... 

Sinokimi auzi cuvintele mamei sale şi, dându-i 
dreptate, îşi dori să moară cât mai curând. 

Kuradoul nu scăpă de ce-i fusese teamă; tinerii de la 
curte începură să-l ia peste picior: 

— Cum o mai duce Căluţul-Bot-Alb? Anul Nou nu e 
departe. Puneţi frâul pe bidiviu şi aduceţi-l la ceremonialul 
prezentării cailor albi. Spuneţi, pe care ginere îi iubeşte 
cel mai mult tiunagonul: pe dumneavoastră sau pe 
celălalt? 

Această batjocură lovi dureros în amorul propriu al 
kuradoului. Întotdeauna el a fost sensibil la cea mai mică 
jignire, darmite acum când era ţinta unei asemenea 
batjocuri? Nici n-o iubea cine ştie ce pe Sannokimi, soţia 
lui, însă în casa socrului său era înconjurat de atâta 
atenţie, încât n-ar fi vrut să se despartă de ea. Acum însă 
hotări să-şi părăsească soţia, sub pretextul că povestea cu 
Căluţul-Bot-Alb îi este de nesuportat, şi începu s-o viziteze 
din ce în ce mai rar. Sannokimi suferea cumplit. 

La Nidzedono, dimpotrivă, viaţa curgea tot mai fericit 
şi fără griji. Tinerii soţi se iubeau până peste fire. 

— Angajează câte slujnice vrei, îi spunea Mitiori 
soţiei sale. Când o soţie nobilă este înconjurată de 
slujitoare frumoase, faptul acesta dă casei strălucire şi 
face a domnească o atmosferă caldă. 

Conform dorinţei tânărului domn, căutară peste tot 
slujitoare bune şi, pentru început, găsiră vreo douăzeci le 
femei. Tinerii stăpâni erau atât de buni şi de mărininoşi, 
încât era o plăcere să-i serveşti. În casă totul se săvârşea 


conform obiceiurilor din lumea cea mai bună. Când 
trebuiau să apară în faţa stăpânilor, slujitoarele se 
îmbrăcau cu hainele cele mai frumoase. Akogi, cu numele 
ti cel nou, Emon, fusese pusă în fruntea alaiului de: emei al 
stăpânei. 

Când purtătorul de spadă îi istorisi lui Akogi povestea 
ru Căluţul-Bot-Alb, ea îşi aduse aminte cum visa cândva să 
se înalțe în societate numai ca să se poată răzbuna pe 
naşteră. „S-ar zice că visul meu începe să se împlinească!” 
gândi Akogi, bucurându-se, dar cu voce tare spuse doar 
atât. 

— Ah, ce nenorocire! îmi închipui ce furioasă este 
doamna Kitanokata. Pesemne că nimeni nu are zi bună în 


casă de mânia ei. 
* 


* 


Sfârşitul anului se apropia fără întâmplări deosebite. 
Pe la palatul părinţilor lui Mitiori sosi următoarea 
scrisoare: 

„Pregătiţi neîntârziat haine noi de primăvară pentru 
tânărul domn. Noi, aici, suntem peste măsură de ocupati, 
roasem toalete pentru sora lui, soţia împăratului”. 

După scrisoare, la Nidzedono au sosit nişte mătăsuri 
minunate, atlazuri cu desene, pânzeturi scumpe de cife 

1 te culori: trandafirii, vişinii, purpurii... 

Otikubo, care nu avea egal în meşteşugul cusutului 
se şi apucă de treabă. 

Apoi, un bogătaş de la ţară, care dobândise prin 
intervenţia lui Mitiori titlul de funcţionar inferior la 
departamentul grajdurilor, trimise drept recunoştinţă 
cincizeci de bucăţi de mătase. Stăpânii dăruiră slugilor 
toată mătasea aceea. I se porunci lui Akogi s-o împartă, şi 
ea făcu acest lucru conştiincios, fără a părtini şi fără a 
nemulţumi pe nimeni. 


Palatul Nidzedono aparţinea mamei lui Mitiori. Una 
din fetele ei era soţia împăratului, alta abia împlinise 
vârsta de măritiş. Fiul cel mare, Mitiori, dobândise de mult 
rangul de şef al Gărzii de stânga; al doilea fiu, căruia îi 
plăcea grozav să cânte la diferite instrumente muzicale, 
era paj pe lângă împărat; al treilea, încă băieţel, frecventa 
şcoala de la curte pentru copiii celor mai de seamă familii. 

Tatăl lor, sadaise, şeful principal al Gărzii de stânga, 
îl iubea pe fiul său cel mai mare cu o dragoste 
nemărginită. De altminteri, toţi erau ca vrăjiţi de acest 
tânăr, împăratul însuşi manifesta atâta bunăvoință faţă de 
ei; încât tatăl îi dăduse lui Mitiori întreaga libertate şi îi 
îndeplinea orice dorinţă. 

Îndată ce venea vorba despre fiul lui cel mare, 
sadaiseul se lumina de bucurie, drept care toate slugile 
casei, până la ultimul ciurdar de tauri, se străduiau care 
mai de care să-i intre în voie lui Mitiori. 

Sosi şi prima dimineaţă a Anului Nou. Toate odăjdiile 
de sărbătoare ale lui Mitiori fuseseră cusute cu mult gust 
şi cu mare măiestrie de către tânăra lui soţie Desfătau 
ochiul cu îmbinarea pricepută a culorilor. 

Mitiori îşi puse cu plăcere hainele cele noi, şi primul 
lucru pe care-l făcu fu de a se duce la palatul părinţilor săi. 

Soţia sadaiseului nu-şi putea lua ochii de la fiul ei. 

— Ah, ce frumuseti! exclamă ea. Soţia ta are mâini de 
aur. Am s-o rog să mă ajute, când va trebui să coasem 
hainele de sărbătoare pentru fiica mea, soţia împăratului. 

Cu ocazia înaintărilor în grad şi a ridicărilor în rang 
prilejuite de Anul Nou, lui Mitiori i s-au acordat distincţiile 
cele mai înalte. I-a fost conferit titlul de tiudze!* şi a fost 
înălţat în rang. Bunăvoinţa împăratului faţă de el creştea. 

Pe neaşteptate, kuradoul, soţul lui Sannokimi, o peţi 


13 Al doilea grad militar, şef al gărzii imperiale, un grad înalt de rangul 
patru. 


pe sora mai mică a lui Mitiori. 

Mitiori se strădui în fel şi chip s-o convingă pe mama 
sa: 

— Este o partidă bună. Dacă-i vorba să alegem un 
mire din nobilimea noastră de rang, altul mai bun n-o să 
găsim. E un om cu viitor. 

De fapt Mitiori avea în minte un gând ascuns. El ştia 
că maştera îl consideră pe acest ginere ca pe o comoară 
nepreţuită. Dar cât de mult au chinuit-o pe Otikubo din 
cauza lui! Aducându-şi aminte de necazurile ei, Mitiori 
hotări cu orice preţ să facă totul, încât kuradoul s-o 
părăsească pe Sannokimi şi să ia o altă soţie. 

Mama lui Mitiori credea că dacă fiul ei îl laudă atât 
de mult pe kuradou înseamnă că într-adevăr tânărul e plin 
de merite, aşa că o îndemnă pe fată să răspundă la 
scrisorile lui de dragoste. Mânat de speranţă, kuradoul 
începu să se înstrăineze treptat de Sannokimi. 

Chiar şi hainele pentru Anul Nou, care pe vremea 
când în casă se afla iscusita Otikubo erau aşa de lăudate, 
acum cădeau strâmb pe el. Kuradoul fu bucuros că are 
pricină să-şi exprime nemulţumirea şi nu îmbrăcă hainele 
ce se pregătiseră. 

— Ce-s astea? Cu asemenea haine ţi-e şi ruşine să 
ieşi în lume. Unde a dispărut meşteriţa care cosea atât de 
bine? 

— A plecat din casa noastră la soţul ei, răspunse 
Sannokimi. 

— A plecat la soţ? Zi mai bine că n-a mai vrut să 
rămână aici! Oare în casa asta poate sta să trăiască un om 
cumsecade? 

— Da, se pare că printre noi nici nu se află vreun om 
de valoare deosebită. Mai cu seamă dacă se uită cineva în 
ochii dumneavoastră, răspunse Sannokimi, jignită profund 
de cuvintele soţului. 


— Cum să nu fie? Păi nu-i Căluţul-Bot-Alb? Pe mine 
mă podideşte bucuria că o persoană atât de anapoda v-a 
luminat casa cu prezenţa sa, răspunse kuradoul în 
batjocură şi se grăbi să plece. 

Venea pe acasă tot mai rar şi pentru tot scurtă 
vreme, dar şi în acele clipe fugare izbutea să arunce 
destule cuvinte acre. Sannokimi se amăra şi se supăra, dar 
asta nu-i ajuta la nimic. 

Turbată din pricina fugii lui Otikubo, maştera visa la 
o răzbunare ciuntă dacă fata i-ar mai fi căzut vreodată în 
mină. Până la fuga lui Otikubo s-ar putea spune că 
Kitanokata fusese tare norocoasă. Toate îi mergeau din 
plin şi se mândrea pe drept cu ginerii ei. Acum însă 
ginerele cel mai bun, cel mai iubit, comoara casei ei, 
kuradoul, arăta tot mai multă răceală faţă de soţia lui. 
Kitanokata pusese atâta sârg ca să facă o nuntă strălucită 
pentru fiica ei cea mai mică, şi ce s-a ales? Nunta aceea i-a 
făcut de râs în tot oraşul. Gândindu-se la nenorocirile care 
o năpădiseră pe neaşteptate, maştera suferea atât de mult, 
încât era să se şi îmbolnăvească. 

LA 

* 

La sfârşitul primei luni a anului, veni ziua de 
sărbătoare a pelerinajului la templu, potrivit datinii. 
Kitanokata se urcă în trăsură împreună cu fiicele ei şi 
plecă la templul Kiemidzu. 

Fireşte că şi Otikubo împreună cu tânărul ei soţ 
plecară tot acolo, dar familia tiunagonului, plecând mai 
devreme, le-o luase înainte. Kitanokata făcea pelerinajul în 
secret, fără multă pompă, însoţită numai de câteva slugi. 
Ieşirea tinerilor soţi, dimpotrivă, fu plină de fast. Slujitori 
iuți de picior mergeau înainte, eliberând calea pentru 
caleaşca lor. În curând ajunseră din urmă trăsura 
tiunagonului, obligând-o să circule mai repede, spre marea 


nelinişte a femeilor care se aflau în ea. 

Acestea, de după perdelele împletite, văzură la 
lumina făcliilor de smoală că boul înhămat la trăsura lor 
grea şi supraîncărcată cu oameni nu putea să urce panta. 

Caleaşca lui Mitiori venind din urmă trebui să se 
oprească. Slujitorii lui Mitiori începură să răcnească în 
gura mare. 

Mitiori îl chemă pe unul din ei şi îl întrebă: 

— A cui e trăsura aceea? 

— Ea soţiei tiunagonului, care merge în pelerinaj la 
templu, răspunse slujitorul. 

Mitiori se bucură. Ce ocazie minunată! 

— Hei, slujitori! strigă el. Spuneţi-le celor din trăsura 
de dinainte să mâie mai repede, iar dacă nu-s în stare, daţi 
harabaua la o parte, pe marginea drumului. 

Slugile cele iuți de picior, care precedau alaiul, 
dădură fuga la trăsura tiunagonului. 

— Vă e boul nevolnic! Nu poate să meargă repede, 
aşa că daţi-vă la o parte, eliberaţi calea, eliberaţi drumul! 

Mitiori strigă şi el, cu vocea lui sonoră şi frumoasă: 

— Dacă boul de la trăsura voastră a obosit, înhămaţi-l 
pe Căluţul-Bot-Alb alături, ca să-l ajute! 

— Vai, ce bătaie de joc! Cine-i insul acesta? icniră 
soţia şi fetele tiunagonului. 

Dar în clipa aceea, în sfârşit, trăsura lor se urni din 
loc. 

Oamenii lui Mitiori începură să arunce cu pietre în 
ea. 

— De ce nu Vă daţi la o parte, cum vi s-a poruncit? 

Slugile tiunagonului se mâniară: 

— Cum adică: „De ce nu vă daţi la o parte?;< Vă 
umflaţi în pene, de parcă aţi fi slujitorii nu ştiu cui... în 
trăsura noastră binevoieşte să călătorească familia 
domnului tiunagon. Îndrăzniţi numai să vă atingeţi de noi! 


— Ba bine că nu! Chiar o să ne şi închinăm acuma în 
faţa tiunagonului, răspunseră în zeflemea slujitorii lui 
Mitiori şi, puşi pe harţă, împroşcară trăsura străină cu o 
ploaie de pietre mărunte şi o traseră în lături, ca să 
elibereze drumul pentru stăpânii lor. Văzând atâţia 
duşmani, oamenii tiunagonului pricepură că nu le-ar putea 
tine piept şi se dădură la o parte resemnaţi, în vreme ce 
slugile lui Mitiori împingeau trăsura în şanţ. 

— Nu trebuie să ne certăm, spuneau hlizindu-se cei 
care porniseră cearta. 

Femeile din trăsură, mai cu seamă Kitanokata, 
fierbeau de indignare şi de ciudă. 

— Cine sunt pelerinii aceştia? întrebă ea. 

— Fiul cel mare al şefului principal al Gărzii de 
itânga, domnul tiudze, împreună cu soţia lui. Ia uite câţi 
ilujitori îi însoțesc! N-aveam cum să le ţinem piept, aşa: a 
ne-am dat deoparte, răspunseră slugile. 

— Pesemne că ne urăşte cu cea mai neagră 
înverşunare, dacă ne aduce o jignire atât de cumplită. Şi- 
apoi tot el ne-a făcut de râs când ne-a trimis în locul său un 
alt ginere. Ar fi putut să renunţe la mireasă fără zarvă şi 
totul s-ar fi terminat cu bine. Dar aşa-i viaţa! Deodată, ca 
din senin, te trezeşti că nişte oameni pe care nici nu-i 
cunoşti îţi sunt duşmani înverşunaşi. De ce ne-o fi urând 
aşa de mult? se tânguia Kitanokata, frângându-şi mâinile. 

Trăsura se împotmolise în noroiul adânc de lângă 
drum. Slugile se opintiră, se zbătură din greu s-o împingă 
şi s-o urnească din loc, până ce obezile roţilor se 
desprinseră din lăcaşurile lor. 

— Uf, ce nenorocire! se văicăreau slugile şi târâş- 
grăpiş scoaseră trăsura la drum şi începură să lege obezile 
cu frânghii. 

— Nici vorbă să mai ajungem la templu! spuneau 
slugile măsurând din ochi roţile strâmbe. 


În sfârşit, încet-încet trăsura porni pe pantă în sus. 

Mitiori ajunsese de mult la templul Kiemidzu şi 
poruncise ca trăsura, lui să fie trasă chiar lângă podiumul 
pe care urmau să aibă loc reprezentațiile. După o vreme, 
destul de lungă, se ivi şi trăsura tiunagonului, aplecată pe- 
o rână şi scârţâind, încât părea că dintr-o clipă în alta se va 
risipi. 

Slugile lui Mitiori o întâmpinară cu un potop de 
batjocuri. 

— Ia uitaţi-vă colea ce roţi straşnice! Şi dintr-odată 
sau şi stricat! 

O mulţime fără număr de pelerini venise să ia parte 
la festivitățile de la templu. Lângă podium nu se mai găsea 
niciun loc liber. Peste tot, de jur-împrejur, în picioare sau 
cocoţaţi pe ce puteau, şedeau privitorii. Trăsura 
tiunagonului trase ceva mai departe, pentru ca femeile să 
poată cobori neobservate. 

Mitiori îl chemă pe purtătorul de spadă. 

— Fii atent unde o să li se ofere loc, ca să le-o luăm 
înainte. 

Purtătorul de spadă se strecură în preajma trăsurii. 
Kitanokata îl chemă pe un călugăr cunoscut şi începu săi 
se plângă: 

— Am plecat de acasă dis-de-dimineaţă, împreună cu 
familia mea, dar ne-a ajuns din urmă acest cum i se spune, 
tiudze, aşa mi se pare, care şi-a pus slugile să ne răstoarne 
trăsura în şanţ, încât ni s-au desfăcut roţile. Din această 
pricină am întârziat. Nu cumva aveţi în templu vreo chilie 
liberă, unde să ne putem odihni oleacă? 

— Vai, vai, vai! exclamă călugărul. V-am pregătit 
nişte locuri bune chiar lângă scenă, aşa cum ne 
înţelesesem. Toate celelalte locuri sunt ocupate. Da nu 
cumva tânărul acela obraznic să le poruncească oamenilor 
săi să vă ocupe locurile! Chiar că v-ar paşte nenorocul! 


— Trebuie să coborâm îndată din trăsură. Dacă mai 
întârziem, n-o să mai vedem nimic, le grăbea Kitanokata pe 
fete. 

Unul dintre slujbaşii templului o luă înainte, spunând: 

— Vi s-au pregătit nişte locuri bune! 

Purtătorul de spadă, strecurându-se în urma lor fără 
a-i pierde din ochi, văzu unde sunt locurile destinate 
familiei tiunagonului. Se întoarse repede şi-i raportă lui 
Mitiori: 

— Poftiţi, vă rog, trebuie să ajungem înaintea lor, şi o 
ajută pe stăpâna sa să coboare din caleaşcă. În acelaşi 
timp, alte slugi ţineau perdeaua în faţa ei, iar soţul nu se 
depărta deloc de dânsa, atât de mult o iubea pe Otikubo. 

Kitanokata, însoţită de fiicele şi de slujnicele ei, se 
îndreptă cu paşi mărunți spre templu, grăbindu-se să-şi 
ocupe locul până a nu ajunge acolo duşmanul ei. Dar nici 
acesta nu zăbovea. Cu înfăţişare vădit de mare importanţă, 
foşnind din mătăsurile hainelor lui bogate, Mitiori, călcând 
spornic, o conducea pe Otikubo. Purtătorul de spadă 
înlătura din calea lor mulţimea de pelerini. Kitanokata cu 
suita ei se străduia în fel şi chip s-o ia înaintea duşmanului, 
dar slugile lui Mitiori îi tăiară calea. Femeile se strânseră 
grămadă, privind uluite împrejur. 

— Ia uite ce pelerini păgubaşi se bagă peste noi 
înainte, şi mereu întârzie! îşi băteau joc de ele servitorii lui 
Mitiori. 

Kitanokata şi fiicele ei nu mai ştiau ce să facă. 

Prea mult nu izbutiră să înainteze. Un călugăraş le 
păzea locurile, dar când Mitiori cu soţia lui se iviră, 
călugăraşul crezu că ei sunt oaspeţii pe care îi aşteaptă şi 
plecă liniştit. 

Mitiori îl chemă pe purtătorul de spadă şi-i şopti: 

— Trebuie s-o facem de râs pe maşteră. 

În sfârşit, apăru şi Kitanokata cu fiicele şi cu 


slujnicele lor. O aştepta o primire nebănuită. 

— Ce vă tot împingeţi aşa? Aici este locul domnului 
tiudze! strigară slujitorii acestuia. 

Kitanokata se opri, neştiind ce să facă. 

Mulțimea începu s-o ia peste picior: 

— Mai rău nici că se poate. Trebuia să-i rugaţi pe 
călugări să vă arate unde puteţi ocupa nişte locuri bune. 
Singure, cum să le găsiţi? Ia uite câtă lume-i aici. Ni-i tare 
milă de voi, sărmanelor! Ar fi mai bine să vă duceţi uite hăt 
colo, la poalele muntelui, unde e templul Nio. Acolo e loc 
cât vrei. 

Ferindu-se ca nu cumva să fie recunoscut, purtătorul 
de spadă stătea la o parte, îndemnându-i pe tinerii slujitori 
s-o batjocorească straşnic pe bătrâna soaţă a tiunagonului. 
Aceştia nu se lăsară prea mult rugaţi. 

Kitanokata cu fiicele ei şedeau nehotărâte, iar 
oamenii care treceau pe lângă ele le îmbrânceau fără milă, 
nproape să le doboare din picioare. Cititorul îşi poate 
închipui cu ce sentiment au luat calea îndărăt, spre trăsura 
lor, bietele femei. 

Dacă ar fi fost însoţite de o suită numeroasă, slugile 
lor ar fi izbutit să-i alunge pe ofensatori. Dar acum nici 
vorbă de aşa ceva. Cu gândurile răvăşite, mişcându-se ca 
în vis, se urcară în trăsură, fără a fi văzut nimic din 
spectacolul sărbătoresc. 

— Omul acela ne duşmăneşte rău. Pesemne că l-a 
supărat tiunagonul cu ceva. De la un duşman atât de înrăit 
te poţi aştepta la orice! îşi spuneau între fie femeile. 

Cea mai jignită fusese Sinokimi - cu vorbele acelea 
despre Căluţul-Bot-Alb. 

Kitanokata îl chemă pe mai-marele templului, căruia i 
se adresă cu următoarea rugăminte: 

— Am fost ofensate rău, iar locurile noastre au fost 
ocupate cu forţa. Nu ni s-ar putea găsi nişte locuri libere? 


— Cum vă închipuiţi? Nici vorbă să mai găsiţi locuri 
acum. Tinerii aristocrați alungă de lângă podium până şi 
pe spectatorii care aşteaptă aici din primele ore ale 
dimineţii. Ne pare tare rău că aţi venit atât de târziu. 
Vedeţi câtă lume s-a adunat... Ce putem să mai facem 
acum? Va trebui să vă petreceţi noaptea în trăsură. Altă 
soluţie nu există. Dacă acest tiudze ar fi un om de rând, aş 
fi încercat să-l conving şi poate că ar fi dat ascultare 
cuvintelor mele. Dar a ajuns o persoană atât de sus-pusă, 
încât până şi primul ministru ar sta să se gândească dacă e 
cazul să-i spună vreo vorbă de reproş. Una din surorile lui 
mai mici se bucură de bunăvoința deosebită a împăratului. 
E peste putinţă să te înfrunţi cu cineva care ştie bine că 
împăratul nu-l va asculta decât pe el. 

Spunând aceste cuvinte care nu aveau darul să le 
consoleze, călugărul se îndepărtă. Trăsura era arhiplină, în 
ea veniseră şase femei, care nu se gândiseră că vor trebui 
să doarmă acolo. Era atât de strâmt, încât nici să-ţi tragi 
sufletul nu se putea, cu mult mai strâmt decât în odăiţa lui 
Otikubo. 

În sfârşit, trecu şi noaptea aceea grea pentru ele. 
Kitanokata se grăbea să plece acasă înaintea duşmanului 
ei cel nesuferit, dar mai întâi trebuiau reparate roţile 
stricate. În timp ce le reparau, Mitiori se şi sui în caleaşca 
lui. Temându-se ca nu cumva pe drum să se întâmple iar 
vreo neplăcere, Kitanokata se hotări să aştepte să plece el 
mai întâi. 

Mitiori gândi: „Kitanokata o să-şi facă fel de fel de 
presupuneri, s-ar putea însă să nu înţeleagă nimic. Ca să 
priceapă limpede dumneaei că aceasta nu a fost o jignire 
întâmplătoare, trebuie să-i dăm un semn”. Chemă un 
slujitor şi-i porunci: 

— Du-te la trăsura de colo şi întreabă: Vă e de ajuns 
lecţia? 


— Cine spune asta? se auzi o voce din trăsură. 

— Domnul care stă iată acolo, răspunse băiatul. 

Femeile începură să şuşotească între ele: „Da, aşa 
este. Se răzbună pe noi pentru ceva”. 

— Nu încă! strigă Kitanokata ca răspuns. 

Băiatul transmise întocmai cele ce auzise. 

„Proastă femeie, dacă mai îndrăzneşte să răspundă 
atât de obraznic! «Nu încă!» zâmbi Mitiori. Ea nu ştie că 
Otikubo este aici cu mine”. 

Şi trimise iarăşi sluga cu următoarele cuvinte: 
„Aşadar, lecţia nu vă ajunge? Atunci luaţi seama! Data 
viitoare am să vă dăscălesc mai bine”. 

Kitanokata vru să răspundă iarăşi arţăgos, dar fiicele 
o opriră: 

— Nu mai răspunde nimic. Nu-i de glumă. 

Otikubo începu să-l mustre pe soţul ei: 

— De ce le spui asemenea cuvinte? Tatăl meu are să 
te creadă un om crud! 

— Dar ce, tiunagonul se află în trăsură? 

— Nu, dar sunt fiicele şi soţia lui. 

— Dacă le-aş fi acoperit cu dovezi de atenţie 
respectuoasă, el ar fi fost desigur mulţumit. Află însă că eu 
n-am de gând să renunţ la ceea ce mi-am propus. 

Când ajunse îndărăt acasă, Kitanokata îi povesti totul 
soţului ei. 

— Este adevărat că tiudze, fiul şefului Gărzii de 
stânga te duşmăneşte? 

— Da’ de unde! Nici vorbă de aşa ceva. Când ne 
întâlnim la palat, tânărul se arată foarte politicos cu mine. 

— Nu mai înţeleg nimic. M-a jignit îngrozitor. În viaţa 
mea nu mi-a fost dat să îndur de la cineva ofense atât de 
crude. Dacă ai şti ce cuvinte a poruncit să-mi fie transmise, 
când ne pregăteam să ne întoarcem acasă! Aş vrea să-i 
plătesc şi eu la fel. 


Kitanokata tremura de furie. 

— Din păcate sunt mult prea bătrân, iar influenţa 
mea în lumea înaltă nu mai e ce a fost. Pe când tânărul 
acela e în plină ascensiune şi n-ar fi de mirare să ajungă 
ministru. Nu mă pot măsura cu el. Aspră pedeapsă îmi 
trimite soarta pentru păcatele pe care le-oi fi săvârşit în 
vieţile mele anterioare! Oamenii vor spune că v-aţi bucurat 
de acest tratament atât de răuvoitor pentru că nimeni nu 
mă mai socoteşte bun de ceva, se amăra tiunagonul, 
frângându-şi mâinile. 

După primăvară veni şi vara. Era a şasea lună a 
anului. 

Mitiori stăruise cu atâta însufleţire pe lângă părinţii 
săi să accepte peţitul kuradoului, încât până la urmă 
aceştia s-au învoit. Când aflară vestea, tiunagonul şi soţia 
lui mai-mai să moară de ciudă şi de amărăciune. 

— Ginerele nostru ne-a înşelat, ticălosul! Ah, tare-aş 
vrea să fiu duhul răzbunător ca să-l sting din viaţă! turba 
de furie Kitanokata, frângându-şi mâinile. 

Lui Otikubo îi era milă de tatăl şi de mama ei, 
gândindu-se cât de greu le este să-l piardă pe ginerele lor 
cel mai scump, pe care-l iubeau din tot sufletul. 

Mama lui Mitiori o rugă pe Otikubo să coasă hainele 
de nuntă pentru mire, fiindcă nimeni n-ar fi în stare să facă 
acest lucru mai bine decât Otikubo. Trebuia să se 
vopsească mătasea, să se croiască şi să se coasă cât mai 
grabnic. În timp ce Otikubo lucra la toate acestea, în 
memoria ei reînviară grijile şi amărăciunile de altă dată, pe 
vremea când sta în odăiţa ei şi cosea zi şi noapte odăjdii 
pentru acelaşi om. 

Şi fără să vrea rosti: 

Iarăşi sunt cu acul în mină! 

Și tot haine de nuntă Cos pentru acelaşi om. 

Soarta nu-mi îngăduie să uit Amarul tinereţii mele. 


Când trimise hainele de nuntă, cusute minunat, 
mama lui Mitiori nu mai contenea să le admire, iar Mitiori 
se simţea foarte mândru de arta soţiei sale. 

Când îl întâlni pe kuradou, Mitiori îi spuse: 

— Se spune că aveţi o soţie pe care o iubiţi, eu însă, 
de mult, vrând să leg o prietenie strânsă cu 
dumneavoastră, i-am rugat pe părinţii mei să v-o dea de 
soţie pe sora mea cea mică. Vă rog s-o iubiţi la fel de mult 
ca şi pe prima dumneavoastră soţie. 

— Ah, nu vorbiţi aşa. Dacă aţi vedea-o pe soţia mea, 
atunci aţi înţelege. Nici scrisori n-am să-i mai trimit! 
Acum, când mi-aţi spus cât de mult aţi dorit să mă 
căsătoresc cu sora dumneavoastră, mă bizui în totul pe 
dumneavoastră, îl asigură kuradoul, şi din clipa aceea 
încetă să mai pomenească de Sannokimi. Ce să mai caute 
la ea, când în casa noului său socru găsise şi o primire mai 
bună, şi o soţie mai bună? 

Kitanokata parcă îşi ieşise din minţi. Ura o sugruma 
până într-atâta, că nici să înghită nu mai era în stare. 

Între timp, Senagon, cea care slujea în casa tatălui 
lui Otikubo, auzi că în palatul Nidzedono au fost primite o 
mulţime de slujnice în suita doamnei şi că stăpânii se 
poartă foarte bine cu ele. Fără să-i treacă prin cap cine 
este de fapt stăpâna de la Nidzedono, se duse acolo, cu o 
recomandare din partea unei cameriste pe nume 
Bennokimi. 

Când, prin perdeaua împletită, văzu cine venise la ea, 
Otikubo se bucură: 

— Mă aşteptam să dau cu ochii de vreo femeie 
necunoscută. Să nu crezi cumva că am uitat de bunătatea 
dumitale faţă de mine, însă sunt nevoită să mă păzesc de 
gura lumii, şi numai din cauza asta nu ţi-am dat niciun 
semn de viaţă până acum. Sunt tare bucuroasă! Hai, vino 
mai repede încoace. 


— A cui e vocea aceasta? Cine vorbeşte cu mine? o 
întrebă Senagon pe Akogi. 

— Oare nu bănuieşti, de vreme ce eu mă aflu aici? 
răspunse Akogi. Stăpâna mea se numea înainte Otikubo. 
Mă bucur tare-tare mult că te văd. Aici nu am pe nimeni 
din vechile mele prietene, şi încă mă simt ca într-o casă 
străină. 

În sfârşit, Senagon îşi reveni: 

— O, ce bucurie! Ce fericire! lată deci unde se 
ascundea tânăra noastră doamnă. lar eu îi purtam grija, nu 
putea să-mi iasă din cap. Se vede că însuşi milostivul 
Buddha a adus-o aici. 

Strălucind de bucurie, Senagon alergă la tânăra 
doamnă Nidzedono. Dar, fără să vrea, în ochii ei apăru 
chipul de odinioară al prigonitei Otikubo, închisă între cei 
patru pereţi ai unei odăiţe mohorâte. 

Acum Otikubo era greu de recunoscut: arăta ca o 
doamnă desăvârşită şi înflorise într-o nouă frumuseţe. 

„Chiar că a avut parte de un noroc nemaipomenit!” 
gândi Senagon. 

Foşnind din mătăsurile hainelor de vară, slujnicele lui 
Otikubo, peste zece la număr, sporovăiau vesele. Era un 
tablou minunat. 

Pe urmă însă începură să şuşotească: 

— Femeia aceasta nici nu a intrat bine pe uşă, că a şi 
fost primită de stăpână. Cu noi n-a făcut aşa. 

— Într-adevăr. Însă ea are nişte merite deosebite! 
zâmbi Otikubo. 

Ce minunată era! Mult mai frumoasă decât surorile 
ei, ai căror părinţi şi-au pus tot sufletul să le educe. 

„Nu-i de mirare că s-a ridicat mai presus de surorile 
sale”, gândi Senagon. Cât timp se mai aflară de faţă şi alte 
urechi, Senagon nu rosti decât cuvinte obişnuite de 
bucurie pentru revederea după o despărţire atât de lungă, 


dar când nicio persoană străină nu mai rămase în cameră, 
începu să istorisească tot ce se întâmplase în casa 
tiunagonului după fuga lui Otikubo. 

Akogi se tăvălea de râs ascultând povestea disputei 
care avusese loc a doua zi dimineaţa între maşteră şi 
unchiul ei teniaku-no suke. 

— În ultimul timp, bătrâna doamnă îşi iese mereu din 
fire. „Ce nuntă de ocară! Pesemne că asta-i pedeapsa 
pentru păcatele mele din vreo existenţă anterioară”, se 
tânguia ea. Iar sora dumneavoastră a şi rămas gravidă, de 
parcă ardea de nerăbdare să nască repede-repede. 
Doamna Kitanokata se mândrise grozav cu viitorul ei 
ginere, iar acum umblă ca o curcă plouată. 

— Curios luci u, zise Otikubo. Soţul meu spune că e 
încântat de frumuseţea acelui ginere, numai că nu ştiu de 
ce tot repetă că lucrul cel mai frumos la el e nasul. Oare de 
ce tocmai nasul? 

— Îşi permite să glumească. Nasul tânărului ginere e 
înspăimântător, răspunse Senagon. 

— Vai, vai! Sărmana Sinokimi! îmi închipui cât suferă 
când aude astfel de batjocuri. 

În toiul discuţiei lor, se întoarse de la palat Mitiori, 
destul de ameţit de vin. Faţa i se rumenise straşnic. 

— Am fost invitat la palatul imperial. M-au silit să 
beau pahar după pahar, de mi se învârteşte capul: Am 
cântat la flaut, iar împăratul m-a dăruit cu haina de pe 
umerii lui. 

Şi le arătă cadoul primit de la mikadou: o mantie de 
culoarea purpurei, mirosind a parfumuri scumpe. Mitiori o 
puse pe umerii lui Otikubo. 

— lată cadoul meu pentru tine. 

— De ce mă împodobeşti astfel? zâmbi Otikubo drept 
răspuns. 

Deodată, Mitiori o observă pe Senagon. 


— Oare n-am mai văzut-o pe femeia aceasta în casa 
tatălui tău? întrebă el. 

— Ba da, răspunse Otikubo. 

— Ha, ha! Şi cu ce treabă a binevoit să vină pe la noi? 
Aş ascultă-o cu mare plăcere de mi-ar istorisi povestea cea 
plină de haz despre domnul Kata-no... 

Uitând ce povestise atunci despre domnul Kata-no, 
Senagon nu ştia ce să facă şi doar asculta, într-o atitudine 
respectuoasă. 

— M-am îmbătat, şi beţia mă trage la somn, spuse 
Mitiori. 

Soții se retraseră în iatac. 

„Ce frumos este soţul lui Otikubo! se gândi Senagon. 
Şi se vede imediat că o iubeşte la nebunie!” 

* 


Ministrul de dreapta nu avea decât o fiică, iar fata 
ajunsese la vârsta măritişului. 

— Aş fi vrut s-o ofer Împăratului pe fiica mea, spunea 
el, dar mi-a fost frică pentru soarta ei, când nu voi mai fi în 
viaţă. lată însă că tânărul tiudze, din câte am putut să-mi 
dau seama de când îl cunosc, pare un om de nădejde şi 
cinstit. l-aş da-o cu plăcere pe fiica mea. Cedrept, umblă 
zvonul că ar avea o iubită. Dar iubita aceea nu se trage din 
vreun neam nobil, va să zică nu poate fi socotită soţie 
legală în adevăratul înţeles al cuvântului. În zilele noastre, 
un mire mai bun nu poţi găsi. Il observ de mult şi mi-a 
mers la inimă. E om de mare viitor. 

Ministrul de dreapta chibzui îndelung pe cine ar 
putea să se bizuie şi până la urmă o rugă pe doica lui 
Mitiori să fie ea peţitoare. 

Doica se duse la fiul ei de lapte şi începu să-i depene: 

— Ministrul de dreapta m-a rugat cutare şi cutare 
lucru... Propunerea lui este ademenitoare şi foarte 


onorabilă. 

— Dacă aş fi singur, răspunse Mitiori, aş accepta 
bucuros, dar am o iubită pe care n-am s-o părăsesc 
niciodată. Comunică-i, doică, refuzul meu hotărât, îi spuse 
Mitiori şi ieşi din odaie. 

Doica se gândi: „Se pare că doamna de la Nidzedono 
nu are nici tată, nici mamă. Tot sprijinul ei e tânărul nostru 
domn. lar fiica ministrului de dreapta are o mulţime de 
rubedenii sus-puse. Ar avea cine să se îngrijească de 
ginere să trăiască în lux şi belşug14. 

Şi în loc să-i transmită ministrului de dreapta refuzul 
categoric al lui Mitiori, doica spuse în numele lui 
următoarele: 

— Minunat, sunt foarte bucuros. O să găsesc o zi 
fericită cât se poate de repede şi o să-i trimit logodnicei o 
scrisoare. 

Când auzi că Mitiori este de acord, ministrul de 
dreapta nu mai pierdu vremea şi se apucă să se 
pregătească de nuntă. Înnoi toate obiectele casnice, aranjă 
somptuos încăperile pentru tineri, angajă slujnice noi, într- 
un cuvânt nu lăsă nimic uitării. 

Curând, cineva îi şopti lui Akogi: 

— Oare doamna dumneavoastră ştie că domnul 
tiudze se va căsători cu fiica ministrului de dreapta? 

Akogi rămase uluită: 

— Nu, la stăpânul nostru nu s-a observat nicio 
schimbare. Da nu glumegşti? Să fie oare adevărat? 

— E adevărul cel mai adevărat! Cică nunta este fixată 
în cea de-a patra lună a anului. În casa ministrului de 
dreapta e o vânzoleală de nu-şi mai găseşte nimeni locul... 

Akogi îi relată totul tinerei sale stăpâne: 

— Iată ce spun oamenii. Ştiţi cumva că stăpânul 
nostru vrea să se însoare? 

„Să fie într-adevăr aşa?” se gândi Otikubo. Şi întrebă 


cu voce tare: 

— De la cine ai auzit? Soţul meu nu mi-a spus nimic. 

— Am auzit de la slujnica din casa ministrului de 
dreapta. Se ştie până şi luna în care a fost fixată nunta. 

Otikubo presupuse că Mitiori se supunea poruncii 
severe a mamei lui. „N-avea cum să nu dea ascultare 
părinţilor”, cugetă ea, dar, oricât de greu îi era sufletul, 
nu-şi trăda prin nimic tristeţea, ci, cu nepăsare aparentă, 
aştepta ca Mitiori să-i dezvăluie adevărul. Vremea trecea, 
dar el tăcea mereu. Iar Otikubo se străduia degeaba să-şi 
tăinuiască sentimentele, pentru că tristeţea ascunsă îi 
alunga de pe faţă culorile de mai înainte. 

— Spune-mi ce ai pe suflet? De ce eşti tristă? Eu nu 
mă pricep să înşir vorbe dulci, ca: „Te iubesc, te ador, nu 
pot să trăiesc fără tine!” în schimb, de la bun început, am 
hotărât să nu-ţi pricinuiesc niciodată nici cel mai mic rău. 
Iar tu, de la o vreme, nici nu mai semeni cu tine, îi spunea 
Mitiori. Îţi aminteşti cum am venit la tine pe o ploaie 
torențială numai ca să nu te amărăsc? Râdeau de mine pe 
drum, îmi ziceau că sunt „hoţ cu picioare albe”. Aceasta s- 
a întâmplat în cea de-a treia noapte după prima noastră 
întâlnire, pe care n-am s-o uit cât voi trăi. Oare de atunci 
am greşit cu ceva faţă de dragostea noastră? 

— Dar nu am nimic pe suflet. 

— Bine, fie cum spui, şi totuşi nu sunt în stare să 
îndur înfăţişarea ta tristă şi îngândurată. Te-ai închis în 
tine şi parcă ai ridicat o stavilă între mine şi tine... îi 
reproşa Mitiori. 

Otikubo îi răspunse în versuri: 

Cum să zugrăvesc inima ta? 

Există un rodiu frumos Pe malul lacului Mikumano: 

Potop de flori poartă pe ramuri - Inima înşelătoare le 
iubeşte pe toate... 

Ducă ce ascultă pentastihul ei, Mitiori îi răspunse: 


Rodiul cel frumos 

De pe malul lacului Mikurvmo 

Oglindească-şi în apele luminoase Potopul de flori de 
pe ramurile-i toate - Tu pentru mine eşti unică în lumea 
întreagă. 

Probabil că ţi-o fi spus cineva niscaiva minciuni 
despre mine. Spune-mi, despre ce este vorba? 

Insă Otikubo nu era sigură că zvonurile sunt 
adevărate, aşa că nu-i spuse nimic. 

A doua zi, Akogi se năpusti asupra soţului ei: 

— Stăpânul tău se însoară, iar tu nu-mi spui nimic! E 
revoltător! Cât ai să-mi mai poţi ascunde asemenea 
ispravă? 

— Aud pentru prima oară de aşa ceva, se miră sincer 
purtătorul de spadă. 

— Vin la noi oameni străini să-şi exprime părerea de 
rău, iar tu te prefaci că nu ştii nimic. 

— Ciudat lucru. Bine, am să-l observ pe stăpânul 
meu. 

Odată, întorcându-se acasă, Mitiori o găsi pe soţia lui 
admirând livada în plină floare. Rupse atunci o ramură din 
cel mai frumos pom, i-o oferi lui Otikubo, şi spuse: 

— Priveşte cât e de frumoasă. Poate că ea îţi va risipi 
tristeţea; 

Otikubo îi răspunse: 

Nenorocirea pare-se m-a ocolit. 

Necazul nu s-a atins de mine. 

Mă doare însă cel mai mult când văd inima omului 
nestatornică Cum trecătoare-i floarea de prun. 

Versurile acestea îl încântară pe Mitiori şi-i ameţiră 
sufletul. „Probabil că i s-a povestit că în tinereţe am fost un 
tânăr uşuratic... * gândi el cu tristeţe. 

— Va să zică şi acum mai ai îndoieli în ce mă 
priveşte! Eu însă nu mă ştiu vinovat cu nimic faţă de tine. 


O, priveşte în străfundul inimii mele, ai să vezi că e curată. 

Nejiindu-i teamă de necazuri, în plină iarnă a-njlorit 
Floarea prunului gingaşă. 

Vântule, umblă cu grijă şi respiră încetişor! 

Încearcă să citeşti în inima mea. Nu o tulbura cu 
îndoieli neîntemeiate. 

Otikubo răspunse: 

De va zbura departe. 

În voia vântului. 

Floarea gingaşă de prun. 

Inima Singuratică va pieri de tristeţe. 

lată tot ce pot să-ţi spun. Fii bun cu mine, te rog. 
T'ău uita că soarta mea depinde de tine. 

Mitiori făcea tot felul de presupuneri, cugetând la ce 
ar fi putut să audă Otikubo. Dar iată că pe neaşteptate veni 
la el doica: 

— l-am transmis ministrului de dreapta răspunsul 
dumneavoastră cuvânt cu cuvânt. lar el a spus aşa: „Iubita 
tânărului tiudze pare-se că nu este din neam mare. Şi chiar 
dacă o iubeşte mult, va putea să se ducă pe la «a ori de 
câte ori va voi. Am să vorbesc cu părintele lui, iar în luna a 
patra se va face şi nunta”. Aşa mi-a spus. Şi se grăbeşte cu 
nunta. lar dumneavoastră să fiţi pregătit. 

Mitiori zâmbi încurcat: 

— De ce insistă atât de mult? Mă sileşte să-i spun că 
nu vreau să mă însor cu fata lui. Eu nu sunt ca tinerii cei 
strălucitori din societatea înaltă, nu am un titlu prea falnic, 
aşa că nu sunt un mire prea de râvnit. În ce situaţie m-ai 
pus! Te rog să curmi orice discuţie în legătură cu peţitul. 
Dar ce-i cu vorbele tale că doamna de la Nidzedono n-ar fi 
demnă să-mi fie soţie? Doamna de la Nidzedono nu este 
nicidecum dintr-un neam atât de neînsemnat cum îţi 
închipui... 

— Vai, ce nenorocire L începu să se văicărească 


doica. Şi părintele dumneavoastră doreşte căsătoria aceea, 
pregătirile de nuntă se desfăşoară din plin... Vai, mai 
gândiţi-vă! Oricât v-aţi încăpăţâna, tot va trebui până la 
urmă să vă însuraţi, dacă asta-i dorinţa părinţilor. În 
timpurile noastre se cere ca tânărul să-şi ia de soţie o fată 
de neam puternic şi cu zestre bună, pentru ca să aibă cu 
ce-l îngriji şi cu ce să-l ţină în răsfăţ. Drăguţa 
dumneavoastră va rămâne drăguţa dumneavoastră, iar 
logodnicei îi veţi trimite o scrisoare. Doamna de la 
Nidzedono se vede dintr-o ochire că are sânge nobil, dar 
ce nume de rând poartă: „Otikubo”! înseamnă că a fost 
ţinută în otikubo, lângă poartă, ca cea mai de pe urmă 
slujnică, iar dumneavoastră aţi înălţat-o până sus, la 
dumneavoastră, şi vă purtaţi cu ea de parcă i» r fi cine ştie 
ce lucru de preţ! Nu pot să pricep. Şi cât este de plăcut să 
ai o soţioară cu părinţi bogaţi şi nobili! Ce poate fi mai 
bine? 

Mitiori se făcu stacojiu de mânie: 

— Poate că nu sunt în pas cu timpul, dar nici nu aspir 
să trăiesc după moda de azi. N-am nevoie de soţie cu 
neamuri bogate. De s-ar numi soţia mea nu doar 
Cămăruţă, ci chiar Magherniţă, sau oricum, puţin îmi pasă! 
M-am jurat că n-am s-o părăsesc niciodată, şi nimeni pe 
lume n-are să ne despartă. Faptul că unii o vorbesc de rău 
nu e de mirare, dar tu, doică, să nu te pui în rând cu ei. 
Poate crezi cumva că soţia mea nu te preţuieşte? Greşeşti! 
în curând, la Nidzedono şi serviciile tale vor fi necesare. 

Mitiori, cu chipul mohorât de jignire, se sculă şi 
plecă. Purtătorul de spadă, care ascultase totul, pocni 
furios din degete. 

— Ce-i cu vorbele astea? se năpusti el asupra maică- 
sii. Te-ai întâlnit de atâtea ori cu doamna, stăpâna mea, 
oare cum de n-ai izbutit să vezi ce suflet ales are? Stăpânii 
mei se iubesc atât de mult, încât nicio putere omenească 


nu i-ar putea despărţi. Iar tu te dai bine pe lângă ministru 
şi vrei, pentru folosul tău, să-i peţeşti stăpânului nostru o 
nevastă bogată. Dar tu n-ai suflet deloc? Chiar dacă nu eşti 
de neam nobil, totuşi cum de-ai ajuns să cazi atât de jos? Şi 
cum de îndrăzneşti s-o numeşti pe stăpâna mea cu porecla 
ruşinoasă de „Otikubo”? Ţi-ai ieşit cu totul din minţi? Ce va 
gândi doamna despre tine când va auzi? în viaţa ta să nu-i 
mai zici aşa! Mi-e ruşine de stăpânul meu. Gândeşte-te ce-i 
acum în sufletul lui. Oare chiar ţi-ai pierdut minţile, 
grăbindu-te să primeşti pomana de la ministrul de 
dreapta? Cu ce preţ ai câştigat-o? Doar ai un fiu, iată-l, pe 
Korenari, care poate să-ţi asigure pâinea cea de toate 
zilele. Lăcomia este un mare păcat. Dacă ai să mai 
pomeneşti vreodată despre peţitul tău blestemat, mă lepăd 
de lume şi mă călugăresc ca să mă rog pentru iertarea 
păcatelor tale. Da cum de te-ai hotărât la asemenea 
ticăloşie V Nu e păcat mai mare pe lume decât să desparti 
nişte îndrăgostiţi! 

— Nu-mi dai răgaz să spun nici măcar un cuvinţel, 
exclamă doica. Răstălmăceşti totul... Oare l-am îndemnat 
cumva: „Părăseşte-ţi soţia, lasă-ţi soţia”? 

— Păi da nu aşa vine treaba? Dacă iei altă soţie... 

— Hei, hei, ce tot strigi? Şi chiar dacă am pus 
problema peţitului, ce-i rău, mă rog? Eşti şi tu îndrăgostit 
până peste urechi de Akogi a ta, de-aia te-ai înfuriat aşa. 

În sinea ei, doica se şi căia că se apucase de afurisita 
de peţitorie, totuşi mai încerca să-i închidă gura lui 
fecioru-său. 

— Ei, gata, gata! râse purtătorul de spadă. De bună 
seamă că tu şi în viitor ai să-l îndemni pe stăpânul meu la 
asemenea fapte. Numai să ţii minte că dacă ai să-i desparţi 
pe stăpânii mei, eu mă călugăresc. Mare păcat ai să-ţi iei 
pe suflet! Va trebui, ca un fiu bun ce-ţi sunt, să am grijă de 
mântuirea sufletului tău. Purtătorul de spadă scoase 


briciul şi-l ascunse la subţioară. Dacă te mai apuci 
vreodată de peţit, mă rad pe cap, cum se cuvine unui 
călugăr, o ameninţă el. 

Doica se sperie, dat fiind că el era singurul ei fiu: 

— Ah, nu mai spune asemenea vorbe înfricoşătoare. 
Am să mă străduiesc să-ţi stric briciul prin puterea 
credinţei mele. Am să încep să mă gândesc şi iar să mă 
gândesc, încât până la urmă poate că chiar am să-l fac să 
se rupă în două. 

Purtătorul de spadă zâm oi pe ascuns. 

„Tânărul domn nu va accepta niciodată, se gândi 
doica, iar fiul meu cel drag iată ce-a ajuns să-mi spună, mi- 
e şi frică să-l ascult!” 

Şi grăbi să-i ducă ştire ministrului de dreapta că 
toată strădania ei se dovedise zadarnică. 

„În ultimul timp Otikubo s-a schimbat tare mult faţă 
de mine, gândi Mitiori. Oare nu cumva i-o fi ajuns] a 
ureche zvonurile despre peţitorie?” 

Se duse la Nidzedono şi-i spuse soţiei: 

— În sfârşit, am aflat de ce eşti atât de tristă. 

— Ce ai aflat? 

— Toată supărarea vine de la fiica ministrului de 
dreapta. 

— O nu, nu-i adevărat! zâmbi Otikubo. 

— Ce nebunie! Dacă însuşi mikadoul mi-ar fi cerut să 
mă însor cu fiica lui, eu şi pe mikadou l-aş fi refuzat. Ţi-am 
mai spus că singura mea grijă este să nu-ţi pricinuiesc nici 
cea mai mică amărăciune. lar cel mai amarnic chin pentru 
o femeie, din câte am auzit, este să fie înşelată de iubitul 
ei. Şi de aceea am renunţat chiar să mă mai gândesc la o 
altă dragoste. Pe viitor, dacă cineva are să-ţi spună că te 
voi înşela, să nu-i dai crezare! 

— Chiar dacă n-am să-i dau crezare, mie tot are să-mi 
fie teamă că tu „eşti malul care ameninţă să se surpe”, 


răspunse Otikubo, făcâni aluzie la cuvintele cântecului: 

„Iubitul nestatornic E malul ce ameninţă să se surpe 
Deasupra pantei, în abis. 

* îmi spui «te iubesc, te iubesc». 

Iar inimii îi este frică să te creadă u. 

— Fie, eu am să-ţi vorbesc despre iubirea mea, iar tu 
mă ceartă cât pofteşti! Şi, oricum, am să mă străduiesc să 
nu te amărăsc cu nimic. Socoate singură cât de adâncă 
este iubirea mea. 

Purtătorul de spadă îi spuse lui Akogi: 

— Degeaba îl bănuieşti de nestatornicie pe stăpânul 
nostru. Te încredinţez că el până la capătul vieţii nu-şi va 
schimba sentimentele faţă de Otikubo. 

Doica, după ce purtătorul de spadă o certă atât de 
aspru, nu mai pomeni nimic despre peţitorie. Ministru] de 
dreapta, auzind că Mitiori nu are de gând să rupă 
legăturile cu iubita lui, renunţă şi el la dorinţa de a-şi da 
fiica după dânsul. 

După această mică neînțelegere,  îndrăgostiţii 
începură iarăşi să-şi trăiască viaţa lor fericită, lipsită de 
griji, în deplină înţelegere sufletească. Otikubo rămăsese 
însărcinată, aşa încât era înconjurată de o şi mai mare 
atenţie plină de gingăşie. 

În cea de-a patra lună a anului urma să aibă loc 
„Sărbătoarea nalbei” la templul Kamo. Mama lui Mitiori 
dori ca împreună cu fiicele sale şi cu nepoatele-prinţese să 
asiste de la înălţimea unui balcon special la procesiunea 
festivă. 

— Adu-o şi pe doamna de la Nidzedono, spuse ea 
fiului său. Tinerelor doamne le plac spectacolele. De mult 
vreau s-o văd pe soţia ta. 

Mitiori se bucură foarte mult de cuvintele mamei 
sale. 

— Nu ştiu de ce, spuse el, dar soţia mea nu prea ţine 


să meargă la spectacole, ca alte femei. Totuşi voi încerca s- 
o conving. 

Şi dădu fuga la palatul Nidzedono, să-i transmită lui 
Otikubo invitaţia soacrei. 

— Nu prea mă simt sănătoasă şi, în starea în care mă 
aflu, nu arăt nici frumos... Dacă aş merge, s-ar putea să le 
stric cheful tuturor, fiind o povară pentru toţi, încercă 
Otikubo să refuze. 

— Nu te vor vedea decât mama şi sora mea mai mică, 
aşa încât e ca şi cum ai fi numai cu mine, îi spuse Mitiori. 

— Fie cum vrei tu, acceptă până la urmă Otikubo. 

De la mama lui Mitiori sosi o scrisoare: 

„Vă rog să veniţi neapărat. Vom vedea un spectacol 
interesant şi, în plus, vom fi împreună”. 

Citind scrisoarea, Otikubo îşi aminti cum odată, 
demult, surorile ei o lăsaseră singură în casă, iar ele 
plecaseră la templul Isiyama, şi durerea vechii jigniri 
zvâcni din nou în inima ei. 

Pe bulevardul principal era înălţat un balcon superb, 
acoperit cu coajă de chiparos. Terenul din faţa lui fusese 
nivelat, presărat cu nisip şi plantat cu pomi, de parcă acea 
construcţie era menită să dureze ani îndelungaţi. 

În dimineaţa zilei de sărbătoare, Otikubo sosi acolo, 
ca să-şi ocupe locul în balcon. Akogi şi Senagon o însoțeau 
şi li se părea că nimeriseră în împărăţia cea fericită a 
paradisului. Amândouă înduraseră cândva obide şi ocări 
din pricina devotamentului lor faţă de Otikubo, iar acum 
purtarea tuturor faţă de ele era plină de respect ca faţă de 
confidentele unei doamne nobile. Frumoasă schimbare! 

Chiar şi doica, aceea care până nu de mult rostise 
nişte vorbe atât de jignitoare, se grăbi să vină la musafire 
şi se tot învârtea pe lângă ele cu temeneli şi slugărnicii: 

— Unde-i soţioara fiului meu, Korenari? 

Tinerele slujnice pufniră în râs. 


Mama lui Mitiori îi spuse nurorii sale: 

— De ce ne ferim una de alta de parcă am fi nişte 
străine? între părinţi şi copii trebuie să existe o prietenie 
strânsă şi statornică. Să ne iubim unii pe alţii, şi atunci 
nimic nu va putea să tulbure liniştea noastră sufletească. 

Cu aceste cuvinte o aşeză pe Otikubo alături de 
dânsa şi de fiica ei. 

Privind-o pe Otikubo, soacra luă aminte că nu era 
întru nimic mai puţin frumoasă nici decât fiicele ei, nici 
decât nepoatele-prinţese. Purta o rochie uşoară de vară 
din mătase purpurie, ţesută cu broderii, iar peste ea o alta 
de culoarea florilor roz-albastre, şi încă o haină de 
sărbătoare făcută din cel mai fin crep de culoarea 
indigoului şi a purpurei. Ce minunat arăta Otikubo în 
tulburarea ei! Revărsa atâta măreție şi atâta bun gust, 
încât se vedea limpede că în vinele ei nu curgea sânge 
obişnuit. Părea încă foarte tânără, aproape un copil de 
vreo doisprezece ani, nu mai mult. Frumuseţea ei avea 
ceva înduioşător, ceva copilăresc şi drag. 

Sora mai mică a lui Mitiori, se uita la Otikubo cu 
admiraţie, legă apoi cu ea o discuţie lungă ca de la suflet la 
suflet. Când spectacolul se sfârşi, porunciră să fie aduse 
trăsurile la scară pentru ca toţi să plece acasă. Mitiori vru 
să se întoarcă la Nidzedono cu soţia lui, dar maică-sa, 
zâmbind vesel, îi spuse lui Otikubo: 

— Aici e mult zgomot, nu se poate discuta în voie. Să 
mergem la mine acasă. Vom sta de vorbă pe îndelete o zi, 
două... De ce se grăbeşte atâta fiul meu? Nu mă ascultă 
deloc, nesuferitul! Te rog să nu-l iubeşti prea mult. 

Caleaşca trase la scară. Fiica cea mică se aşeză în 
faţă, împreună cu micile prinţese* iar în spate mama lui 
Mitiori cu Otikubo. După ce toate îşi luară locurile 
ceremonios, Mitiori se sui şi el în altă trăsură laolaltă cu 
toată suita feminină de la Nidzedono. 


În aripa dinspre apus a clădirii principale se 
pregătiră pentru tineri încăperi somptuoase. Pe slujnicele 
lui Otikubo le instalară în pavilionul vestic, unde locuise 
Mitiori până nu de mult. Toţi se bucurară de o primire 
plină de cinstire. 

Însuşi stăpânul casei, tatăl lui Mitiori, se purtă foarte 
grijuliu nu numai faţă de Otikubo, soţia fiului său preferat, 
dar şi faţă de toate slujitoarele din suita ei. 

Otikubo petrecu în palatul părinţilor soţului câteva 
zile fericite şi se întoarse la Nidzedono după ce făgăduise 
că îi va mai vizita de îndată ce va trece perioada cea grea 
în care intra. 

După această întâlnire, mama lui Mitiori rămase 
pătrunsă de o dragoste mare pentru nora ei. 

x 


XXX 

Încredinţându-se că Mitiori o iubeşte fără de 
asemuire, Otikubo încetă în sfârşit să se mai teamă că el 
şi-ar schimba vreodată atitudinea faţă de dânsa! într-o 
bună zi, îi spuse lui Mitiori: 

— Aş vrea să-i dau de veste tatălui meu despre mine. 
E atât de bătrân, în & t se poate prăpădi azi-mâine. Aş 
rămâne cu o mare greutate pe suflet dacă nu l-aş mai 
vedea niciodată. 

— Te înţeleg, răspunse Mitiori, dar mai rabdă un pic. 
Încă nu este timpul să ne dăm taina în vileag. Când ai să-l 
vezi, are să ţi se facă atât de milă de el, încât nu voi putea 
s-o umilesc pe maşteră, iar eu încă nu mă simt răzbunat pe 
deplin. Şi aş mai vrea ca până a te întâlni cu tatăl tău să 
ajung la un rang şi mai înalt. Şi-apoi ce-ar avea tiunagonul 
să moară aşa, dintr-odată? 

Otikubo îl rugase deseori pe soţul ci să-i permită să-şi 
vadă tatăl, dar de fiecare dată primise acelaşi răspuns, aşa 
că până la urmă nu a mai încercat să aducă vorba. Astfel, 


fără evenimente deosebite, se sfârşi anul şi veni Anul Nou. 

În a treizecea zi din prima lună, Otikubo născu uşor 
primul ei fiu. Mitiori era nespus de fericit. Îngrijorat de 
faptul că în casa lui erau doar slujnice tinere şi fără 
experienţă, îi spuse doicii. 

— Te rog pe tine, doică, să ai grijă de soţia şi de 
copilul meu, ca şi cum ai fi mama mea cea adevărată. 

Şi i-a lăsat-o în seamă pe soţia lui şi conducerea 
întregii case. 

Mai întâi, doica spălă cu apă caldă lăuza. Văzând-o 
cât de blând şi de prietenos se arată Otikubo faţă de ea, 
bătrâna gândi: „Nu-i de mirare că tânărul domn nu se 
desparte de o asemenea soţie”. 

N-am să descriu în amănunt ce daruri bogate i-au 
fost trimise noului născut, las asta la voia închipuirii 
cititorului. Am să spun doar că toate lucrurile erau din 
argint curat. Toate neamurile lui Mitiori petrecuseră 
straşnic, cântând la flaute şi la citere. Un singur lucru o 
amăra pe Akogi: Kitanokata nu ştia nimic despre triumful 
lui Otikubo. Ah, dacă doamna din încăperile dinspre 
miazănoapte ar fi putut să vadă totul cu ochii ei! Ce-ar mai 
fi turbat de invidie. 

Senagon, care nu de mult născuse şi ea, a fost aleasă 
doică a copilului. 

Sadaiseul, tatăl lui Mitiori, împreună cu soţia lui îl 
adorau pe micul nepoţel, sorbindu-l din ochi ca pe o 
comoară fără preţ. 

Cu prilejul ridicării în ranguri de sărbătorile Anului 
Nou, Mitiori, înaintea multora, primi titlul de tiunagon, iar 
tatăl său deveni ministrul de stânga, păstrându-şi şi funcţia 
de şef principal al Gărzii din stânga. 

Cu acel prilej el a spus: 

— Abia a venit pe lume nepoţelul meu, că tatăl şi 
bunicul lui au şi primit funcţii înalte. Acest copil ne aduce 


noroc. 

Într-adevăr, lui Mitiori i se deschidea un viitor dintre 
cele mai strălucite. Lăsând la o parte că ajunsese tiunagon, 
mai fusese pus şi în fruntea Gărzii imperiale de dreapta, 
dându-i-se titlul de emon-no kami. 

Distincții înalte i s-au conferit şi kuradoului, care a 
primit titlul de tiudze şi a fost înălţat la rangul de consilier 
de stat. Când în familia tiunagonului cel bătrân se auzi că 
fostul său ginere a urcat atât de sus, fosta lui soţie, 
Sannokimi, şi doamna din încăperile dinspre miazănoapte 
s-au întristat până la lacrimi, copleşite de durere şi obidă. 
Şi înainte Sannokimi mai începea uneori să plângă, 
văzându-l pe soţul ei gata s-o părăsească pentru alta, 
totuşi căsătoria încă nu fusese desfăcută. Acum însă totul 
era pierdut, nu mai avea nicio speranţă, aşa că rămăsese 
doar cu sentimentul inutil al unor invidii arzătoare! 

Mitiori se bucura de atâta trecere la împărat, 
influenţa lui crescuse atât de mult, încât putea acum să le 
umilească şi să le persecute pe maşteră şi pe surorile lui 
Otikubo în fel şi chip. Dar ca să nu-l plictisim pe cititor, n-o 
să povestim despre aceasta. 

În toamna anului următor, Otikubo născu din nou un 
băieţel minunat. Cu această ocazie doamna soacră spuse: 

— Tânăra noastră nu pierde timpul în zadar. În 
fiecare an naşte un copil frumos. De data aceasta eu 
însămi am să cresc copilul - şi îl mută pe nepoţel împreună 
cu doica lui în palatul ei. 

Nici pe purtătorul de spadă nu l-a ocolit norocul: 
dobândi funcţia de secretar la cancelaria Gărzii imperiale 
de stânga şi titlul de kurado. 

Totul se desfăşura atât de bine şi de fericit, încât 
ceva mai bun nici nu se putea dori. Un singur lucru 
rămăsese neîmplinit: tiunagonul, tatăl lui Otikubo, nu ştia 
nimic de soarta fiicei sale, şi de aceea Otikubo avea mereu 


sentimentul că încă nu a ajuns la deplina ei fericire. 

Între timp tiunagonul slăbise mult din pricina 
bătrâneţii. Adâncit în gânduri negre, aproape că nici nu 
mai ieşea în lume şi îşi trecea zilele încuiat în iatacul său, 
Snţi-o singurătate tristă. 

De la mama lui Otikubo, prinţesa care pe vremuri 
stăpânise multe bogății, rămăsese minunatul palat 
Sadzedono. Intr-o zi, tiunagonul zise: 

— Otikubo nu se mai află pe lume, am să iau palatul 
Sadzedono în stăpânirea mea. 

— Bineînţeles, aşa să faci, se bucură Kitanokata. Şi 
chiar dacă, cine ştie cum, Otikubo se mai află în viaţă, unei 
femei care a decăzut atât de mult nu i se cuvine să 
stăpânească un palat princiar. E un palat foarte încăpător, 
s-ar potrivi de minune pentru mine şi fiicele mele. 

Maştera cheltui toate veniturile strânse vreme de doi 
ani de pe moşiile tiunagonului, ca să reclădească din 
temelii întregul palat, începând cu îngrăditura de pământ 
din jurul lui. Au fost înălțate clădiri noi în locul celor vechi 
- cu alte cuvinte, banii nu au fost cruţaţi. 

Intre timp se auzi că în anul acela „Sărbătoarea 
nalbei” se va ţine cu ian fast deosebit. Mitiori promise că 
le va duce să se distreze la spectacol pe toate slujnicele din 
casă. 

Pregătirile începură din vreme. Se reparară trăsurile, 
slujnicelor li se dăruiră haine noi şi frumoase. 

— Vedeţi ca totul să fie cum se cuvine, porunciră 
tinerii stăpâni. 

În casă era o zarvă grozavă. În sfârşit sosi şi ziua 
mult aşteptată. 

Lângă bulevardul principal, care era destul de larg şi 
pe care urma să treacă toate carele împodobite ale 
templului, s-au bătut pari în pământ ca nimeni altul să nu- 
şi tragă trăsurile acolo. Va să zică lumea putea să fie 


liniştită, nefiind nevoie să vină la serbare prea din timp. 
Douăzeci de slujnice mai în vârstă se aşezară în cinci 
trăsuri, iar în alte două căruţe veneau slujnicele mai 
tinerele şi slujitorii de rang mai mic. 

Tânărul domn venea însoţit de o suită strălucitoare, 
alcătuită din curteni de rangul patru şi cinci, iar înaintea 
alaiului alergau să dea lumea la o parte oameni iuți de 
picior. împreună cu Mitiori veneau şi fraţii lui: fratele 
mijlociu, fostul paj al împăratului, iar acum şef al gărzii, şi 
fratele cel mic, care dobândise prima sa funcţie la 
departamentul ceremonialului şi al festivităților. 

În total se întocmiseră vreo douăzeci de trăsuri. 
Ţinându-se lanţ şi în ordine desăvârşită, au tras la locurile 
dinainte stabilite lângă primul bulevard, de unde se putea 
vedea foarte bine cortegiul sărbătoresc. 

Privind în jur, Mitiori văzu, chiar faţă în faţă cu locul 
lor marcat de pari, două trăsuri: una foarte veche, cu 
acoperişul împletit din frunze de palmieri, iar a dous ceva 
mai nouă, cu acoperişul împletit din bambus. 

Mitiori le porunci oamenilor săi: 

— Puneţi de ambele părţi ale drumului, una în faţa 
celeilalte, trăsura mea şi a fraţilor mei, astfel ca să putem 
discuta în voie între noi şi cu femeile din familia noastră şi 
să putem vedea mai bine totul... 

Oamenii săriră să împlinească porunca: 

— Daţi-vă mai îndărăt trăsurile! Aici le tragem pe ale 
noastre, strigară ei către cei de pe partea cealaltă, dar 
aceştia, socotindu-se jigniţi, nici nu se clintiră. 

Mitiori întrebă: 

— Ale cui sunt trăsurile? 

— Ale tiunagonului Minamoto. 

— O fi tiunagon, poate să fie chiar dainagon, dar nu 
trebuia să-şi tragă trăsurile în acest loc îngrădit, de parcă 
n-ar fi loc şi-n altă parte. Împingeţi-le mai înapoi. 


Oamenii lui Mitiori se buluciră să împingă înapoi 
trăsurile străine, dar săriră împotriva lor slujile 
tiunagonului, şi se stârni un schimb aprig de cuvinte: 

— Ce vă faceţi de cap, repeziţilor! Oare stăpânul 
vostru care se umflă în pene nu este şi el tot tiunagon, ca 
şi al nostru? Ori poate că bulevardul de la un cap la altul o 
fi moşia lui? 

Dar în clipa aceea unul din slujitorii lui Mitiori, 
cunoscut pentru limba lui ascuţită, le aruncă răspunsul: 

— Şi fostul nostru împărat, şi viitorul nostru împărat, 
moştenitorul tronului, şi prinţesa-fecioară, toţi se dau la o 
parte din calea stăpânului nostru, iată cine-i el, oare voi nu 
ştiţi? 

Iar un altul continuă: 

— Dar cum de îndrăzniţi să-l comparaţi pe stăpânul 
vostru cu al nostru? „E tiunagon şi el!” l-auzi la ei, 
gugumanii! 

Slugile bătrânului tiunagon nu se lăsară mai prejos, 
răspunseră la ceartă cu ceartă şi nu se clintiră din loc. 

Mitiori îl chemă pe purtătorul de spadă şi-i spuse: 

— Trebuie scoase numaidecât trăsurile de colo. 

Oamenii lui, fără a se mai sinchisi de ceva, împinseră 
înapoi trăsurile. Potrivnicii lor, mai puţini la număr, nu se 
putură împotrivi. Cei câţiva oameni ai bătrânului tiunagon 
chibzuiră astfel: 

— La ce ne-ar sluji cearta? Mai cuminte e să nu ne 
luăm la bătaie, putem să dăm de belea. Nu ne-am sfii să-i 
dăm un picior în fund până şi primului ministru, dar cu 
tânărul acesta falnic e altceva, nu-i bine să ne atingem nici 
măcar cu un deget chiar de ultimul dintre slujitorii lui. 

Şi băgară trăsurile în prima curte la întâmplare. lar 
femeile din trăsuri doar se uitau printre perdelele împletite 
şi tăceau. 

Iată cum tremurau oamenii în faţa lui Mitiori. 


Soţia şi fiicele bătrânului tiunagon oftau: 

— Degeaba ne-am gâlcevi. N-avem putere să-i 
răspundem. 

Lucrurile s-ar fi terminat aici, dacă prostovanul de 
moş teniaku-no suke n-ar fi răcnit: 

— Cum de-au îndrăznit să bage trăsurile noastre aici, 
într-un fund de curte? Cine le-a dat acest drept? Şi, ieşind 
în faţă, începu să cârâie: Ce vă grozăviţi aşa! Dacă aţi 
îngrădit dinainte locul cu pari, fireşte că sunteţi liberi să 
vă ţineţi acolo trăsurile, dar în virtutea cărui drept aţi 
poruncit ca ale noastre să fie scoase? Că erau peste drum? 
Ha, staţi, că vă arăt eu! Vă fac eu să plângeţi amarnic! 

Când îl zări pe teniaku-no suke, purtătorul de spadă 
gândi: „Aha! Iată o faţă cunoscută... Se pare că ne-am mai 
întâlnit undeva cu dumnealui...” Şi deodată îşi aduse 
aminte: „A, ce chilipir! în sfârşit, eşti al meu”. 

Mitiori îl zărise şi el pe moşneagul cel nesuferit. 

— Hei, Korenari! strigă el. De ce-i permiţi să facă 
atâta zarvă? 

Purtătorul de spadă înţelese totul îndată şi făcu semn 
din ochi slugilor, iar acestea, bucuroase de ocazie, se şi 
năpustiră asupra lui teniaku-no suke. 

— He, he! Ghiujul ăsta îndrăzneşte să ne ameninte. 
Iar pe stăpânul nostru nici nu vrea să-l ia în seamă! Aşa-i, 
ori ba? 

Agitându-şi evantaiele cu minere lungi, tăbărâră 
asupra moşneagului şi-i smulseră căciuliţa de pe cap, 
lăsându-i la vedere cele câteva şuviţe de păr, înnodate pe 
creştet într-un mic mănunchi, şi fruntea goală strălucind 
ca o tipsie. Spectatorii îngrămădiţi pe ambele părţi ale 
drumului se prăpădeau de râs. 

Teniaku-no suke se făcuse roşu ca racul de ruşine. 
Acoperindu-şi capul chel cu mâinile, încercă să se ascundă 
în trăsură, dar slugile lui Mitiori puseră mâna pe el şi 


începură să-i care lovituri de picior, care pe unde nimerea, 
spunând: 

— Aşa-ţi trebuie! Aşa-ţi trebuie! mai ameninţă-ne! 

Moşneagul urla cât îl ţinea gura: 

— Mor! Mi-a venit ceasul morţii! 

Dar slugile tot nu se astâmpărau. Până la urmă 
moşneagul chiar rămase lat. 

Mitiori strigă doar de ochii lumii: 

— Staţi. Opriţi-vă. Destul! 

Slugile lui Mitiori îl aruncară pe teniaku-no suke 
bătut măr în trăsura principală, în oare se afla însăşi 
Kitanokata, apoi se dezlănţuiră cu totul, pornindu-se să 
împingă şi să lovească trăsura cu înverşunare. lar slugile 
tiunagonului tremurau de frică şi nu cutezau nici să se 
apropie. Stăteau nepăsători, de parcă treaba aceea nu-i 
privea în niciun fel, şi numai de departe urmăreau trăsura. 
Oamenii lui Mitiori o împinseră într-o ulicioară înfundată şi 
o lăsară acolo în drum. Numai atunci slugile tiunagonului 
se încumetară să se apropie de trăsura care zăcea pe-o 
rină cu hulubele în sus. Jalnică privelişte! 

Femeile din trăsură, şi mai cu seamă Kitanokata, 
strigau într-un glas: 

— Nu vrem să rămânem aici. Acasă! Cât mai repede 
acasă! 

Dar când boul fu înhămat la trăsură, văzură că 
oamenii lui Mitiori tăiaseră frânghiile care leagă de dric 
coşul împletit al trăsurii, aşa încât coşul căzu în mijlocul 
drumului, iar boul trăgea mai departe numai dricul 
descoperit şi roţile. Prostimea bulucită pe uliţă ca să vadă 
procesiunea se ţinea cu mâinile de burtă de atâta râs... 
Hohote, ţipete. Uluite, slugile tiunagonului, care veneau 
după trăsură, se împiedicară şi căzură, şi câtva timp nici 
nu mai izbutiră să se ridice de la pământ... Dând din mâini, 
se văicăreau: 


— Azi avem parte de o zi afurisită. N-ar fi trebuit să 
ieşim din curte. Vai, ce ruşine pe capul nostru! 

Las în voia cititorului să-şi închipuie ce era în sufletul 
femeilor din trăsură. Am să spun doar că toate plângeau de 
ciudă şi de spaimă. 

Când coşul se răsturnă şi căzu, Kitanokata, care se 
afla în spatele fiicelor sale, se prăvăli şi ea de-a dura în 
drum. În vremea asta, boul îşi vedea de cale netulburat, 
trăgând cuminte la ce mai rămăsese din trăsură. Maştera, 
cu chiu cu vai, se aburcă la locul ei, dar în cădere îşi 
zdrelise coatele şi acum plângea şi se văicărea ca din gură 
de şarpe din cauza durerii. 

— Pentru care păcate oi îndura pedeapsa asta? se 
văicărea ea. 

— Mai încet. Mai încet, o rugau fiicele. 

În sfârşit veniră din urmă şi slujitorii. Cercetară cu 
ochii, văzură că s-a întâmplat o mare belea. 

— Ce-i de făcut? Hai să cărăm coşul pe umeri, se 
îndemnară ei. 

— Ce mai călători de trei parale! râdea mulţimea. 

De ruşine, slujitorii tiunagonului se pierdură cu firea 
în asemenea hal, încât doar se uitau unii la alţii fără a 
scoate o vorbă. 

Până la urmă reuşiră să ridice coşul trăsurii pe dricul 
lui şi să purceadă la drum îndărăt spre casă. Insă 
Kitanokata, speriată de moarte, ţipa mereu: 

— Mai încet! Văleu, o să ne răsturnaţi iar!... 

Trebuiră să meargă încet. Târâş-grăpiş, ajunseră şi 
acasă. Faţa doamnei din încăperile dinspre miazănoapte se 
umflase de plâns. O duseră în casă pe braţe, atât de râu se 
lovise. 

— Ce s-a întâmplat? Ce s-a întâmplat? bâlbâia 
tiunagonul speriat. 

Când auzi cele pătimite de soţia şi de fiicele lui, mai 


să moară pe loc. „Amarnică ruşine! Să fiu umilit în aşa hal! 
Mă călugăresc!” se tânguia el. Însă, de mila soţiei şi a 
fiicelor lui, nu-şi puse gândul în aplicare. 

Multă vreme se vorbi şi se făcu haz în legătură cu 
această întâmplare. Tatăl lui Mitiori îl judecă sever pe fiul 
său: 

— Oare să fie adevărat? Mi-a ajuns la ureche că nişte 
slugi au părăduit trăsura în care călătoreau nişte femei, şi 
că între scandalagiii aceia s-au evidenţiat în mod deosebit 
slujitorii tăi de la Nidzedono. Cum de ai putut să îngădui 
asemenea ticăloşie? 

— O, nici vorbă! Zvonurile sunt exagerate, răspunse 
Mitiori. Nu s-a întâmplat nimic deosebit. Poruncisem din 
timp să se îngrădească cu pari locul pentru trăsurile 
noastre. Şi-atunci de ce oare slugile tiunagonului au tras 
chiar acolo trăsurile stăpânilor lor, parcă înadins, cu toate 
că în lungul drumului erau destule locuri libere? Se 
înţelege că slujitorii mei n-au îngăduit acest lucru şi iată că 
s-a iscat gâlceavă. Până la urmă, ai mei s-au înfierbântat 
atât. de rău, încât, în focul certei, au tăiat frânghiile care 
legau coşul de dricul trăsurii lor. Unul dintre oamenii 
tiunagonului a început să-i înjure pe slujitorii mei, iar 
aceştia i-au dat pălăria jos şi au început să-i care la pumni, 
fără a mai da ascultare nimănui Fraţii mei amândoi au fost 
acolo şi au văzut totul şi pot adeveri cele spuse se mine. 
Oamenii v-au prezen>it lucrurile în culori mult mai negre 
decât s-au petrecut de fapt. 

— Străduieşte-te totuşi ca pe viitor să nu mai dai loc 
la asemenea fapte, îi spuse tatăl. Nu sunt mulţumit de tine. 

Când auzi despre cele întâmplate, Otikubo se întristă 
cu totul, fiindu-i milă şi de surori şi de maşteră. 

— Nu vă faceţi prea multe griji cu ele, îi spuse Akogi. 
Nu aveţi de ce. Dacă s-ar fi aflat tatăl dumneavoastră în 
trăsură, atunci da. Însă aşa, ce mai încolo-încoace, l-au 


ciomăgit pe ghiujul de teniaku-no suke, şi aşa şi trebuia. 

— N-ai inimă bună, îi răspunse Otikubo. Poţi să treci 
în slujba soţului meu, iar pe mine să mă laşi. El este la fel 
de răzbunător ca şi tine. 

— Bine! De acum încolo îl voi sluji pe soţul 
dumneavoastră. El înfăptuieşte tot ce mi-ar fi plăcut mie să 
fac dacă aş fi avut putere, şi de aceea mi-a devenit mai 
scump decât dumneavoastră, răspunse Akogi. 

După această întâmplare, soţia tiunagonului se 
îmbolnăvi rău de tot. La patul bolnavei s-au strâns toţi 
copii ei şi au început să se roage tuturor zeilor să-i trimită 
vindecarea. Rugăciunile lor au fost auzite şi doamna 
Kitanokata treptat-treptat s-a înzdrăvenit. 

Pe când toate aceste nenorociri curgeau una după 
alta asupra familiei tiunagonului, lucrările de restaurare la 
palatul Sadzedono înaintau spornic. În a şasea lună a 
anului urma să aibă loc inaugurarea. 

Socotind că vechea lor casă le purtase nenoroc, 
tiunagonul împreună cu soţia lui îşi ziseră că, alungă 
năpasta dacă se vor muta în noul şi strălucitorul palat, aşa 
că grăbiră prin toate mijloacele pregătirile de mutare. 
Plănuiseră, fireşte, să le ia cu ei pe toate fiicele lor. 

Zvonul acesta ajunse şi la urechile lui Akogi, care 
pândi un moment prielnic, când Mitiori se odihnea în 
încăperile soţiei sale, spre a-i spune vestea: 

— Palatul Sadzedono a fost reconstituit în toată 
strălucirea lui de odinioară. Umblă vorba că familia 
tiunagonului are să se mute acolo. Însă răposata mamă a 
soţiei dumneavoastră, prinţesa, îi spunea adeseori micuţei 
sale fiice: „la seama, când ai să creşti să nu dai casa 
noastră nimănui, să locuieşti tu în ea. Casa aceasta îmi 
este tare scumpă. Mă doare inima de ea. Imi aminteşte ce 
frumoasă era viaţa în preajma tatălui meu”. Aşa spunea 
răposata doamnă despre Sadzedono! Şi-acum, vin nişte 


străini şi vor să pună mâna pe palat, fără niciun drept... 
Cum să-i împiedicăm oare? 

— Păi, are soţia mea vreun act de proprietate asupra 
palatului? întrebă Mitiori. 

— Cum să nu aibă? Are, şi este bine păstrat. 

— A, dacă-i aşa, atunci poate să se-ntâmple o istorie 
foarte interesantă. Află la ce dată este fixată mutarea, 
porunci Mitiori. 

— Ah, ce mai pui la cale? se auzi glasul lui Otikubo 
din odaia de alături. N-o mai asculta pe Akogi, care s-a 
făcut foarte rea. Ştiindu-ţi firea aprigă, înadins vorbeşte 
aşa, ca să te stârnească. 

— A, va să zică m-am făcut rea? Da' cum să tac când 
se săvârşesc asemenea ticăloşii! 

— Pe viitor, caută să nu mai vorbeşti despre 
asemenea lucruri de faţă cu stăpâna ta, îi spuse Mitiori 
mai târziu între patru ochi. Are o inimă prea miloasă, îi e 
milă până şi de cei care îi pricinuiesc numai rău. Dacă ar fi 
s-o asculţi pe soţia mea, ar reieşi că a te răzbuna pe astfel 
de oameni ar însemna în primul rând s-o chinui pe biata de 
ea. 

Akogi îl aprobă: 

— Chiar aşa! Nu e bine să discutăm despre asemenea 
lucruri în prezenţa doamnei. 

În cea de-a şasea lună a anului, Akogi o întrebă ca 
din întâmplare pe una din vechile ei cunoştinţe, slujnică la 
tiunagon: 

— Când vă mutaţi în noua casă? 

— Destul de curând, la nouăsprezece ale lunii, i se 
răspunse. 

Akogi dădu fuga să-l înştiinţeze pe stăpânul ei. 

— Minunat. În aceeaşi zi, nici mai devreme, nici mai 
târziu, am s-o mut şi eu acolo pe soţia mea. Mai angajează 
încă vreo câteva slujnice tinere. Vezi dacă nu se găsesc 


astfel de fete şi în casa tiunagonului. Dacă se găsesc, 
momeşte-le să vină în slujbă la noi. Să moară maştera de 
necaz... 

— Bun gând! zise Akogi. 

Văzând ce bucurie îi luminează faţa, Mitiori se gândi 
mirat: „O arde setea de răzbunare la fel ca şi pe mine”. Şi 
de atunci începu să se consulte cu ea, interzicându-i cu cea 
mai mare stricteţe să discute cu Otikubo ce puseseră la 
cale. Soţiei sale nu-i spuse decât atât: 

— Am cumpărat o casă minunată şi vreau să te mut 
acolo numaidecât. Ziua de nouăsprezece este o zi 
norocoasă pentru inaugurarea unei locuinţe noi. Ai grijă ca 
până atunci să fie gata hainele cele noi pentru slujitori. Aş 
vrea să reclădesc palatul Nidzedono din temelii imediat 
după plecarea ta. Grăbeşte pregătirile, că n-a mai rămas 
prea mult timp. 

Apoi îi trimise lui Otikubo o mulţime de viguri de 
mătase de culoare ruginie şi purpurie... Nebănuind gândul 
ascuns al soţului ei, Otikubo le puse numaidecât la lucru 
pe meşteriţe ca totul să fie gata la termenul hotărât. 

Akogi, prin prietena ei, le invită pe slujitoarele cele 
mai frumoase din casa tiunagonului, în frunte cu însăşi 
camerista doamnei din încăperile dinspre miazănoapte, pe 
nume  Dzidziu, care avea o înfăţişare neobişnuit de 
frumoasă şi era şefă peste toate slujitoarele tiunagonului; 
împreună cu ea fuseseră poftite doamna Suke şi doamna 
Taiu, slujnicele apropiate ale lui Sannokimi, iar dintre 
slujnicele de rang inferior, o oarecare Maroi. 

„Toate sunt frumoase şi deosebit de alese ca 
purtare”, se gândi Akogi şi, prin prietena ei, transmise 
fiecăreia din ele în secret: 

— În capitala noastră există un palat al unui om 
influent, unde purtairea faţă de slujitori este foarte 
binevoitoare şi plină de grijă... Vedeţi să nu scăpaţi această 


ocazie! 

Slujnicele erau tinere şi nu le plăcea că, din cauza 
bătrâneţii, stăpânului lor îi cam slăbise mintea. Şi iată că 
tocmai când îşi căutau mai cu sârg alt stăpân, sosi vestea 
aceea ispititoare. Auzind că sunt poftite în casa unui om 
care se bucură de mare faimă în societate, toate se învoiră 
bucuroase să intre în slujba lui. Părăsiră aşadar casa 
tiunagonului, se întoarseră la casele lor părinteşti, pentru 
ca de acolo să poată trece apoi în casa noului stăpân. 

Nici în vis nu şi-ar fi închipuit ele, desigur, că stăpâna 
lor va fi Otikubo şi că toate vor servi în una şi aceeaşi casă. 
De aceea, chiar prietenele cele mai apropiate ţinură în cel 
mai strict secret una faţă de cealaltă locul noii sale slujbe. 

După fiecare în parte veni trăsura de la palatul 
Nidzedono. Întrucât auziseră că în palatul acela domneşte 
un lux nemaipomenit, femeile se gătiseră cum nu se poate 
mai bine. Toate sosiră la una şi aceeaşi casă, coborâră din 
trăsură în acelaşi loc şi, când dădură ochii una cu alta, mai 
să nu-şi vină în fire de uimire. N 

Gura lumii spusese adevărul. In casă se aflau nu mai 
puţin de douăzeci de slujnice tinere şi frumoase. Patru sau 
cinci femei, după cât se părea cameriste mai vârstnice, 
erau îmbrăcate deosebit de elegant: fiecare purta două 
rânduri de veşminte din mătase albă strălucitoare, trene 
lungi colorate, împodobite cu fireturi roşii şi albastre, 
hakama purpurii... Altele aveau hakama de un roşu aprins 
şi haine împodobite cu broderii, trene lungi din crep; de 
culoarea purpurei luminoase sau din mătase dantelată... 
Toate acele frumuseti, gătite atât de somptuos, făcură cerc 
în jurul noilor venite. Nu-i de mirare că acestea se simţiră 
cam stânjenite. 

În locul lui Otikubo, care suferea cumplit din pricina 
arşiţei, însuşi tânărul stăpân al casei ieşi să le vadă pe 
noile doamne din suita soţiei sale. Plecându-se până.la 


pământ în faţa lui, pline de emoție, ele doar trăgeau cu 
ochiul una către alta, tăcute. Mitiori le ului cu frumuseţea 
lui şi cu eleganța veşmintelor. Avea o hakama purpurie şi o 
cămaşă albă de borangic, peste care purta o haină din 
atlazul cel mai fin. 

Femeilor li se părea că în faţa lor s-a ivit o făptură de 
basm şi de vis. 

Mitiori le privi pe rând şi spuse: 

— Toate păreţi destul de frumoase. Şi dacă nu sunteţi 
chiar întocmai precum aş fi vrut eu, n-am să fac nazuri, de 
vreme ce aţi fost alese de Emon. 

Din camera vecină, Otikubo auzi vorbele lui şi spuse 
râzând: 

— Ia te uită de câtă încredere se bucură Emon la noi! 

— Spuneţi că nu arată chiar aşa cum aţi fi vrut? se 
făcu auzită Emon. Puteţi să-mi spuneţi de ce? Eu, trebuind 
să stau lângă stăpâna mea, n-am avut răgaz să le gătesc... 
De vină nu este decât graba. 

Cu aceste cuvinte, Emon se ivi în prag, şi toate noile 
venite o recunoscură. Deci iată cine se ascundea sub 
numele acela: Akogi, vechea lor cunoştinţă. 

Femeile rămaseră înmărmurite. 

— Chiar ea să fie, Akogi a noastră? Ce poziţie 
strălucită ocupă în acest palat! 

Akogi se prefăcu şi ea foarte mirată: 

— Curios! Parcă ne-am mai văzut undeva?... 

— lar noi v-am recunoscut numaidecât. Ce 
întâmplare fericită! 

— De foarte mult timp n-am mai putut să ne vedem... 
Tare trist a fost. 

Abia începuseră vechile prietene să sporovăiască 
despre vremurile trecute, când îşi făcu apariţia încă o 
femeie purtând în braţe un băieţel minunat cu faţa albă, în 
vârstă de vreo trei ani. Ia uite, păi asta-i chiar Senagon! 


— O, parcă întreg trecutul reînvie! În jurul nostru 
răsună numai voci cunoscute, exclamară noile venite. 

Se legă un viu schimb de cuvinte. N-am să-l plictisesc 
pe cititor, redând discuţia prietenelor care se reîntâlniseră 
atât de neaşteptat după o despărţire lungă. Am să spun 
doar că şi-au spus numai cuvinte plăcute, pline de bucurie. 

Noile slujitoare erau foarte mulţumite că fostele lor 
prietene, Akogi şi Senagon, se bucură în casă de mare 
cinste şi că pot să le acorde protecţia lor. 

Între timp, fără să ştie nimic, familia tiunagonului se 
pregătea de mutare, în ziua următoare, l-ai palatul 
Sandzedono. Fuseseră transportate acolo toate lucrurile 
necesari, se puseseră perdele împletite din trestie... Până 
şi lucrurile slujitorilor fuseseră cărate la noua locuinţă. 

Când se auzi despre acest lucru la Nidzedono, 
majordomii  Tadzimo-no kami, Simotuke-no kami şi 
supraveghetorul principal al palatului, Emon-no suke, 
chemară slugile cele mai de nădejde şi mai descurcăreţe şi 
le spuseră: 

— Palatul Sandzedono este şi el tot al stăpânului 
nostru, dar tocmai când stăpânul se gândea să se mute 
acolo tiunagonul Minamoto a hotărât să-şi însuşească 
această casă şi chiar a şi reconstruit-o din temelii, fără să 
ceară aprobarea nimănui. Şi chiar dacă tiunagonul ar fi 
avut oarecare temei s-o considere a lui, şi în acest caz el 
tot ar fi trebuit să-l anunţe mai întâi pe stăpânul nostru 
despre planul său şi să aibă o lămurire cu el, nu să lucreze 
pe ascuns. Se zice că mâine tiunagonul se mută la 
Sandzedono împreună cu întreaga familie. De aceea 
duceţi-vă acolo şi spuneţi-le slugilor lui: „În virtutea cărui 
drept aţi pătruns samavolnic în casa stăpânului nostru?” Şi 
să nu-i lăsaţi să ia lucrurile pe care le-au şi adus acolo. Noi 
înşine ne vom muta mâine la Sadzedono. Cercetaţi cu 
luare-aminte clădirile palatului pentru a stabili unde este 


mai bine să instalăm diversele servicii. 

După ce auziră porunca, slugile plecară s-o pună în 
aplicare fără întârziere. Ajunseră la Sandzedono şi văzură 
că acela era un palat minunat. Oamenii tiunagonului 
trebăluiau peste tot, aşterneau nisip pe alei, montau 
perdelele de trestie... Şi deodată, în dârdora forfotei, 
năvăleşte cu zarvă ceata de slujitori de la palatul 
Nidzedono. Oamenii tiunagonului se fâstâciră de-a binelea: 

— Ăştia cine-or mai fi? De unde vin? 

Se uită mai bine: păi, ăştia sunt slujitorii de credinţă 
ai tânărului demnitar din partea căruia stăpânele lor au 
suferit atâtea jigniri şi necazuri. 

— Palatul Sandzedono este al stăpânului nostru, 
strigară slujitorii lui Mitiori. Ce căutaţi aici fără niciun 
drept? Ni s-a poruncit să vă alungăm, aşa că să vă piară şi 
urma de pe aici! şi începură să se sfătuiască între ei unde 
să plaseze diferitele servicii. 

— lată, aici va fi locuinţa bucătarilor, dincolo 
încăperile pentru slujitorii de rang mai mic... Aici va fi 
cutare lucru, dincolo cutare. 

Uluiţi cum nu se mai poate, oamenii tiunagonului 
dădură fuga să raporteze cele întâmplate: 

—  Majordomi şi slugi străine au dat buluc în 
Sandzedono, iar pe noi ne-au alungat. Cică însuşi emon-no 
kami se va muta acolo mâine şi toate clădirile palatului le 
repartizează după bunul lor plac: acolo vor fi odăile pentru 
slugi, dincolo de camera supraveghetorului principal... 

Bătrânul pricepu că nu-i a bine şi se burzului: 

— Ce samavolnicie nemaipomenită! Este adevărat că 
nu am asupra-mi actele de proprietate ale palatului, dar el 
aparţine netăgăduit fiicei mele. Cine în afară de mine, tatăl 
ei, poate avea drepturi asupra lui? Dacă fiica mea Otikubo 
ar mai fi în viaţă, aş putea ci e de că de la ea vine 
prăpădul, însă urma ei s-a pierdut de mult... 


Ce-i de făcut aşadar? Nu are niciun rost să mă cert 
cu tânărul acela zănatec, mai bine-i să mă adresez cu o 
jalbă tatălui său. 

Tiunagonul nu fu în stare nici măcar să se îmbrace 
cum trebuie. Abia trăgându-şi sufletul, grăbi să ajungă la 
ministrul de stânga, tatăl lui Mitiori. 

— Trebuie să-l văd îndată pe domnul ministru, le 
spuse el slujitorilor care îi ieşiră în întâmpinare. 

Ministrul îl primi pe tiunagon numaidecât: 

— Despre ce este vorba? 

— De multă vreme sunt proprietarul casei de pe cea 
de-a treia stradă. L-am reconstituit din temelii şi aveam de 
gând ca mâine să mă mut acolo. Oamenii mei au şi început 
să care lucrurile, când pe neaşteptate au venit slujitorii 
fiului dumneavoastră emon-no kami şi au declarat: „In 
virtutea cărui drept vă aflaţi aici? Această casă este 
proprietatea stăpânului nostru. Cum de aţi îndrăznit să 
intraţi? Stăpânul nostru însuşi se va muta aici mâine”. Şi i- 
au izgonit pe slujitorii mei, care au venit nedumeriţi la 
mine, neştiind ce se cuvine să facă. D-apoi nimeni în afară 
de mine nu are vreun drept asupra palatului Sandzedono. 
Ce vrea să însemne asta? Oare va fi dobândit fiul 
dumneavoastră în vreun chip oarecare actul de proprietate 
asupra casei? 

Aşa se jelui el, aproape plângând 

După ce îl ascultă posomorât, ministrul răspunse, 
arătându-se extrem de nemulţumit: 

— Nu ştiu nimic. Dacă cele spuse de dumneavoastră 
sunt adevărate, atunci fiul meu a comis o fărădelege. Dar 
poate că a acţionat aşa în virtutea vreunei situaţii speciale. 
Am să-i cer explicaţii neîntârziat şi am să vă comunic 
răspunsul. Până atunci nu vă pot spune nimic. 

Tiunagonul nu îndrăzni să insiste mai mult şi se 
întoarse acasă sfârşit. 


— Am încercat să mă plâng tatălui lui, iar acesta nici 
n-a stat să mă asculte, se văicărea bătrânul. Ce să ne 
facem? De atâta timp tot construim şi construim fără să 
cruţăm nici banii, nici puterile, şi iacătă... Ce batjocură! 
lar avem să ne facem de râsul lumii. 

În aceeaşi zi, întorcându-se de la palatul imperial, 
Mitiori se duse să-şi viziteze părinţii, fără să se mai abată 
pe-acasă. Tatăl-său îi zise: 

— Adineaori a fost la mine tiunagonul şi s-a plâns 
împotriva ta. Mărturiseşte-mi, te rog, e adevărat ceea ce 
mi-a spus el? 

— Da, este adevărat. De mult mă tot gândeam să mă 
mut într-o casă de pe cea de-a treia stradă, când iată că 
aud o ştire neaşteptată: tiunagonul vrea să se instaleze el 
în casa aceea! N-am fost în stare să-mi revin din uimire şi 
am trimis imediat slujitorii acolo, ca să vadă care-i 
adevărul. 

— Dar tiunagonul spune că acea casă îi aparţine 
numai lui şi nimănui altcuiva. De când eşti tu proprietarul 
acelei case? Şi ai vreun act de proprietate asupra ei? lar 
dacă îl ai, de la cine îl ai? 

— La drept vorbind, casa este a soţiei mele. Palatul 
Sandzedono i-a revenit prin moştenire de la răposatul ei 
bunic pe linie maternă. În această privinţă nu: poate 
încăpea nicio discuţie! Se pare însă că tiunagonul şi-a cam 
pierdut minţile la bătrâneţe. O ascultă în toate pe soţia lui 
şi, aţâţat de ea, a săvârşit o mulţime de răutăţi faţă de fiica 
lui. lar acum maştera, din ură faţă de fiicăsa vitregă, l-a 
convins să-i ia şi casă, fără niciun drept. Actul de 
proprietate asupra casei se află la soţia mea. Iar 
tiunagonul afirmă că unicul proprietar este el, cu toate că 
nu are niciun fel de dovezi... E o neghiobie. 

— Atunci nu are rost să te cerţi cu el. Arată-i îndată 
hârtia, şi gata. 


Tatăl lui Mitiori era foarte tulburat. 

Bine, am să i-o arăt! 

Când se întoarse la Nidzedono, Mitiori stabili cine îi 
va însoţi a doua zi la mutarea în casa nouă şi cu ce trăsuri 
aveau să meargă. 

Tiunagonul, de supărare, nu reuşi să închidă ochii 
toată noaptea. Dis-de-dimineaţă îl trimise la ministrul de 
stânga pe fiul său Kagezumi, cârmuitorul provinciei Etizen. 

— Tatăl meu, tiunagonul, voia să vină el însuşi la 
dumneavoastră, dar de ieri, de când s-a întors acasă, se 
simte rău şi vă roagă să-l scuzaţi. Care este răspunsul 
dumneavoastră? întrebă Kagezumi. 

— l-am cerut explicaţii fiului meu, şi iată ce mi-a 
răspuns... 

Şi ministrul repetă spusele fiului său. 

— Dacă doriţi să aflaţi şi alte amănunte, binevoiţi să 
vă adresaţi lui personal. Eu nu ştiu nimic mai mult şi nu 
pot să judec cine este vinovat şi cine nu. Totuşi nu pot să 
nu mă mir că dumneavoastră aţi vrut să ocupați casă, 
neavând niciun act de proprietate... 

Auzind acest răspuns, Kagezumi se duse imediat la 
palatul lui Mitiori. Mitiori şedea jos lângă o perdea 
împletită, îmbrăcat simplu într-o haină uşoară de casă. 
Kagezumi se aşeză respectuos în faţa lui. În spatele 
perdelei împletite se afla Otikubo... Când îl văzu pe fratele 
ei stând acolo ca un biet solicitant, i se făcu milă de el. 

Senagon şi Akogi îşi aruncau ocheade şi zâmbeau: 

— Ia te uită! Pe vremuri tremuram în faţa lui şi nu 
ştiam cum să-i mai intrăm în voie. 

Între timp, fără a bănui ceva, Kagezumi începu să 
vorbească în felul următor: 

— Am fost la respectabilul dumneavoastră părinte şi 
am vorbit cu el. E adevărat că actul de proprietate asupra 
casei se află la dumneavoastră? Socotesc că povestea s-ar 


putea rezolva numai după ce l-am cerceta cu atenţie. Dacă 
tatăl meu şi noi toţi, fiii lui. am fi avut vreun temei cât de 
mic să bănuim că palatul Sandzedono vă aparţine, atunci 
această neplăcută confruntare nu ar mai fi avut loc. Noi 
însă, de doi ani încoace, reconstruim din temelii palatul. În 
tot acest timp, dumneavoastră nu aţi spus nimic, şi dintr- 
odată, chiar în ajunul mutării noastre, vreţi să ne 
împiedicaţi cu forţa... Mi-aş permite să-mi exprim părerea 
de rău că aţi recurs la un mod atât de nepăşnic pentru a 
rezolva conflictul. 

— Actul de proprietate asupra palatului Sandzedono 
se află la mine de mult timp. Precum ştiu eu, casa nu este 
decât a aceluia care posedă un astfel de act şi A nimănui 
altcuiva. De aceea am stat liniştit şi n-am socotit necesar 
să declar unuia şi altuia că este casa mea, dar când v-aţi 
hotărât să vă mutaţi acolo, am fost nevoit să-mi declar 
drepturile. Fiindcă veni vorba, aveţi vreo hârtie din care să 
reiasă că sunteţi proprietarii acelei case? 

Mitiori vorbea blând, pe un ton liniştit, jucându-se cu 
un copil pe care îl ţinea pe genunchi, un băieţel de vreo 
trei ani, cu faţa albă şi gingaşă, tare frumos. 

Kagezumi era indignat şi jignit. O astfel de 
comportare, în timpul unei discuţii importante! Ce om 
fluşturatic şi crud. Totuşi se stăpâni. 

— Din păcate, deocamdată noi nu am găsit această 
hârtie... S-ar putea s-o fi vândut cineva. E singurul lucru 
care mai rămâne de presupus, întrucât nimeni, în afară de 
noi, nu are niciun drept asupra casei. 

— Nu, n-am cumpărat nicio hârtie furată. Casa mi-a 
parvenit într-un mod cât se poate de cinstit, şi consider că 
îmi aparţine în exclusivitate. lată sfatul meu: recunoaşteţi 
adevărul spuselor mele şi resemnaţi-vă. lar tatălui 
dumneavoastră, tiunagonului, comunicaţi-i că am să-i dau 
posibilitatea să examineze cât se poate de atent actul meu 


de proprietate. 

Şi, punând capăt discuţiei, Mitiori se sculă şi se 
îndreptă cu copilul în braţe spre încăperile interioare. 
Kagezumi se întoarse la taică-său, mâhnit şi fără niciun 
rezultat. 

Otikubo ascultase întreaga discuţie. 

— Aşadar au vrut să se mute la Sandzedono? Ar 
putea să creadă că eu îi urmăresc cu ura mea. De câţi ani 
tatăl meu reconstruieşte casa aceea din temelii, câte 
cheltuieli şi câte griji a irosit, şi deodată, în ultima clipă, 
mutarea e împiedicată cu forţa. Ce amărât trebuie să fie! 
A-ţi amări părinţii este un mare păcat. Nu numai că nu-i 
pot îngriji, dar din pricina mea tatăl şi mama mea sunt 
obijduiţi şi necăjiţi - iată ce mă doare! Pare-se că Akogi a 
pus la cale toate astea... 

Inima lui Otikubo se frângea de milă pentru părinţii 
ei. 

— Chiar dacă un tată mai bun decât tatăl tău nu s-ar 
mai găsi nicăieri pe pământ, îi spuse Mitiori, care ins de pe 
lumea asta l-ar lăsa pe cineva să-i ia casa? Că a fost jignit 
tatăl tău? Da, e adevărat! Vei putea însă în viitor să-ţi 
răscumperi păcatul acordându-i îngrijireci ta plină de 
căldură filială. Dacă tu nu vrei să te muţi la Sandzedono, 
eu tot am să mă mut acolo, împreună cu toate slujnicele 
tale. Odată ce aşa am hotărât, ar fi o prostie să mă opresc 
la jumătate de drum. Vrei să-i dăruieşti tatălui tău palatul 
Sandzedono? Bine, dăruieşte-i-l, dar numai după ce mă voi 
fi răzbunat eu, iar tu te vei fi întâlnit cu el faţă în faţă. 

Otikubo trebui să tacă. 

Intorcându-se acasă, Kagezumi îi povesti 
tiunagonului totul. 

— E inutil să mai insistăm. Oricât de înjositor este 
pentru noi faptul că n-am fost în stare să ne apărăm 
dreptul asupra casei, va trebui să renunţăm la ea. Eu 


vorbeam cu emon-no kami despre un lucru atât de 
important pentru noi, iar el în acest timp ţinea pe genunchi 
un băieţel frumos, pe fiul său, şi se juca fericit cu el, iar 
argumentele mele le lăsa să-i treacă pe lângă ureche. Apoi 
m-a refuzat categoric şi a plecat în casă. Ministrul de 
stânga, tatăl lui, mi-a spus doar: „Nu ştiu nimic. Fiul meu 
are actul de proprietate asupra casei. Înseamnă că 
dreptatea este de partea lui”. Nici acolo n-am avut succes. 
Pentru ce oare, la timpul cuvenit, nu am avut grijă să 
păstrăm hârtia aceea  afurisită? Emon-no kami se 
pregăteşte să se mute chiar în seara aceasta. Pregătirile? 
în în plină desfăşurare, s-a stabilit şi ce slujitori vor lua cu 
ei şi cu ce trăsuri vor pleca... 

Auzind această relatare, tiunagonul, copleşit de 
amărăciune, blestemă întregul univers. 

— Mama lui Otikubo, aflându-se pe patul de moarte, 
i-a dat fiicei sale acea hârtie, iar eu, distrat fiind, am uitat 
de ea. Din pricina neglijenţei mele am pierdut o casă atât 
de frumoasă. Ce îndoieli mai pot fi că Mitiori a cumpărat 
de la cineva hârtia şi că de aceea se comportă acum atât 
de hotărât. Toată lumea îşi va bate joc de noi. Dacă m-aş 
plânge chiar şi împăratului, tot n-aş obţine nimic, fiindcă 
emon-no kami se bucură de mare favoare la curte. Cine să 
ne dea dreptate dacă el va spune că negrul este alb? îmi 
pare rău că am irosit atâţia bani... Sunt un om fără noroc 
toate-mi merg de-a-ndoaselea, necazurile se ţin lanţ de 
capul meu... 

Trist, tiunagonul căzu pe gânduri, cu ochii aţintiţi 
spre cer. 

Inainte de a se muta la Sandzedono, Mitiori dărui 
fiecărei doamne din suita soţiei sale câte un rând de haine 
noi minunate. Toate doamnele se bucurară că, la atât de 
scurtă vreme de la intrarea în slujbă, aveau posibilitatea să 
se îmbrace după ultima modă. 


Tiunagonul trimise câţiva oameni de-ai să-i cu- 
cererea de a i se înapoia măcar lucrurile din casă, dar 
Mitiori poruncise să nu iasă nimic pe poartă. La o 
asemenea veste, Kitanokata îşi plesni palmele de mânie | 

— Emon-no kami este duşmanul nostru cel mai 
amarnic. Blestematul mi-a zdrobit sufletul. 

Kagezumi încercă s-o îmbuneze: 

— Linişteşte-te, mamă, ce s-a pierdut nu se mai 
întoarce. Oamenii noştri s-au rugat să li se îngăduie să ia 
măcar hainele. „Luaţi-le repede”, au răspuns cu jarecare 
bunăvoință slujitorii lui emon-no kami, pentru ca apoi, 
deodată, să-i oprească pe toţi la poartă. Oamenii noştri nu 
puteau să se ia la bătaie... 

Şi, într-adevăr, tiunagonului şi familiei lui nu le mai 
rămăsese decât un singur lucru: să-l blesteme pe asupritor. 

În sfârşit se înseră şi veni şi ora Câinelui. Un şir lung 
de zece trăsuri sosi la palatul Sandzedono. 

Când cobori din trăsură, Mitiori văzu că era întocmai 
precum spusese tiunagonul: încăperile principale ale 
palatului erau gata să-i primească pe stăpâni. Paravanele 
erau montate, perdelele puse, rogojinile aşternute... 
Mitiori înţelese ce trebuie să fie în sufletul tiunagonului şi i 
se făcu milă de el, totuşi rămase hotărât să-şi ducă 
răzbunarea până la capăt. 

„Tatăl meu probabil că suferă foarte mult”, gândea 
Otikubo, străină de veselia din jur. Nimic n-o bucura. 

Mitiori le spuse slujitorilor: 

— Aveţi grijă să nu se piardă nimic din lucrurile 
străine. Vreau să le înapoiez pe toate în bunăstare. 

În timp ce la palatul Sandzedono domnea o atmosferă 
de bucurie şi de zarvă veselă, în casa tiunagonului toţi 
erau plini de spaimă şi de nelinişte. 

În sfârşit, veni o ştire: 

„Mutarea festivă s-a produs. Ce mulţime de slujitori 


sunt acolo, câte trăsuri!” 

„Înseamnă că totul s-a sfârşit. Acum nu mai e nimic 
de făcutu, se întrista tiunagonul împreună cu toţi ai lui. 

Dar în palatul Sandzedono puţin le păsa de ei. Acolo 
oamenii se veseleau în voie. 

Akogi era plină de recunoştinţă faţă de stăpânul ci 
pentru faptul că îndeplinise cu atâta pricepere tot ceea ce 
ea nici n-ar fi putut să viseze. 

x 

A doua zi, Kagezumi veni el însuşi la Sandzedono cu 
vorbă bună: 

— Vă rog, îngăduiţi-mi să iau lucrurile familiei mele. 

— Trei zile nu vom îngădui să fie atins niciun lucru. 

A patra zi, trimiteţi pe cineva să le ia pe toate. Vă vor 
fi înapoiate în perfectă stare, îi răspunseră slujitorii, fără a 
mai sta să asculte nimic altceva. 

În casa tiunagonului se alarmară şi mai rău... 

La Sandzedono, de trei zile în şir nu mai contenea 
muzica veselă. Sărbătoreau inaugurarea palatului în cel 
mai rafinat stil modern. 

În ziua fixată, dis-de-dimineaţă, se ivi din nou 
Kagezumi şi începu să se roage cu lacrimi: 

— Îngăduiţi-mi să iau astăzi lucrurile familiei mele. 
Am adus aici toate bunurile noastre, până şi mărunţişurile, 
chiar şi sipetele pentru pieptenii femeilor... E foarte greu 
să te descurci fără asemenea lucruri... 

Mitiori, sărbătorind în suflet victoria, porunci în 
sfârşit să-i fie înapoiate lui Kagezumi toate lucrurile 
conform inventarului. 

— Ah, mi-am amintit! exclamă deodată Mitiori. Era 
pe undeva un sipeţel de oglindă vechi. Daţi-i şi sipeţelul 
acela, întrucât soţia tiunagonului pare-se că îl socoteşte o 
comoară de mare preţ. 

Akogi, gata să îndeplinească porunca, răspunse: 


— Cum de nu, cum de nu, sipeţelul se află la mine, şi 
îl aduse imediat. 

Femeile care nu văzuseră până atunci sipetul 
începură să râdă: 

— Uf, că urât mai e! 

— Trebuie ataşat la el o scrisorică, spuse Mitiori, 
gândind că lădiţa singură nu va produce efectul scontat, şi 
o rugă pe Otikubo să scrie câteva cuvinte. 

— De ce? Dacă le-aş da veşti despre mine într-un 
asemenea moment greu pentru părinţii mei, le-aş pricinui 
o durere în plus, încercă să refuze Otikubo. 

— Totuşi scrie, te rog foarte mult, scrie, insistă 
Mitiori şi, până la urmă, Otikubo scrise pe dosul 
scânduricii de pe fundul lădiţei următoarele stihuri: 

„Zi şi noapte mi-ai privit Lacrimile şiroind. 

Oglindă clară. 

Dar anii s-au scurs, şi acum Amintirea trecutului mi-e 
dragă”. 

Infăşurând lădiţa de câteva ori în hârtie colorată, 
Otikubo legă de ea o crenguţă de pom şi i-o întinse lui 
Akogi: 

— Iată, dă-o fratelui meu. 

Mitiori îl pofti la el pe Kagezumi şi-i spuse: 

— Poate socotiți că n-am fost politicos cu 
dumneavoastră. Dar, ca să spun adevărul, m-a cuprins o 
ciudă cumplită când am aflat că vă mutaţi în casa mea, 
fără ca măcar să mă anunţaţi. Acum m-am potolit şi sunt 
gata să prezint personal scuzele mele părintelui 
dumneavoastră. Şi totodată vreau să-i arăt şi hârtia despre 
care este vorba. Transmiteţi-i tiunagonului să mă viziteze 
neapărat azi sau mâine. Poate că dumneavoastră şi fraţii 
dumneavoastră veţi considera inoportun să-l însoţiţi, eu 
însă aţ şi foarte bucuros dacă vreunul dintre 
dumneavoastră ai lua parte la întâlnire. 


Mitiori avea o înfăţişare plină de bucurie, ceea ce nu 
se potrivea deloc cu împrejurarea. Kagezumi rămase 
nedumerit. 

— Vă rog deci, neapărat, să-i transmiteţi tatălui 
dumneavoastră să poftească la mine, şi vă rog şi pe 
dumneavoastră să veniţi împreună cu el, repetă Mitiori. 

Kagezumi făcu o plecăciune şi plecă. Akogi îl aştepta 
după uşă. 

— Roagă-l pe oaspete să treacă pe aici, porunci ea 
mnei slugi. 

Lui Kagezumi i se păru foarte ciudat acest lucru, to 
„tuşi se duse. De după perdeaua împletită nu se ivea decât 
mn colţişor din marginea unei mâneci frumoase şi 
strălucitoare. 

— Vă rog să-i înmânaţi acest obiect doamnei din 
încăperile dinspre miazănoapte. L-am păstrat cu mare 
grijă, ştiind cât de mult ţine la el. Astăzi, când vi se 
restituie lucrurile, mi-am adus aminte şi de el... 

Kagezumi se miră şi mai tare. Vocea i se părea 
cunoscută. 

— Dar din partea cui porunciţi să i-l înmânez? 

— Doamna mama dumneavoastră îşi va da seama 
singură. Amintiţi-vă ce se spune într-un cântec: 

Totul s-a schimbat aici şi numai glasul cucului Mi- 
aduce-irminte de trecut... 

Eu sunt aidoma acelui cuc. Oare vocea mea nu vă 
spune nimic despre trecut? 

„A, dar aceasta-i Akogi! Cea care a slujit cândva la 
noi, îşi aminti Kagezumi. 

— Cum aş putea să stau de vorbă prieteneşte cu 
«ceea care a uitat atât de uşor căminul părintesc? Totuşi, 
când am să mai vin aici, am să vă vizitez. 

— lată încă o veche cunoştinţă de-a dumneavoastră, 
se auzi o altă voce şi, de după perdeaua împletită, se arătă 


o femeie. Era Senagon! 

„Cum de se află toate aici, la un loc?” Abia îl fulgeră 
gândul acesta, când iar se auzi un alt glas cunoscut: 

— Iar pe mine, sărmana, cred că m-aţi uitat de tot. 
Cum să vă mai aduceţi aminte de mine, aici în capitală, 
unde sunt atâtea femei care se întrec în frumuseţe, ca 
nişte coşuri încărcate cu flori. 

Dar aceasta-i chiar Dzidzin, slujitoarea preferată a 
celei de-a doua surori a lui, Nakanokimi. Cândva, pe 
vremuri, între Kagezumi şi Dzidzin fusese o dragoste 
deplină... Dar ce să însemne oare toate acestea? Aude 
peste tot numai voci cunoscute. Năuc de uimire, Kagezumi 
nu găseşte niciun răspuns. 

Akogi îl întrebă: 

— Spuneţi-mi, ce mai face fratele dumneavoastră cel 
mic, Saburo? A avut loc ritualul Gempuku? 

— O, da, în primăvara aceasta a primit titlul de 
funcţionar de rangul cinci. 

— Spuneţi-i să treacă pe aici. Transmiteţi-i că am 
multe de vorbit cu el. 

— Asta nu-i greu de îndeplinit, răspunse Kagezumi şi 
se grăbi să plece acasă. 

Ardea de nerăbdare să vadă ce era acel obiect atât 
de misterios pe care i-l dăduse Akogi. 

Pe drum îşi perinda prin minte toate câte le văzuse şi 
le auzise la Sandzedono, şi nu izbutea să se dezmeticească. 
Mare minune! Nu cumva Otikubo a devenit soţia acestui 
emon-no kami? Akogi pare că n-o duce rău, arată foarte 
degajată. Toate fostele slujnice din casa lor s-au adunat la 
Sandzedono parcă înadins. „Ce se ascunde oare aici?” 
Kagezumi făcea fel de fel de presupuneri. 

Se bucura că întâlnise atâtea cunoştinţe vechi. Nu-l 
tulbura niciun fel de suspiciune, întrucât pe vremea când 
doamna din încăperile dinspre miazănoapte o chinuia cu 


atâta cruzime pe fiica sa vitregă, el se afla departe, într-o 
provincie uitată, unde-şi avea slujba, şi nu ştia nimic. 

Când ajunse acasă, îi transmise tatălui său cuvintele 
lui Mitiori, apoi îi duse maică-sii obiectul cel misterios, 
împachetat bine în hârtie colorată. Începură să-l 
despacheteze, şi deodată - cine s-ar fi putut aştepta? - ieşi 
la iveală sipeţelul cel vechi pentru oglindă. Chiar acela pe 
care maştera i-l dăduse cândva lui Otikubo. „Ce vrea să 
însemne asta?” se gândi Kitanokata tulburată. Pe fundul 
lădiţei erau scrise nişte versuri... Cunoscu numaidecât că 
erau scrise de Otikubo. Înmărmuri cu ochii holbaţi şi cu 
gura căscată. 

„Va să zică toată ruşinea care s-a abătut asupra 
capetelor noastre, toate necazurile noastre din ultimii ani, 
toate sunt făcute de mâna ei! lată cine era duşmanul 
nostru cel neştiut!” 

Nu se poate descrie în cuvinte furia şi ciuda care a 
năpădiră pe maşteră la acest gând. 

Toată casa tiunagonului fu cuprinsă de agitaţie. 

Dar când află că palatul Sandzedono se află în 
stăpânirea fiicei lui şi nu a altcuiva, bătrânul uită de toate 
jignirile şi de toate umilinţele trecute: 

— Otikubo s-a dovedit a fi cea mai norocoasă dintre 
toate fiicele mele... Cum de am putut s-o neglijez atâta? 
Casa aceea este a ei de drept, îi revine prin moştenire de 
la mama sa, spuse tiunagonul cu aer liniştit. 

Cuvintele lui o mâniară peste măsură pe doamna din 
încăperile dinspre miazănoapte. 

— Bine, să-şi ia casă, dacă altfel nu se poate. Noi însă 
am cheltuit o groază de bani pentru ea. Să ne plătească 
măcar boscheţii şi copacii, întrucât avem de suferit 
pierderi mari. Să ne întoarcă măcar o parte din cheltuieli, 
ca să ne putem cumpăra o altă casă. 

— Ce-s cuvintele astea, mamă! se indignă Kagezumi. 


Vorbeşti de parcă ar fi vorba de cineva străin. Nu ştiu din 
ce pricină, dar în familia noastră nu avem niciun ginere ca 
lumea. M-am săturat să tot aud vorbe de batjocură pe 
socoteala Căluţului-Bot-Alb. Şi iată, pe neaşteptate, ne 
pomenim înrudiţi cu un demnitar tânăr, favorit al 
împăratului. S-ar cuveni să ne bucurăm. 

Se amestecă în discuţie şi fiul cel mic, Saburo: 

— Nu-mi pare rău deloc să-i lăsăm surorii noastre 
casa ei. Îmi părea însă tare rău când vedeam cum o 
chinuiau pe Otikubo. 

— Cum adică o chinuiau? Ce-i făceau? întrebă 
Kagezumi. 

— Da, o chinuiau! Câte suferinţe a trebuit să îndure, 
sărmana! 

Şi istorisi tot ce ştia. 

„Vai, ce-o fi spunând despre noi Akogi! Cât despre 
sora mea, mi-e şi ruşine să mă arăt în ochii ei...” 

Kagezumi pufni de mânie: 

— Îngrozitor! Eu eram în provincie şi habar n-aveam 
de nimic. Urât s-au mai purtat cu ea! Nu-i de mirare că 
soţul ei, emon-no kami, a copt în suflet răzbunarea 
împotriva familiei noastre şi ne-a pricinuit atâtea recazuri. 
Ce va fi gândind despre noi? Acum nici nu mai am curaj să 
mă arăt în lume. 

Aşa vorbi Kagezumi, năpădit de o ruşine cumplită. 

— Ia mai tăceţi! Ce-a fost a fost... vorbiţi prostii-Nici 
nu vreau să vă mai ascult. Toate astea r. u fost ticluite 
numai de ea, din răutate, se îndârji Kitanokata. 

Văzând că n-au cu cine vorbi, feciorii tăcură. 

Slujnicele, care auziseră discuţia, stăteau să moară 
de invidie. 

— Va să zică, Senagon şi Dzidziu au intrat în serviciul 
doamnei Otikubo. Fericitele! Iar noi nu ne-am învrednicit 
să ne ducem acolo, stăm aici să inurim de urât şi de lipsuri. 


Gata, ne ajunge! Haidem la Sandzedono. Doamna Otikubo 
e tare bună, are să ne angajeze numaidecât, şuşoteau 
fetele între ele. 

Surorile lui Otikubo erau uluite de noutatea aceea 
surprinzătoare. Cel mai mult suferea Sannokimi, căruia îi 
era greu să ştie că s-a înrudit cu familii care îi furase 
bărbatul. 

O greutate pe suflet avea şi Sinokimi gândindu-se că 
- acum va trebui să se întâlnească cu cel ce îi trimisese un 
ginere care a nenorocit-o pentru totdeauna... Ar fi preferat 
să se înrudească cu primul ieşit în cale, numai cu el nu. 

Sinokimi rămăsese însărcinată imediat după nuntă şi 
copilul ei împlinise de curând trei ani. Era o fetiţă 
minunată care nu semăna deloc cu tatăl ei. În ceasuri de 
disperare, Sinokimi se gândea să se călugărească, dar îi 
era milă de copil. Un lanţ extrem de puternic - dragostea 
faţă de fetiţă - o ţinea legată de lumea noastră deşartă. Îşi 
ura soţul şi se purta cu el atât de duşmănos, încât până la 
urmă prostăvanul de Căluţ-Bot-Alb şi-a dat şi el seama şi a 
încetat să mai vină pe la ea. 

Spre deosebire de fiicele sale. tiunagonul îşi uită 
numaidecât toate amărăciunile din trecut. De-atâta vreme 
şi-atât de mult suferise pentru faptul că faima de odinioară 
a numelui său apusese şi că oamenii îşi băteau joc de el - 
dar iată că acum, în sfârşit, i se ivea posibilitatea de 
reabilitare a cinstei şi faimei casei sale. Plin de bucurie, 
bătrânul ardea de nerăbdare să se ducă în ospeţie la noul 
şi puternicul său ginere. 

— Din păcate, astăzi e prea târziu... Am să-l vizitez 
mâine. 

Când auzi aceste cuvinte, maştera mai să-şi iasă din 
minţi de furie. Prăpădita aceea de Otikubo - ia uite cât de 
mult s-a înălţat deasupra propriilor ei surori! 

Sannokimi şi Sinokimi îşi spuseră între ele: 


— Va să zică, de-aceea emon-no kami în curtea 
templului Kiemidzu a poruncit să fim întrebate: „Vă ajunge 
lecţia?” O, dacă am fi înţeles atunci, pe loc, despre ce-i 
vorba, multe nenorociri am fi evitat. Noi însă n-am 
priceput nimic. Şi nici slujitoarele n-au plecat întâmplător 
de la noi, le-a ademenit Otikubo la ea. Mult amar s-o fi 
adunat în sufletul ei de-a ajuns să ne prigonească cu atâta 
cruzime. 

— Va să zică Otikubo se răzbună pe noi! A, nu! A, 
sufletul meu nu poate să îndure asemenea ocară. Am să-i 
plătesc cu aceeaşi monedă, turba de furie doamna din 
încăperile dinspre miazănoapte. 

— Ce-i cu tine? Ce-i cu tine? o linişteau fetele. Să 
dăm uitării trecutul! Sunt câţiva gineri în casa noastră, 
pentru ei suntem nevoiţi să răbdăm. Şi-apoi ştii ce tare l-au 
bătut pe bătrânul teniaku-no suke şi pentru ce? Tot ca s-o 
răzbune pe Otikubo, din pricina soţului ei. Lucrul este clar 
acum. 

Trăncănind aşa între ele, soţia şi fiicele tiunagonului 
nu s-au culcat toată noaptea, până în zori. 

A doua zi dimineaţă, sosi o scrisoare de la Mitiori: 

„V-am transmis ieri prin fiul dumneavoastră, 
cârmuitorul Etidzenului, invitaţia mea! Dacă dispuneţi de 
timp liber, vă rog frumos să-mi faceţi o vizită. Trebuie să vă 
comunic ceva foarte important”. 

Tiunagonul răspunse pe loc: 

„leri, fiul meu mi-a transmis invitaţia dumneavoastră 
amabilă. Aş fi vrut să vin îndată la dumneavoastră, se 
făcuse însă prea târziu. Vă rog să mă scuzaţi. Voi fi la 
dumneavoastră numaidecât”. 

Şi începu să se gătească pentru vizită. 

Fiul mai mare, Kagezumi, îl însoţi, şezând în trăsură 
pe locul din spdtele tatălui său. 

Îndată ce fu înştiinţat că tiunagonul a sosit la 


Sandzedono, Mitiori porunci: 

— Poftiţi-l aici! 

Il poftiră pe tiunagon în casă. Mitiori îl primi în 
galeria de la miazăzi a corpului principal. Otikubo se afla şi 
ea acolo, în spatele perdelei. Tuturor slujitoarelor li se 
poruncise să se ducă la încăperile lor. 

— V-am invitat ca să vă cer scuze pentru neplăcuta 
istorie cu această casă, începu Mitiori. Mai am însă şi un 
alt scop. Trăieşte aici o tânără care de muktă vreme îşi 
simte sufletul greu din pricina despărțirii de 
dumneavoastră, şi m-am gândit să vă ofer această ocazie, 
amândurora, de a vă întâlni. Dumneavoastră, bineînțeles, 
ați avut unele motive să consideraţi palatul Sandzedono ca 
fiind al dumneavoastră, dar, după cum se vede din actul de 
proprietate al casei, tânăra despre care v-am pomenit are 
mai multe drepturi decât dumneavoastră. Între timp, aţi 
hotărât să vă mutaţi aici, fără să anunţaţi pe nimeni, de 
parcă pe noi nici nu ne puneţi în rând cu oamenii... 
Ofensat de o asemenea purtare din partea dumneavoastră, 
am hotărât să ne mutăm noi aici. Ştiu că de multă vreme 
nu aţi cruțat nici eforturile, nici grijile, străduindu-vă să-i 
redaţi palatului strălucirea de odinioară, iar eu v-am 
împiedicat să vă bucuraţi de roadele ostenelilor pe care le- 
aţi făcut. Este nedrept. Mai mult încă, acea tânără 
doamnă, scumpă inimii mele, mă roagă să vă las casa. 
Dacă, deci, sunteţi de acord, puteţi s-o consideraţi chiar de 
acum ca a dumneavoastră. V-am rugat să veniţi aici spre a 
vă dărui actul de proprietate asupra palatului Sandzedono. 

— Cuvintele dumneavoastră mă tulbură profund, 
răspunse tiunagonul. Din ziua în care fiier. mea a dispărut 
de acasă, au trecut câţiva ani buni... Neavând nicio ştire 
despre ea, am rămas încredinţat că nu se mai află printre 
cei vii. Dacă eu, Tadaeri, aş fi fost mai tânăr - îmi ziceam - 
ar mai fi vreo nădejde ca soarta să ne aducă vreodată pe 


unul în faţa celuilalt. Dar sunt prea bătrân şi azi-mâine am 
să părăsesc această lume... Ştiam, că fiica mea n-ar fi 
putut să mă părăsească aşa pe mine, moşneagul! lar dacă 
a dispărut, de parcă-ar fi înghiiit-o pământul, înseamnă că 
nu se mai află printre cei vii. Acest palat ar fi trecut în 
proprietatea ei prin moştenire, dară ea s-ar fi aflat în viaţă, 
dar ce să facem, ea nu mai poate fi întoarsă înapoi. Aşa că, 
gândeam eu, Sandzedono este proprietatea mea şi se 
cuvine să-l reclădesc, până nu se ruinează cu totul. Nici în 
vis nu mi-am închipuit că ar fi proprietatea 
dumneavoastră. Oricum, mă bucur de schimbarea fericită 
în ce priveşte soarta fiicei mele şi nu aş fi putut să doresc 
nimic mai bun pentru ea. Dar de ce nu m-aţi informat 
despre nimic până acum? Poate că aţi vrut să vă răzbunaţi 
pe mine? Sau, şi mai rău, aţi considerat umilitor pentru 
dumneavoastră să mă numiţi deschis, în faţa întregii lumi, 
pe mine, neînsemnatul bătrân Tadaeri, drept tatăl 
dumneavoastră? Sunt tare greu de îndurat pentru mine 
asemenea presupuneri! De ce să vă iau hârtia aceea? La ce 
mi-ar folosi? Eu însumi aş fi dorit să-i dăruiesc fiicei mele 
acest palat... Ah, de atâta vreme mă tot mir de faptul că 
viaţa nu mă părăseşte, şi-abia acuma văd că nu puteam să 
mor fără a o mai vedea o dată pe scumpa mea fiică. Sunt 
tulburat până în adâncul sufletului. 

Şi tiunagonul îşi plecă fruntea a tristeţe. 

Mitiori era şi el foarte emoţionat. 

— Soţia mea a fost mereu cu gândul la 
dumneavoastră. De câte ori nu m-a implorat să-i permit să 
vă vadă „Ah, dacă în noaptea aceasta i se va întâmpla 
ceva?” tresărea ea speriată adesea în timpul nopţii. Eu 
însă m-am împotrivit, pentru că aveam în cap un gând 
ascuns. lată despre ce este vorba. Incă pe când fiica 
dumneavoastră locuia în odăiţa aceea mică - otikubo - de 
lângă poarta casei, am început s-o vizitez din când în când 


în secret, şi am băgat de seamă numaidecât că purtarea 
dumneavoastră faţă de ea este cu totul alta decât faţă de 
celelalte fiice. Vă spun drept, soţia dumneavoastrăire un 
suflet plin de cruzime. O prigonea în fel şi chip pe f: ca ei 
vitregă, o ofensa, o chinuia... Am văzut totul cu ochii mei, 
am auzit cu urechile mele. De aceea îi spuneam soţiei 
mele: „Nu se ştie dacă tatăl tău se va bucura când va afla 
că eşti în viaţă. Mai aşteaptă puţin. Când o să ocup o 
treaptă mai înaltă în ierarhia socială, atunci tatăl tău se va 
simţi măgulit să se înrudească cu mine. Va fi mulţumit, iar 
noi vom putea să-l înconjurăm cu atenţia noastră filială”. Şi 
încă ceva: n-am putut să vă iert faptul că aţi poruncit să fie 
încuiată în magazie şi că aţi pus-o la dispoziţia 
moşneagului teniak. u-no suke. „Dacă tiunagonul ar afla 
chiar că fiica lui a murit, mă gândeam eu, probabil că puţin 
i-ar păsa”. Eu, Mitiori, n-am putut să uit această obidă 
veche, prea rrujite s-au adunat în inima mea. De fapt, 
întotdeauna nu atât pe dumneavoastră v-am învinuit de 
cele întâmplate, cât pe rispra şi lipsită de suflet doamnă 
din încăperile dinspre miazănoapte. Şi mereu m-am tot 
gândit cum să fac să mă răzbun pe ea. Când, la 
sărbătoarea de la Kamo, am aflat că maştera soţiei mele se 
află în acea trăsură care ocupase locul nostru de lângă 
drum, i-am asmuţit pe slujitorii mei asupra sa şirtumai de 
ochii lumii mă prefăceam că-i cert. Recunosc, am procedat 
urât. Sunt vinovat faţă de dumneavoastră. Soţia mea a 
suferit amarnic că nu poate, la fel cu surorile ei, să se afle 
în preajma dumneavoastră şi să vă aline bătrâneţile. 
Văzându-i tristeţea, am înţeles ce putere mare are 
dragostea ce-i leagă strâns pe copii de părinţi. Şi cum 
copilaşii mei cresc, aş vrea să-i vedeţi... 

Ascultându-l pe Mitiori, tiunagonul îşi aminti cu 
groază şi ruşine de asprimea sa din trecut faţă de Otikubo. 
Atât de mult îi apăsa conştiinţa, încât multă vreme nu găsi 


un cuvânt de răspuns. 

— Nu, n-am socotit-o mai rea decât celelalte fiice ale 
mele, răspunse el în sfârşit, dar ele o aveau pe mama lor 
bună, care înainte de toate avea grijă de propriii ei copii. 
Iar eu îi eram prea supus. lată de ce s-au întâmplat lucruri 
atât de triste. Primesc învinuirile dumneavoastră şi nu 
încerc să mă apăr. A fost crud şi nedrept ca fiica mea să fie 
cedată bunului plac al unei fiinţe atât de jalnice cum este 
teniaku-no suke. Ce tată ar fi putut să permită aşa ceva? 
De-aş fi ştiut... E drept că, într-o clipă de mânie, am 
poruncit să fie încuiată în magazie, fiindcă mi se spusese 
că ar fi săvârşit o faptă foarte urâtă. Oricum, aş vrcă s-o 
văd pe fiica mea. Unde este? Arătaţi-mi-o mai repede, se 
rugă el. 

Mitiori trase perdeaua la o parte. 

— Iat-o! Arată-te tatălui tău! 

Tulburată, Otikubo se târî în genunchi înainte. Tatăl o 
privi cu dragoste. Ce frumos înflorise în aceşti ani, era o 
adevărată frumuseţe! Purta un veşmânt din mătase albă 
brodată, peste care un alt veşmânt făcea ape de culoare 
purpurie. Cu cât se uita mai mult tiunagonul la fiica sa, cu 
atât mai clar vedea că Otikubo le întrece ca frumuseţe şi 
ca strălucire pe toate surorile ei, de care el se îngrijise cu 
gingăşie, crezând că ele sunt incomparabil mai bune decât 
ea. Tiunagonul nu pricepea cum de putuse să se poarte 
atât de aspru cu ea şi se mira de orbirea lui din trecut. 

— Pesemne că nu mi-ai dat niciun semn de viaţă atât 
amar de vreme pentru că erai supărată pe mine, spuse el. 
Crede-mă însă că sunt tare bucuros, sunt nemărginit de 
fericit că te văd... 

— O nu, nu sunt deloc supărată pe tine, tată, 
răspunse Otikubo. S-a întâmplat însă ca Mitiori să se afle 
în odaia mea chiar atunci când mama s-a supărat cumplit 
pe mine. Ceea ce i-a fost dat să afle atunci i-a pătruns 


acânc în suflet. Multă vreme nu mi-a îngăduit să vă dau 
vreo veste despre mine. A trebuit să mă supun. Toate 
ofensele şi necazurile care vi s-au făcut s-au petrecut fără 
ştirea mea. Mă durea gândul că mă veţi socoti vinovată. 

— A, nu, eu nu-mi ziceam decât: „Ce ruşine pe capul 
meu bătrân! Oare de ce s-o purta emon-no kami atât de 
neomenos faţă de mine?” Dar, auzindu-l astăzi, am înţeles 
totul. Ne-a urât atât de mult pentru faptul că în casa mea 
ai avut parte de atâta asuprire. Crede-mă că acest lucru 
chiar mă bucură. Înseamnă că te iubeşte mult, spuse 
tiunagonul zâmbind. 

Otikubo se simţi mişcată: 

— Oricum, ceea ce vi s-a făcut este de neiertat. 

În timp ce tatăl şi fiica şedeau astfel de vorbă, veni 
Mitiori cu un copil în braţe. 

— Uitaţi-vă la el, vă rog. Este un băiat tare bun şi 
cuminte. Nici chiar cea mai aprigă maşteră din lume nu 
cred că ar putea să-l urască. 

— Vai, ce spui? se tulbură Otikubo. 

Când tiunagonul îşi văzu nepotul, deveni numai 
zâmbet. Inima lui de bătrân trăgea spre copil: 

— Vino încoace, micuțul meu, vino încoace! 

Vru să-l ia în braţe, însă copilul, sporiindu-se de 
bătrânul necunoscut, se prinse tare cu mânuţele de gâtul 
lui Mitiori. 

— Ho-ho, nici demonul însuşi n-ar rezista în faţa 
acestui copil, exclamă tiunagonul. Câţi ani are? 

— Trei ani, răspunse Mitiori. 

— Şi mai aveţi şi alţi copii? 

— Cum să nu, avem un băiat mai mic, care acum se 
află la părinţii mei. Avem şi o fetiţă, dar astăzi, fiind ziua 
interdicţiei nu poate fi arătată nimănui. O s-o vedeţi data 
viitoare. 

Curând fu servită masa. Nu se gătise nimic în mod 


special, ca pentru un ospăț, însă toate slugile tiunagonului, 
până la cel mai de pe urmă grăjdar, se ospătară pe 
săturate. 

— Akogi, Senagon! porunci tânărul stăpân. Aţi face 
bine să-l trataţi cu nişte vin pe domnul cârmuitor al 
Etidzenului. 

Akogi îl pofti pe Kagezumi în încăperile femeilor. 
Kagezumi şovăi mai întâi dacă se cade să se ducă sau nu, 
apoi, gândind că el nu era vinovat cu nimic, porni în urma 
lui Akogi. 

Fu condus într-o cameră atât de mare, încât stâlpii 
care susțineau acoperişul erau rostuiţi pe trei rânduri. 
Toată podeaua era frumos acoperită cu rogojini. 

În cameră şedeau solemne slujitoarele cele mai alese, 
nu mai puţin de douăzeci la număr, care de care mai 
frumoase. 

Se retrăseseră acolo din porunca stăpânului, când el 
a dorit să stea de vorbă între patru ochi cu tiunagonul. 

Kagezumi era un mare admirator al femeilor 
frumoase. 

„Admirabil! Minunat!” gândi el, rotindu-şi ochii în 
toate părţile. Şi înţepeni cu gura căscată. Se aflau acolo o 
mulţime de prietene de-ale lui, care pe vremuri slujiseră în 
casa tatălui său. Recunoscu numaidecât vreo patru, cinci... 
Pare-se că toate fuseseră ademenite să vină în serviciu la 
Mitiori. 

1 Zi în care femeia (fetiţa) era ferită de orice privire 
străină şi ţinea post. 

— Stăpânul a poruncit să vă servim cu vin. Dacă veţi 
ieşi de aici la fel de palid cum aţi intrat, fără a vă îmbujora 
de vin, vom avea mustrări de conştiinţă, spuse Akogi. Hai, 
fetelor, serviţi-l pe oaspete. 

Slujnicele începură să-i ofere pocal după pocal, iar el 
se îmbătă numaidecât. 


— Doamnă Akogi, cruţaţi-mă, vă rog! Nu se poate să 
chinuiţi atât de crud un om... 

Încercă să fugă, dar frumoasele fete îl împresurară, 
alcătuind un cerc în jurul lui şi tăindu-i drumul. Fu nevoit 
să rămână şi se îmbătă atât de rău, încât se întinse pe jos. 

Tiunagonul, la rându-i, cedând îmbierilor ginerelui 
său, bău şi el câteva pocale de vin şi, ameţindu-se, pomi să 
povestească fel de fel de istorii. 

— De azi înainte am să vă port de grijă, în măsura 
puterilor mele, îi făgădui Mitiori. Voi fi bucuros să vă 
îndeplinesc orice dorinţă. 

Bătrânul era în culmea fericirii. 

În sfârşit, se lăsă noaptea. 

La plecare, tiunagonul primi nişte daruri bogate: o 
ladă plină cu haine frumoase. Era acolo îmbrăcăminte şi 
pentru ceremonii, chiar şi un brâu de piele cu o lucrătură 
minunată, o adevărată comoară. 

Nu fu uitat nici Kagezumi; i se dărui un rând complet 
de haine femeieşti pentru soţia lui şi, pe deasupra, nişte 
haine de mătase dantelată. 

Ameţit de-a binelea, tiunagonul repeta cu limba 
împleticită: 

— Mereu mă tot amăram că prea zăbovesc în lumea 
aceasta, mă tot gândeam pentru ce trăiesc, şi iată ce 
bucurie astăzi, ce bucurie... 

Suita lui nu era prea numeroasă, aşa încât toţi 
oamenii care îl însoțeau primiră daruri bogate: fiecărui 
paznic personal de rangul al cincilea i se dăruiră haine de 
paradă; fiecărui paznic personal de rangul al şaselea - 
câteva hakama, iar slujnicelor de rând - suluri de mătase, 
răsucite pe beţişoare care să poată fi puse la brâu. 

Slujitorii, ştiind că stăpânul lor, tiunagonul, şi tânărul 
emon-no kami se duşmăneau, priveau năuci şi nu le venea 
să-şi creadă ochilor. 


Când ajunse acasă, tiunagonul îi înşirui soţiei sale, 
cuvânt cu cuvânt, tot ce-i spusese Mitiori. 

— E adevărat că aţi vrut s-o daţi pe fiica mea acelui 
bătrân nevolnic teniaku-no suke? Când mi-a povestit emon- 
no kami despre asta, îmi venea să ard de ruşine... Dar ce 
nepoţel minunat am, o frumuseţe. Fiica mea are o căsnicie 
fericită! 

Doamna din încăperile dinspre miazănoapte începu 
să tremure de ciudă. 

— Nici nu vreau să te ascult! înainte, pe fiică-ta asta 
nici n-o puneai în rând cu oamenii. Cine a poruncit să fie 
închisă în magazie? Tu însuţi ai poruncit. Eu n-am avut 
niciun amestec. Ai lăsat o copilă la voia întâmplării, fără 
nicio supraveghere - în asemenea împrejurare nu numai 
teniaku-no suke, dar oricine ar fi putut să profite de ea. Și- 
acum, că a luat-o de soţie un om de vază, vrei să arunci 
păcatul tău asupra altora. Dar nu te prea bucura! O 
asemenea fericire nemaiauzită nu ţine mult... 

Kagezumi, beat şi întins pe jos, începu să 
povestească ce văzuse şi ce auzise la Sandzedono: 

— Şi-aşa că am fost înconjurat din toate părţile de o 
sumedenie de slujnice frumoase, una mai frumoasă ca alta. 
De nu greşesc, erau pe puţin vreo treizeci. Fiecare mi-a 
adus câte un păhărel şi m-a rugat să beau. Şi toate, luaţi 
seama, erau cunoştinţe mai vechi de-ale mele: unele o 
slujiseră pe  Sannokimi, altele pe Sinokimi. Până şi 
slujnicuţa Maroi era acolo. Şi toate împodobite ca nişte 
„crenguţe înflorite. Se vede că o duc bine. 

Sannokimi şi Sinokimi, care dormeau împreună în 
acelaşi pat, auziră cele spuse de Kagezumi. 

— Vai, tare-i tristă lumea pentru noi! suspină sora 
mai mare. Oare-i mult de când locuia în odăiţa mizeră de 
lângă poartă şi nu îndrăznea să se arate lumii? Toate 
slujnicele noastre s-au dus la ea... Ne e ruşine să ne 


arătăm nu numai în faţa unor străini, dar şi în faţa 
părinţilor noştri. Cum să trăim mai departe? Mai bine să 
ne călugărim. 

Sinokimi plângea şi ea amarnic: 

— Ce ruşine! Ce grea ruşine! Fără a şti ce ne rezervă 
viitorul, mama s-a îngrijit numai de noi, fiicele ei bune, iar 
pe fiică-sa vitregă o oropsi i-o cu totul. Acuma oamenii 
spun pe drept: „După faptă şi răsplată”. După nenorocita 
mea de căsătorie, am vrut să mă călugăresc, însă am 
rămas însărcinată. lar după ce s-a născut fetiţa, mi s-a 
făcut milă de ea. „S-o cresc, m-am gândit eu, până s-o face 
mare”. Uite aşa îmi duc zilele. 

Şi, năpădită de lacrimi, Sinokimi compuse poezia: 

Văzând cum suferă alţii. 

Ziceam odinioară: 

„Aşa le-a fost scris J”. 

Acum destinul potrivnic Pe mine mă bate amarnic. 

Sannokimi spuse şi ea larându-l ei: 

Pe toţi ne paşte destinul! 

Vitrega soartă e schimbătoare la râul Asuka: 

Azi clocotindă genune. 

Mâine şopot duios. 

Toată noaptea, până în zori, surorile sporovăiră aşa, 
plângându-şi soarta. 

În ziua următoare, tiunagonul se apucă să cerceteze 
darurile primite în ajun. 

— Ce culori frumoase! Totul e grozav de elegant. 
Asemenea haine nu-s pentru un moşneag ca mine. Mai ales 
brâul acesta trebuie să fie o relicvă de familie... Cum să 
primesc asemenea dar? Nu, am să-l înapoiez numaidecât. 

Chiar atunci veni un sol cu o scrisoare de la Mitiori. 
Toate slogile se repeziră buluc s-o primească, fiecare dorea 
să fie primul. 

„Îmi pare rău că noaptea ne-a despărţit atât de 


repede, se spunea în scrisoare. N-am apucat să ne 
povestim nici a suta parte din câte ni s-au întâmplat în 
aceşti ani. Dacă nu veţi veni cât mai curând pe la mine, voi 
fi tare mâhnit. 

De ce nu aţi luat hârtia aceea cu pricina? Veniţi cât 
mai degrabă, altfel soţia mea va fi mâhnită, temându-se că 
supărarea care o aveţi faţă de mine nu a fost complet 
risipită”. 

Sinokimi primi şi ea o scrisoare de la Otikubo: 

„In toţi aceşti ani, m-am gândit mereu la tine. Dar 
oricât de mult am dorit să vă dau o veste despre mine, o 
mulţime de lucruri m-au împiedicat. Îţi mai aduci tu oare 
aminte de mine? Sau m-ai uitat de mult? Aş fi tare tristă. 

Iar dacă am fost uitată. 

Iubirea mea nu se teme de timp. 

Pe Muntele veşnic Azaleele cresc pururea chiar şi 
printre pietrele mute. 

Transmite mamei şi surorilor mele că aş fi bucuroasă 
să le revăd”. 

Cele trei surori mai în vârstă citiră şi ele scrisoarea, 
invidioase că Otikubo nu-i scrisese decât lui Sinokimi. 
Fiecare ar fi vrut să primească de la ea un semn de viaţă. 
Uite aşa se schimbă oamenii! Însă când Otikubo trăia în 
odăiţa ei, niciuna dintre surori nu se gândise să-i calce 
vreodată pragul. 

Tiunagonul îi răspunse ginerelui său: 

„Nădăjduiam să fiu la dumneavoastră chiar azi, dar 
din nefericire nu pot. Rog să fiu iertat. Cu mare bucurie 
mă gândesc la faptul că de acum înainte ne vom vedea 
adesea. O asemenea fericire are parcă puterea să-mi 
insufle o nouă viaţă. V-am spus încă de ieri că nu voi primi 
actul de proprietate al palatului Sadzedono. Generozitatea 
dumneavoastră mă copleşeşte. Brâul pe care mi l-aţi dăruit 
este prea falnic pentru un moşneag ca mine, cum s-ar 


spune stricaţi orzul pe gâşte. Gândeam să vi-l înapoiez, dar 
temându-mă să nu vă jignesc am să-l păstrez câtăva 
vreme44. 

lată ce scrise Sinokimi în scrisoarea de răspuns către 
Otikubo: 

„Se vede că drumul spre casa noastră s-a înfundat, la 
poarta noastră nu se află niciun indicator, nu ieşistă nici 
măcar kriptomeriile, cum se spune într-un cântec vechi... 
M-a bucurat nespus de mult scrisoarea pe care mi-aţi 
trimis-o. Dar să nu gândiţi despre dumneavoastră: - «Le 
sunt străină tuturor, măcar că nu trăiesc în cerurile 
înalte». 

Tu. nu eşti străină, nu. 

Ne-ai părăsit tu însăți, fugaro. 

Și drumul l-ai uitat spre casă. 

Din cauza ta mulți ani am fost trişti. 

Cine iubeşte mai mult, hai, spune? a 

x 

41 * 

Dn ziua aceea, tinerii soţi începură să aibă o grijă; 
atât de mare de tiunagon, încât nici nu se poate descrie. 
Bătrânul nici nu mai pleca de la ei. Fraţii lui Otikubo, cel 
mai în vârstă, Kagezumi, şi cel mai mic, Saburo, veneau şi 
ei cu mare plăcere la ilustrul lor cumnat. La început cu un 
pic de sfială, în curând însă începură să se simtă la el ca 
acasă, bucurându-se că se înrudesc cu o familie atât de 
vestită. Otikubo se îngrijea de fratele mai mic ca de 
propriul ei copil, căutând să-l aranjeze în viaţă. 

Odată îi spuse lui Kagezumi: 

— Aş vrea să mă văd cu mama şi cu surorile mele. 
Mama mea bună a murit când eu eram încă foarte mică, 
aşa că am îndrăgit-o pe doamna din încăperile dinspre 
miazănoapte cu dragoste filială. Dorinţa mea cea mai 
fierbinte ar fi ş-o răsplătesc pe mama pentru toate grijile 


ei, ea însă pare supărată pe mine... Transmiteţi tuturor 
celor din casă salutări din partea mea. 

Când ajunse acasă, Kagezumi le spuse mamei şi 
surorilor lui: 

— Iată ce-a spus surioara noastră. Ea are grijă de noi, 
fraţii ei, are atâta grijă... 

Doamna din încăperile dinspre miazănoapte se gândi 
că, odată ce fiică-sa vitregă ajuns atât de bogată, poate că 
spusele ei să fie adevărate. De ce să mintă? lar dacă 
Otikubo ar nutri vreun gând rău împotriva ei, atunci nu i-ar 
ajuta atâta pe fraţii săi. Înseamnă că de toate persecuțiile 
împotriva familiei tiunagonului nu e vinovat decât soţul lui 
Otikubo. Fiindcă nimeni altul decât însuşi Mitiori o ajuta să 
coasă în noaptea aceea nenorocită. El a auzit totul, a aflat 
totul. Judecând aşa, maştera îşi struni firea urâtă şi începu 
să întreţină cu Otikubo un schimb de scrisori amabile. 

— 9 

Într-o bună zi, Mitiori se sfătui cu soţia sa: 

— Tatăl tău e foarte bătrân. Se obişnuieşte ca în 
cinstea părinţilor, atunci când împlinesc vârsta de cincizeci 
sau şaizeci de ani, să se dea un ospăț, înveselindu-l cu o 
muzică plăcută. Sau li se oferă la început de an nou şapte 
din primele plante de primăvară. Sau li se fac opt citanii 
din Sutra Lotusului. Cu alte cuvinte, copiii se străduiesc 
prin toate mijloacele să-şi bucure părinţii. Tu cum crezi că 
ar fi mai bine? Unii bătrâni, încă în viaţă fiind, cer să li se 
slujească patruzeci şi nouă de pomeniri pentru odihna 
sufletului. Dar mie nu mi se pare prea potrivit să se facă 
pomenire pentru părinţii încă în viaţă. Spune-mi, ce ti-ar 
dori sufletul? Eu am să fac precum, vrei tu. 

— Nimic nu e mai plăcut decât muzica, dar cel mai 
important este să avem grijă de mântuirea sufletului 
părinţilor noştri. Opt citanii din Sutra Lotusului aduc 
milostivirea lui Buddha încă în această existenţă, şi 


dăruiesc totodată şi o fericire viitoare desăvârşită. Ar fi 
bine să se citească în cinstea tatii această sfântă Sutra. 

— Bine ai judecat, îi aprobă Mitiori vorbele. Şi eu 
gândeam la fel. Va trebui să orânduim citaniile din Sutra 
Lotusului încă înainte de sfârşitul acestui an. Tatăl tău 
arată slab şi trist, citaniile au să-l învioreze. 

A doua zi, Otikubo începu pregătirile. Festivitatea fu 
fixată pentru a opta lună a anului. A fost necesar să se 
comande o nouă copie a Sutrei. Comandară la nişte 
meşteri câteva statui noi ale lui Buddha. Mitiori şi Otikubo 
se străduiră să orânduiască totul cât se poate mai bine. 
Cârmuitorilor din diferite provincii li se porunci să trimită 
tot ce era de trebuinţă: ţesături şi fire de mătase, de argint 
şi de aur. Nu lipsea nimic. 

Chiar în  dârdora pregătirilor, împăratul s-a 
îmbolnăvit grav şi a abdicat de la domnie. La tron a urmat 
primul prinţ de sânge, fiul împăratului de la aceea dintre 
soţii care era soră bună cu Mitiori. Al doilea fiu al acestei 
soţ; i favorite a fost numit moştenitor al tronului. 

Noul împărat i-a conferit de îndată lui Mitiori titlul de 
dainagon - consilier superior de stat - iar kuradoul, soţul 
celei de-a doua surori a lui, a devenit tiunagon. N-a fost 
uitat nici fratele cel mic al lui Mitiori: a fost numit şi el 
membru al Consiliului de Stat. Cu alte cuvinte, toţi 
membrii familiei au fost distinşi cu titluri înalte. 

Astfel, noua domnie a început pentru Mitiori sub o 
zodie cât se poate de fericită. Ceva mai bun nu se putea 
dori! Bătrânul tiunagon se bucura din tot sufletul de 
înălţarea ginerelui său, considerând că aceasta este a 
mare onoare şi pentru el însuşi. 

La mijlocul celei de-a şaptea luni, la curte au avut loc 
o mulţime de festivități şi de ceremonii, dar Mitiori, cu 
toate că era foarte ocupat cu sarcinile noului său post de 
dainagon, nu uită să se îngrijească de cele opt citanii ale 


Sutrei Lotusului. S-a hotărât ca ele să înceapă în i douăzeci 
şi una zi a celei de a şaptea luni. Iniţial, Mitiori se gândise 
să aranjeze festivitatea în palatul Sandzedono, dar s-a 
temut că maştera şi surorile lui Otikubo ar fi putut să nu 
vină. Gândi, deci, că e mai bine ca el şi soţia lui să se ducă 
la casa tiunagonului. 

Mitiori porunci ca palatul socrului să fie reînnoit, iar 
curtea să fie aşternută cu nisip. Au fost atârnate perdele 
împletite noi, şi s-au pus pe jos alte rogojini. 

Soţul celei de-a doua fiice a tiunagonului, precum şi 
fiul lui mai mare, Kagezumi, slujeau acum la Mitiori ca 
administratori. Lor li s-au încredinţat pregătirile pentru 
ceremonie. Trebuiau înlăturate paravanele şi perdelele 
care serveau drept îngrădiri, astfel ca încăperea să se 
transforme într-o sală mare. Pentru dainagon au fost 
amenajate odăile din galeria nordică, iar pentru soţii lui 
odăile interioare dinspre miazăzi, unde pereţii erai 
acoperiţi cu un lac roşu strălucitor. 

Mitiori, împreună cu familia, a sosit la palatul 
tiunagonului în ajunul zilei când urma să înceapă citaniib 
Sutrei Lotusului. Au luat cu ei mai puţine slujitoare decât 
de obicei, dat fiind că această casă veche era can strâmtă. 
Au venit în total cu vreo şase-şapte trăsuri. 

lată că în sfârşit maştera şi fetele ei se aflau faţă în 
faţă cu Otikubo. Veşmintele lui Otikubo erau de culoare 
purpurie, iar peste ele purta o haină lungă ţesută din fire 
albastre şi galbene, căptuşită cu mătase azurie, toate de o 
strălucire care fermeca ochii prin alegerea măiastră a 
culorilor. Mulţi din cei ce se aflau acolo şi-au amintit fără 
să vrea cum îi dăruise maştera cândva lui Otikubo, ca 
răsplată pentru cusut, nişte vechituri de-ale sale. 

Pregătindu-se pentru ceremonia de a doua zi, 
Oiikubor în timp ce se ocupa de alte treburi, discuta 
despre vremurile trecute cu surorile ei Sannokimi şi 


Sinokimi. 

Otikubo era frumoasă şi pe vremea când, 
desconsiderată de toţi, locuia în odăiţa de lângă poartă, 
acum însă frumuseţea ei ajunsese la o înflorire deplină. 
Aerul de demnitate pe care-l degaja în calitate de soţie a 
dainagonului i se potrivea de minune, făcând-o să pară şi 
mai strălucită. Alături de ea, surorile ei păreau cu totul 
şterse, iar gătelile lor nişte jalnice cârpe. 

Doamna din încăperile dinspre miazănoapte, 
împăcându-se cu gândul că nu-i mai poate face niciun rău 
fiicei sale vitrege, intră şi ea în vorbă: 

— V-am crescut de când eraţi atâtica, şi mi-aţi fost ca 
o fiică adevărată. Din păcate, am o fire cam repezită* 
uneori nici nu mai ştiu ce vorbesc... Mă tem că sunteţi 
supărată pe mine. 

În sinea ei, lui Otikubo îi veni să râdă. 

— Exageraţi, mamă! îi spuse ea blând. Nu sunt deloc 
supărată pe dumneavoastră. Am uitat demult totul. Acum 
nu doresc decât un singur lucru: să-mi îngăduiţi să mă 
îngrijesc de dumneavoastră aşa cum se cuvine să facă o 
fiică respectuoasă, pentru ca sufletul meu să fie liniştit 

— Vă sunt foarte recunoscătoare, răspunse maştera. 
În casa mea sunt destui cei care nu ştiu să se descurce în 
viaţă. Uneori mă cuprinde şi disperarea. Cum să nu ne 
bucurăm cu toţii că dumneavoastră aţi avut parte de atâta 
noroc? t 

A douş zi dis-de-dimineaţă începură festivitățile citirii 
Sutrei Lotusului. Printre oaspeţi se aflau o mulţime de 
înalţi demnitari. lar în ceea ce priveşte funcţionarii de 
rang mai mic, nici n-aveai cum să-i numeri. 

— Cum de-o fi izbutit prăpăditul acesta de moşneag 
ramolit să-şi mărite fata cu un om atât de influent? se tot 
întrebau unii. Mai sunt şi oameni norocoşi! 

Într-adevăr, Mitiori de-abia împlinise douăzeci de ani 


şi era deja dainagon, unul din cei mai de sus demnitari ai 
ţării, şi apoi era şi nespus de frumos. Tiunagonul, văzând 
grija cu care este înconjurat, şi înduioşat de atâta cinste, 
vărsa potop de lacrimi, cum li se întâmplă bătrânilor. 

La cititul Sutrei Lotusului asistau şi fratele mai mic al 
lui Mitiori, şi kuradoul, soţul celei mai mici dintre surorile 
lui. 

Când Sannokimi îl văzu pe kuradou, o copleşiră 
amintirile trecutului fericit. Fostul ei soţ arăta foarte 
frumos în noul şi strălucitul său costum. O, de-ar mai fi 
fost, ca înainte, soţul ei! Cât de mult s-ar fi mândrit 
Sannokimi, cât de mult s-ar fi bucurat, văzând că el nu se 
află cu mult mai prejos chiar şi faţă de acest dainagon 
vestit de frumos. Acum însă nu-i rămânea decât să verse 
lacrimi, blestemându-şi soarta. 

Sannokimi şopti încet în sinea ei: 

Și-aduce el oare aminte de mine? 

— În van mă străduiesc să întrezăresc la el Un cât de 
vag sentiment. 

Ce slabă sunt! 

Mai plâng şi acum după el. 

În sfârşit, începu ceremonia. O mulţime din cei mai 
înalţi preoţi budhişti purceseră la citirea sfintei Sutre a 
Lotusului. Dat fiind că această Sutră este alcătuită din opt 
cărţi, s-a hotărât să se citească zilnic câte una, iar în ziua a 
noua să fie citită sfânta Sutră despre Bodhisattva 
Amitabhe, care deschide porţile raiului, şi a cărui bunătate 
este veşnică şi nemărginită. 

În fiecare zi înălţară rugăciuni noului chip al lui 
Buddha, astfel că în total se săvârşiră nouă citanii şi nouă 
slujbe în faţa a noua statui ale divinității. 

Patru suluri din Sutra Lotusului fuseseră scrise cu 
aur şi argint pe hârtie colorată în cele mai diferite nuanţe, 
iar baghetele pe care fuseseră înfăşurate erau făcute din 


lemn negru înmiresmat. Fiecare sul era păstrat într-un 
sipet aparte, ferecat pe margini cu aur şi argint. Celelalte 
cinci suluri erau scrise cu aur pe o hârtie de culoare indigo 
şi înfăşurate pe nişte bastonaşe de cristal. Aceste suluri 
erau păstraite separat în nişte lădiţe făcute din lac make, 
şi pe capacul fiecărei lădiţe erau scrise cu aur adevărurile 
principale conţinute în sutre. 

La vederea acestor nepreţuite cărţi şi statui, 
pricepură cu toţii că asistă la o ceremonie religioasă ieşită 
din comun. Cu greu şi-ar fi putut aminti cineva vreo altă 
festivitate ca aceasta. Preoţii care citeau din sutre primiră 
în dar câte o mantie de mătase fumurie. Având grijă să nu 
lipsească nimic,  Mitiori se dovedi de o dărnicie 
nemaivăzută. 

Zi de zi, citaniile deveneau tot mai solemne, iar 
asistenţa tot mai numeroasă. 

În a cincea zi avu loc solemnitatea oferirii darurilor. 
Toţi cei ce participau la rugăciuni, nu numai demnitarii 
iluştri, dar şi oameni cu titluri nu prea înalte, aduseră 
atâtea daruri, că nu mai era loc unde să le pună. 
Mătăââiile şi eşarfele de rugăciune zăceau mormane. 

Chiar în momentul când să înceapă festivitățile, 
Mitiori primi o scrisoare de la tatăl său: „Gândeam că 
astăzi, măcar o singură dată, să mă rog împreună cu voi, 
dar m-a doborât un acces puternic de podagră şi nu mă pot 
ridica din pat. Vă rog să puneţi pe jertfelnicul lui Buddha şi 
darul meu modest”. 

Darul trimis era un ram de portocal înflorit făcut din 
aur, pus într-o ulcică de lazurit şi vârât într-un săculeţ 
albastru legat pe un ram de brad. 

Mama lui Mitiori, într-o scrisoare adresată lui 
Otikubo, comunica: 

„Am auzit că v-aţi asumat multe griji, pregătindu-vă 
pentru aceste solemnităţi. De ce nu mi-aţi cerut şi mie 


ajutor? Permiteţi-mi să vă reproşez - oare n-aţi înţeles 
până acum cât de aproape sunteţi de sufletul meu? Eu, ca 
femeie, îmi aduc prinosul, modest, însă folositor, ca să 
invoc pentru păcătoasa de mine binecuvântarea lui 
Buddhaw. 

Şi trimise un veşmânt călugăresc din crep chinezesc 
de culoarea frunzelor căzute, care făcea ape roşii-galbene. 

precum şi cinci re 1 de aţă de borangic purpuriu. La 
veşmânt era prinsă o floare de ominaesi2, iar aţa de 
borangic era trimisă pentru confecţionarea şireturilor de 
mătănii. 

În timp ce Otikubo se pregătea să scrie răspunsul, 
sosi o scrisoare de la sora mai mică a lui Mitiori: 

— V-aţi gândit să faceţi o faptă sfântă, dar nu m-aţi 
anunţat şi pe mine. De ce? N-aţi vrut să mă alăturaţi celor 
ce caută răsplată în cer? Acest lucru mă întristează”. 

Împreună cu scrisoarea trimise o floare de lotus 
făcută din aur, cu petalele deschise. Petalele, bătând într-o 
albăstrime subţire, erau împodobite cu stropi de rouă, 
închipuiţi din argint, în care sclipea lumina. 

Sosi un mesaj şi de la cealaltă soră a lui Mitiori - 
soţia împăratului. Mesajul fu adus de o doamnă de rangul 
doi de la curte. Doamna aceea fu primită cu mari onoruri şi 
condusă într-un loc ferit, unde nu putea fi văzută de 
nimeni. 

Fratele mai mare al lui Otikubo, Kagezumi, împreună 
cu cel mic, Saburo, care la intervenţia lui Mitiori fusese 
numit nu demult adjunct al şefului Gărzii de stânga, îi 
oferiră musafirei un potir cu vin, străduindu-se să fie cât 
mai curtenitori faţă de ea. 

Împărăteasa binevoise să scrie: 

„Astăzi aveţi o zi plină de treburi, de aceea omit 
salutul obişnuit. Vă rog să depuneţi darul meu pe 
jertfelnicul lui Buddha”. 


Erau nişte mătănii făcute din lemnul pomului sfânt 
bodhidruma, puse într-un sipeţel de aur. 

Fraţii lui Otikubo şi surorile ei şi toţi cei ce asistau la 
slujbe erau peste măsură de uluiţi, văzând cum se întrec în 
dărnicie ilustrele rude ale soţului ei. Această femeie a avut 
parte într-adevăr de un noroc nemaipomenit, gândea 
fiecare. 

Mitiori îi răspunse mai întâi soţiei împăratului: 

1 Unitate antică de greutate; nu se cunoaşte exact 
câtimea ei. 

— Patrinia, una dintre cele şapte flori de toamnă 
cântate în poezia clasică japoneză. 

„Cu venerație am primit sfintele mătănii trimise de 
dumneavoastră. Astăzi va avea loc numai ritualul aducerii 
darurilor. Eu însumi voi îndeplini dorinţa şi voi depune 
înaltul dar pe jertfelnicul lui Buddha. Îndată ce se va sfârşi 
ceremonia, mă voi grăbi să vin la palat, ca să vă exprim 
personal mulţumirile mele”. 

Trimisa împărătesei primi în dar următoarele: un 
veşmânt de mătase dantelată, o hakama, o pelerină 
chinezească de culoarea frunzelor căzute şi o trenă de 
paradă din crep extrafin. 

Începu ceremonia. Înalţii demnitari şi alţi oameni 
iluştri ai ţării îşi depuseră solemn darurile lor pentru 
Buddha. Aproape toţi dăruiau flori de lotus lucrate din 
argint şi aur. Numai kuradoul, spre deosebire de toţi 
ceilalţi, dărui un obiect de argint lucrat în chip de pensulă 
pentru scris. Minerul era vopsit ca să aducă a bambus ars, 
iar săculeţul pentru acest obiect preţios era făcut din crep 
străveziu. 

În ce priveşte lăzile cu haine şi cu eşarfe de 
rugăciune, pur şi simplu nu le puteai număra! 

Beţişoarele erau din lemn de ardei roşu, vopsit uşor 
în tonuri închise şi legate cu şireturi din fire împletite 


frumos. Într-un cuvânt, această zi, cea de-a cincea de la 
începutul citirii Sutrelor Lotusului, a fost cea mai scumpă. 
S-au cheltuit bani fără număr. 

Văzând cum cei mai nobili bărbaţi ai ţării, cu darurile 
în mâini, se rotesc, în cadrul procesiunii, în jurul 
jertifelnicului, toţi cei prezenţi la ceremonie spuneau cu 
laudă: 

— De mare noroc şi de înalte onoruri a avut parte 
bătrânul tiunagon spre sfârşitul zilelor sale! 

— Trebuie să ne rugăm zeilor şi lui Buddha în toate 
ipostazele lui, ca să ne trimită fiice destoinice, exclamau 
alţii. 

Astfel, cu multă solemnitate se săvârşiră slujbele 
religioase de-a lungul tuturor celor nouă zile. În tot acest 
timp, Sannokimi spera în ascuns că fostul ei soţ, kuradoul, 
dintr-o clipă în alta îşi va aminti de ea. Dar vai, n-a fost 
aşa! Totuşi, poate că sufletul ei chinuit l-o fi vizitat în chip 
nevăzut şi el va fi auzit chemarea ei, pentru că, dintr- 
odată, în pragul casei, kuradoul se opri şi îl chemă la el pe 
Saburo: 

— De ce vă feriţi de mine ca de un străin? 

— Cum aş putea să mă comport cu dumneavoastră ca 
faţă de o rudă? îi răspunse Saburo. 

— Înseamnă că trecutul a fost uitat? Dar ea? E tot 
aici, ca înainte! 

— Care „ea”? întrebă Saburo. 

— Parcă dumneavoastră nu ştiţi? De care alta aş 
întreba? Vă întreb de Sannokinii. 

— Nu ştiu. Poate că e tot aici, îi spuse Saburo cu 
intenţionată răceală. 

— Atunci spuneţi-i din partea mea: 

Am revăzut casa ta. 

Atât de cumplit îmi este totul. 

Totul vorbeşte despre trecut. 


Nici timpul pare că nu-i în stare să schimbe 
dragostea mea. 

Dar aşa-i viaţa! 

Şi, cu aceste cuvinte, plecă. 

„Ar fi păcat măcar să aştepte răspunsul, gândi 
Saburo. Se pare însă că sufletul lui gol nu e în stare să 
păstreze amintirea trecutului”. Şi se duse la încăperile 
femeilor, să-i comunice surorii lui cuvintele kuradoului. 

Sannokimi ar fi fost bucuroasă, dacă kuradoul ar fi 
intrat la ea pentru un timp, oricât de scurt. 

„De ce mi-o fi trimis asemenea stihuri! Ce cruzime!” 
gândi ea cu amărăciune. 

Evident, n-avea niciun rost să-i răspundă. 

După ce fu citită toată Sutra Lotusului, Mitiori aranjă 
un ospăț mare cu ocazia terminării postului, apoi se 
pregăti de plecare. Fu rugat să mai rămână o zi-două. 

— Nu, din cauza noastră e înghesuială în casă, iar 
copiii mei vă deranjează. Dar am să vă vizitez cât mai 
curând, singur, spuse Mitiori. 

Şi, respingând toate rugăminţile, hotărî să se 
întoarcă neîntârziat la Sandzedono, împreună cu familia 
sa. 

Tiunagonul nu mai ştia cum să-şi exprime 
recunoştinţa. Cu lacrimi în ochi, îngâna: 

— Nu sunt în stare să mai spun nimic! Citirea 
sutrelor este ceva sfânt! Dar sunt măgulit de asemenea că 
atâtea persoane ilustre, începând cu împărăteasa şi cu 
ministrul de stânga, s-au rugat pentru mântuirea sufletului 
meu. O bucurie ca asta chiar că poate să-ţi prelungească 
viaţa. De mare cinste am avut parte la bătrâneţe! Ar fi fost 
destul pentru bietul de mine dacă s-ar fi citit măcar o 
singură dată dintr-o sutră oarecare, dar să se roage atâtea 
zile la rând pentru mântuirea mea... 

Otikubo era în culmea fericirii. Mitiori se bucura şi el 


de reuşita intenţiei sale. 

Tiunagonul îi spuse: 

— Am un lucru de preţ, pe care l-am ascuns în mare 
taină de toţi cei din casă. Cât de mult l-am iubit pe 
ginerele meu, kuradoul, pe vremea când trăia cu 
Sannokimi, şi totuşi nici lui nu i l-am arătat. Parcă dinadins 
l-am păstrat pentru dumneavoastră. Luaţi-l, daţi-l 
nepotului meu mai mare. 

Şi, cu aceste cuvinte, scoase dintr-un săculeţ de 
brocart un flaut desăvârşit de frumos. 

Neppţelul, tot numai zâmbet, primi darul cu un aer 
atât de serios, de parcă era un muzicant adevărat. Se vede 
că flautul îi plăcea foarte mult. 

În sfârşit, seara târziu, Mitiori împreună cu familia 
lui plecă la Sandzedono. Pe drum, îi spuse soţiei sale: 

— Tiunagonul a fost foarte fericit. Gândeşte-te cu ce 
am mai putea să-l bucurăm pe bătrân! 


Curând după aceste sărbători, ministrul de stânga îi 
spuse fiului său: 

— Am îmbătrânit de tot. Mi-e greu să îndeplinesc 
slujba mea civilă şi să mai servesc şi în gardă. Asemenea 
sarcină se potriveşte unui om în plină putere. 

Şi-i trecu lui Mitiori funcţia lui militară de şef al 
Găraii de stânga. 

Cine ar fi îndrăznit să se opună acestui lucru, în 
guvernul împăratului, care era plin de bunăvoință faţă de 
Mitiori şi de toate neamurile lui? 

Tiunagonul se bucură din tot sufletul de succesele 
strălucite ale ginerelui său, dar în acelaşi timp se vedea că 
se topeşte treptat, şi nu din cauza vreunei boli grave, ci de 
bătrâneţe. Până la urmă, tiunagonul nu se mai putu scula 
din pat. Otikubo era adânc întristată. Ajunsese acum să 
aibă posibilitatea de a-l bucura pe bătrânul ei tată, dar vai, 


totul era târziu. 

„O, dacă nu s-ar prăpădi prea curând! îşi zicea ea. 
Visam să-l înconjur cu toată grija mea, cum se cuvine să 
facă o fată iubitoare”. 

Când află că tiunagonul împlinea în cursul anului 
vârsta de şaptezeci de ani, Mitiori spuse: 

— Dacă am şti că tatăl tău va mai trăi încă mulţi ani 
şi că îşi va mai sărbători de multe ori ziua de naştere, 
atunci ar fi de înţeles să-i sărbătorim aniversarea în mod 
obişnuit. Poate că unii au să ne judece aspru pentru prea 
desele ospeţe, eu însă mă tot gândesc să prăznuim cum se 
cuvine cea de-a şaptezecea aniversare 9 tatălui tău. De 
câte ori l-am chinuit amarnic, iar de bucurat nu l-am 
bucurat decât o singură dată. Asta îmi stă ca o piatră pe 
inimă. După ce va muri, va fi prea târziu să ne mai facem 
reproşuri că nu i-am acordat cinstirile cuvenite. S-ar putea 
ca acum să fie ultima oară când ne este dat să-l mai 
bucurăm, aşa că hai să facem tot ce ne stă în putere ca să-l 
sărbătorim. 

Şi Mitiori începu să se pregătească numaidecât 
pentru o nouă petrecere. 

Cârmuitorii diferitelor provincii se străduiră să-i 
îndeplinească orice dorinţă, ca să-i câştige bunăvoința. Le 
poruncise tuturor să trimită câte ceva din cele necesare 
sărbătoririi, şi astfel, fără să-i îngreuneze prea mult, adună 
lesne tot ce trebuia. 

Nu mult înainte de această aniversare, purtătorul de 
spadă dobândise o nouă înaintare pe linie de serviciu: 
fusese numit cârmuitor al regiunii Mikava. Akogi îşi ceruse 
învoire pentru şapte zile, spre a-l petrece pe soţul ei până 
la noul lui post. 

Otikubo, cu grija şi bunătatea-i obişnuită, le făcuse o 
mulţime de daruri la despărţire: obiecte pentru călătorie, 
un serviciu de ceşti din argint, îmbrăcăminte şi altele. 


Acum era rândul purtătorului de spadă să-l servească 
pe stăpânul său. Mitiori trimise la el un sol cu următoarea 
rugăminte: 

— Am nevoie de nişte mătase. 

Purtătorul de spadă îi trimise imediat o sută de viguri 
de mătase albă, iar soţia lui, Akogi, îi trimise din partea ei 
pentru Otikubo douăzeci de suluri de mătase colorată cu 
sucul arborelui iubirii!4. 

Se dădură porunci să fie aduşi de peste tot flăcăi 
frumoşi care, cu dansul lor, să-i înveselească pe oaspeţi în 
timpul petrecerii. Aurul curgea gârlă. Despre cheltuieli, 
nici nu mai pomenim. 

Tatăl lui Mitiori întrebă. nedumerit: 

— Ce rost au atâtea sărbătoriri bogate, una după 
alta? 

Pe urmă însă adăugă: 

— De altfel, cine ştie cât va mai rămâne bătrânul 
printre noi... Ca să-l bucur, am să mă ocup de copiii lui, pe 
măsura puterilor mele, câtă vreme mai este în viaţă. 

Şi, după ce se sfătui cu fiul său, începu să se zbată 
pentru ei. Ministrul de stânga îl iubea atât de mult pe 
Mitiori, încât era gata să facă orice pe lume pentru dânsul. 

Sărbătorirea cele-i de-a şaptezecea aniversări a 
tiunagonului fu fixată pentru a unsprezecea zi din cea de-a 
unsprezecea lună. De data asta, Mitiori îi invită pe toţi la 
el, în palatul Sandzedono. 

De teşmă să nu-i plictisesc pe cititori cu amănunte 
inutile, am să le omit. Voi spune doar că sărbătorirea i-a 
uluit pe toţi prin măreţia ei. 

Paravanele din sala ospăţului erau împodobite cu o 
mulţime de tablouri minunate. Pentru ca şi cititorul să-şi 
facă o impresie despre ele, iată stihurile scrise pe canatul 
paravanelor: 


14 Cercis SiliquastTitm. 


Zorii se învăluie în ceţuri. 

Fumegă alb-fumuriu Piscul muntelui Erino. 

Azi-noapte, pe cărări abrupte. 

A venit la noi primăvara. 

A doua lună a anului - Zboară floarea de vişin. 

O, flori de vişin efemere 1 Uitaţi de obiceiul vostru 
vechi: 

Să bucurați o clipă doar privirea. 

De-acum să înfloriţi prin veacuri şi pildă fiţi de viaţă 
lungă. 

A treia lună a anului - Omul rupe un ram din 
piersicul înflorit. 

Piersicul vrăjit a înflorit... 

Ne dăruiesc roadele nemuririi o dată doar la trei 
milenii. 

Voi rupe un ram, să mă împodobească - Să-mi fie 
viața lungă, ca a ta! 

A patra Innă a» anului. 

Cucuie, ce mult în umbra nopților Am aşteptat 
Cântecul tău potolit. 

De somn nu m-am lăsat furat. 

Am tresărit, de parcă mă trezisem. 

A cincea lună a anului - Cucul cântă în faţa casei al 
cărei acoperiş este împodobit cu irişi în floare. 

Spune-mi, Cucuie, de ce 

Răsună cântecul tău în tăcerea nopții? 

Ai văzut poate irişii 

Cum au năpădit streaşina casei 

În semn Că, iată, e sărbătoare? 

Ce curat este adâncul apei în ziua spălării de păcate. 

Limpede-i până la fund. 

Ca-ntr-o oglindă clară, apa hăsfrânge chipul tău 
nemuritor. 

A şaptea lună a anului - Sărbătoarea stelelor Vega şi 


Altair. 

O, râu al cerului Sclipind pe bolta înstelată Fără de 
nori şi fără umbre! 

În clipa aceasta s-ar putea la Altair să-şi mine 
luntrea. 

A opta lună a anului - Funcţionarii cancelariei 
imperiale scot flori din câmpia Saga, ca să le răsădească în 
grădinile lor. 

Mulţimi dau buzna în câmpia Saga să scoată flori din 
rădăcini. 

Nu plânge floare de ominaesi când părăseşti locul 
natal. 

Nu te-ntrista de spaima deşartă. 

A noua lună a anului - O casă lângă care înfloresc în 
număr mane crizantemele albe. 

Ah, a venit prima zăpadă. 

Prea devreme anul acesta! 

Aşa probabil spune lumea. 

Privind prin gardul de nuiele Lanul alb de 
crizanteme. 

A zecea lună a anulai - Un călător merge pe o cărare 
de munte. Oprindu-se, priveşte cum cad frunzele roşii de 
arțar. 

Toamna târzie 

Acoperă potecile de munte 

Cu frunze roşii de arțar... 

Despre frumusețea lor 

Aş povesti până la capătul veacului! 

A douăsprezecea lună a anului - De la o fereastră, o 
femeie priveşte cu tristeţe drumul troienit de zăpezi. 

Zăpada groasă, viscolită. 

Se adună în troiene înalte! 

Drumeagurile toate-s înfundate. 

Ah, în sătucul de munte Nimeni n-o să mai vină! 


Toiag de drum 

Rugatu-m-am, tăind acest toiag. 

Ca pe colina „Celor opt deceniia 

Să-ţi fie sprijin. 

Ajute-ţi el 

Să urci şi piscul cel mai înalt. 

Se orândui şi o plimbare pe luciul de oglindă, al unui 
lac mare, în nişte bărci împodobite la proră cu sculpturi în 
lemn, reprezentând dragoni şi păsări de apă mitologice. În 
bărci se aflau şi muzicanți ce desfătau auzul cu muzica lor. 
Atâţia înalţi demnitari şi curteni veniseră, că nu se găsiră 
locuri pentru toţi. 

Însuşi ministrul de stânga a onorat cu prezenţa lui 
sărbătoarea şi a oferit oaspeţilor nenumărate daruri. De la 
împărăteasă, Bora mai mare a lui Mitiori, au fost trimise o 
mulţime de rochii, iar de la kuradou, soţul celei de-a doua 
surori, haine scumpe şi încă multe alte lucruri de preţ. 
Toate femeile din suita împărătesei, precum şi alte doamne 
de la curte au venit la Sandzedono, să asiste la splendidul 
spectacol. 

Părea că boala l-a iertat pe bătrânul tiunagon, atât 
era de fericit. 

Sărbătorirea a durat câteva zile la sfârşit, seara 
târziu la plecare, n-a fost oaspete care să nu fi primit în 
dar veşminte scumpe. lar persoanelor de rang înalt li s-au 
oferit şi alte daruri. 

Ministrul de stânga i-a dăruit bătrânului doi cai mie 
nunaţi, şi două citere vechi, neasemuit de frumoase. lar 
oamenilor din suita tiunagonului le-a oferit, după rang. fie 
veşminte, fie câte un sul de mătase. 

După ce a petrecut ca oaspete câteva zile la palatul 
Sandzedono, tiunagonul Minamoto s-a întors la el acasă cu 
întreaga familie. 

Otikubo era plină de recunoştinţă faţă de soţul ei că-i 


adusese atâta „bucurie bătrânului ei tată. 

Mitiori se simţea foarte mulţumit. 

Tiunagonul se topea, văzând cu ochii. Mitiori porunci 
ca în toate templele să se facă rugăciuni pentru 
însănătoşirea lui. 

— La ce mi-ar mai folosi acum? spuse bătrânul. Eu m- 
am şi lepădat de gândul acestei lumi. Voi pleca într-o lume 
mai bună. De ce să-i mai împovărăm pe bieţii oameni, 
silindu-i să se roage pentru unul care nu mai poate fi 
ajutat? 

În curând simţi că i se apropie sfârşitul. 

— Eh, zilele-mi sunt numărate. Aş fi vrut totuşi să mai 
trăiesc puţin... O mulţime de copilandri, nişte flăcăiaşi abia 
intraţi în slujbe, m-au întrecut în ranguri şi titluri. lată ce 
mă amărăşte. Ginerele meu e şeful Gărzii de stânga, în 
mare cinste la împăratul nostru. Am tot sperat că va 
implora pentru mine bunăvoință împărătească. Dacă voi 
muri acum, n-am să mai ajung dainagon. Este singurul 
lucru pe care-l mai râvnesc. Altceva ce să-mi mai doresc. 
Se poate spune că niciun moşneag n-a avut parte de 
cinstirile de care m-am bucurat eu în timpul vieţii, şi sunt 
pe deplin încredinţat că şi după moarte mă aşteaptă alte 
bucurii. 

Când i se relatară aceste cuvinte, Mitiori fu cuprins 
de o mare duioşie faţă de bătrân. 

Otikubo începu să-l roage: 

— Străduieşte-te să-l facă dainagon pe tatăl meu. 
Dacă măcar o singură zi ar fi dainagon, i s-ar împlini tot ce 
şi-a visat în viaţă. 

Mitiori dorea din tot sufletul să-i împlinească 
rugămintea, dar, ca un făcut, toate titlurile de dainagon 
fuseseră acordate. Şi nu era cu putinţă să i se ia cuiva cu 
de-a sila acest titlu 

„Ce să fac, se hotărî el, am să i-l cedez pe-al meu”. Şi 


se duse numaidecât la tatăl său. 

— Iată ce intenţionez să fac, îi făcu el cunoscută 
hotărârea sa. Eu am mulţi copii mici, însă bătrânul, socrul 
meu, n-are să mai ajungă să trăiască până când nepoţii lui 
vor creşte şi vor putea să aibă grijă de el. Doreşte să 
ajungă dainagon, şi m-am hotărât să-i cedez titlul. Care-i 
povaţa ta părintească? 

— Te temi că aş fi împotrivă? Ba sunt chiar foarte 
bucuros. Străduieşte-le ca împăratul să dea un decret, prin 
care socrul tău să fie înălţat la acest rang cât se poate de 
repede. 

Când vestea îi ajunse la urechi, moşneagul plânse de 
fericire. Da, se poate spune că, făcându-i tatălui său o 
asemenea bucurie, Otikubo săvârşise una din acele fapte 
lăudabile care nu rămân nerăsplătite nici în viaţa de acum 
şi nici în cele viitoare! 

În atare stare de fericire, noul dainagon găsi puteri 
să se ridice din pat. 

Sorocul fiecărei vieţi este dinainte hotărât de sus. 
Ştiind aceasta, dainagonul Minamoto porunci totuşi să se 
înalțe rugăciuni pentru sănătatea sa, el însuşi rugându-se 
fierbinte zeilor şi lui Buddha să-i prelungească viaţa. 
Moşneagul îşi reveni întrucâtva, se învioră sufleteşte şi 
chiar hotări să se ducă la palatul imperial, ca să-i 
mulţumească mikadoului pentru bunăvoință. Se stabili şi 
fericita zi a vizitei. Dar, pentru orice eventualitate, 
presimţind apropierea morţii, moşneagul se îngriji să dea 
ultimele dispoziţii. 

— Soţ-a mea mi-a dăruit şapte copii, dar care din ei 
m-a bucurat atâta în această viaţă, care din ei s-a îngrijit 
de mântuirea sufletului meu ca fiica mea Otikubo? Toate 
nenorocirile câte le-am avut mi s-au tras de la faptul că 
odinioară am umilit-o pe ea, nepreţuita mea fiică, divinitate 
cu chip omenesc. În casa mea am câţiva gineri, dar toţi îmi 


fac numai griji. Şi, ca şi cum. atâta n-ar fi de ajuns, 
ginerele cel mai mic e aşa de urit, încât ţi-e şi ruşine să ieşi 
cu el în lume. Cum să-l compar cu soţul lui Otikubo? 
Pentru Mitiori n-am cheltuit nici cea mai mică fărâmă din 
avutul meu, iar el mi-a luminat bătrâneţea. La gândul 
acesta mă mustră conştiinţa atât de mult, că nu găsesc 
cuvinte. Copiii mei, când n-am să mai fiu, să nu uitaţi 
binefacerile lui şi să-i fiţi întotdeauna credincioşi. Aceasta 
este ultima mea poruncă. 

Se vedea că spune toate acestea cu convingere. 
Kitanokata simţi o ură adâncă faţă de soţul ei. 

„Măcar de s-ar căra mai repede pe lumea cealaltă”, 
gândi ea. 

Sosi şi ziua stabilită pentru audiența la palatul 
imperial. Dainagonul Minamoto, îmbrăcat în costumul de 
mare paradă, trecu mai întâi pe la palatul lui Mitiori. Din 
întâmplare, îl găsi pe ginerele său acasă. Când moşneagul 
tocmai se pregătea să facă plecăciunea îndătinată, 
ginerele îl opri: 

— Ce faceţi? Pentru ce asemenea temeneli? 

— Eu nici împăratului nu-i port atâta stimă ca 
dumneavoastră, răspunse moşneagul. În ochii meu, sunteţi 
cel mai bun, cel mai nobil om de pe pământ. Câte zile oi 
mai avea, n-am să vă pot răsplăti pentru bunătatea 
dumneavoastră, dar, după moartea mea, duhul meu are să 
vă păzească. 

Pierind de la ginerele său, noul dainagon se duse să-i 
mulţumească împăratului şi, în cinstea acestei împrejurări 
fericite, împărţi funcţionarilor de la curte daruri câte se 
cuvin după obicei. 

Şi bătrânul, parcă încheindu-şi atunci toate socotelile 
pământeşti, se întoarse acasă, se culcă iar în pat şi nu se 
mai ridică. 

— Toate dorinţele mi s-au împlinit, repeta el. De- 


acum nimic nu mă mai leagă de lume. Acum pot să şi 
mor... 
La vestea aceasta tristă, Otikubo se grăbi să vină la 
tatăl ei. Bătrânul fu foarte mişcat şi bucuros de venirea ei. 

Toate cele cinci fiice ale dainagonului se strânseră în 
jurul patului, ca să aibă grijă de tatăl bolnav, el însă nu 
primea mâncare şi apă decât din mâinile lui Otikubo. 
Numai pe ea era bucuros s-o ştie la căpătâiul lui, iar pe 
celelalte fiice nici să nu le vadă. 

Dainagonul Minamoto se gândi: „Între fiii mei nu 
există o adevărată prietenie frăţească, nici fetele nu se 
împacă între ele. Dacă n-am să arăt eu însumi ce anume le 
las moştenire fiecăruia, vor fi mari certuri şi discordii în 
familie după moartea mea”. 

Aşa că îi chemă pe fiul său mai mare, Kagezumi, şi-i 
porunci să aducă actele de proprietate asupra moşiilor 
„precum şi brâurile împodobite cu pietre preţioase, ca să 
le împartă între fraţi şi surori; la împărţeală însă bătrânul 
punea de partea lui Otikubo tot ce era mai de valoare. 

— Ceilalţi copii ai mei să nu fie pizmaşi. Toţi s-au 
achitat cinstit de îndatoririle filiale faţă de tatăl lor, dar 
partea cea mai bună a moştenirii se cuvine să fie lăsată 
aceluia dintre copii care ocupă în societate situaţia cea mai 
înaltă. Voi aţi beneficiat de grijile mele mulţi ani... Oare 
asemenea lucru nu este destul? 

Dainagonul vorbea cu atâta hotărâre, încât copiii îl 
aprobară. 

— Casa noastră s-a învechit de tot, are însă mult 
pământ împrejur, iar locul fe bun... spuse el, şi hotări să 
lase casa lui Otikubo. 

Maştera nu mai fu în stare să îndure şi începu să 
plângă în hohote: 

— S-ar putea să ai; dreptate, dar cum să nu mă supăr 
pe tine? Din cei mai fragezi ani ai tinereţii ţi-arrr fost soţie 


iubitoare. De ce nu vrei să-mi laşi mie casa? Asta nu-i 
drept. Şi doar n-ai de gând să te lepezi de propriii tăi copii, 
acuzându-i de lipsă de dragoste faţă de tatăl lor? Un 
părinte iubitor nu procedează aşa, se îngrijeşte mai cu 
seamă de soarta acelor copii care nu au avut noroc în 
viaţă. Domnului şef al Gărzii de stânga nu-i trebuie casa 
noastră, se descurcă el foarte bine şi fără ea. Ginerele tău, 
dacă vrea, poate să-şi înalțe palate minunate. li ajunge că 
noi, pe cheltuiala noastră, ana construit pentru el palatul 
Sandzedono, frumos ca piatra de jasp. De feciori nu am 
grijă, se descurcă ei şi fără casă proprie. Fiicele noastre 
mai vârsnice, căsătorite, nu au, niciuna, casă proprie. Însă 
şi-au rostuit viaţa. Dar unde să mă duc eu, la bătrâneţe, cu 
cele două fiice mai mici, dacă vom fi izgonite de-aici? Nu 
cumva vrei să ne vezi cu mâna întinsă, cerşind la drumul 
mare? 

— Nu-mi las eu copiii pe drumuri, răspunse bătrânul 
la tânguirile ei. Dacă nu le dau o casă falnică, nu înseamnă 
că var ajunge să cerşească la drumul mare. Kagezumi, fiul 
meu drag! Ţie ţi-o las în grijă pe maică-ta. la seama să nu- 
mi simtă lipsa. lar palatul Sandzedono este fără nicio 
îndoială proprietatea lui Otikubo. Domnul soţul ei m-ar 
socoti lipsit de cuviinţă, dacă după marea bunătate pe care 
mi-a arătat-o nu i-aş lăsa moştenire ceva măcar cât de cât 
valoros. Orice-ai spune, casa de aici nu ţi-o las ţie. Nu-l 
chinui cu atâtea rugăminţi zadarnice pe un bolnav, care 
din clipă în clipă aşteaptă să se mute într-o lume mai bună. 
Te rog, niciun cuvânt mai mult. Ah, tare greu îmi e! 

Kitanokata încercă iar să se ia la harţă cu soţul ei, 
însă copiii o opriră, implorând-o şi liniştind-o, iar ea, 
vrând-nevrând, tăcu. 

Lui Otikubo i se făcu milă de maşteră şi începu să-l 
roage pe taică-său: 

— Mama are dreptate! Nu-mi lăsaţi mie nimic, 


împărţiţi tot ce aveţi fraţilor şi surorilor. Ei au trăit mult 
timp în această casă, nu e bine s-o daţi pe mâini străine. 
Vă rog să lăsaşi casa moştenire mamei. 

Dar bătrânul, încăpățânat, nici nu vini să audă. 

— Nu, pentru nimic în lume! Am hotărât! După ce voi 
muri, să îndepliniţi întocmai ultima mea dorinţă. 

Brâiele sale minunate, cu pietre preţioase, toate câte 
erau, le lăsă moştenire lui Mitiori. 

Kagezumi, în sinea lui, nu prea era mulţumit, dar nu 
îndrăzni să conteste drepturile fiicei care ştiuse mai bine 
ca toţi ceilalţi să aline inima părintelui său, aşa că îl lăsă 
pe taică-său să-şi împartă avutul după plac. Moşneagul îşi 
pusese în Otikubo toate speranţele. Ea îi umpluse de 
lumină ultimele zile. 

— Datorită ţie mi-am restabilit onoarea pierdută, 
repeta el la nesfârşit. Când am să mor, voi lăsa în urma 
mea câteva femei neajutorate. Te rog pe tine să nu le laşi 
în voia sorții, să le fii sprijin în viaţă. 

— Voința ta e sfântă pentru mine, răspunse Otikubo. 
Am să fac pentru ele tot ce-mi stă în putere. 

— Îţi mulţumesc, m-ai liniştit. 

Şi bătrânul dainagon se adresă celorlalte fiice ale lui, 
povăţuindu-le: 

— Copilele mele! S-o ascultați în toate pe doamna 
sora voastră şi s-o cinstiţi, ca pe cea mai în vârstă dintre 
voi. 

Rostindu-şi ultima dorinţă, moşneagul se lăsă încet- 
încet purtat spre lumea cealaltă. 

Toate rudele şi apropiații rămaseră cuprinşi de-o 
mare tristeţe. 

În ziua a şaptea a celei de-a unsprezecea luni a 
anului, dainagonul muri. Era la acea vârstă înaintată când 
moartea devine un dat natural al omului, însă cu toate că 
ştiau aceasta fiii şi fiicele lui îl plânseră mult. 


Mitiori, împreună cu copiii lui, locuia tot la 
Sandzedono, dar în fiecare zi venea la casa socrului 
răposat. Ca să nu se prihănească de vecinătatea morţii, nu 
intra în casă, ci vărsa lacrimi de întristare stând la uşă. 
Mitiori dorise să-şi ia în sarcină toate grijile înmormântării, 
însă tatăl său, ministrul de stânga, se opuse categoric: 

— Noul împărat s-a urcat pe tron abia de curând. Nu 
se cade să lipseşti prea mult de la palat. 

Otikubo, din parte-i, se împotrivi şi ea: 

— Nu vreau să-i aduc aici pe copiii noştri, spuse ea. 
Ar trebui să postească împreună cu noi. Iar să-i laşi singuri 
pe nişte copii atât de mici, fără supravegherea tatălui şi a 
mamei, înseamnă să n-ai linişte nicio clipă. Te rog să stai 
cu ei la Sandzedono, pentru ca eu să fiu liniştită. 

A trebuit până la urmă ca Mitiori să rămână acasă. 
Era trist, despărţit fiind de Otikubo, şi doar câteodată* 
lucindu-se cu copiii, uita pentru o clipă de singurătatea sa. 

„Ce repede s-a stins bătrânul, se gândea Mitiori. Bine 
că am putut să-i îndeplinesc dorinţa mult visată”. 

A fost aleasă o zi potrivită pentru ritualul 
înmormântării, la două zile după moartea dainagonului. 
Înmormântarea a avut loc în prezenţa unei mulţimi imense, 
între cei prezenţi, se aflau mulţi dintre demnitarii cei mai 
de vază ai statului. După cum spera şi răposatul dainagon, 
a avut parte la moarte de onoruri nemaiîntâlnite. 

Pe durata doliului, întreaga familie s-a mutat într-o 
căsuţă mică şi joasă, iar în încăperile goale ale palatului o 
mulţime de preoţi înălţau rugăciuni zi şi noapte pentru 
izbăvirea sufletului răposatului. 

Mitiori venea în fiecare zi să dea poruncile necesare, 
însă fără a trece pragul casei. 

Otikubo purta un veşmânt de doliu de culoare 
cenuşie, ţesut din fire de glicină. Obrajii ei îşi pierdură 
strălucirea din cauza postului îndelungat. 


Mitiori îi spuse cu o voce plină de compătimire: 

O, râu de lacrimi şi tristeţe! 

Dar dacă şi tristeţea mea S-ar uni cu lacrimile-ţi 
multe. 

Ar încăpea în mânecile tale Ale durerii lacuri şi 
mâhniri? 

Otikubo îi răspunse: 

Din cauza şiroaielor de lacrimi Mânecile mele-au 
putrezit, învinuiri aduc destinului năprasnic... De-aceea 
din uscată coajă Ţesută-i haina mea de doliu. 

Au urmat să se vadă tot aşa, numai de departe, până 
ce au trecut cele treizeci de zile de doliu. 

— Intoarce-te la noi mai repede, o ruga Mitiori. 
Copiilor li s-a făcut dor de tine. 

— O, mai aşteptaţi puţin... Am să mă întorc numai 
după ce vor trece toate cele patruzeci şi nouă de zile de 
pomenire. 

De nevoie, Mitiori începu să-şi petreacă nopţile în 
casa socrului răposat, atât de mult îl cuprinse dorul de 
Otikubo. _ 

Timpul trecea. În curând veni şi cea de-a patruzeci şi 
noua zi, ultima. Mitiori voi ca în acea zi răposatul să fie 
pomenit cu strălucire deosebită. Toate neamurile şi 
apropiații dainagonului luară parte la pomenire, fiecare pe 
potriva rangului. Ceremonialul fu măreț! 

Când slujba luă sfârşit, Mitiori îi spuse soţiei lui: 

— Ei, acum mergem acasă. la seama că dacă mai 
rămâi mult pe aici, iar au să te încuie în magazie. 

— Ah, cum poţi să glumeşti aşa? Să nu-mi mai spui 
asemenea cuvinte niciodată, niciodată! Dacă te-ar auzi 
mama, ar putea să creadă că n-am uitat trecutul şi ar 
începe să se ferească de noi. lar eu vreau să mă apropii 
mai mult de ea, fiindcă ţine în familie acum locul 
răposatului meu tată. 


— Asta se înţelege de la sine. Şi faţă de surorile tale 
trebuie să te porţi cu dragoste. 

Când auzi că Mitiori împreună cu soţia lui se vor 
întoarce acasă la ei, Kagezumi, îndeplinind voinţa 
răposatului, aduse actele de proprietate asupra diverselor 
terenuri şi i le înmână lui Mitiori, dimpreună cu brâiele cu 
pietre scumpe. 

— E adevărat, sunt nişte nimicuri, dar nu ne judecaţi 
aspru, acesta este ultimul dar al răposatului meu tată. 

Mitiori privi darurile. Trei brâie scumpe, unul dintre 
ele, cel mai bun, i-l dăruise el însuşi cândva socrului său. 
Actele pentru pământuri, planul casei... 

Era vădit că acestea erau partea cea mai de preţ a 
moştenirii. 

— Bune pământuri a avut tatăl tău, îi spuse el lui 
Otikubo. Dar de ce n-o fi lăsat palatul ca moştenire soţiei 
sau fiicelor lui? O mai fi având oare şi alt palat? 

— O, nu, altul nu a mai avut. Întreaga familie a locuit 
aici foarte mulţi ani. Nu primi casă, te rog foarte mult, dă- 
i-o mamei. 

— Bine, sunt de acord... [ie nu-ți trebuie, doar 
locuieşti la mine. Iar dacă ai primi-o, toate rudele tale s-ar 
putea să te urască de moarte. 

După ce se sfătui astfel cu nevasta, Mitiori îl chemă 
pe Kagezumi şi îi spuse, râzând: 

—  Bănuiesc că dumneavoastră cunoaşteţi toate 
amănuntele. Oare de ce ne-o fi lăsat tatăl dumneavoastră 
drept moştenire atât de multe lucruri? Nu cumva ne cedaţi 
cea mai mare parte din moştenire spre a-i face pe plac 
unui om influent ca mine? 

— Nu, nicidecum! Tatăl meu, înainte de moarte, a 
dispus singur de moştenire. Eu îndeplinesc numai voinţa 
lui. 

— Zău că s-a ostenit degeaba! Cum să vă iau casa 


părintească! N-o primesc! S-o stăpânească mama 
dumneavoastră! lar aceste două brâie păstraţi-le, unul 
pentru dumneavoastră, unul pentru Saburo. Nu primesc 
decât actele de moştenire asupra pământurilor din 
provincia Mino şi brâul acesta. A renunţă la el ar însemna 
să fiu nerecunoscător faţă de bunele sentimente ale 
părintelui răposat. 

— Nu prea e bine... Chiar dacă tata nu v-ar fi lăsat el 
însuşi casă, ea tot vi s-ar cuveni, de drept la împărţirea 
moştenirii. Cu atât mai mult, dacă aşa a fost şi voia 
răposatului... Nu trebuie să vă împotriviţi. Ceilalţi copii au 
şi ei de primit fiecare câte ceva, se împotrivi Kagezumi. 

— Nu spuneţi copilării. Chiar eu dacă v-aş fi cerut 
ceva, aveaţi tot dreptul să vă împotriviţi. Soţia mea, s-ar 
putea spune, şi-a primit moştenirea: tatăl ei şi-a arătat 
iubirea faţă de ea, şi acesta-i lucrul cel mai de preţ. Cât voi 
fi eu în viaţă, soţiei mele nu-i va lipsi nimic. lar dacă voi 
muri, va avea cine să-i poarte de grijă, doar avem trei 
copii. Dar, după câte am auzit, surorile dumneavoastră 
Sannokimi şi Sinokimi au rămas singure pe lume. Sunt 
gata că le iau în grija mea. Daţi-le lor partea noastră de 
moştenire. În ce le priveşte pe surorile mai mari, voi avea 
grijă ca soţik lor să capete funcţii mai bune. 

Kagezumi îşi exprimă respectuos bucuria. 

— Mă duc să le comunic alor mei hotărârea 
dumneavoastră, spuse el, ridicându-se să plece. 

— Dacă vor vrea să-mi înapoieze aceste lucruri, vă 
rog să nu mi le aduceţi înapoi. Ar fi de prisos... spuse 
Mitiori. 

— Dar poate cineva din familia dumneavoastră ar 
vrea să poarte brâul bătrânului. Aveţi nişte fraţi. Vă rog să- 
l daţi vreunuia dintre ei. 

— Dacă are să-mi trebuiască brâul acesta vreodată, 
am să vi-l cer. Altcineva nu are niciun amestec în treburile 


noastre... 

Şi-l sili pe Kagezumi să ia brâul înapoi. 

Kagezumi se grăbi să comunice mamei şi surorilor lui 
voinţa lui Mitiori. 

Kitanokata se prefăcu foarte mulţumită: 

— Ce bine! Mi-ar fi părut rău să pierd casa. 

De fapt însă nu putea să se împace cu gândul că 
Otikubo îi dăruise, de milă, propria ei casă. 

— Treaba asta a aranjat-o Otikubo înadins! îi scăpă 
vorba la un moment dat. 

Kagezumi îşi ieşi din fire: 

— Nu eşti în toate minţile, mamă? Aminteşte-ţi cât 
jrău i-ai pricinuit! Cum poţi să spui asemenea cuvinte? 
[Sau ţi-ai pus în cap să ne nenoroceşti pe toţi? Câtă 
amărăciune o fi adunat în suflet, sărmana de ea, dacă ai 
prigonit-o atât de crunt? Şi cum te-a răsplătit? Numai cu 
bine. Iar tu nu simţi pentru ea niciun fel de recunoştinţă, 
ba o mai şi blestemi în gura mare. Se poate să te porţi atât 
de  nesocotit? Repeţi întruna: „Otikubo”, „Otikubo”... 
Numai porecla asta ticăloasă îţi stă pe limbă... Dar dacă te- 
ar auzi? 

— Şi cu ce îi sunt datoare? Că mi-a dăruit propria 
mea casă? Chiar şi asta a făcut-o nu pentru mine, ci din 
dragoste pentru răposatul ei tată. Grozav mai eşti! Dacă 
întâmplător m-a luat gura pe dinainte, şi am spus din 
obişnuinţă „Otikubo”, gata, mă şi socoteşti nebună... 

— N-ai suflet, iată care-i adevărul! exclamă Kagezumi 
înciudat. Crezi că nu ţi-a făcut nicio favoare. Treaba ta. 
Dar spune-mi, te rog, oare nu soţului ei îi datorează fratele 
meu mai mic situaţia pe care o are în slujba lui? Eu am 
devenit administrator la o familie ilustră, dar datorită cui 
această favoare? lată de câte binefaceri am avut noi parte 
în ultimul timp. Toţi fiii tăi au primit funcţii bune datorită 
protecţiei soţului ei. Dar dacă el ar fi acceptat ca 


moştenire casă, fără a ţinş cont de tine, unde te-ai fi dus 
acum? lată la ce ar trebui să te gândeşti. Când ai să te 
dezmeticeşti un pic, ai să vezi singură că trebuie să te 
bucuri de norocul pe care l-ai avut. Eu, fiul tău, Kagezumi, 
agonisesc desigur un mic venit în calitate de cârmuitor al 
regiunii, dar eu, în primul rând, trebuie să am grijă de 
soţia mea. N-aş fi în stare s-o ajut şi pe mama mea. Vezi 
doar că nu se poate spune că aş fi un fiu prea grijuliu. lată 
că în timpurile noastre 3 înă şi propriii copii nu-şi prea fac 
griji cu părinţii lor. În timp ce ginerele tău se gândeşte 
mereu cum să te ajute. Ar trebui să fii mulţumită. Ce 
răspuns zici să-i dăm ginerelui tău? o întrebă Kagezumi. 

— Nici eu nu mai ştiu. N-apuc bine să scot o vorbă, 
că voi o şi răstălmăciţi. Faceţi un scandal, de mă şi 
asurziţi. Eşti bărbat cu capul pe umeri, pricepi cum vine 
treaba, hotărăşte tu ce să răspunzi. 

— Doar eu nu-ţi vorbesc ca un străin, spuse înmuiat 
Kagezumi. Îţi doresc bjnele. Dacă domnul şef al Gărzii de 
stânga îşi asumă grija ta, a lui Sannokimi şi Sinoki îi o face 
numai pentru că aşa doreşte soţia lui. Chiar dacă nu 
suntem decât copiii aceluiaşi tată, trebuie să recunoşti că 
un asemenea exemplu de iubire între rude este o raritate 
în zilele noastre. 

— Poate că domnul ginere ne-a promis doar marea cu 
sarea... Dar se va ţine oare de cuvânt? De fapt, ce-am 
primit eu moştenire? Nişte fărâme nenorocite, nişte 
fleacuri, pământurile din provincia Tambo, care nu aduc 
venit niciun tot de orez pe an. Şi încă o moşie în Etiu, 
departe de capitală - încearcă să aduci ceva de acolo! Iar 
soţul lui Nakonokimi a primit o moşie cu un venit de trei 
sute şi ceva de koku 2. Tu eşti acela care a făcut 
împărţeala, ai ales pentru mine pământurile cele mai 
îndepărtate şi mai rele, începu  Kitanokata să-l 
învinovăţească pe fiul ei, cu toate că la împărţirea 


moştenirii luaseră parte şi ceilalţi copii ai tiunagonului. 

— Ce tot vorbeşti, mamă! Am fi îngăduit noi oare să 
fii obijduită, aşa cum spui? săriră într-un glas toţi fiii şi 
fiicele ei. Membrii aceleiaşi familii trebuie să se ajute unii 
pe alţii. Cum poate o mamă adevărată să fie atât de 
lacomă? Noi toţi îi suntem foarte recunoscători surorii 
noastre... 

— Da mai tăceţi odată! ţipă Kitanokata. Nu te mai 
poţi auzi de ei. Toţi sunteţi împotriva mea. Sunteţi nişte 
sărăntoci şi vă târâţi în faţa bogătaşului. 

În clipa aceasta, intră Saburo. Cuvintele mamei lui îl 
indignară. 

— Nu-i adevărat! Omul recunoscător îşi păstrează 
frumuseţea sufletească şi în sărăcie, spuse el. Când 
doamna sora noastră trăia în casă la noi, a auzit-o cineva 
măcar o singură dată plângându-se? Tu, mamă, ai certat-o 
de-atâtea ori nemeritat, iar ea ţi-a dat ascultare 
întotdeauna. Toţi spuneau despre ea: „Ce blândă e!” Oare 
tu nu spuneai la fel? 

— Aşa deci, începu să plângă Kitanokata. Şi tu eşti 
împotriva mea. Îmi vine să mor. Toţi copiii mei mă urăsc, 
mă învinovăţesc, mă ponegresc... Am să mor, şi păcatul o 
să cadă pe capul vostru. 

— Ce cuvinte îngrozitoare! Mal. bine să încheiem 
discuţia! 

Amândoi fiii se sculară şi porniră spre ieşire. 

Dintr-odată, bătrâna îşi reveni: 

— Staţi puţin, staţi puţin, încotro vă duceţi? Dar 
răspunsul referitor la casă? Trebuie să-i fie transmis 
ginerelui răspunsul meu. 

Ei însă plecară, prefăcându-se că nu aud nimic. 

Saburo îi spuse fratelui său: 

— Cârcotaşă mamă mai avem! Şi rea... Păcat! 
Trebuie să ne rugăm zeilor şi lui Buddha să-i îmblânzească 


inima. lar de rugăciunile noastre se va ţine seama în 
ceruri. 

Sfătuindu-se între ei, fraţii hotărâră să-i înapoieze lui 
Mitiori drepturile testamentare asupra palatului părintesc. 

Văzând că fiul ei, Kagezumi, a luat cu sine hârtia, 
Kitanokata se sperie ca nu cumva într-adevăr să i-o dea. 

— Unde te duci? Întoarce-te şi dă-mi hârtia, îl chemă 
ea înapoi. Dă-mi actul de proprietate. 

— Ah, ce prostie, dădu el din mina. Un document atât 
de important, iar tu - ba să i-l înapoiez, ba să ţi-l dau ţie. 
Nici tu nu ştii ce vrei. 

Dându-i lui Mitiori hârtia, Kagezumi îi spuse: 

— Vă suntem foarte recunoscători pentru bunătatea 
dumneavoastră. Familia noastră îşi pune acum toate 
nădejdiile numai în dumneavoastră. Ne-aţi înapoiat 
dispoziţiile testamentare asupra moşiilor Noi am dori să le 
refuzăm, ca să îndeplinim voinţa răposatului nostru 
părinte, însă n-am îndrăznit să ne opunem dorinţei 
dumneavoastră, aşa că primim mărinimosul dar. Însă 
răposatul nostru tată a dorit ca palatul lui să vă revină 
dumneavoasti a... Vă rugăm să primiţi acest act în 
memoria părintelui nostru 

Mitiori răspunse: 

— O, nu, dimpotrivă, duhul răposatului dainagon nu- 
şi va găsi liniştea dacă această casă va intra pe mâini 
străine. Lăsaţi-o pe Kitanokata să-şi petreacă aici zilele pe 
care le mai are de trăit, apoi palatul va trece fiicelor ei, 
Sannokimi şi Sinokimi. Luaţi-vă hârtia înapoi. 

Şi se întoarse împreună cu familia lui la Sandzedono. 

Luându-şi rămas bun înainte de plecare, Otikubo 
spuse: 

— Am să mai vin pe aici cât de curând, iar voi vizitaţi- 
mă la rându-vă. Am să vă port de grijă în locul tatălui meu. 
Cereţi-mi, fără. a vă stingheri, tot ce vă trebuie, doar nu vă 


sunt străină. 

Apoi, aproape zilnic, începu să le trimită surorilor 
sale veşminte noi, frumoase, iar maşterii îi trimitea lucruri 
folositoare în gospodărie. Nici pe vremea răposatului 
dainagon nu primiseră ele asemenea daruri bogate. 

Treptat, maştera începu să preţuiască bunătatea lui 
Otikubo. «Am copii mulţi, se gândea ea, dar fiii mei nu se 
prea îngrijesc de mama lor, numai fiică-mea vitregă se 
îngrijeşte cu adevărat de mine şi de fiicele mele”. 

Şi aşa se scurse şi anul acela. 

x 


Cu prilejul înaintărilor în grad şi acordării de titluri, 
la sărbătorile de Anul Nou, tatăl lui Mitiori s-a bucurat de 
răsplata supremă, fiind ridicat în funcţia de prim-ministru, 
iar Mitiori a devenit ministru de stânga în locul lui. 

Soţul lui Nakanokimi, care era foarte sărac, ceru 
protecţia lui Otikubo şi primi funcţia de cârmuitor al 
regiunii Mino, care aducea venituri bune. 

Termenul slujbei lui Kagezumi în provincie se 
terminase, dar, prin intervenţia surorii lui, primi fără mare 
greutate noul post de cârmuitor al provinciei Harima... 

Nici Saburo nu fu uitat: i se conferi gradul de şef al 
Gărzii. 

Fraţii se adunară la mama lor şi începură să 
vorbească bucuroşi despre felul cum Otikubo îi copleşise 
cu bunăvoința ei şi cum, cu ajutorul surorii lor, mai 
urcaseră câteva trepte în societate. 

— Ei, mamă, iar ai să spui că nu ai nicio obligaţie faţă 
de fiica ta vitregă? Nici acum n-ai să încetezi să mai spui 
despre ea tot ce-ţi trece prin minte? o tachinară ei. 

Mărturisindu-şi că aveau dreptate, Kitanokata, în 
sfârşit, „îşi lepădă coarnele inimii”. Într-adevăr, toată 
familia ei se afla acum la mare cinste. 


Mulţi chiar începuseră să cârtească: 

— În acest an, norocul nu a fost darnic decât cu o 

singură familie. Numai fiii şi  ginerii dainagonului 
Minamoto s-au bucurat de distincţii... Alţi n-au primit 
nimic. 
_ Mitiori nu dădu nicio atenţie unor asemenea cârteli. 
Intreaga putere din ţară se afla de fapt în mâinile lui. Chiar 
primul-ministru nu se lansa în nicio problemă de stat fără a 
se sfătui cu fiul său. Dacă fiul lui îi spunea: „Cutare sau 
cutare măsură nu face două parale44, primul ministru 
renunţa imediat la propria părere. Şi dimpotrivă, dacă 
ceva i se părea îndoielnic, însă Mitiori stăruia, întotdeauna 
primul ministru ceda. De aceea conferirea rangurilor, de la 
cele mai înalte şi până la cele mai mici, depindea întru 
totul numai de bunăvoința lui Mitiori. 

Ca unchi de sânge al împăratului, se bucura de 
favoarea lui deosebită, strălucea cu talentele sale şi, măcar 
că era tânăr, avea înaltul titlu de ministru de stânga. Cine 
din ţară ar fi îndrăznit să se opună voinţei lui? Primul 
ministru devenise în aşa măsură prizonierul dragostei sale 
nemărginite pentru fiul său, încât încerca în faţa lui un 
sentiment de sfială. Tată şi fiu îşi schimbară în curând 
funcţiile între ei. În societate s-a observat repede acest 
lucru. 

— Mai bine să te duci cu cererea la ministrul de 
stânga, decât la tatăl lui. Fiul te va înţelege mai uşor, 
spuneau oamenii. 

Toţi cei care doreau să ceară o favoare cât de mică i 
se adresau lui Mitiori, în casa lui se îmbulzeau solicitatorii. 

Când soţul lui Nakanokimi se pregătea să plece la 
noua sa slujbă, Otikubo îi trimise o mulţime de daruri de 
rămas-bun.  Mitiori, la rându-i, se arătă şi el foarte 
binevoitor faţă de această rudă a soţiei sale, mai cu seamă 
că, atâta vreme cât fusese administrator la Sandzedono, se 


achitase mai bine decât toţi ceilalţi de obligaţii. 

Dăruindu-i la plecare un cal şi o şa, Mitiori îl povăţui: 

— V-am acordat protecţie, întrucât soţia mea a pus o 
vorbă bună pentru dumneavoastră. Străduiţi-vă ca în noua 
slujbă să justificaţi încrederea mea. Dacă voi auzi că vă 
comportati neglijent faţă de îndatoririle pe care le aveţi, să 
nu mai aşteptaţi de la mine nimic. 

Soţul lui Nakanokimi ascultă respectuos povaţa, 
bucurându-se că soarta îi dăruise un protector atât de 
influent. Întorcându-se acasă, îi spuse soţiei sale: 

— La despărţire, domnul ministru de stânga mi-a 
poruncit să-mi îndeplinesc sârguincios serviciul. Soarta 
noastră depinde numai de bunăvoința lui... 

Nakanokimi împărtăşea bucuria soţului ei. 

Mitiori nu le uită nici pe celelalte surori. 

— Cât de mult aş dori să găsesc nişte soţi buni 
pentru Sannokimi şi pentru Sinokimi? repeta el mereu. 
Dar, oricât mă străduiesc, nu găsesc nimic convenabil... 

Kitanokata şi fiicele ei primiră de la el atâtea 
veşminte de vară şi de iarnă, câte nu avuseseră nici când 
trăia dainagonul. Nici chiar veşnic nemulţumita maşteră 
nu mai avea ce să cârtească. 

Otikubo i-a născut soţului ei câţiva fii. Nu voi descrie 
cât s-au bucurat părinţii când a venit vremea ca unul 
dintre ei să îmbrace hakama 

Fiul cel mai mare, Taro, era un copil inteligent şi bine 
dezvoltat pentru vârsta lui. Îndată ce a împlinit zece ani, 
Mitiori s-a gândit că n-o să se facă de ruşine la palatul 
imperial şi l-a inclus în numărul tinerilor care deprindeau 
serviciul de curte în suita moştenitorului tronului. 

Băiatul ajunsese să citească dificilele cărţi chinezeşti 
şi era foarte dotat de la natură. Tânărul împărat l-a 
remarcat şi l-a luat în anturajul său. Atât de mult l-a 
îndrăgit pe băiat, încât măria sa, care cânta minunat la 


flautul cu mai multe ţevi, l-a învăţat şi pe băiat această 
artă. 

Din toate aceste pricini, Mitiori îl iubea pe fiul lui cel 
mare mai mult decât pe toţi ceilalţi copii ai săi. 

Al doilea fiu, Dziro, era Crescut în casa bunicului său, 
primul ministru. Tocmai împlinea nouă ani şi, în felul lui 
copilăresc, îl invidia pe fratele său pentru succesele 
dobândite: 

— Vreau şi eu să ajung la palat. 

Bunicul nu mai putea de dragul lui. 

— De ce ai tăcut până acum? exclamă el, şi 
numaidecât îşi duse nepotul la curte. 

— Oare nu-i prea devreme? Dziro e încă mic! spuse 
Mitiori cu îndoială. 

— Nicidecum. E mult mai isteţ decât celălalt, se 
burzului bunicul. 

Mitiori râse de felul în care se aprinsese bătrânul şi 
nu mai zise nimic. 

Bunicului i se păru prea puţin ceea ce făcuse, aşa că 
se duse chiar la împărat să-i spună: 

— Cer favoarea deosebită a măriei voastre pentru cel 
de-al doilea nepot al meu. Băiatul îmi este mai drag ca 
lumina ochilor. Are să vă slujească mai bine decât fratele 
lui mai mare. 

Şi, acasă, bătrânul repetă: 

— Consideraţi-l pe Dziro ca pe cel mai mare dintre 
nepoţii mei. 

De aceea, în familie, băiatul a fost poreclit: „Taro cel 
Mic”. 

Fetiţa cea mai mare împlinise opt ani. Era atât de 
frumoasă, încât părinţii o păzeau ca pe o comoară fără de 
preţ. 

Mai erau în familie încă doi copii: o fată de şase ani şi 
un băiat de patru ani. Se aştepta în curând încă un 


eveniment fericit. Nu e de mirare că Mitiori o iubea nespus 
de mult pe soţia sa, care îi dăruise atâţia copii minunati. 

În acel an, bătrânul, primul ministru, împlinea vârsta 
de şaizeci de ani. Cu prilejul aniversării, Mitiori aranjă e 
sărbătoare cum nu s-a mai văzut. O las la închipuirea 
cititorilor. 

Amândoi nepoţii mai mari luară parte la dansuri. 
Niciunul nu se lăsa mai prejos în arta de a dansa. Bunicul 
îi sorbea din ochi, vărsând lacrimi de bucurie. 

Toţi îl lăudau pe Mitiori pentru faptul că nu lăsase să- 
i scape prilejul de a-l cinsti cum se cuvine pe tatăl său. 
Bunul lui renume crescu şi mai mult. 

e * 

Se împlinise un an de la moartea dainaganului 
Minamoto. Numai atunci Otikubo îşi dezbrăcă hainele de 
doliu. 

Fiii răposatului, care în acest scurt timp urcaseră 
atâtea trepte sociale, îşi făcuseră datoria pe deplin faţă de 
memoria tatălui lor. 

Mitiori se străduise să le mărite cât mai repede pe 
Sannokimi şi pe Sinokimi. Începuse însă să nu mai creadă 
că va reuşi să le găsească miri, când deodată îi parveni 
ştirea că guvernatorul general de la Dadzaifu, înainte de a 
pleca din capitală, îşi pierduse soţia. După câte se spunea, 
guvernatorul era un om deosebit. 

„lată omul care îmi trebuie!” gândi Mitiori şi, 
întâlnindu-se cu guvernatorul chiar la palatul imperial, nu 
se sfii să aducă vorba despre o nouă căsătorie. 

— Nu am nimic împotrivă! căzu de acord 
guvernatorul. 

— În sfârşit, am găsit un mire, spuse Mitiori când se 
întoarse acasă. Este un om bun şi are un rang înalt. Pentru 
care dintre surori să-l peţesc: pentru Sannokimi sau pentru 
Sinokimi? 


— Cum vei hotărî tu, răspunse Otikubo. Eu aş înclina 
să-l peţeşti pentru Sinokimi. Ştii cât de mult am obijduit-o, 
sărmana. Ah, dacă soarta i-ar fi mai prielnică! 

— La sfârşitul lunii, guvernatorul pleacă la Dadzaifu, 
trebuie să ne grăbim. Scrie-i mamei tale şi întreab-o dacă 
este de acord. Dacă îşi dă consimţământul, atunci, fără a 
pierde mult timp, o să serbăm nunta în palatul meu. 

— În scrisoare nu poţi să spui totul, iar dacă m-aş 
duce eu la mama ca să vorbesc cu ea, treaba ar stârni un 
potop de discuţii. Mai bine să-l invităm la noi pe unul din 
fraţii mei. 

A doua zi, Otikubo îl invită pe Saburo şi îi comunică: 

— Am vrut să vin eu la voi, ca să discutăm o 
problemă importantă, dar m-am temut să n-o dăm la iveală 
înainte de vreme... Ascultă ce-ţi spun şi sfătuieşte-mă cum 
să procedăm. Soţul meu mi-a spus: „Viaţa unei femei 
singure nu este lipsită de unele avantaje, dar cine ştie ce 
se poate întâmpla în viitor? Pentru Sinokimi s-a găsit un 
mire minunat. Dacă rudele tale nu se vor împotrivi, aş 
invita-o pe Sinokimi în casa noastră şi m-aş îngi iji de 
soarta ei”. 

— Eu nu pot decât să-mi exprim recunoştinţa, 
răspunse Saburo. Noi în niciun caz nu ne-am permite să 
refuzăm un peţitor. Cu atât mai mult dacă s-a ivit o partidă 
strălucită... Cred că mama se va bucura. 

Saburo se duse la doamna din încăperile dinspre 
miazănoapte şi îi comunică: 

— Iată ce a spus doamna surioara mea. Este un mare 
noroc pentru Sinokimi. Dacă un om atât de puternic ca 
ministrul de stânga o mărită pe Sinokimi în casa lui, ca - 
pe o fiică a sa, atunci niciun mire, oricât de ilustru ar fi, nu 
va îndrăzni s-o părăsească. Toată lumea îşi bate joc de 
Sinokimi din cauza Căluţului-Bot-Alb... Pesemne că Mitiori 
s-a hotărât să spele această ruşine. Mirele are vreo 


patruzeci de ani şi ocupă un post înalt. Chiar tata, dacă ar 
fi în viaţă, n-ar fi găsit pe cineva mai bun. Nici nu ştiu cum 
vom putea să-i mulţumim ministrului de stânga. Las-o pe 
Sinokimi să plece chiar acum la Sandzedono. Nu e cazul să 
mai zăbovim. 

— Nu-mi găseam locul când mă gândeam ce se va 
alege de  Sinokimi după moartea mea, răspunse 
Kitanokata. M-aş fi bucurat dacă ar fi luat-o de soţie chiar 
şi cel mai simplu funcţionar provincial. lar tu spui că 
mirele este un demnitar de seamă? Asta-i lucru mare. 
Mulţumim ginerelui meu pentru grija pe care ne-o poartă. 
îi sunt recunoscătoare, mai mult decât fiicei mele vitrege. 

— El însă ne acoperă cu favoruri numai din dragoste 
pentru soţia lui. Ea îl roagă destul de des: „Dacă mă 
iubeşti, atunci ajută-i pe fraţii mei să fie oameni. Nu uita şi 
de surorile mele!” De aceea ne-a şi surâs norocul. Nouă 
nişte prăpădiţi, ne sticlesc ochii după prima fustă, pe când 
ginerele. tău, în culmea strălucirii şi a puterii, se poartă de 
parcă în lumea întreagă nici n-ar mai exista o altă femeie 
afară de soţia lui. La palat, sunt femei frumoase câtă 
frunză şi iarbă, el însă niciodată nu glumeşte cu ele, nu le 
aruncă nicio privire. Toate nopţile şi le petrece acasă... 
Abia scapă de treburi şi se şi grăbeşte la soţia lui. Iată un 
exemplu de iubire adevărată! Dar destul despre asta! 
întreab-o pe sora mea dacă este de acord. 

— Chemaţi-o aici pe fiica mea mai mică, poruaci 
Kitanokata slujnicelor. 

— Domnul ministru de stânga a peţit pentru tine un 
mire bun, îi comunica ea fiicei sale. Pentru tine, cea 
dezonorată şi de care râde toată lumea, este nu mare 
noroc. Aşa socotim noi, dar spune-ne ce zici tu despre 
aceasta? 

Sinokimi se înroşi toată: 

— Eu aş fi bucuroasă, dar poate că mirele acela nu 


cunoaşte adevărul despre mine... Dacă ar fi să audă despre 
năpasta mea... Cum să-l iau de bărbat? Are să-mi fie ruşine 
de dânsul, dar şi de soţul surioarei mele, pe care, drept 
răsplată pentru bunătatea lui, am să-l fac de râs în faţa 
tuturora. Nu, pentru nenorocita de mine nu există decât 
calea mănăstirii. Cât timp mai trăieşte mama, am să rămân 
printre mireni, ca s-o răsplătesc prin grija mea filială 
pentru bunătatea ei faţă de sărmanul meu copil, dar după 
aceea... 

Şi Sinokimi începu să plângă. De milă, şi lui Saburo îi 
dădură lacrimile. 

— Ah, nu mai cobi, ţipă Kitanokata. Cum să te faci 
călugăriţă? De vei trăi cât de cât în bogăţie şi strălucire, 
lumea îşi va schimba îndată părerea. Toţi te vor pizmui. 

Ascultă-mă pe mine, primeşte ce ţi se spune şi nu te 
mai codi! 

— Deci ce răspuns să le duc? întrebă Saburo. 

— Văd că ea se codeşte, eu însă socot că nici în vis n- 
aş fi nădăjduit ceva mai bun! Aşa că du-le răspunsul 
cuvenit. 

— Bine, zise Saburo, şi plecă la Sandzedono. 

Când află de îndoielile lui Sinokimi, pe Otikubo o 
cuprinse mila: 

— Nu-i de mirare că şovăie, dar tu stăruie s-o 
îndupleci, spune-i să judece limpede, că în viaţă se pot 
întâmpla multe... 

Mitioi-i adăugă şi el: 

— Dacă mama dumneavoastră este de acord, vom 
face nunta fără a ţine seamă de şovăielile fetei. 
Guvernatorul trebuie să - plece la sfârşitul lunii şi ne roagă 
să grăbim nunta. Adu-o pe Sinokimi cât mai repede aici. 

Cercetară calendarul şi găsiră că în luna aceea ziua 
cea mai potrivită era ziua a şaptea. 

„Ce piedici să mai fie? chibzui Mitiori. Hainele de 


paradă pentru slujnice sunt pregătite de mult. Nunta se 
poate face în pavilionul dinspre apus”. Şi porunci de îndată 
să fie împodobit pavilionul. 

— Aduceţi-o cât mai curând pe Sinokimi la palatul 
meu, trimise el vorbă rudelor. 

Toţi, în frunte cu doamna din încăperile dinspre 
miazănoapte, se apucară s-o gătească de drum pe 
Sinokimi, ea însă tărăgăna plecarea, apăsată de gândul că 
e silită să se căsătorească iar. 

— Cum să nu te duci, când aşa a hotărât domnul 
ministru! o îndemnau cei din jur. Eşti o încăpăţânată! 

În sfârşit, o suiră în trăsură. Era însoţită de o suită nu 
prea numeroasă: două slujnice mai în vârstă şi una mai 
tinerică. 

Fiica lui Sinokimi împlinise nu de mult vârsta de zece 
ani. Era o copilă frumuşică, nu semăna deloc cu tatăl său. 
Fetiţa ţinea morţiş să plece cu maică-sa, de-abia izbutiră s- 
o desprindă de lângă ea, iar Sinokimi vărsă multe lacrimi 
despăiţindu-se de copila dragă. 

Mitiori, care aştepta nerăbdător sosirea lui Sinokimi, 
o primi de îndată, ea însă se tulbură mai rău ca atunci 
când se măritase prima oară. 

Sinokimi era încă tânără. Se căsătorise la 
paisprezece ani, iar la cincisprezece devenise mamă. Acum 
abia împlinise douăzeci şi cinci de ani. Otikubo, care era 
mai mare cu trei ani şi se afla la vârsta cea mai 
înfloritoare, se îngriji de ea ca o mamă. 

Sosi şi ziua nunţii. Sinokimi împreună cu suita ei 
trecu în pavilionul dinspre soare-apune, împodobit bogat. 
Otikubo, băgând de seamă că slujnicele miresei nu sunt 
prea bine îmbrăcate pentru o asemenea ocazie, le dărui 
tuturor a câte un rând de veşminte de sărbătoare. Orândui 
apoi ca sora ei să aibă o suită numeroasă, cum se cuvine 
unei doamne alese. Odăile miresei te orbeau cu strălucirea 


lor. Toate rudele lui Sinokimi se adunară în pavilionul 
dinspre soare-apune. 

La începutul serii, stăpânul casei veni în pavilion să 
conducă ceremonialul nunţii. Fratele miresei, Saburo, se 
simţi măgulit. Când cobori amurgul pe pământ, sosi şi 
mirele. Saburo îl întâmpină respectuos la intrare. 

Sinokimi a înţeles că nu mai putea să dea îndărăt. 
Împotriva mirelui n-a avut ce să zică şi, pe deasupra, 
petitor fusese însuşi Mitiori. 

Aşa că s-a supus sorții şi a ieşit în întâmpinarea celui 
ce-i fusese ursit. 

Guvernatorului i-a plăcut mireasa. A apreciat că era 
frumoasă la înfăţişare şi cu maniere elegante. Mirele şi 
mireasa au purtat între ei o discuţie îndelungată, dar 
conţinutul ei nu a ajuns până la mine, aşa încât n-am ce să 
spun despre ea. 

În zori, guvernatorul a plecat la el acasă. 

„l-o fi plăcut  Sinokimi?” se gândea. Otikubo 
îngrijorată. 

— Cunosc destule cazuri de căsnicie fericită, măcar 
că mirele şi mireasa nu-şi scriseseră niciun fel de scrisori 
înainte de nuntă şi nu avuseseră prilejul să ştie ce au în 
suflet, o liniştea Mitiori. N-ai de ce să crezi că 
guvernatorul ar putea să se poarte nerespectuos faţă de 
soţia lui, însă fireşte că nu iese nimic bun dacă tânăra soţie 
va sta ca un sloi de gheaţă, încât să-i fie teamă omului să 
se apropie de ea. Când am început să-ţi trimit scrisori de 
dragoste - mai ţii minte? - eu, ca tot curtezanul, nici nu 
ştiam ce e iubirea adevărată, voiam doar să-i fac puţină 
curte unei fete drăguţe. Dar după prima întâlnire totul s-a 
schimbat. Mă cutremura gândul că, din cine ştie ce 
pricină, ne vom despărţi vreodată, ori că s-ar fi putut ca 
niciodată să nu ne fi cunoscut. E înfiorător să te gândeşti 
la aşa ceva, nu? 


Sporovăind astfel, soţii se îndreptară către pavilionul 
dinspre soare-apune. Sinokimi mai dormea încă după 
perdea. În timp ce Otikubo o trezea, sosi o scrisoare de la 
guvernator. 

Mitiori răsuci scrisoarea în mână. 

— M-ar ispiti s-o citesc, dar poate cuprinde ceva ce 
nu este scris pentru un ochi străin... Dă-i-o lui Sinokimi, s-o 
citească ea, pe urmă însă neapărat să mi-o daţi şi mie k 

Şi strecură scrisoarea pe după perdea lui Otikubo. Ea 
i-o trecu surorii ei, care însă nu se hotăra s-o deschidă. 

— Lasă-mă să ţi-o citesc eu, îi propuse Otikubo. 

Sinokimi simţea că moare, aşa era de speriată, 
amintindu-şi ce scrisoare groaznică îi trimisese Căluţul- 
Bot-Alb a doua zi după prima lor întâlnire. 

Oare nu se va întâmpla la fel? De spaimă, i se frângea 
inima în piept. 

Otikubo începu să citească: 

„Cu ce-aş putea asemui Sentimentele pe care ţi le 
port După întâia noastră întâlnire? 

Sunt fără de număr, ca nisipul De pe ţărmul mării. 

Drept e ce se spune într-un cântec vechi: 

Oare cum. de-am ajuns să te-ndrăgesc atât de tare?” 

—  Scrie-i repede răspunsul, începu s-o îndemne 
Otikubo, dar Sinokimi tăcea. 

De dincolo de perdea, Mitiori cerea să i se arate 
scrisoarea. 

— De ce te grăbeşti atâta s-o vezi? 

Şi Otikubo îi dădu scrisoarea. 

— O, nu e prea lungă, remarcă Mitiori. Hai, nu 
întârziaţi răspunsul. 

Şi, înapoind scrisoarea, porunci să i se aducă lui 
Sinokimi o tuşieră şi hârtie. 

Pe Sinokimi o stânjenea gândul că Mitiori îi va citi 
stihurile de răspuns şi nu se putea concentra. Dar Otikubo 


îi da ghes: 

— Mai repede, mai repede... Soţul tău aşteaptă! Nu e 
frumos să întârzii! 

În sfârşit, Sinokimi începu să scrie, ca prin vis: 

Câte întâlniri - Însă, vai, nu cu mine - Păstrează 
memoria ta! 

Alai multe decât nisipul De pe țărmul mării. 

— Daţi-mi să văd! strigă Mitiori. Ard de curiozitate... 

Avea o înfăţişare tare hazlie. 

Trimisul guvernatorului luă scrisoarea de la Sinokimi 
şi fu cinstit cu daruri, după datină. 

La douăzeci şi opt ale lunii, guvernatorul urma să 
plece cu corabia la Dadzaifu, aşa că trebuia să părăsească 
încă înainte de această dată capitala. 

Mitiori orândui un ospăț atât de strălucit cu ocazia 
celei de-a treia nopţi, de parcă Sinokimi se mărita pentru 
prima dată. 

— Bărbatul îşi preţuieşte mai mult soţia când vede că 
în casa părintească este înconjurată de grija şi atenţia 
tuturor, spuse el. Dragostea lui atunci este şi mai mare. la 
seama că Sinokimi să nu ducă lipsă de nimic. Dacă o 
mărităm din casa noastră, ar fi ruşinos să ne purtăm de 
parcă am vrea să scăpăm de ea cât mai repede. 

Fără să vrea, Otikubo îşi aduse aminte de noaptea 
când Mitiori a vizitat-o prima oară. 

— Îţi aminteşti de prima noastră întâlnire? La ce te 
gândeai atunci? îl întrebă ea. Akogi se temea tare mult că 
ai să mă părăseşti. Spune-mi, cum se face că, de cum m-ai 
văzut, m-ai şi îndrăgit? 

Mitiori zâmbi şiret: 

— Akogi se temea că am să te părăsesc? N-avea 
niciun motiv. Şi se trase mai aproape de Otikubo: Mi-ai 
devenit dragă când am auzit cum te obijduia maştera: 
„Otikubo aşa! Otikubo pe dincolo!” Toată noaptea, până-n 


zori, am tot chibzuit cum să mă răzbun pe ea. Şi am 
îndeplinit tot ce-am gândit atunci. Ca să mă răzbun, n-am 
cruţat-o nici pe sărmana Sinokimi - de aceea mă 
străduiesc eu acum s-o despăgubesc pentru ce a pătimit. 
Maştera parcă s-a mai îmbunat, iar Kagezumi nu e prost, 
înţelege totul cât se poate de bine. 

— Mama şi-a mărturisit deseori recunoştinţa faţă de 
tine, îi răspunse Otikubo. 

Odată cu întunericul sosi şi guvernatorul. Cu ocazia 
celei de-a treia nopţi, toţi însoțitorii lui primiră daruri 
bogate. 

În dimineaţa următoare, guvernatorul, conform 
obiceiului, se întoarse acasă fără a se mai feri de oameni, 
când soarele era de mult sus pe cer. Arăta chipeş şi avea o 
ținută plină de demnitate. Nu încăpea nicio comparaţie 
între el şi Căluţul-Bot-Alb. 

— Se apropie ziua plecării, îi spuse el lui Sinokimi, şi 
mai am multe de pregătit. În fiecare seară mă grăbesc să 
ajung aici, iar dimineaţa din nou acasă, lucru care mă face 
să pierd timp... Mută-te acasă la mine, acolo nu am 
gospodină. Apoi vom pleca împreună la Dadzaifu. Alege-ţi 
slujnicele pe care le doreşti şi pregăteşte-te repede de 
drum. Până la plecare mai avem doar zece zile. 

— Cum? exclamă Sinokimi speriată. Să plec atât de 
departe, părăsindu-mi toate rudele? 

— Vrei să mă laşi să plec singur? Nu suntem 
căsătoriţi decât de câteva zile şi s-a şi terminat totul? 

Guvernatorul râdea atât de vesel, că-ţi făcea plăcere 
să te uiţi la el. 

În sine îşi zicea că soţia lui este foarte drăgălaşă, dar 
parcă îi lipseşte ceva. Totuşi nici nu putea fi vorba s-o 
părăsească din pricina plecării aceleia, după ce o luase de 
nevastă din casa unui om atât de ilustru. 

— Să fii întotdeauna în bună înţelegere cu mine şi 


totul va merge bine, îi spuse el. 

Şi hotărî să-şi aducă neîntârziat soţia acasă. 

— Iată o pildă pentru toţi ginerii, spuse Mitiori 
râzând şi-a dus soţia acasă cât ai clipi din ochi, noi nici n- 
am apucat să ne dezmeticim. 

Ca s-o petreacă precum se cuvine pe Sinokimi la 
noua ei casă, Mitiori îi dădu ca însoţitoare slujnicele lui 
cele mai destoinice, alese dintre cele cu care ea apucase să 
se obişnuiască. 

Plecară în trei trăsuri. 

La început, slujitoarele de la Sandzedono date pe 
lângă Sinokimi refuzaseră să plece şi se împotriviseră: 

— Nu vrem să însoţim o doamnă străină. Nu e 
îndatorirea noastră. 

Însă Otikubo le spuse răspicat: 

— Vă rog să daţi ascultare! Şi le trimise cu Sinokiini. 

Inalta situaţie pe care o avea în societate mi-i 
îngăduia lui Otikubo s-o însoţească pe sora ei. 

Slujnicele din casa guvernatorului se alarmară: 

— A sosit noua stăpână. Cum va fi oare? Nu cumva să 
înceapă să-i obijduiască pe copii - vai, ce milă ne e de ei, 
mititeii! Pare plină de ţâfnă, că, de e cumnată cu favoritul 
împăratului... 

De la prima soţie, guvernatorul avea doi fii mari. De 
la a doua, cea care” murise nu de mult, îi rămăseseră trei: 
o fetiţă în vârstă de zece ani şi doi băieţi mai mici - iai 
guvernatorul îi iubea pe toţi la fel de mult. 

Cei doi fii mai mari îşi ceruseră învoire de la curte, 
spre a-l petrece pe tatăl lor la Dadzaifu. 

Cu ocazia plecării, guvernatorul trebuia să împartă e 
mulţime de daruri. Pentru aceasta îi dădu lui Sinokimi 
două sute de bucăţi de mătase şi încă destule ţesături din 
care să coasă veşminte pentru daruri. Sinokimi însă nu 
fusese învățată acasă nicio muncă folositoare. Întinse 


ţesăturile în faţa ei şi se uită la ele abătută, neştiind cum 
să se apuce de treabă. De nevoie, o chemă în ajutor pe 
mama sa. 

— Mi-a dat soţul meu o mulţime de bucăţi de mătase 
ca să cos din ele haine. Ce să mă fac? Slujitoarele venite cu 
mine de la Sandzedono sunt tinere, niciuna nu poate să mă 
ajute. Vino într-ascuns la mine, mamă, mi-e tare dor de 
tine şi de fetiţa mea. 

Kitanokata apelă la Saburo: 

— Mă cheamă Sinokimi. La noapte am să-i duc pe 
ascuns fetiţa. Pregăteşte trăsura. 

— Oricât te vei ascunde de ochii lumii, tot au să te 
vadă. Sinokimi nu trebuie s-o ia pe fată cu ea, se opuse 
Saburo. Când va porni solemn la drum, ca soţie a 
guvernatorului, însoţită de o suită aleasă, fetiţa are s-o 
stingherească. Am auzit că guvernatorul nu se desparte de 
propria-i fiică, o copilă minunată de vreo zece anişori. De 
ce să i se aducă pe cap, de la început, o copilă străină? De 
fapt, mai bine sfătuieşte-te cu soţia ministrului de stânga. 
Dacă ea va fi de acord, atunci duceţi-vă. 

„Asta mai lipsea”, gândi Kitanokata şi se dezlănţui 
într-un torent de tânguiri: 

— Socot că şi fără aprobarea luminăţiei sale am 
dreptul să-mi iau rămas-bun de la fata mea înainte de o 
despărţire atât de lungă. Ia uite unde au ajuns lucrurile, să 
nu fac un pas fără învoirea nu ştiu cui! Cândva le 
porunceam eu altora, acum mă comandă cine vrea. Cât 
sunt de nenorocită! Până şi copiii mei, sânge din sângele 
meu, se ridică împotriva mea. 

Saburo văzu că Kitanokata îşi ieşise din fire. 

— Cum de nu ţi-e ruşine, mamă? În afară de mine, n- 
ai cu cine să te sfătuieşti. Eu îmi spun părerea, şi tu te 
năpusteşti asupra mea... 

Şi fugi cât putu de repede. 


Kitanokata nu pregeta nici zi, nici noapte să spună 
cât le este de recunoscătoare binefăcătorilor ei, acum însă 
iar îşi dăduse arama pe faţă cu firea ei arţăgoasă şi 
nestăpânită. 

Saburo alergă la palat şi-i spuse lui Otikubo că 
bătrâna se pregăteşte să se ducă într-ascuns la fiica ei şi, 
trecând sub tăcere adevăratul motiv al vizitei plănuite, îi 
spuse doar: 

— Mamei i s-a făcut tare dor de Sinokimi. 

— Bineînţeles, bineînţeles, doar e vorba de fiica ei 
preferată. Să se ducă, fireşte! 

— Guvernatorul însă n-a invitat-o pe mama. Oare-i 
bine să apară aşa, nepoftită, la el în casă? 

— Şi asta-i adevărat. Atunci, iată ce să faci, Du-te tu 
acasă la guvernator, sub pretextul că aduci o scrisoare 
pentru Sinokimi de la mama ei şi spune-i: „Mamei i s-a 
făcut dor de Sinokimi. Vă roagă să-i permiteţi fiicei sale să 
vină, pe la ea, doar pentru foarte scurtă vreme, ca să-şi ia 
rămas-bun înainte de despărţire. Cu cât se apropie mai 
mult ziua plecării, cu atât mai mult mama se amărăşte şi 
plânge. O sperie gândul că fiica ei pleacă în locuri atât de 
îndepărtate. Lăsaţi-o pe Sinokimi să stea cu ea ultimele 
zile şi să-i aline inima de mamă”. Vezi ce-ţi răspunde 
guvernatorul şi atunci veţi şti ce să faceţi. Păstraţi în 
secret trecutul surorii noastre. Când guvernatorul o va 
vedea pe micuța fiică a lui Sinokimi, să nu-i spuneţi cine 
este mama ei. Dacă totuşi Sinokimi o să vrea să-şi ia fetiţa 
cu ea la Dadzaifu, să-i spună guvernatorului că mama o 
trimite pe fetiţă cu ea. 

„Ce deşteaptă e şi ce minte pătrunzătoare are! se 
gândi Saburo. Oare mai are egal în lume? lar mama se tot 
supără pe ea fără nicio pricină”. Cu voce tare spuse: 

— Minunat sfat! Aşa am să fac. 

Lui Saburo nu-i venea deloc să se ducă la guvernator 


cu asemenea rugăminţi, însă din milă faţă de mama sa îşi 
călcă pe inimă. 

Din fericire, guvernatorul tocmai se afla în încăperile 
soţiei sale. 

— Am o rugăminte faţă de dumneavoastră, începu 
Saburo. 

— Vă rog să nu vă sfiiţi! Vă ascult! răspunse amabil 
guvernatorul. 

Saburo vorbi cum îl învățase Otikubo. 

— Ah, şi eu aş vrea s-o văd pe mama, îşi alătură 
glasul Sinokimi la rugămintea lui Saburo. Încă de ieri i-am 
spus soţului meu ce dor îmi este de ea. 

— Da, dar atunci iarăşi ar trebui să bat drumul zilnic 
până la tine. Îmi e cam anevoie. Mai simplu ar fi să vină 
mama ta la noi. Aici nu sunt oameni străini, doar copiii 
poate... Dar dacă ar deranja-o, copiii pot fi oricând trimişi 
în altă parte. Vom pleca în ţinuturi îndepărtate, într-adevăr, 
n-ai s-o mai poţi vedea pe mama ta o bună bucată de 
vreme, spuse guvernatorul. 

Era tocmai ce dorea Saburo. 

— Da, mama va plânge necontenit. 

— Aduceţi-o aici cât mai repede. Mi-ar fi greu s-o las 
pe soţia mea să plece de-acasă acum, în toiul pregătirilor 
de drum. 

— Voi transmite mamei  numaidecât dorința 
dumneavoastră. 

Cu aceste cuvinte, Saburo se ridică să plece. 

— Ai grijă s-o rogi cum se cuvine, ca să vină la mine 
neîntârziat, îi spuse din urmă Sinokimi. 

— Am să mă străduiesc. 

Şi Saburo grăbi spre casă. 

O găsi pe maică-sa tot mânioasă, cu vinele umflate pe 
frunte. Avea o înfăţişare îngrozitoare. Saburo îi relată 
îndată întreaga discuţie avută cu Otikubo. 


— N-a făcut cine ştie ce mare lucru, dar vezi acum şi 
tu de ce o iubeşte lumea atât de mult, e bună şi săritoare 
întotdeauna. 

Kitanokata se bucură că va putea, în sfârşit, să se 
ducă fără îngrădiri la fiică-sa. 

— Într-adevăr, ne-a dat un sfat bun. Zici că Sinokimi 
mă cheamă? Mă duc, mă duc chiar acum! 

— De ce atâta grabă? Acum e prea târziu. Ai să pleci 
mâine, o opri Saburo. 

La primele licăriri ale zorilor, Kitanokata începu să se 
pregătească pentru intrarea cu fala cuvenită în casa 
ginerelui ei. Răscolise toate dulapurile, dar, spre regretul 
ei, nicio haină nu i se păru destul de bună. 

— Oare nu s-o găsi în magazie ceva mai acătării? 
întrebă ea. 

Şi iacătă că, în clipa aceea chiar - ce noroc! - îi sosi 
de la palatul lui Otikubo un rând de veşminte noi, 
minunate. Pentru fetiţă, de asemenea, fuseseră trimise 
nişte haine frumoase. _ 

— Acestea sunt pentru nepoţica dumneavoastră. In 
timpul călătoriei poate să fie văzută de oameni, transmise 
trimisul lui Otikubo cuvintele stăpânei sale. 

Maştera fu mişcată până la lacrimi. 

— Şapte copii am născut, dar singura care-mi poartă 
într-adevăr de grijă este fiica mea vitregă. Eram atât de 
amărâtă că nepoţica mea nu are decât nişte hăinuţe 
vechi... 

Spre seară, două trăsuri porniră la drum. 

Sinokimi o întâmpină pe maică-sa cu bucurie. 
Sporovăială nu se mai sfârşea. Fetiţa parcă mai crescuse 
între timp, iar în hăinuţele cele noi îi şedea tare frumos. 

— Tot timpul mă frământ ce să născocesc ca s-o iau 
cu mine? spunea ea, mângâindu-şi fetiţa. Mi-e frică să-i 
mărturisesc soţului meu adevărul... 


— Iată ce sfat ne dă doamna ministrului de stânga, îi 
aduse la cunoştinţă Kitanokata cuvintele lui Otikubo. Un 
sfat mai bun nici că se poate. Şi hainele de pe mine şi cele 
de pe fetiţa ta tot ea ni le-a dăruit. 

— Iată, vezi cât e de bună! Nu e răzbunătoare. Îmi 
poartă de grijă ca o mamă. Mi-a trimis în dar o garnitură 
de masă minunată. Dar parcă numai atâta!... Haine pentru 
slujitoarele mele, perdele, paravane... Gândeşte-te ce 
ruşine mi-ar fi fost de slujinicele vechi de aici... 

— Asta aşa este! Aşa este! Vezi să nu-i obijduieşti pe 
copiii soţului tău. Ocroteşte-i mai cu sirg decât, pe al tău. 
Dacă eu n-aş fi obijduit-o pe fiica mea vitregă, n-aş fi ajuns 
să păţesc atâta ruşine la bătrâneţe. 

— Niciodată n-am să-i obijduiesc, mamă, îi făgădui 
Sinokimi. 

Noul ginere îi plăcu doamnei din încăperile dinspre 
miazănoapte. Găsea că are o înfăţişare falnică şi aleasă. 
„Se vede îndată omul de neam”, cugeta Kitanokata, în timp 
ce îşi ajuta fiica. 

În casă nu se mai potolea vânzoleala. Tot timpul 
veneau să se angajeze slujnice noi. Asistând la fericirea 
surorii sale, sensibilul Saburo se gândea, cu lacrimi de 
recunoştinţă în ochi, cât bine le-au făcut Mitiori şi soţia sa. 

li scrise fratelui său mai mare, Kagezumi, care se afla 
cu slujba în provincia Harima: 

„Domnul ministru de stânga a măritat-o pe sora 
noastră Sinokimi. În cea de-a douăzeci şi opta zi din luna 
aceasta trebuie să plece cu corabia în provincia Tsukusi, 
împreună cu soţul ei, guvernatorul din Dadzaifu. Când vor 
trece pe lângă țărmurile Harimei, te rog să le faci o 
primire demnă de ei”. 

Kagezumi, inimos şi bun la suflet cum era, se bucură 
mult de norocul surorii sale. Îşi puse la treabă toţi subor* 
donaţii, străduindu-se să-i organizeze guvernatorului 


primirea cea mai bună. 

Intre timp, pregătirile pentru călătorie erau în toi. 
Slujitoarele venite de la Sandzedono cerură voie să se 
întoarcă acasă, însă Otikubo le trimise poruncă severă: 

— Rămâneţi în casa guvernatorului până la plecarea 
lui. Dacă vreuna dintre voi doreşte, poate chiar să plece cu 
el la Tsukusi. 

In casa guvernatorului, slujnicele nu erau împovărate 
cu cine ştie ce treburi, însă noii stăpâni, după părerea lor, 
nu se puteau compara în niciun fel cu stăpânii de la 
Sandzedono. 

„Dacă l-am fi slujit pe guvernator de la bun început, 
gândeau ele, de bună seamă că eram datoare să-l urmăm; 
dar aşa, cum să-i lăsăm pe stăpânii noştri dragi, cum să 
lăsăm Sandzedono unde trăim ca în rai, şi să ne ducem 
într-un ţinut îndepărtat, cu nişte oameni necunoscuţi! Ar fi 
pur şi simplu o nebunie! „Toate au refuzat categoric, chiar 
şi slujnicele angajate pentru muncile de rând. 

S-a învoit să plece numai slujitorimea guvernatorului, 
vreo treizeci de inşi cu toţii. 

În timp ce în casă aveau loc aceste pregătiri şi se 
apropia din ce în ce mai mult ziua plecării, surorile lui 
Sinokimi s-au adunat la ea să-şi depene amintirile. 

Uitândube la slujitoarele îmbrăcate în veşminte noi, 
una dintre ele oftă: 

— S-ar putea spune că, după soţia ministrului de 
stânga, Sinokimi este cea mai fericită dintre noi toate. 

Alta observă: 

— Dar cui îi datorează Sinokimi măritişul său? 
Asupra - ei s-a răsfrânt lumina fericirii doamnei din palatul 
Sandzedono. 

Sinokimi plecă să-şi ia rămas bun de la Otikubo. Se 
duse la ea numai cu trei trăsuri, vRând să nu facă prea 
multă zarvă. 


Otikubo o întâmpină cu braţele deschise, dar n-am 
săinsist prea mult asupra discuţiei lor. Am să spun numai: 
că fiecare dintre femeile care o însoțeau pe Sinokimi primi 
daruri bogate: douăzeci de evantaie cu lucrătură 
minunată, piepteni de sidef, farfurii în cutii de lac. Otikubo 
porunci să li se transmită din partea ei slujnicelor 

— Sunt pentru voi, ca să vă aduceţi aminte de mine. 

Slujitoarele ei au înmânat cu mare bucurie aceste 
daruri oaspeţilor. 

Femeile din suita lui Sinokimi luară darurile, 
exprimându-şi devotamentul lor. Când se întoarseră acasă, 
începură să şuşotească între ele: 

— Şi noi care credeam că nu există casă mai bogată 
decât a noastră! Dar nu se compară în nicio privinţă cil 
Sandzedono! Ce bine ar fi să lucrăm acolo! 

A doua zi sosi o scrisoare de la Otikubo: 

„Atât de multe aveam ieri să-ţi spun, înainte de a ne 
despărţi pentru multă vreme... Niciodată încă nu mi s-a 
părut noaptea atât de scurtă. Ah, viaţa omului este plină 
de surprize, cine ştie dacă ne vom mai întâlni vreodată! 

Cum norul alb pluteşte Spre piscuri îndepărtate. 

Tu părăseşti locul natal. 

Și presimţind o despărțire lungă 

Fără să vreau imi simt ochii înlăcrimați... 

Îţi trimit câteva lucruri folositoare la dramK. 

Otikubo trimitea câteva lăzi de drum: într-una erau 
rochii şi hakama, pentru a fi dăruite slujitoarelor; în 
cealaltă se aflau trei rânduri de haine pentru Sinokimi. 

Pe capacul acestei lăzi era prins un sac-mare de 
mătase, de dimensiunile lăzii, conţinând o sută de evantaie 
pentru zeii protectori ai călătorilor. Două lăzi mici erau 
pentru fetiţa lui Sinokimi. Într-una erau găteli, în cealaltă 
era un sipeţel de aur cu farduri, vârât într-o cutiuţă 
frumoasă, mai măricică, pentru piepteni, şi alte multe 


lucruri minunate. 

Otikubo îi scria fetiţei: 

„Ce se va întâmplă cu mine 

Cină. va zbura spre piscurile îndepărtate 

Norul alb? 

Tot timpul mă gândesc la tine. 

Ţi-e greu să pleci. 

Dar să rămâi nu depinde de tine... 

Aproape este clipa despărțirii. 

Ah, inima mea E gata să te însoțească 

Văzând cadourile, guvernatorul exclamă: 

— O, dar multe mai sunt! Prea ne-ati trimis multe! Şi 
îi răsplăti cu mărinimie pe trimişii lui Otikubo. Drept 
răspuns, Sinokimi îi scrise: 

„Supus capriciilor vântului. 

Norul alb se îndepărtează De locul natal... 

Ah, cine ştie încotro? 

Nici el măcar nu ştie. 

Toţi slujitorii noştri nu mai contenesc să se minuneze 
de darurile dumneavoastră”. 

Fetiţa lui Sinokimi, nevrând să fie mai prejos de 
mama ei, compuse scrisoarea aceasta, adresată lui 
Otikubo: 

„Şi eu, înainte de a pleca, aş fi avut să vă spun multe, 
scumpă mătuşă. 

Un poet se plânge în stihurile sale că, plecând, nu-şi 
poate lăsa inima iubitei sale. Cât de mult îl înţeleg acum! 

O, de ce nu pot acum 

Inima s-o smulg din piept 

Și s-o las lângă tine pentru totdeauna. 

Nu m-aş mai întrista atunci în ţinuturile străine”. 

Când citi aceste scrisori de rămas-bun, Kitanokata fu 
cuprinsă de amărăciune şi vărsă şiroaie de lacrimi. 
Sinokimi fusese totdeauna slăbiciunea ei. 


— În curând am să împlinesc şaizeci de ani. Cum mai 
pot eu să nădăjduiesc că voi trăi încă cinci-şase ani? Se 
vede că-mi este scris să mor despărțită de tine. 

— Dar eu am vrut acest măritiş? îi răspunse printre 
lacrimi Sinokimi. Tu ai vrut. Acum e prea târziu să mai dau 
înapoi. Linişteşte-te, mamă, doar nu ne despărţim pe vecie. 

— Dar ce, eu te-am măritat? răspunse îmbufnată 
Kitanokata. Toate le-a pus la cale ministrul de stânga, 
înadins, ca să-mi facă în ciudă. lar eu, proasta de mine, m- 
am bucurat! 

— La ce-s bune acum tânguielile! Se vede că ne-a fost 
scris de la început să ne despărţim, nu te poţi împotrivi 
sorții, încerca s-o liniştească Sinokimi pe maică-sa. 

La rându-i, Saburo interveni şi el: 

— Linişteşte-te, mamă! Oare eşti prima femeie care 
se desparte de fiica ei? Şi altor părinţi li se întâmplă să-şi 
petreacă odraslele în călătorii îndepărtate, dar nu se 
văicăresc atâta. 

Guvernatorul se duse în vizită de rămas-bun la 
Ministrul de stânga. Mitiori primi cu bucurie pe noua sa 
rubedenie şi, în discuţia ce urmă, spuse: 

— Am nutrit faţă de dumneavoastră un sentiment de 
caldă prietenie încă de pe când eram străini unul faţă de 
celălalt. Acum vă iubesc şi mai mult. Vă rog să nu-mi 
refuzaţi o dorinţă. împreună cu soţia dumneavoastră 
merge şi o fetiţă, aveţi grijă de ea. A fost slăbiciunea 
răposatului dainagon, şi eu însumi am vrut s-o iau şi s-o 
cresc în casa mea, însă văduva dainagonului se teme ca 
fiicăsa să nu se plictisească departe de ai săi şi o trimite pe 
fetiţă împreună cu dânsa, ca s-o bucure şi s-o aline. 

— Voi avea grijă de fetiţă pe cât îmi stă în putinţă”, îl 
asigură guvernatorul. 

Către seară, se pregăti să plece acasă. La despărţire, 
Mitiori îi dărui doi cai minunaţi şi multe alte lucruri 


trebuincioase la drum. 

— Ministrul de stânga m-a rugat foarte mult să am 
grijă de fetiţa pe care o iei cu tine, îi spuse guvernatorul 
soţiei sale. Câţi ani are? 

— Merge pe al unsprezecelea. 

— Pesemne că dainagonul a făcut-o din flori, la 
bătrâneţe. Ce nostimadă! Un moşneag ca el să aibă o fiică 
atât de micuță, râse guvernatorul fără a bănui nimic. Dar 
ce daruri intenţionezi să faci slujitoarelor de la 
Sandzedono? în curând vor părăsi casa noastră. 

— Ce daruri să le fac? Nu am nimic la îndemână... 

— Nu vorbi aşa. Doar nu te-ai gândit că le-am putea 
trimite cu mâinile goale din casa noastră, după ce te-au 
slujit atâta? spuse guvernatorul, luând o înfăţişare de 
parcă s-ar fi ruşinat cu soţia sa. În sinea lui îşi zise cu 
tristeţe că Sinokimi nu pare prea deşteaptă, şi el înâuşi 
porunci să se aducă tot ce mai rămăsese din obiectele 
destinate darurilor. Slujitoarelor mai de seamă le dărui 
câte patru bucăţi de mătase simplă şi încă o bucată de 
mătase dantelată de culoare roşu-aprins, iar slujitoarelor 
de rang inferior, ceva mai puţin. Toate au fost foarte 
mulţumite. 

În sfârşit, veni şi ultima zi dinaintea plecării. Odată 
cu primele raze de soare, se stârni în casă o forfotă 
nemaipomenită. 

Kitanokata plângea în hohote, ţinând-o îmbrăţişată 
strâns pe Sinokimi, pe care nu o lăsa să plece. Chiar în 
clipa când să se dea plecarea, un om necunoscut aduse un 
sipet mare de aur cu desen ajurat, legat frumos cu panglici 
purpurii şi învelit în crep de culoarea frunzelor căzute. 

— De la cine este? întrebară slujitorii, primind darul 
acela de preţ. 

— Stăpâna voastră va înţelege de la cine e, răspunse 
scurt necunoscutul şi dispăru. 


Sinokimi nu izbutea să-şi revină din uluială. Deschise 
sipetul şi văzu că era căptuşit cu o mătase foarte fină de 
culoarea apei de mare. În sipet, strălucea o tavă de aur în 
mijlocul căreia era montată cu multă artă o insuliţă, 
semănând întru totul cu o insulă adevărată, plină de pomi, 
şi o bărcuţă făcută din lemn aromat de aloe. 

Sinokimi începu să scotocească după vreo scrisoare 
însoţitoare şi văzu că lângă bărcuţă era prinsă o bucată de 
hârtie împăturită, scrisă mărunt cu tuş. O desfăcu şi citi: 

„Curând, în semn de despărțire. 

Ai să fluturi eşarifa ta albă, în timp ce corabia se va 
îndepărta. 

Eu am să rimân singur, nemângăieilt. 

Pe ţărmul pustiu al mării. 

Aş fi vrut să te văd pentru ultima oară, dar mi-e 
teamă de gura lumii. N-am să spun niciun cuvânt mai 
mult”. 

Era scrisul Căluţului-Bot-Alb. Ce surpriză. „Cine l-o fi 
învăţat pe prostănac?” se sperie Kitanokata. Sinokimi nu-l 
iubise niciodată pe hebu-no se şi nici nu-l considerase 
vreodată soţul ei adevărat, acum însă, pentru prima dată 
după foarte mult timp, îşi aminti de el şi, fără să vrea, 
sufletul îi fu năpădit de un sentiment de milă. 

— Dă-i fiicei celei mici a ministrului de stânga 
sipeţelul acesta, o sfătui Saburo. 

Maştera, lacomă, se alarmă: 

— Asta-i „bună! Un lucru atât de scump! Nici nu te 
gândi să-l dai. 

Însă Sinokimi ţinu să-i fie recunoscătoare măcar cu 
atât surorii ei. 

— Am să i-l dau, hotări ea. 

— Aşa să faci, o susţinu Saburo. îl duc i-u personal. 

Bineînţeles, Căluţului-Bot-Alb nu i-ar fi trecut prin 
cap să facă asemenea gest. îl învăţaseră surorile lui mai 


mici, care considerau că soţii, dacă au un copil împreună, 
nu trebuie să uite complet unul de altul. 

Târziu, noaptea, Kitanokata se întoarse acasă 
plângând. Dis-de-dimineaţă, la ora tigrului | pe poarta 
guvernatorului ieşea un şir lung de trăsuri. Erau nu mai 
puţin de zece. Guvernatorul primise poruncă de la împărat 
să se grăbească la post şi de aceea nu mai putuse să 
oprească la lamazaki, să aranjeze, după obicei, o masă de 
adio şi, la un pahar de vin, să-şi exprime părerea de rău că 
părăseşte capitala iubită. Răsplătindu-şi oamenii care îl 
însoţiseră, guvernatorul îi eliberă şi plecă în grabă mai 
departe. Kagezumi i-a făcut o primire sărbătorească, şi în 
curând călătorii ajunseră cu bine la ţărmul mării, iar de 
acolo, cu o corabie, sosiră la Tsukusi. 

Intorcându-se din casa guvernatorului la 
Sandzedono, slujnicele începură să povestească despre tot 
ce văzuseră şi auziseră. 

Când relată ce prostie îi spusese lui Sinokimi maştera 

— „Te-au măritat ca să-mi facă mic în ciudă”, Mitiori 
şi Otikubo începură să râdă în hohote. 

Un timp, maştera plânse şi se văicări amarnic, de-ţi 
făcea rău s-o asculţi, apoi se linişti dintr-odată, de parcă 
nimic nu s-ar fi petrecut. 

— Ei, acum am aranjat-o pe una dintre surori, spuse 
Mitiori. Rămâne cealaltă. 


XXX 


Şi iar urmară pentru soţi ani de fericire neumbrită, 
având parte numai întâmplări vesele, pline de bucurie, în 
familie, se sărbători solemn, în două rânduri, majoratul 
copiilor mai mari. Taro împlinise paisprezece ani, iar fata 
doisprezece. 

Primul ministru tinu să organizeze nişte ospeţe şi în 
cinstea majoratului nepotului său preferat, Dziro. 


— Oh, cum se mai întrec între ei fiii mei! râdea 
Mitiori. 

Dorind ca fiica lor să fie primită la curte, cu prilejul 
Anului Nou, părinţii o înconjurară cu o atenţie deosebită. 
Anul trecu repede, ca un vis. Primăvara, fata fu primită în 
slujbă la palatul imperial. Cu acest prilej, avu loc o 
ceremonie a cărei strălucire nu mă încumet s-a descriu. 

Fiica lui Mitiori şi a lui Otikubo era de o frumuseţe 
deosebită şi, pe deasupra, mai era şi nepoata bună a 
împărătesei. Nu e de mirare că le lăsa în umbră pe toate 
celelalte doamne de onoare. 

Între timp, primul ministru simţea că anii îl apasă şi 
binevoi să-şi ceară demisia, însă împăratul nici nu vru să 
audă de aşa ceva. 

— Sunt prea bătrân şi slăbit. E timpul să mă mai 
gândesc şi la mântuirea sufletului. Treburile de stat, care 
nu îngăduie amânare, nu-mi dau răgaz să mă rog în linişte 
şi singurătate. Slobozeşte-mă, stăpâne, iar în locumi 
numeşte-l pe fiul meu, ministrul de stânga. Are destulă 
pricepere şi talent şi vă va sluji mai bine decât bătrânul de 
mine. 

Soţia împăratului începu să-l roage şi ea, încât până 
la urmă împăratul se învoi: 

— Bine, să-l lăsăm să se odihnească. Poate că aşa îi 
vom prelungi zilele. Şi îl numi pe Mitiori prim-ministru. 

Toţi rămaseră uluiţi. 

„Cum! A ajuns prim-ministru şi nu are nici patruzeci 
de ani! Aşa ceva nu s-a mai pomenit!” 

Fiica lui Mitiori deveni mai târziu împărăteasă. 
Amândoi feciorii lui serveau în gardă. Când cel mai mare 
dintre el fu înaintat în grad, bunicul începu să bombăne: 

— Dar de ce e dat uitării nepotul meu? 

— Te superi degeaba, tată, răspunse Mitiori. Nu pot 
să acord recompense numai fiilor mei. Ce vor spune 


oamenii? 

— Păi, acum el este mai mult fiul meu decât al tău. 
Taro a ajuns şef adjunct al Gărzii de stânga, de ce Dziro a 
fost ocolit? Numeşte-l în aceeaşi funcţie la Garda de 
dreapta! îi cerea bătrânul cu încăpățânare. 

— Nu! Şi să nu insişti. Nu sunt de acord, îl refuză 
categoric Mitiori. 

Insă tatăl său se adresă direct împăratului şi, până la 
urmă, obţinu ce dorea. Dziro ocupă funcţia egală în grad 
cu cea a fratelui său mai mare. 

— Ei, acum m-am mai liniştit. De-ar fi fost mai în 
vârstă, lui Dziro anume i-aş fi cedat postul meu, spuse 
bătrânul. 

lată până unde ajunsese dragostea lui nebună faţă de 
nepot. 

Pretutindeni se vorbea numai despre fericirea lui 
Otikubo. 

„Oare putea ea să viseze, când, învelită în zdrenţe, 
tremura de frig în odăiţa ei, că va ajunge soţia primului 
ministru şi mama împărătesei?” şuşoteau între ele 
slujnicele, care îşi mai aminteau de vremurile de odinioară. 

Sannokimi primi o funcţie de onoare la curtea tinerei 
împărătese. Obligaţia ei era să se îngrijească de toaletele 
soţiei împăratului. 

Când împuternicirile guvernatorului expirară, acesta 
se întoarse cu bine în capitală, ini Dieună cu soţia lui. 

Se poate. lInchipui cât de bucuroasă a fost 
Kitanokata! Zeii i-au îngăduit să ajungă până la adânci 
bătrâneţi, pesemne ca să se poată bucura cât mai mult de 
fericirea copiilor şi nepoților săi. 

Otikubo încerca s-o convingă: 

— La vârsta dumneavoastră e bine să vă gândiţi şi la 
răsplata care vă aşteaptă în cer. 

Până la urină, maştera se lăsă convinsă. Ritualul 


călugăririi a fost săvârşit în chipul cel mai solemn. De 
toate se îngrijise Otikubo. 

Uneori, maştera repeta plină de smerenie: 

— Oameni buni învăţaţi din pilda mea! Niciodată, 
niciodată să nu-i obijduiţi pe copiii voştri vitregi. Eu 
datorez totul pe lume fiicei mele vitrege. 

Însă era destul să se supere, că iar începea să 
bombăne: 

— M-a făcut să mă tund călugăriţă, şi eu am tăcut ca 
un peşte. De mama străină nu te doare sufletul. Fiica 
vitregă tot vitregă e! 

Când Kitanokata trecu în lumea cealaltă, Otikubo îi 
făcu o înmormântare strălucită. 

Akogi avu şi ea o căsnicie fericită şi născu p mulţime 
de copii. Venea adeseori pe la Sandzedono, şi 
întotdeaunal, era primită cu mare cinstire. 

Voi pomeni câte ceva şi despre ceilalţi eroi ai cărţii: 

Fiii lui Mitiori continuau să se întreacă între ei şi 
urcau împreună treptele onorurilor şi ale gloriei. 

Bătrânul tată, înainte de a muri, îl rugase de multe 
ori pe Mitiori: 

— Dacă ţii la amintirea mea, atunci să ai grijă ca 
Dziro să nu rămână întru nimic mai prejos de fratele său 
mai mare. 

Treptat, Mitiori începu să-i iubească în mod egal pe 
amândoi fiii săi. Când l-a numit pe cel mare şef al Gărzii de 
stânga, pe cel mai mic l-a făcut şef al Gărzii de dreapta. 

Nu-i greu să ne închipuim cât de mult se bucura 
Otikubo de izbânzile copiilor ei. 

Guvernatorul primi titlul de dainagon, Saburo avu şi 
el funcţii înalte. 

Numai pe doi i-a vitregit destinul. Căluţul-Bot-Alb s-a 
îmbolnăvit rău şi s-a călugărit. Nimeni nu ştie unde i-a fost 
dat să moară. 


În ce-l priveşte pe moşneagul teniaku-no suke, el se 
stinsese din viaţă curând după ce fusese cotonogit. 

— Nu i-a mai fost dat să vadă cât de sus a ajuns fata 
obijduită de el, spuse Mitiori. Şi-mi pare rău! L-au bătut 
degeaba, putea să mai fi trăit... 

Toţi ceilalţi eroi ai povestirii noastre ar putea sluji ca 
pildă de viaţă lungă şi fericită. 

— Se spune chiar că Akogi a trăit până la două sute 
de ani. 

Tiparul executat sub comanda nr. 705 la 
întreprinderea  Poligrafică „13 Decembrie 191B”. str 
Grigore Alexandrescu nr. W-97 Bucureşti. 

Republica Socialistă România 

1 Consilier superior de stat; titlu înalt din anturajul 
curţii. 

— Consilier secund de stat. 

1 îmbrăcăminte necăptuşită, pe care o purtau atât 
bărbaţii, cât şi femeile. 

1 Paravan glisant în interioarele japoneze. 

I Femeile nu aveau nume, ci poreclă - după funcţia 
pe care o îndeplineau, după funcţia tatălui etc. - porecla ce 
se schimba odată cu funcţia sau situaţia respectivă. 

1 Unitate de măsură egali cu 18 kg. 

1 Conform unui vechi ritual, băiatul îmbraci hakama 
la împlinirea vârstei de trei ani. 


1 Conform tradiţiei japoneze, nomele Taro di fiului 
celui mai. mare, iar numele Dziro, celui de-al doilea fiu. 
1 Ora patru dimineaţa. 


